
Arz e Naashir 


Allah ta'ala ne apne aakhiri Nabi Syyeduna Muhammad 
ki sohbat aur rifaqat ke liye jin paak nufoos ka intekhab 
kiya unmein mardon ko Sahabi aur auraton ko sahabiyah 
kaha jaata hai,Sahabi ki jama' Sahabah aur sahbiyah ki 
jama' sahabiyaat hai. 

Allah ke in khas bandon aur bandiyon ki Allah ta'la ne 
ane Nabi ke zariye khas tarbiyat ka intezam kiya aur ye 
Nabi ki tarbiyat aur ta'leem ke nateeje mein eiman w 
amal aur akhlaaq w kirdaar ke a'ala namoona ban gaye. 

Ab qiyamat tak aane waali naslen apne eiman aur amal 
ke silsile mein unhein apna Ideal aur namoona banane ke 
pa band hain aur inhin ke namoone par chal kar unhen 
dunya aur aakhirat ki kamyabi mil sakti hai. 

Is bunyaad par zaroori hai ke in ki seerat ka mutala'ah 
kiya jaaye ,zere nazar Sahabiyaat ke eiman afroz tazkire 
par mushtamil aik azeem kitab hai jo khawateen ki seerat 
aur eiman w amal ki ta'meer mein zabardast kirdar ada 
kar sakti hai. 

Isi baat ko malhooz rakhte huye "Maktabah Al Faizi" 
Hyderabad ise Roman mein pesh karne jaa raha hai, 
taake urdu na aashna tabqa e niswan is kitab se 
mustafeed ho sake. 

Allah t'aal se du'a hai ke woh is koshish ko mufeed banye 
aur khawateen ko is se khoob khob faida pahunchaye. 

wassalaam 

Muhammad Sajid Usaid Ndwi 
. Maktaba Al Faizi, Hyd. 

15.03.2023 

Islaam Mein Aurat Ka Maqaam 


Islaam ne aurat ko izzat-o-ehtaraam ka maqaam diya 
hai khawaah woh maan ho, beti ho, biwi ho, ya bahan. | 

Allah Subhaanahu wa Ta'ala ne Qur'an e Majeed mein | 
ba'z un khawateen ka tazkirah kiya hai jinhon ne taarikh- 
e-insaaniyat mein bade gahre nuqoosh chhode hain. Jaisa 
ke Sayyiduna Moosa alaihissalam ki walidah, Sayyidah 
Maryam bint-e-Imran aur Fir'aun ki biwi Sayyidah 
Aasiyah bint-e-Mazaahim(raziyallahu anhuma) ka 
tafseeli tazkirah Qur'an e Majeed mein kiya gaya hai. 

Isi tarah suratul-Mumtahinah mein un jaleelul-qadr 
khawateen ka tazkirah kiya gaya hai jinhon ne hijrat kar 
ke Rasoolullah Sallallahu alaihe wa sallam ke dast-e-mubarak 
par bai'at karne ki sa'aadat hasil ki. Allah Subhaanahu ne 
un mu'azzaz khawaateen ki saabit qadmi aur jazba-e-e- 
imaani ka zikr kiya hai. 

Islaam ke daur-e-awwal jise khairal-quroon hone ka 
sharf hasil hai, us sunehri daur mein khawaateen-e- 
Islaam ne sabr-o-yaqeen, eimaan aur saabit qadmi ke 
hawaale se qaabil-e-qadr kaarnaame sar anjaam diye. 

Woh jaleelul qadr aur bahaadur khawaateen maidaan- 
haaye jihad mein apne khaawindon aur bhaa'iyon ke 
shaana ba shaana khadi ho gayin aur unhon ne raah-e- 
Jihaad mein be daregh maali aur jaani qurbaniyaan pesh 
kin. 

Aap zara Islaami taarikh par taa'iranah nazar dalein to — | 
Aap ko Sayyidah Khadeejah, Sayyidah Aayeshah | 
Siddiquah, Sayyidah Faatimah Zahra, Sayyidah Asma | 
bint-e-Abi Bakr aur Sayyidah Umme Sulaim (raziyallahu 
anhunna) jaisi jaleelul-qadr azeemul-martabat sahaabi- 

yaat Rasool Sallallahu alaihe wa sallam ki giyaadat mein 
maidaan-e-jihad mein eisaar-o-qurbani qur sabr-o-sabaat 
ka bhar-poor muzaaharah karti huyi dikhaayi dengi. 

Da'wat-e-hag ko phailaane, deen-e-islaam ki sar balandi 
aur islaam ke jhande ko chahaar daang e aalam mein 
lahraane ke hawaale se sahaabiyaat-e-kareemaat raziya- 
Ilahu anhunna, khawaateen-e-aalam ke liye mash'al-e- 
raah hain. 

Meri mu'azzaz maa'on aur bahnon se ilteja hai ke woh 
bhi un jaleelul-qadr sahaabiyaat ke naqsh-e-qadam par 
chalne ki sa'aadat haasil karein, jinhon ne Rasoolullah 
Sallallahu alaihe wa sallam se baraah-e-raast istefaadah karte 
huye iqaamat-e-deen mein bhar-poor hissah liya aur is 
silsile mein unhon ne intehaayi zimmedaari ka suboot 
diya. 

Meri musalman Bahno! Jin jaleelul-qadr khawateen ki 
sawaaneh hayaat ka tazkirah hamne is kitaab mein kiya 
hai, aap ko yeh mahsoos hoga ke un mein se har ek mein 
ikhlaas, taqwa, saabit gadmi, khush akhlaagi, Allah wa 
Rasool ki muhabbat-o-itaa'at aur eisaar-o-qurbaani jaise 
ausaaf badarja e atam paaye jaate hain aur unhon ne 
deen-e-haq ke difa' ka fareezah intehaayi khush usloobi se 
sar anjaam diya. 

Main apni musalmaan bahnon ko yeh naseehat karunga 
ke woh un aali martabat sahaabiyaat raziyallahu anhu- 
nna ki seerat ka puri tawajjah se mutaal'ah karein, jinhon 
ne sahaaba e kiraam ki zindagiyon ko mash'al-e-raah 
bana kar islaam ki sar-balanadi-o-sarfaraazi ke liye har 
mumkin koshish ki. 

Bilashubah in qudsi nufoos shakhsiyaat ki sawaaneh 
hayaat ke mutaala'e se eimaan mein taazgi paida hogi 
qur deen-e-islaam ke liye dilon mein gurbaani ka jazbah 
paida hoga. 

to islaami mu'aashare ki tashkeel mein buniyaadi kirdaar | 
ada kar sakti hain. 

Aaj jo ham apne mu'aasharati haalaat ki zabun haqli 
dekh rahe hain uski asl wajah yahi hai ke hamaara | 
salaf-e-saaliheen se raabtah khatm ho chuka hai. | 

Bila shubah ham aali maqaam sahaabiyaat-e-karee- 
maat raziyallahu anhunna ki paakeezah zindagiyon se 
istefaadah kar ke apne mu'aashare ko durust simt par 
ustuwaar kar sakte hain. 

Ham Allah Subhaanahu wa Ta'ala se ilteja karte hain ke 
woh hamaari khawaateen ko jaleelul-qadr sahaabiyaat 
raziyallahu anhunna ke naqsh-e-qadam par chalne ki 
taufeeq arzaani ata kare. 

Main ne is kitaab ki taaleef mein "Suwarum-min Haya- 
atis-Sahaabiyaat" "Nisa Haular-Rasool" aur "Qisas min 
Hayaatis-Sahaabiyaat" jaisi kitaabon se istefaadah kiya x 
hai main in kitaabon ke mu'allifeen ka tah-e-dil se shukr | 
guzaar hoon aur unke liye Allah Subhaanahu wa Ta'ala ki 
baargaah mein dunya-o-aakhirat ki behtari ka khaast- 
gaar hoon. Meri Allah Ta'ala se ilteja hai ke woh is kitaab 
ko muslim ummat ki jumlah khawateen ki islaah ka baq'is 
banaaye aur qiyaamat ke din ise hamaari shafa- a'at ka 
baa'is bana de. (Aameen ya Rabbal Aalameen) 


Khair andesh 
Abu Anas Majid Al-Bankaani 


CamScanner 


C Hayaat e Sahabiyaat ) ë Maktaba AI Foizi,Hyd > 


ate 
se 
fus! 
^ 
í NO š 
` a 
1 1 
X $4 
“Sap ` 


Harf-e-Chand 


Alhamdullihe rabbil 'alameen wassalatu... 

Ummat-e-muslimah ki mu'azzaz bahnon ki deeni 
raahnumaayi ke liye ek mukhtasar aur jaame' kitaab 
"Hayaatus-Sahaabiyaat” pesh e khidmat hai aur ise arabi 
zabaan mein Ustaaz Abu Anas Majid Al-Bankaani ne 
nihaayat umdah usloob mein taaleef kiya. Mujhe yeh 
kitaab ek aziz ne Bahrain se bheji to iska usloob e nigaa- 
rish pasand aaya aur dil mein yeh ehsaas paida huwa ke 
kyun na ise urdu zabaan mein muntaqil kar diya jaaye 
taake urdu samajhne waali mu'azzaz khawateen isse 
istefaadah kar ke apni zindagi ko durust simt de sakein. 

Sahaaba kiraam, sahaabiyaat-e-kareemaat, taab'een-e- 
izaam aur taabiyaat-e-azeemaat par pahle bhi meri 
kitaabein manzar-e-aam par aa chuki hain. Jinhein 
mukhtalif ilmi, adabi, roohaani aur da'wati halqon mein 
banazr-e-istehsaan dekha gaya hai. Un kitaabon mein 
ba'z meri taaleefaat hain aur ba'z taraajim,ab tak 
manzar-e-aam par aane waali kitaabon ki tarteeb kuchh 
is tarah hai. 

1.Hayaat-e-Sahaaba ke Darakhshaan Pahlu 

2.Hayaat-e-Taabea'een ke Darakhshaan Pahlu 

3.Jarnail Sahaaba (urdu-english) 4.Hukmaraan Sahaaba 

5.Shahsawaar Sahaaba. 6.Mubashshar Sahaaba. 

7.Sahaabiyaat-e-Mubashsharaat (urdu-english) 

8.Sahaabiyaat-e-Tayyibaat. 

9.Sahaabiyaat-e-Kareemaat (gulshan-e-risaalat ki mahakti kaliyan) 

10.Ahd-e-Taaba'een ki Jaleelul-Oadr Khawateen. 

11.Fughaa-e-Madinah. 12.Khawateen Ahle Bait 

Aur ab is sunhari silsile ki terahwin kitaab "Hayaatus- 
Sahaabiyaat" pesh e khidmat hai. Agarche ba'z sahaabiy- 

aat ka tazkirah meri mazkurah kitaabon mein muta'ad- 
did baar dikhaayi dega lekin har kitaab mein ek naye 
usloob se tazkirah karne ki sa'aadat haasil ki gayi hai, 
Isse ek nayi jahat khul kar saamne aati hai ke ek hi baat 
ko mukhtalif peray'on mein kis tarah pesh kiya jaa sakta 
hai, is tarah gulhaa-e-ranga rung se chaman ki zeenat 
mein izaafah karne ki adna si koshish ki gayi hai. Is kitaab 
mein azeemul-martabat Sahabiyat ki sawaneh hayaat ko 
ikhtesaar ke sath galam band kiya gaya hai. Is kitaab 
mein waagi'aat, daastaanein, ibratein aur nasee- hatein 
jaa baja mu'azzaz gaara'een ki nazar se guzrengi. Har 
waagi'e ka hawaalah saath hi darj kya gaya hai. Taake 
padhne waale ki dil-jama'ee ka baa'is ban sake. Meri 
nazar mein yeh kitaab is qaabil hai ke bachchiyon ke 
madaaris mein ise nisaab mein daakhil kiya jaaye, 

Main apni musalmaan mu'azzaz bahnon ki khidmat 
mein yeh arz karna apna deeni fareezah samajhta hoon 
ke eimaan, yageen, sabr, tawakkul, tagwa, eisaar, 
husn-e-akhlaag, husn-e-tadabbur, saleegah shi'aari, 
islaam ki sar-balandi wa sarfaraazi ke liye gurbaani ka 
jazbah, hubb-e-ilaahi, hubb-e-Rasool sallallahu alaihe wa sallam 
jab qur'an aur jab islaam jaise paakeezah aur a'la wa 
umdah ausaaf se aaraastah hone ke liye in aali martabat 
sahaabiyaat ki sawaaneh hayaat ka mutaala'ah azhad 
mufeed ho sakta hai. 

Yahi charaagh jalenge to raushni hogi | 

Mu'azzaz qaara'een-e-kiraam se mu'addebanah apeel 
hai ke meri dunya-o-aakhirat ki behtari ke liye Rabbul- 
Aalameen ki baargaah mein du'a karein. Allah Subhaa- 
nahu wa Ta'ala hi ki taufeeq se sab achchhe kaam paaya- 
e-takmeel ko pahunchte hain. 

Abu Zia Mahmood Ahmad Ghazanfar 
September 2006 

Azwaaj e Mutahharaat 


(RADHIYALLAHU ANHUNNA) 

SAYYEDAH KHADEEJAH BINT E KHUWAILID 
(RADHIYALLAHU ANHA) 

x Quraish ki sardar. 

* Tahira laqab paane waali. 

xr Rasoolullah Sallallahu Alaihi Wa Sallam ne farmaya: 
"Mujhe uski mahabbat 'ata ki gayi hai.” 

3? Khadeeja ko jannat mein heere jawahiraat se bane 
huye ghar ki khushkhabri di gayi jis mein na shor hoga 
aur na thakawat hogi. 

# Ummat ki behtareen khatoon Khadeeja (razi) hain. 

y? Nabi e kareem Sallallahu Alaihi Wa Sallam ne Syyeda 
khadeeja ki maujoodgi mein kisi doosri 'aurat se shadi 
nahi ki, 

SAYYEDAH KHADEEJA BINT E KHUWAILID 


(RADHIYALLAHU ANHA) 

Syyeda Khadija bint e Khuwailid raziyallahu anha,ye jalilul 
qdar khatoon khandan e Quraish ki sardar apne daur 
mein khawateen e aalam ki sardar thi. 

Is ne deen ke qaim karne ke liye apni jaan aur maal ki 
qurbani di aur Rasulullah Sallallahu Alaihi Wa Sallam ke shana 
ba shana khadi rahi. 

Is 'aali maqaam khatoon ne Rasoolullah Sallallahu Alaihi Wa 
Salam aur musalmanon ka poore sabr wa tahammul se sath 
diya ,jab Quraish ne muhasre aur samaji bycott ka faisla 
karke us tahreeri dastawez ko ka'be mein latka diya 
tha,muhasare ke ba'd Rasulullah sailallahu Alaihi Wa Sallam ke 
hamdard chacha wafaat pa gaye aur syyeda Khadija (raziya- 
llahu anha) bhi wafaat pa gayin.(Seearat Ibne Hisham 1/266) 

Rasoolullahsallallahu Alaihi Wa Sallam ne Syyeda Khadija 
raziyallahu anha ke baare mein irshad farmaya: 

"Allah ne mujhe uske badle mein behtar biwi na di,woj 
mujh par eiman layi jab logon ne mera inkar kiya,usne 
meri tasdeeq ki jab logon ne mujhe jhutlaya ,usne meri 
apne maal se madad ki jab logon ne mujhe mahroom kiya 
aur Allah ne mujhe us se aulaad 'ata ki jab ke deegar 
biwiyon biwion se mujhe aulaad se mahroom rakha" 

(Musnad e Ahmad:247456) 

Ummul momineen Syyeda Ayesha raziyallahu anha farmati 
hain: 

" Mujhe Nabi e kareem Sallallahu Alaihi Wa Sallam ki biwiyon 
par sabse ziyada ghairat Syyeda khadija par aati halanke 
main ne unhein dekha nahi tha,Rasoolullah sallallahu Alaihi 
Wa Sallam jab bakri zabah karte to ye irshad farmate ke is 
bakri ka gosht Khadija ki saheliyon ko bhej do,ummul 

momeneen farmati hain ke aik din main ne Rasoolullah 
Sallallahu Alaihi Wa Sallam ko Khadija ke baare mein naqidana 
baat kahkar naaraz kardiya tha to Rasulullah Sallallahu 
Alaihi Wa Sallam ne farmaya:mujhe uski mahabbat 'ata ki 
gayi hai" (Sahi Muslim:6278) 

Syyeda Ayesha (raziyallahu anha)se ye bhi marwi hai: 

"main ne utni ghairat Nabi Sallallahu Alaihi Wa Sallam ki kisi 
biwi par nahi khayi jitni Khadija par ghairat mahsoos ki 
halanke wo meri shadi se pahle wafat paa chuki thin,jab 
main ye sunti Nabi Sallallahu Alaihi Wa Sallam unka tazkira kar 
rahe hain aur sunti ke Allah t'aala ne unhein hukm diya 
ke Khadija ko Jannat mein heere jawahiraat se saje 'aali 
shaan mahal ki khushkhabri de do,aur jab Nabo Sallallahu 
Alaihi Wa Sallam un ke naam par bakri zabah karte to sirf 
biwiyon par hi use taqseem na karte to mujhe ye dekh kar 
ghairat mahsoos hone lagti aur meri tabi'at mein gussa 
aa jaata" (Bukhari w Muslim) 

Syyeda Ayesha (raziyallahu anha) jab Nabi e kareem kasrat 
se Khadi- ja (razi)ka tazkira farmate to kahtin goya 
Khadija ke elawah dunya mein koi aur khatoon hai hi 
nahi!ye baat sun kar Rasool Sallallahu Alaihi Wa Sallam farmate : 

"woh aisi thi aisi thi aur us se mujhe aulaad muyassar 
aayi thi” (Sahi Bukhari) 

Rasoolullah ka syyeda Khadija (raziyallahu anha)ke baare mein 
ye irshad farmana ke woh aisi thi aisi thi ,is ka matlab ye hai 
ke woh badi 'alim faazil aur danishwar khatoon thin. 

Syyeda Khadija ki wafadaari,hikmat wa daanayi,burdbari 
aur daanish mandi ka sabse pahle izhar us waqt huwa jab 
rasulullah Sallallahu Alaihi Wa Sallam par pahli wah'i utri,us ki 
tafseel kuch is tarah hai,Syyeda Ayesha(raz)bayan karti hain: 

"Rasoolullah Sallallahu Alaihi Wa Sallam par wah'i naazil hone 
se pahle Aap ke neend mein sachche khwab aaya karte 
the,Aap raat ko Khawab dekhte subah hoti to khawab ki 

ta'beer saamne aa jaati,phir Aap Sallallahu Alaihi Wa Sallam ka 
dil pasand mashghala ye ho gaya ke Aapsallallahu Alaihi Wa 
Sallam 'ibadat ke liye 'Ghaar e Hira' mein chale chaate aur 
kayi kayi raatein wahan tanhayi mein 'ebadat mein 
masroof rahte,jab khaane peene ka saaman khatm ho 
jaata to aap mazeed saaman lene ke liye Syyeda Khadija 
ke paas aa jaate. 

aik roz Ghaar e Hira mein Syyeduna Jibreel alaihissalam 
wah'i le kar naazil huye ,unhon ne Rasoolullah Sallallahu 
Alaihi Wa Sallam se kaha ke padhiye,Aap ne farmaya main 
padha huwa nahi hun,Aap Sallallahu Alaihi Wa Sallam farmate 
hain ke Jibreel ne mujhe apni baghal mein le kar Khoob 
dabaya aur phir mujhe chod diya phir unhon ne kaha ke 
padhye! Aap ne farmaya main padha huwa nahi 
hun,Jibreel ne mujhe dobara pakda aur Khoon dabaya 
phir mujhe chod diya ,unhon ne phir kaha padhiye! main 
ne kaha main padha huwa nahi hun,phir unhonen ne 
mujhe teesri martaba Khoob dabaya phir mujhe chod aur 
in aayaat ki tilawat ki: 

"Padho! apne rab ke naam se jis ne paida kiya,jame 
huye khoon ke lothdhe se insan ki takhleeq ki aur 
tumhara rab bada kareem hai jis ne qalam ke zariye se 
ilm sikhlaya,us ne insan ko woh ilm sikhlaya jise wo nahi 
jaanta tha” 

ye wa'hi nazil hone ke ba'd Rasulullah Sallallahu Alaihi Wa 
Sallam syyeda Khadija ke paas aaye aur aap ne do 
marataba farmaya:mujhe aodhne ke liye kambal do 
yanhan tak ke Aap Sallallahu Alaihi Wa Sallam ka khauf jaata 
raha,ye soorat e haal Rasulullah Sallallahu Alaihi Wa Sallam ne 
Sayyeda khadija se farmaya:mujhe kiya ho gaya hai?aur 
uske ba'd Aap ke sath pesh aane waala waqi'ah bataya 
aur farmaya mujhe apni jaan ka khatra mahsoos ho raha 
hai. 

Syyeda Khadija(raziyallahu anha)sun kar kahne lagin mere 
sartaaj Khatre ki koi baat nahi,Allah ki qasam! Aap ko 
Allah kabhi ruswa nahi karega,Aap sila rahmi karte 
haim,sach bolte hain,doosron ka bojh uthate hain,be 
kason ke liye kamate hain,mahman nawazi kartr hain 
aur haq ki raah mein pesh aane waali mushkilaat mein 
aap ki madad karte hain. 

Uske ba'd Syyeda Khadija raziyallahu anha Rasoolullah 
Sallallahu Alaihi Wa Sallam ko apne sath le chacha zaad bhai 
Warqa bin Naufal ke paas gayi aur un se kaha zara in ki 
ruyedaad to sunen , Warqa bin Naufal bahut bade 'aalim 
the woh mutwajje huye aur kaha ke kia majra 
hai?Rasoolullah Sallallahu Alaihi Wa Sallam ne apne sath pesh 
aane waala saara waqi'ah kah sunaya,Warqa ne 
itminaan se poori baat sun kar kaha ye to wahi farishta 
hai jo Syyeduna Moosa alaihissalam ke paas wah'i le kar 
aaya tha,kaash ke jab aap ki qaum aap ko apne watan se 
nikalne par majboor kardegi agar main us waqt zinda 
huwa to aap ki bhar poor madad karunga. 

(Sahi Bukhari:3,Muslim:379) 
Syyeduna Abu hurairah (raziyallahu anhu) se riwayat hai, 
kahte hain: 

"Syyeduna Jibreel Nabi Sallallahu Alaihi Wa Sallam ke paas 
aaye aur arz kiya ya rasoolallah ye Khadija aap ke paas 
aayi hain,unhen unke rab aur meri taraf se salaam kahen 
aur unhen jannat mein heere jawahiraat se bane huye 
ghar ki basharat de den,jis mein na shor hoga aur na hi 
thakawat hogi” (Bukhari,Muslim) 

Syyeduna Ali (raziyallahu anhu) ki riwayat hai ke Nabi 
Sallallahu Alaihi Wa Sallam ne irshad farmaya: 

“Ummat ki behtareen Khatoon Maryam bint Imran hain 
aur ummat ki behtareen aurat Khadija bint Khuwailid 
hain“ (Bukhari; Muslim:2430) 

Syyeduna Abdullah bin Abbas (raziyallahu anhu)se riwayat 
hai ke: 

"Rasoolullah Sallallahu Alaihi Wa Sallam ne zameen par char 
lakeerein khinchi aur farmaya kia tum jaante ho ke ye kia 
hai?sab ne kaha Allah aur uske Rasool hi behtar jaante 
hain,Rasoolullah sallallahu Alaihi Wa Sallam ne farmaya: 
Khawateen e Jannat mein sab se afzal Khadija bint 
Khuwailid ,Fatima bint Muhammad ,Fir'aun ki biwi Aasia 
aur Maryam bint Imran hain” (Sahihul Jame':1135) 

Syyeduna Anas (raziyallahu anhu) se riwayat hai ke: 

“Nabi e kareem Sallallahu Alaihi Wa Sallam ke paas 
jibreel aaye ,aap ke khadija thin ,Jibreel ne kaha Allah 
t'ala Khdija ko salaam kahta hai,Khadija ne kaha:Allah 
sarapa salamati hai,Jibreel par salamati ho aur aap par 
salamti ho Allah ki rahmat aur barkat ho" 

(Muslim w Nasai) 
Ummul momeneen Ayesha (raziyallahu anha) farmati hain: 

" aik din Khadija (razi) ki bahan Hala bint Khuwailid 
Rasoolullah Sallallahu Alaihi Wa Sallam ke paas aayi aur unhon 
ne andar aane ki ijazat talab ki, Rasoolullah sallallahu Alaihi 
Wa Sallam ne Khadija ki ijazat talabi mahsoos karke khush 
ho kar farmaya:Allah! aaj Halah aayi hai,mujhe ye dekha 
kar gairat aa gayi aur main ne kaha ye kia aap har waqt 
Quraish ki aik surkh chaude jabde waali budhya ka zikr 
karte rahte hain jo 'arsa huwa mar chuki,Allah ne us se 
behtar biwi aap ko ata ki hai" (Muslim) 

Syyeda Ayesha (raziyallahu anha)farmati hain: 
“Nabi Sallallahu Alaihi Wa Sallam ne Syyeda Khadija ki 
maujoodgi mein kisi doosri aurat se shadi nahi ki" 
(Muslim) 
Jab kuch dinon ke liye Nabi Sallallahu Alaihi Wa Sallam par wa'hi 
ka nuzool ruk gaya to aap sallallahu Alaihi Wa Sallam bahut ziyada 
ghamgeen rahne lage ye din Rasoolullah sallallahu Alaihi Wa Sallam 
ko bade bhari mahsoos ho rahe the to Syyeda Khadija (razi) 

Rasoolullah Sallallahu Alaihi Wa Sallam ko tasalli aur hausla dete 
huye kahne lagin,mere sartaj aap ghamgeen na hon ye sakhti 
ke din anqreeb khatm ho jayenge tangi ke ba'd kushadgi aane 
waali hai,ye Allah ka dustoor hai ke tangi ke bad khushhali 
aati hai,mushkil ke ba'd aasani paida hoti hai. 

ye qanoon e qudrat hai ke shakh gul par phool aane se 
pahle khaar(kaante)aate hain. 

Abdullah bin Ja'far (raziyallahu anhu)se riwayat hai ke 
Rasoolullah Sallallahu Alaihi Wa Sallam ne farmaya: 

"Mujhe hukm diya gaya hai ke main Khadija ko Jannat 
mein heere jawahiraat se bane huye ghar ki khushkhabri 
dun jis mein na shor hoga aur na hi thakawat hogi” 

(Sahihul Jame':1368) 
Allama Munawi rahimahullah hadees ki sharah kahte 
hain: 

"ye aik 'aali shaan mahal hoga jis mein heere jawahirat 
ka judao kiya gaya aur Allah ta'ala ne ye mahal Khadija 
(razi) ke liye bataur e khaas tayyar tayyar kiya hai,ye 
mahal bada pursukoon hoga,us mein kisi qism ka shaur w 
ghul na hoga aur na us mein rahte huye koi thakawat aur 
uktahat mahsoos hogi,jannat mein banaye gaye 'aali 
shan heeere jawahiraat se murassa' mahal ko jo ghar ke 
lafz se bayan kiya gaya hai uski wajah ye hai ke Khadija 
ko ye ghar dunya ke us ghar ke badle 'ata kiya gaya hai jo 
usne Islam ki sarbulandi ke liye waqf kar diya tha aur 
wahan Nabi sallallahu Alaihi Wa Sallam rihayish pazeer huye 
the ,us ghar mein kayi martaba Jibreel alaihissalam | 
Aasman se wa'hi le kar naazil huye ye ghar dunya mein 
rashk e Jannat bana raha,Jannat mein ye 'aali shaan 
mahal khas taur syyeda Khadija ke liye tayyar kiya gaya 
aur dunya mein Jibreel ke zari'e is 'aali shan mahal ki 
basharat de di gayi hai". 

Hadees mein jo "behtareen khatoon" ka lafz mazkoor 

hai,uska aik mafhoom ye hai ke dunya ki khwateen mein 
behtar lekin Imam Nawawi rahimahullah matlab ye bayan 
kiya hai ke ummat e muslima ki khwateen mein sabse 
behtar ,Allamah Baizawi ne bhi is mauqif ki tayeed ki hai. 

Syyeda Ayesha raziyallahu anha se riwayat hai ke: 

"Khwateen e Ahle jannat ki sardar char 'auraten 
hain,Maryam ,Fatima, Khadija aur Asiya" 
(Sahihul Jame*:3678) 

Is riwayat ki roo se ummul momineen syyeda khadijah 
(raziyallahu anha) ki Ummul momimeen Ayesha aur deegar 
azwaaj par fazeelat sabit hoti hai. 

Allama Ibn e Abdul Bar ne Abdullah bin Abbas raziyallahu 
anhuma Se aik marfu riwayat nql ki hai jis ke alfaz ye hain: 

"Khawateen e 'aalam ki sardar Maryam hai,phir Fatima 
phir Khdija aur phir Asiya hain" 

Syyeda Khadijahraziyallahu anha ne Nabi e kareem sallallahu 
Alaihi Wa Sallam ki be'sat se das saal bed maah e Ramazan 
mein hijrat se teen saal pahle 65 saal ki umr mein wafaat 
payi. 

Unhon ne Nabi e kareem Sallallahu Alaihi Wa Sallam ki zajiyat 
mein pachees saal guzare, unki wafaat ke ba'd Rasoolull- 
ah Sallallahu Alaihi Wa Sallam ko pai dar pai masayib aur mushki- 
laat ka saamna karna pada,mushrikeen ne aap ki taraf 
lalchayi nazron se dekha aur khas taur par jab aap ke 
hamdard chacha Abu talib ne wafat paayi to mushre- 
keen ke hausle aur ziyada buland ho gaye,Quraisd ne 
Rasoolullah Sallallahu Alaihi Wa Sallam ko tarah tarah se takaleef 
dini shuru kin jis ki wajah se Rasoolullah bahut ziyada 
ghamgeen rahne lage. 

Jis saal Syyeda Khadijah (raziyallahu anha) aur Abu Talib ka 
inteqal huwa uska naam gham ka saal rakh diya 
gaya,Allah Khadija se raazi huwa aur woh Allah se razi hui. 


NAHH 

UMMUL MOMENEEN SAYYEDAH AYESHAH 


(RADHIYALLAHU ANHA) 

xr Nabi e kareem Sallallahu alaihe wa sallam k haheti biwi jis 
ki bariyyat ke liye saath aasmanon ke upar se aayaat 
nazil huin. 

Kr Use aur uske walid e girami ko Allah Subhanau w 
ta'ala ki raza ka ezaaz hasil tha. 

xr Syyeda Ayesha raziyallahu anha ko sahaba e kiram ki 
mu'allima bone ka sharf hasil tha. 

x Allah ta'ala ne Syyeda Ayesha raziyallahu anha ko 
salam bheja. 

xr Shadi ki waqt Rasoolullah Sallallahu alaihe wa sallam ki 
azwaaj e mutahharat mein kunwari hone ka ezaaz hasil 
tha. 

UMMUL MOMENEEN SAYYEDAH AYESHAH 


(RADHIYALLAHU ANHA) 

Ummul momeneen Syyeda Ayesha (raziyallahu anha) jo 
Siddiqa e kayenaat thin aur Syyeduna Abu bakr raziyallahu 
anhu ki beti thin,ye Quraishi ,Taimi aur Makki khatoon 
thin,unhen aur unke walid e girami ko Allah tala ki raza 
ka parwana hasil tha. 

Ye Ummul momeneen ke a'ala maqam par faiz huin. 

Inke walid Rasulullah Sallallahu Alaihi Wa Sallam ke 
mahboob the aur ye khud Aap Sallallahu Alaihi Wa 
Sallam ki chaheti biwi thin ,ye Rasoolullah Sallallahu 
Alaihi Wa Sallam ko tamam biwiyon mein sab se ziyada 
azeez thin. 

Syyeduna Amr bin 'Aas raziyallahu anhu se riwayat hai 
ke unhon ne Rasoolullah Sallallahu Alaihi Wa Sallam se poocha: 

" Aye Allah ke Rasool! Aap ko sab logon se badh kar 
kaun azeez hain?" 
Aap ne farmaya:Ayesha. 
Unhon ne poocha:mardon mein? 
Aap Sallallahu Alaihi Wa Sallam ne farmaya:us ke baap. 

phir main ne arz ki phir kaun? 

Aap ne farmaya:phir Umar bin Khattab phir bahut se 
aadmiyon ke naam liye" (Bukhari,Muslim:2384) 

Ummul momeneen ki bara-at mein saat aasmanon ke 
upar se aayaat nazil huin. 

Syyeda Ayesha raziyallahu anha ko Sahaba ki muallimah 
hone ka sharf hasil tha. 

Syyeda Ayesha badi sabir w shakir Khatoon thin,kayi din 
guzar jaate aur Nabi Sallallahu Alaihi Wa Sallam ke ghar mein chula 
na jalta aur ye Nabi sallallahu Alaihi Wa Sallam ke sath Sabr w 
shukr se raazi khushi khajoor aur paani par guzara kartin 

aur hamesha khush rahtin. 

Syyeda Ayesha raziyallahu anha badi zahida ,aabida aur 
muazzaz khatoon thin ,Urwah bin Zubair rahimahullah 
kahte hain: 

"Main ne aik dafa Ummul momeneen ko dekha ke unhon 
ne sattar hazaar dirham Allah ki raah mein taqseem kiye 
aur khud apne libas ko paiwand lagaye huye thin. 

aik dafa' main ne unki khidmat mein aik laakh dirham 
pesh kiye ,unhon ne roza rakha huwa tha tamam dirham 
mustahiqqeen mein taqseem kardiye aur ghar mein 
khane aur peene ki koi cheez na thi,jab sham hui to 
kaneez se farmaya meri iftari lao,woh roti aur tel le kar 
hazir ho ho gayi phir kaneez ne kaha aap ne aaj itni 
miqdar mein dirham taqseem kiye hain agar aap aik 
dirham ka gosht khareed letin to ham aaj us se iftar karl 
leteSyyeda Ayesha ne farmaya:naraaz na ho agar tum 
mujhe pahle yaad kara deti to shayad main aisa kar leti" 

(Hilyatul auliya 2/47) 

Ummul momeneen Syyeda Ayesha Siddiqua raziyallahu anha 
hijrat se aath saal pahle paida hui. 

Ayesha (raziyallahu anha) se riwayat hai ke: 

"Rasoolullah sallallahu Alaihi Wa Sallam ne farmaya:aye 
Ayesha! ye Jibreel alaihissalam aap ko salam kahte hain, 
to main ne kaha:un par bhi salam ho aur Allah ki rahmat 
aur barkat ho" (Sahi Bukhari,Sahihul Jame': 7915) 

Ummul momeneen Syyeda Ayesha Siddiqua raziyallahu anha 
bayan karti hain kh aik din Rasool allah Sallallahu Alaihi Wa 
Sallam ki laadeli beti ijazat le kar andar aayi.Rasoolullah 
Sallalahu Alaihi Wasallam mere paas tashreef farma the Fatima 
raziyallahu anha ne kaha:Abba jaan mujhe aap ki kidmat mein 
deegar Azwaj e Mutahharaat ne bheja hai woh kahti hain ke 
Aap Syyeda Aisha raziyallahu anha ko degar tamaam bewiyon 
par tarjih dete hain, hamare saath barabar ka rawayyah 
hona chahiye.Rasoolullah sallallah Alaihi Wa Sallam ne apni beti 

Fatima-Tuz-Zahra raziyallahu anha ki baat sun kar farmaya:Beti 
kya jo mein pasand karta hoon woh aap ko pasand nahi? 
unhon ne bade masoomana andaaz mein jawaab diya kyun 
nahi Abba jaan!Aap ki pasand,meri pasand aap ki khushi meri 
khushi, Rasool sallallah Alaihi Wa Sallam ne irshad farmaya ke 
main Ayesha ko pasand karta hoon beta tum bhi use pasand 
karo to Syyeda Fatima-Tuz-Zahra raziyallahu anha apne abba 
jaan ka farman sun kar wapas chali gayin aur ajwaz e 
mutahharaat ko ja kar surat e haal se aagah kar diya.ajwaz e 
mutahharaat ne Syyeda Fatima-Tuz-Zahra ko dubara nabi 
kareem sallallah Alaihi Wa Sallam ki khidmat mein jaane ke liye 
kaha to unhon ne saaf inkar kar diya.Aur kaha is garz se abba 
jaan ki khidmat mein haziri nahi dungi. baad azan ajwaaz e 
mutahharaat ne Ummul mumineen Syyeda Zainab bint e 
Zahash ko Rasool Allah sallallah Alaihi Wa Sallam ki khidmat mein 
bheja.Syyeda Ayesha Siddiqua raziyallahu anha farmati hain kh 
ajwaaz e mutahharaat mein yahi mere muqabale mein aati 
thin.yeh badi muttaqi, parhez gaar,fayyaaz,sila rahmi karne 
wali,sachchayi ki khugar aur Allah taala ka qurb hasil karne 
ki garz se sadaqa wa khyraat karne wali thin. Albattah 
tabiyat ki qadre teez thin.Syyeda Zainab raziyallahu anha kahti 
hain ke main ne rasool sallallah Alaihi Wa Sallam se andar aane ki 
izajat talab ki to Aap ne ijazat de di.Rasool Allah sallailah Alaihi 
Wa Sallam badastoor Syyeda Ayesha raziyallahu anha ke sath 
baithe huwe the.bilkul usi tarah jaisa ke Syedda Fatima Tuz 
Zahra raziyallahu anha ki aamad par baithe huwe the Syyeda 
Zainab raziyallahu anha ne arz ki:Ya Rasoolullah sallallahu Alaihi 
Wa Sallam aap ki ajwaaz e mutahharaat ne mujhe aap ki 
khidmat mein bheja hai.woh Ibn e Abi Quhafa ki beti ke 
hawale se aap se adl wa insaaf ka mutalaba karti hain.Syyeda 
Ayesha Siddiqua raziyallahu anha kahti hain ke phir woh mere 
baare mein batein karne lagin aur der tak bolti rahin, main 
intezaaar karti rahin ke Rasoolullah sallallahu Alaihi Wa Sallam 
mujhe un ka jawab dene ki ijazat denge magar woh apne 
qayafe se pahchaan gayi ke Rasool Allah sallallahu Alaihi Wa 

Sallam mere us par ghalib aane ko na pasand nahi karte,jab 
main ne un ko turki ba turki sunayi to woh khamoosh hogayi. 
yeh manzar dehk kar Rasool Allah sallallahu Alaihi Wa Sallam ne 
muskurate huwe irsad faryama 
“akhir yeh Abu Bakar Siddique raziyallahu anha ki beti hai, 
. koi mamooli baat nahi!” 
Muslim shareef ki hadith mein yeh alfaaz hain 
"Nabi e kareem sallallahu Alaihi Wa Sallam ne apni beti 
Fatima Tuz Zahra raziyallahu anha se farmaya:beti kya too 
use pasand nahi karti jise mein pasand karta hoon. unhon 
ne kaha kyun nahi!to aap sallallauh Alaihi Wa Sallam ne 
farmaya too bhi is ko yani Ayesha raziyallahu anna ko pasand 
kar." (Bukhari,Kitaab ul Hiba,Sahih Muslim:2442,) 
Zara ghaur kijiye ke Nabi sallallahu Alaihi Wa Sallam ko 
Syyeda Ayesha Sidiqqua raziyallahu anha ke sath kis qadar 
talluq e khatir tha.Nabi e kareem sallallahu Alaihi Wa Sallam ne 
apnaiyat ke is talluq ko zindagi ke akhari lamhe tak niba- 
haya.Aaisa bhala kyun na hota.Syyedna Jibrael alaihissalam 
ne Nabi e kareem sallallahu Alaihi Wa Sallam ko yeh ittela di thi. 
"yeh teri duniya wa aakhirat mein biwi hai" 
(Tirmizi:3041) 
Rasoolullah sallallahu Alaihi Wa Sallam ne jis bimari mein 
wafat payi aap sallallah Alaihi Wa Sallam bimari ke duraan 
baar baar farmane lage.kal main kahan hunga?tamaam 
ajwaaz e mutahharaat ne mahsoos kiya kh Rasoolullah 
sallallah Alaihi Wa Sallam ka dili irada yeh hai kh unhen Syyeda 
Ayesha Siddiqua raziyallahu anha ke paas pahuncha diya 
jaaye.lihaza Nabi e kareem sallallah Alaihi Wa Sallam ki tamam 
biwiyon ne muttafiqah faisala kiya ke Rasoolullah sallallah 
Alaihi Wa Sallam ko us jagah pahuncha diya jaye jahan Aap 
chahte hain.lihaza aap ko Syyeda Ayesha Siddiqua 
raziyallahu anhake ghar pahuncha diya gaya aur wahin un ke 
paas Rasoolullah sallallah Alaihi Wa Sallam ne wafaat payi. 

Ummul mumineen Syyeda Ayesha Siddigua raziyallahu anha 
farmati hain kh Nabi e kareem sallallah Alaihi Wa Sallam ne 
mere ghar mein us din wafat payi jo meri bari ka din 
tha.Allah taala ne jab aap sallallah Alaihi Wa Sallam ki rooh 
qabz ki us waqt aap ka sar e mubarak meri god mein tha 
aur aap ka lu'aab mere lu'aab se mil gaya aur syyeda 
Ayesha raziyallahu anha farmati hain ke rasoolullah sallallahu 
Alaihi Wa Sallam ko mere ghar mein dafan kiya gaya. 

(Sahih Bukhari,Kitab ul Janayez) 

Rasoolullah sallallahu Alaihi Wa Sallam ne khawateen e jannat 
ki sardaar Syyedah Fatima Tuz Zahra raziyallahu anha ko yeh 
wasiyyat ki thi kh Ayesha raziyallahu anha ke sath muhabbat 
se pesh aana. 

Ummul mumineen Syyeda Ayesha Siddiqua raziyallahu anha 
farmati hain ke Allah subhanahu taala ne mujhe 9 
khususiyaat aata kin.is atebar se Syyeda Maryam bint e 
Imran ke baad mujhe yeh aizaaj hasil huwa hai. 

1.Jibrael alaihissalam meri tasweer lekar rasoolullah 
sallallahu Alaihi Wa Sallam ki khidmat mein hazir huwe aur un 
se kaha ke woh mujh se shadi kar len. 

2.Rasoolullah sallallahu Alaihi Wa Sallam ki ajwaaz e 
mutahharaat mein shadi ke waqt sirf main kunwari thi. 

3.Jab Rasoolullah sallallahu Alaihi Wa Sallam ki rooh qabz ki 
gayi aap ka sar meri god mein tha. 

4.Rasoolullah sallallahu Alaihi Wa Sallam ki gabr mere ghar 
mein banayi gayi. 

5.Farishton ne mere ghar ko dhaanp liya. 

6.Main Rasoolullah sallallahu Alaihi Wa Sallam ke khalifa e 
awwal siddique e akbar raziyallahu anhu ki beti hoon. 

Z.Allah taala ne meri bara'at ki khatir aasman se ayaat 
utari. 

8.Main pakizah gharane mein pakizah paida ki gayi. 

9.Mujh se maghfirat aur Izzat ki rozi ka wadah kiya 

gaya. 
Abu Musa al ash'ari raziyallahu anhu se riwayat hai,kahte 
hain ke Rasoolullah sallallahu Alaihi Wa Sallam ne farmaya: 

"Mardon mein bahut tadaad mein kamil huwe lakin 
aurton mein Maryam bint e Imran aur Firaun ki biwi 
Aasiya, aur Syyeda Ayesha Siddiqua raziyallahu anha ki 
kawateen par fazilat wa bartari us tarah hai jaise sareed 
tamaam khanon par afzal wa bartar hota hai." 

(Sahih Bukhari,Kitab fazail e sahaba,Fathul barí:133/7) 

Ummul mumimeen Syyeda Ayesha Siddiqua raziyallahu anha 
aulad e adam ke sardar aur Syyedul Mursaleen sallallahu 
Alaihi Wa Sallam ki biwi thin. 

Ummul mumineen Syyeda Ayesha Siddiqua raziyallahu anha 
se riwayat hai, kahti hain kh Rasoolullah sallallahu Alaihi Wa 
Sallam ne mujhe farmayake: | 

"Main ne khawab mein dekha ke farishta teri tasweer | 
resham ke kapdre mein lapet kar mere paas laya hai 
main ne resham ke kapdre ko khol kar dekha to hu bahu 
tu hi thi.main ne kaha agar yeh Allah taala ki taraf se hai 
to Allah taala pura karega." 

(Bukhari Fathul bari:170/7,Sahih al Muslim:2438) 
Ummul mumineen Syyeda Ayesha raziyallahu anha apni 
shadi ki umr bayan karte huwe farmati hain: 

"Rasoolullah sallallahu Alaihi Wa Sallam ne jab mujh se shadi 
ki, meri umr chay saal ki thi aur jab meri rukshati ki gayi 
us waqt meri umr naw saal ki thi.main jhule mein khailti 
thi mere sar ke baal ghane the mujhe khelte huwe pakad 
kar tayyar kiya gaya aur rasoolullah sallallah Alaihi Wa 
Sallam ke supurd kar diya gaya main ne apni tasweer 
resham ke kapdre mein dekhi." (Abu Dawood :1435) 

Rasoolullah sallallahu Alaihi Wa Sallam sab se afzal wa behtar 
khawind the.Aap sallallahu Alaihi Wa Sallam apni biwi Syyeda 
Ayesha Siddiqua raziyallahu anha ke sath nihayat hamdardi 

ke sath pesh aate,us ki nau umri ko pesh e nazar rakhte, 
unke sath husne sulook ka rawayyah ikhtiyar karte. 

Ummul mumineen farmati hain ke Rasoolullah sallallah 
Alaihi Wa Sallam kí maujoodgi mein ladkiyon ke sath khe: liya 
karti thin meri saheliyan Rasoolullah sallallah Alaihi Wa Sallam 
se hickichahat mahsoos karti lakin aap sallallah Alaihi Wa 
Sallam un ki mujoodgi se khushi mahsoos karte. 

Is hadees ka mafhoom yeh hai kh Ummul mumineen 
Ayesha Siddiqua apni saheliyon ke sath gudiyon se khela 
karti thinjjab Rasoolullah sallallah Alaihi Wa Sallam tashreef 
laate to meri saheliyan aap sallallah Alaihi Wa Sallam se sharm 
mahsoos karte huwe chup jaatin lakin aap un ki hausla 
afzayi kate aur mere sath khelne ki talqeen karte. 

Syyeduna Urwa bin Zubair rahimahullah se riwayat hai kh 
log Rasoolullah sallailah Alaihi Wa Sallam ki khidmat mein us 
aqt tahaif bhejte jab aap Ayesha Siddiqua raziyallahu anha ke 
paas hote.Syyeda Ayesha Siddiqua raziyallahu anha farmati 
hain ke meri saukanen Umm e Salma raziyallahu anha ke 
paas jama hotin aur us se khane lagi aye Umme Salma!ba 
khuda log Rasoolullah sallallah Alaihi Wa Sallam ko tohfe us din 
pesh karte hain jab Ayesha Siddiqua raziyallahu anha ke paas 
hote hain , hamare bhi akhir armaan hain,ham bhi us 
khair w bhalayi ki ummeed rakhti hain jo Ayesha 
Siddiqua raziyallahu anha chahti hai.Aap rasool sallallah Alaihi 
Wa Sallam se baat karen ke wo logon yeh hukm den ke 
tahayif wahin bhej diya karen jis ghar mein aap tashreef 
farma hon.Syyeda Umm e Salma raziyallahu anhafarmati 
hain kh main ne Rasoolullah sallallah Alaihi Wa Sallam se do 
martaba baat ki to aap ne pahlu tahi ektiyar ki aur suni 
an suni kardi.teesri martaba phir main ne yahi maroozaat 
pesh kiye to Rasoolullah sallallah Alaihi Wa Sallam ne irshad 
farmaya: 

"Aye Umme Salma!aap mujhe Ayesha ke muamle mein 

takleef na den.Allah ki qasam tum sab azwaaj e 
mutahharaat mein sirf wahi munfarid hai ke Allah taala 
ne us waqt wahi nazil ki jab ke main un ke paas tha" 
(Sahih al Bukhari) 
Ummul mumineen Syyeda Ayesha Siddiqua raziyallahu anha 
se riwayat hai,farmati hain kh main ne kaha: 

"Ya Rasool allah agar aap aik wadi mein farokash hon 
jahan aise darakht hon jis ko janwaron ne khaya ho aur 
wahan aap ko aik aisa darakht nazar aajaye jis ko bilkul | 
kisi ne na khaya ho to aap apna ount kis par charayenge. | 
Rasoolullah sallallahu Alaihi Wa Sallam ne farmaya zahir hai 
us darakht se charaounga jis ko kisi ne na kahya.ís se 
murad yeh thi ke Rasoolullah sallallahu Alaihi Wa Sallam ne us 
ke elawah kisi bakirah khatoon se shadi nahi ki." 

(Sahih al Bukhari) 

Ummul mumineen Syyeda Ayesha Siddiquaraziyallahu anha 
farmati hain kh jab Rasoolullah sallallahu Alaihi Wa Sallam ko 
apni biwiyon ko ekhtiyar dene ka hukm diya gaya to aap 
ne mujh se ibteda ki aur farmaya aye Ayesha raziyallahu anha 
main aap ke sath aik muamale ka zikr karne wala 
hoon.aap is silsile mein jaldbazi na karen,apne walidain se 
mashwera kar ke mujhe jawab den, halanke aap ko ilm 
tha kh mere walidain mujhe aap sallallahu Alaihi Wa Sallam Se 
judayi ka mashwera nahi denge.Syyeda Ayesha siddiqua 
raziyallahu anha kahti hain kh phir Rasoolullah sallallah Alaihi 
Wa Sallam ne irshad farmaya ke Allah ne yeh farmaya hai : 

"Aye nabilapni biwiyon se kah do ke agar tum duniya ki 
zindagi aur zinat wa aarayish chahti ho to main tumhen 
kuch maal dun aur achchi tarah se rukhsat kardun aur 
agar tum Allah aur us ke rasool ko chahati aur akhirat ke 
ghar yani jannat ke talabgaar hoto tum mein jo neko kari 
karne waali hain.Allah ne un ke liye ajr e azeem tayyar 
kar rakha hai." (Surat ul Ahzab 28-29) 


- ———— — v n nN  .v . = aaa  —F [  — VSsS=-°-— 


CamScanner 


( Hayaat e Sahabiyaat ) {29 ^ C Maktaba Al Faizi, Hyd > 


Ummul mumineen Syyeda Ayesha Siddigua raziyallahu anha 
dini muamale mein tabiyat ki badi sakht thin, jab kisi 
masale mein aik maugif iktiyar karletin to us par 
muwazabat (pabandi)kartin. 

Abdullah bin Ziyad alasadi se riwayat hài kahte hain ke 
jab Talha,Zubair aur Syyeda Ayesha raziyallahu anha koofa ki 
taraf rawana huye to Ali bin Abi Talib raziyallahu anhu ne 
Ammar bin Yasir raziyallahu anhu aur apne bade bete Hasan 
bin Ali raziyallahu anhu ko bheja woh donon hamare paas 
Kufah aaye.Hasan bin Ali qabar ke upar wali seedhi par 
tashreef farma huwe aur Ammar bin Yasir nichli seedhi 
par khade ho gaye ham wahan ikhatte hogaye main ne 
Ammar bin Yasir ko suna woh kah rahe the: 

"Allah ki qasam Syyeda Ayesha Siddiqua raziyallahu anha 
tumhare Nabi sallallah Alaihi Wa Sallam ki duniya wa 
Aakhirat mein biwi hain lakin Allah taala tumhen 
azmana chahata hai ke tum ameer ul mumineen 
Syyeduna Ali bin Abi Talib ki itaat karte ho ya 
Syyeda Ayesha Siddiqua ki itaat karte ho.(Bukhari:3772) 

Ummul mumineen Syyeda Ayesha sallallahu Alaihi Wa Sallam 
farmati hain ke aik dafah Rasoolullah sallallahu Alaihi Wa 
Sallam ne Syyeda Fatimaraziyallahu anha ka tazirah kiya to 
main bol padi.Rasoolullah sallallahu Alaihi Wa Sallam ne irshad 
farmaya: 

"kiya tujhe yeh pasnad nahi ke tu meri duniya wa 
Aakhirat main biwi ho main ne kaha:Allah ki qasam!kyun 
nahi.Aap ne farmaya tu meri duniya wa akhirat mein 
biwi hai.neez Rasoolullah sallallah Alaihi Wa Sallam ne 
farmaya:Ayesha jannat mein meri biwi hai. 

(Sahihul Jame':3965) 

Allama Munawi rahimahullah Rasoolullah sallallahu Alaihi Wa 
Sallam ke is farman par ke"Ayesha jannat mein meri biwi 
hai."tabserah karte huwe farmate hain ke is ka matlab 

yeh hai kh Syyeda Ayesha Siddigua raziyallahu anha Rasoo- 
lullah sallallahu Alaihi Wa Sallam ko apni sab biwiyon se badh 
kar aziz thin.warna jannat mein to sab azwaaj e muta- 
hharaat aap ke sath hongi. 

Ab ghaur talab baat yeh hai ke Syyeda Khadijah raziyalla- 
hu anha aur Syyeda Ayeshah raziyallahu anha mein afzal koun 
hain? 

Shaikh ul Islam Imam ibn e Taimiyah kahte hain ke 
Syyeda Khadijah raziyallahu anha aur Syyeda Ayesha 
raziyallahu anha ke darmiyan fazl wa sharf ki atraaf 
mukhtalif nauaiyat ki hain baz khubiyon mein Syyeda 
Khadijah raziyallahu anha afzal hain aur baz mein Syyeda 
Ayesha Siddiqua afzal hain. 

Hafiz ibn e Qayyim rahimhullah farmate hain ke agar 
afzaliyyat ka me'yaar ajr wa sawab ke aitabar se ho to is 
ka haqeeqi ilm to Allah taala ko hai wahi jaanta hai ke ajr 
wa sawab mein afzal kaun hai yeh baat ko pesh e nazar 
rahe ke dilon ka aamal doosre jismani aaza ke amal se 
afzal hota hai agar fazilat kasrat e ilm ke etebar se dekhi 
jaye to Syyeda Ayesha Siddiqua raziyallahu anhais khubi mein 
afzal dekhayi deti hain, agar khandani sharf ke etebar se 
afzaliyyat ka faisla kiya jaye to Syyeda Fatima tuz Zahra 
aur unki behnen sab se afzal dikhayi deti hain, agar 
sayadat ke etebar se dekha jaye to Syyeda Fatima tuz 
Zahra raziyallahu anha sab se afzal dekhayi deti hain.unhen 
Rasool sallallah Alaihi Wa Sallam ne khawateen e ahle jannat ki 
sardar qarar diya. 

Hafiz ibn e Hajar rahimahullah farmate hain ke ilm 
mein agarche Syyeda Ayesha Siddiqua raziyallahu anha afzal 
thin lekin Syyeda Khadijah raziyallahu anha woh azeem ul 
martabat khatoon hain jisne sab se pahle Islam qabool 
karne ka sharf hasil kiya.Nabi e kareem sallallah Alaihi Wa 
Sallam ki unhon ne jaan wa maal se muawanat ki aur 

Rasoolullah sallallahu Alaihi Wa Sallam ki khidmat guzari mein 
puri tawajjoh di aur baad mein aane walon ke ajr wa 
sawab mein bhi use badastoor hissa milega aur us ki 
miqdaar to allah subhanahu taala ke elawah koi nahi 
janta. 

Ummul mumineen Syyeda Ayesha Siddiqua raziyallahu anha 
se riwayat hai,farmati hai ke Nabi e Kareem sallallah 
Alaihi Wa Sallam apni us beemari ke duraan sawaal karte 
the jis mein aap ne wafat payi ke kal main kahan 
hunga?wo Syyeda Ayesha Siddiqua raziyallahu anha ki baari 
ke din ka iradah rakhte the,to aap sallallahu Alaihi Wa Sallam ki 
azwaaz e mutahharaat ne aap ko ijazat dedi ke jahan 
aap ki marzi wahan pahuncha diya jaye.Rasoolullah 
sallallahu Alaihi Wa Sallam Syyeda Ayesha Siddiqua raziyallahu 
anha ke ghar the aur aap ne unhi ke paas wafat 
payi.Syyeda Ayesha Siddi- qua raziyallahu anha farmati hain 
ke rasoolullah sallallahu Alaihi Wa Sallam ne usi din wafat payi 
jo meri baari ka din tha ,aap sallallahu Alaihi Wa Sallam mere 
ghar mein the.Allah Taala ne aap ki rooh jis waqt qabz ki 
aap ka sar e mubarak meri god mein tha,aur aakhri 
lamhat mein aap ka lu'aab e dahan mere lu'aab mein 
milgaya. (Bukhari,Muslim) 

Ummul mumineen Syyeda Ayesha Siddigua raziyallahu anha 
sab khawateen se badh kar alim fazil thin balke woh 
mardon ki muallimah thin.akabir sahaba e kiram fatwe 
ke lilsile mein un se ruju karte the. 

Hisham bin Urwa apne baap se riwayat karte hain ke 
main ne Syyeda Ayesha Siddiqua raziyallahu anha ko bade 
qareeb se dekha woh har aayat ke shaan e nuzool, farz, 
sunnat, she'r,riwayat e hadees,Arab ki tareekh,hasab 
nasab,qaza aur tibb ke baare mein sab se badh kar unen 
maalumaat hasil thin.main ne poocha khala jaan!aap ne 
tibb kahan se sekhi?to farmaya ke jab main beemar hojati 

to mere liye adawiyat tajweez ki jati aur log aik dusare ke 
liye adawiyat tajweez karte to main sun kar yaad kar 
leti.isi tarah mujhe ilm e tib par dastaras hasil hogayi. 
(HilyatulAuliya 50-49/1) 

Masrooq se pucha gaya ke kiya Syyeda Ayesha Siddiqua 
raziyallahu anha wirasat ka ilm achchi tarah janti thin?unhon 
ne kaha Allah ki qasam main ne Syyeduna Muhammad 
Mustafa sallallah Alaihi Wa Sallam ke sahaba e akraam 
ko dekha ke woh Syyeda Ayesha Siddiqua se wirasat ke 
masail pucha karte the. (Sunan Addarmi:342/2,Mutadrak 
Hakim:11/4,Tabqaat ibn Saad:660/8) 

Imam Zuhri rahimahullah farmate hain ke agar Syyeda 
Ayesha Siddiqua raziyallahu anha ke ilm ka saari dunya ki 
khawateen ke ilm se muwazana kiya jaaye to Syyeda 
Ayesha raziyallahu anha ka ilm un se badh kar hoga. 

Syyeduna Ata bin Abi Ribah rahimahullah farmate hain 
ke Syyeda Ayesha raziyallahu anha tamam logon se ziyada 
faqeeh aur tamam logon se achchi ray rakhne waali 
jaleelul qadr khatoon thin. 

Abu Umar bin Abdul Barr rahimahullah kahte hain ke 
Syyeda Ayesha teen uloom mein yakta thin, ilm e fiqh ,ilm 
e tibb aur ilm e she'r. 

Moosa bin Talha se riwayat hai wo kahte hain ke main 
ne Syyeda Ayesha raziyallahu anha se badh kar kisi ko faseeh 
w baleegh nahi dekha. 

Urwa bin Zubair rahimahullah farmate hain:fiqh,tibb aur 
she'r wa sha'yeri mein Syyeda Ayesha raziyallahu anha se 
bada aalim kisi ko nahi dekha. 

Syyeduna Abu Moosa Ash- ari raziyallahu anhu farmate hain 
ke ham Rasoolullah sallallah Alaihi Wa Sallam ke sahaba ko 
agar kisi hadees ko samajhne mein mushkil pesh aati to 
ham Syyeda Ayesha raziyallahu anha se daryaft karte to wo 
hamein tasalli bakhsh jawab detin,hadees ke har ishkal ke 

baare mein unke paas bharpoor maloomat hotin. 

Ummul momeneen Syyeda Ayesha raziyallahu anha farmati 
hain ke aik roz mera razayi chacha aaya aur usne mujh se 
andar aane ki ijazat talab ki main ne inkar kardiya aur 
kaha ke main pahle Raroolullah sallallah Alaihi Wa Sallam Se 
ijazat lungi, jab Rasoolullah sallallah Alaihi Wa Sallam ghar 
tashreef laye to main ne kaha ke mere razayi chacha aaye 
the unhon ne andar aane ki ijazat talab ki, main ne inkar 
kardiya aur kaha ke main pahle Rasoolullah sallallah Alaihi 
Wa Sallam se ijazat lungi,Rasoolullah sallallah Alaihi Wa Sallam ne 
farmaya tera chacha tere paas aa sakta hai ,main ne 
kaha mujhe aurat ne doodh pilaya tha ,Aap ne farmaya 
woh tera chacha hai tere paas aa sakta hai. 

(Bukhari:2644,Muslim:1446) 

Ummul momeneen Ayesha raziyallahu anha deen e ilahi ke 
hawale se badi mazboot thin,neki ka hukm deti aur burayi 
se rokti aur Allah ki raza ke liye gussa karti, Umme 
Alqama bint Abi Alqama kahti hain ke main ne Hafsa bint 
e Abdurrahman bin Abi bakr ko dekha ke unke sar par 
bada bareek dopatta hai jis se chehre ke nuqoosh 
numayan taur par zahir ho rahe the,Syyeda Ayesha ne 
dopatta phad diya phir farmaya kiya thuje ilm nahi ke 
Allah ta'ala ne Sura e Noor mein parde ke kia ahkaam 
nazil kiye hain,phir Syyeda ne apne paas se aik dopatta 
unhen aodhne ke liye diya. 

Ummul momeneen Ayesha se riwayat hai, farmati hain 
ke mujhe Zainab bint e Jahash ke is rawayye par bada 
taajjub huwa ke woh Ali bin Abi Talib ke paas gayin aur 
kahne lagin ke Ayesha Aap ki sakht mukhalif hai halaanke 
wo taqwe mein badi mashhoor thin aur iska eteraaf 
Syyeda Ayesha ne bohtaan ke waqiye mein khule taur par 
kiya ,Syyeda Ayesha kahti hain ke jab Rasoolullah sallallah 
Alaihi Wa Sallam ne Zainab bint e Jahash se mere baare mein 

poocha ke: 
"Aye Zainab teri Ayesha ke baare mein kia maloomat 
hain ya toone use kaisa dekha hai?” 

unhon ne kaha ya Rasoolallah sallallah Alaihi Wa Sallam main 
apne kaanon aur aankhon ki hifazat karti hun,meri 
ma'loomat ke mutabiq wo aik nek dil khatoon hain, 
Syyeda Ayesha farmati hain ke Rasoolullah sallallah Alaihi Wa 
Sallam ki azwaaj mein wahi mere muqable mein aati thin, 
unke taqwa ne unhein bacha liya.(Bukhari:4141) 

Ummul mumineen Syyeda Ayesha raziyallahu anha ka 
deegar ummahat ul mumineen ke sath aik doosre se aage 
badhne ka silsila shiddat se jari rahta tha.Syyeda Zainab 
bint e Zahash raziyallahu anha ka us mein bada hissa tha 
lekin Syyeda Ayesha Siddigua raziyallahu anha ne un ki bahut 
tareef ki, ummul mumineen Syyeda Ayesha Siddiqua 
farmati hain kh Nabi e kareem sallallah Alaihi Wa Sallam ki 
azwaaj e mutahharaat ne Syyeda Fatima tuz Zahra 
raziyallahu anha ko Rasoolullah sallallah Alaihi Wa Sallam ki 
khidmat e aqdas mein bheja unhon ne andar aane ki 
ijazat talab ki,Nabi e kareem sallallah Alaihi Wa Sallam mere 
sath tashreef farma the.Aap sallallah Alaihi Wa Sallam ne unen 
ijazat dedi us ne kaha ya Rasool allah sallallah Alaihi Wa Sallam 
aap ki biwiyon ne mujhe aap ke paas bheja hai woh aap se 
Ibn e Ibi Quhafa ki beti ke muamale mein adi wa insaf ka 
taqazah karti hain,main khamoosh rahi.Syyeda Ayesha 
Siddiqua raziyallahu anha farmati hain kh Rasoolullah sallallah 
Alaihi Wa Sallam ne Syyeda Fatimatuz Zahra se kaha:beti kya 
tu us ko aziz nahi rakhegi jisko main azeez rakhta hoon tu 
Ayesha ko azeez rakh.Syyeda Ayesha farmati hain ke 
Fatima raziyallahu anha Rasool allah sallallah Alaihi Wa Sallam Se 
yeh baat sun kar khadi huwi aur azwaaj e mutahharaat 
ki taraf wapas chali gayi aur unhe ja kar apni baat bhi 
batadi aur Rasool allah sallallah Alaihi Wa Sallam ka jawaab 

bhi bata diya.Azwaaj e mutahharaat ne sun kar kaha aap 
ne to kuch bhi nahi kiya.Aap dubara Rasoolullah sallallah 
Alaihi Wa Sallam ke paas jayen.Fatima tuz Zahra ne 
kaha:Allah ki gasam main to kabhi bhi abba jaan ke sath 
is muzoo par baat nahi karungi. 

Syyedah Ayeshah Siddiqua raziyallahu anha farmati hain ke 
phir ajwaaz e mutahharaat ne Nabi e kareem sallallah Alaihi 
Wa Sallam ki biwi Syyeda Zainab bint e Zahash ko bheja. 

woh muqaam wa martaba ke lihaz se mera muqabala 
kiya karti thin, main ne Zainab se badh kar deen mein 
behtar kisi khatoon ko nahi dekha woh Allah taala se 
ziyada darne wali,sachchayi ki khugar,sila rahmi karne 
wali,ziyada sadqa wa khairaat karne wali aur Allah ki 
raah mein kharch karne aur us ka taqarrub hasil karne ke 
liye badi mehnat se maal kamane wali thin, bas un mein 
sirf aik baat thi ke woh bahut jald gusse mein aa jaya 
karti thin. Syyeda Ayesha Siddique raziyallahu anha farmati 
hain ke woh ayaeen aur andar aane ki ajazat talb ki, 
Rasoolullah sallallah Alaihi Wa Sallam mere sath tashrif farma 
the .woh kahne lagin. Aap ki biwiyon ne mujhe Aap ke 
paas bheja hai.woh Aap se Ibn-e-Quhafa ki beti ke hawale 
se adl wa insaf ka taqaza karti hain phir unhon ne mere 
khilaf bolna shuru kar diya aur der tak bolti rahin, main 
samajh rahi thi ke rasoolullah sallallah Alaihi Wa Sallam mujhe 
jawab dene ka mauqa denge.Zainab lagataar bolti rahin, 
main ne andaza lagaya ke Rasoolullah sallallah Alaihi Wa 
Sallam mere un par ghalib aajane ko na pasnad nahi 
karenge to main ne turki ba turki un ka jawaab dena 
shuru kar diya. main ne phir unhen bolne ki muhlat hi na 
di bilakhir unhen khamoosh hona pada to Rasoolullah 
sallallah Alaihi Wa Sallam ne muskurate huwe irshad farmaya 
aakhir ye Abubakr siddique ki beti hai. (Muslim) 

Wagiya e bhutan: 


Huwa yeh kh rasoolullah sallallah Alaihi Wa Sallam ne gazwae 
Banil mustalig ke moge par rawanagi ke liye apni biwiyon 
ke darmiyan gur'ah dala to Syyeda Ayesha Siddigua 
raziyallahu anha ka naam nikal aaya, yeh Rasoolullah sallallah 
Alaihi Wa Sallam ki aadat e mubarakah thi ke safar par 
rawangi se phele apni biwiyon ke darmiyan gur'ah dala 
karte the.gur'ae mein jis biwi ka naam aata use safar par 
apne hamraah le lete the.jab is gazwe se wapas huwe to 
aik jagah padao kiya Syyeda Ayesha Siddiqua raziyallahu 
anha gaza e hajat ke liye jungle ki taraf nikal gayin jab 
wapas aayin to unhon ne dekha ke woh haar gale mein 
nahi hai jo apni behen se aariyatan liya tha, us ki talash 
ke liye us jagah wapas gayin jahan haar ghum huwa 
tha.haar to mil gaya lakin wapas aane tak lashkar e islam 
rawana ho chuka tha.Huwa yeh ke jin logon ki zimmedari 
Syyeda Ayesha raziyallahu anha ke haudaj ko utha kar oount 
par laadhne ki thi unhon ne apni zimmedari nibhate huwe 
haudaj uthaya aur oount par laadh di aur rawana hogaye 
unhen yeh mahsoos hi nahi huwa ke Syyeda Ayesha 
Siddiqua raziyallahu anha haudaj mein nahi hain kyun ke un 
dinon woh dubli patli thin.Haudaj ko uthane walon ne 
yehi mahsoos kiya ke aap us mein tashreef farma hain. 

Jab Syyeda Ayesha Siddiqua raziyallahu anha wapas us 
jagah aayin. jahan padao kiya tha to wahan maidan khali 
tha, hu ka aalam tha.laskar nazron se ojhal hochuka 
tha.aap chadar lekar wahan baeth gayin, aap ke dil mein 
yeh khayal aaya ke jab maloom hoga ke main haudaj 
mein nahi hoon to meri talash mein wapas aayenge aur 
mujhe yahan se lelenge. wahan un par neend ghalib 
aagayi aur woh chadar odh kar soogayin, unki aankh us 
waqt khuli jab Safwan bin Mauttal ne inaa lillahi wa inna 

ilahi rajioon kaha aur sath hi yeh kaha ke Rasoolullah 
sallallah Alaihi Wa Sallam ki biwi yahan!yeh sahabi soya bahut 
karte the Rasoolullah sallallah Alaihi Wa Sallam ne un ke zimme 
yeh kaam laga diya ke tum lashkar ki rawangi ke baad us 
jagah ka achchi tarah jaiezah lekar rawana huwa karoge 
jahan lashkare islam ne padao kiya ho agar koi cheez 
wahan rah gayi to use uthana aur mahfooz karna 
tumhari zimmiedari hai, jab Safwan bin Muattal raziyallahu 
anhu ne Syyeda Ayesha Siddiqua raziyallahu anha ko wahan 
dekha toh inna lillahi wa inna ilahi rajioon kahte huwe 
apni ountni ko un ke qareeb lakar betha diya jab woh 
oountni par sawaar hogayin to woh ountni ki nakel pakad 
kar chal pade, Safwan bin Muttal ne Syyeda Ayesha 
Siddiqua se koi baat na ki aur Syyeda Ayesha ne un ke 
muh se sirf inaa lillahi wa inna ilahi rajiwoon ke alfaz 
sune woh Syyeda Ayesha Siddiqua raziyallahu anha ko ountni 
par sawaar kar ke rawana huwe aur Madinah 
munawwarah pahunch gaye.lashkar zuhar ke waqt 
Madinah munawarah pahuchn chuka tha jab logon ne 
dekha ke Syyeda Ayesha Siddiqua raziyallahu anhua 
Safwan bin Muattal raziyallahu anhu ke hamarh aayi hain to 
har aik ne apne andaz mein tabserah kiya. Raeesul 
Munafigeen Allah ka dushman ,haasid wa munafigat se 
ata hua,Abdullah bin Ubai ke haath baat aagayi us ne 
mirch masala laga kar khoob uchala, dusre munafiqeen 
bhi us ke sath milgaye buhtan tarashi karne wale 
munafiqeen ne Madina munawwarah ki fiza ko mukaddar 
bana ke rakh diya Rasoolullah sallallah Alaihi Wa Sallam yeh 
surat e haal dekh kar khamoosh hogaye. 

Aap sallallah Alaihi Wa Sallam had harjah hairan wa 
pareshaan the.phir Rasoolullah sallallah Alaihi Wa Sallam ne 
apne sahaba e kiram se Ayesha Siddiqua raziyallahu anha ko 
alag karne ka mashwera kiya.Syyeduna Ali bin Abi Talib 

ne to aap ko Yehi mashwira r ke aap Ayesha . Siddiqua 
raziyallahu anha ko chadh den,ishaare kinaye mein yeh 
kaha aap ke liye kiya kami hai.kisi aur ko apni zujiyat 
mein lelen, lekin Usama bin Zaid aur deegar sahaba e 
kiram raziyallahu anhum ne mashwera diya ke aap use alag 
na karen apni zaujiyat mein rakhen aur dushmanon ki 
baaton ki taraf dhiyan na den. (Bukhari:4750) 

Syyeduna Ali bin Abi Talib raziyallahu anhu ne jab dekha ke 
muamala badi nazuk surat e haal ektiyar kar chuka hai 
Rasoolullah sallallahu Alaihi Wa Sallam khud sakh wa subah 
mein mubtala ho chuke hain, jis ki wajah se aap 
gamhgeen wa pareshaan rahte hain toh unhon ne is liye 
mashwera diya ke aap Ayesha Siddiqua ko alag karden 
taake aap gham wa andoh se bach jayen aur Rasoolullah 
sallallah Alaihi Wa Sallam us gham aur pareshani se nijat pa 
jayen jo aap ko logon ki baaton se lahiq hai.lekin jab 
Syyeduna Ali bin Abi Talib raziyallahu anhu ne dekha ke 
Rasoolullah sallallahu Alaihi Wa Sallam Syyeda Ayesha Siddiqua 
raziyallahu anha aur un ke baap ko had darjah dili taur par 
azeez jante hain aur jab Syyeduna Ali bin Abi Talib 
raziyallahu anhu ne jaan liye Syyeda Ayesha Siddiqua paak 
daman hain aur har qism ki alayish se mubarra hain aur 
woh aala darje ki mohtaat,mahfooz aur diyanatdaar hain 
Syyeduna Ali bin Abi Talib raziyallahu anhu ne yeh bhi jaan 
liya ke Rasoolullah sallallahu Alaihi Wa Sallam Allah subhanahu 
wa taala ki baargah mein bade muazzam aur muhtaram 
hain, Allah taala kabhi bhi apne piyare Nabi ke ghar ki 
nigran aur aap sallallahu Alaihi Wa Sallam ki rafeeq e hayaat 
kisi aisi aurat ko nahi bana sakta jo kirdaar ke aetebar se 
us meyaar ki ho jis ka tazkerah buhtan tarash kar rahen 
hain. 

Rasoolullah sallallahu Alaihi Wa Sallam apne rab ke han badi 
izzat aur ehteraam waale hain, yeh kaise ho sakta hai ke 

Allah taala aap ki biwi kisi aisi aurat ko bana de jis ka 
kirdaar daagh daar ho.Syyeduna Ali bin Abi talib raziyallahu 
anhu is haqeeqat ko jaan gaye ke Syyeda Ayesha Siddiqua 
badi buland kirdaar khatoon hain aur is liye woh rasool e 
aqdas sallallahu Alaihi Wa Sallam ki rafeeq e hayat hain. 


waqiya e buhtan ke mufeed pahlu: 


Jis ko Allah wa Rasool sallallahu Alaihi Wa Sallam ki marifat 
qawi ho aur us ke dil mein Allah ki qadr wa manzilat 
jaguzin ho to woh usi tarah kahega jis tarah Syyeduna 
Abu Ayyub Ansari aur deegar akabir sahaba e kiram ne 
yeh bhaant bhaant ki boliyan sunte hi kah diya: 

"tu paak hai yeh toh bahut bada bhutan hai." 
(Surah Noor:16) 

Zara ghaur kijiye kh sahaba e kiram ne Syyeda Ayesha 
Siddiqua raziyallahu anha ke khilaf baaten sunte hi Allah 
ta'ala ki tasbeeh wa taqdees bayan karte huwe fauri taur 
par kah diya ke yeh to bahut bada bhutan hai.ls se pata 
chalta hai ke sahaba e kiram ko yeh marifat hasil thi ke 
yeh ho hi nahi sakta kh Nabi e kareem sallallahu Alaihi Wa 
Sallam ki biwi ka kirdaar daagdaar ho.jo yeh guman karta 
hai us ka guman bura hai, jin logon ko Allah aur us ke 
rasool salla- llahu Alaihi Wa Sallam ki marifat hasil hoti hai woh 
is haqeeqat ko jaante hain ke badkirdaar aurat 
badkirdaar marad ke liye hi munasib hoti hai jis tarah ke 
Allah taala ne irshad farmaya : 

"kabees auratein khabees mardon ke liye.” 
(Sura e Noor:26) 

Woh log qata'yi taur par is nateeje par pahunch gaye, 
unhen koi shak wa shubah na raha kw yeh bahut bada 
bhutan hai. 

Sawaal yeh paida hota hai ke Rasoolullah sallallahu Alaihi 
Wa Sallam Syyeda Ayesha Siddiqua raziyallahu anha ke mua- 

huwe aur aap ne sahaba e kiram se kyun mashwera liya? 
halanke aap ko Allah taala ki marifat hasil thi aap ne yeh 
ulti seedhi batein sunte huwe "tu paak hai yeh to bahut 
bada bhutan hai"kyun nahi kaha? 

Is ka jawaab yeh hai ke Allah ta'ala ki hikmat e zahirah 
hai ke us ne is waqiyah ko rasoolullah sallallahu Alaihi Wa 
Sallam aur ummat ke liye qayamat tak ke liye azamaish ka 
baais bana diya taake is daastan ke zariye b'az qqumon 
ka muqaam buland kare aur b'az ko necha kare, woh log 
jo hidayat pay qayim hain un ki hidayat aur imaan mein 
izafah kare aur zalimon ke nuqsaan mein izafah kare. 

Imtehaan aur azmaish ka taqazah tha ke Rasoolullah 
sallallahu Alaihi Wa Sallam par pura aik mahina wa'hi ka 
nuzool band raha.aik mahina wahi band hone mein 
hikmat ka pahlu yeh tha kh sacchayi ke khoogar ahle 
imaan ke imaan mein izafah ho adl wa sadaqat ke hawale 
se un ki sabit qadmi mein mazeed istehkaam aaye. 

Allah aur us ke rasool aur ahle e bait par husn e zan 
mein izaafah paida ho aur munafiqon ki buhtan tarashi 
aur ifterapardazi mein izaafah paida huwa.Allah ta'ala 
apne rasool e maqbool sallallahu Alaihi Wa Sallam aur mominon 
ke liye israar wa rumooz zahir karna chahate the. 

Taake Siddiqua e kayenaat Syyeda Ayesha raziyallahu anha 
aur us ke walid e girami ki ubudiyat ka wasf hadd e 
kamaal tak pahunch jaye aur log barmala is ka aiteraaf 
karne lagen keh Allah ki unpar bahut badi ne'mat aur 
fazal wa karam tha, is mein hikmat ka aik pahlu yeh tha 
ke Syyeda Ayesha Siddiqua aur un ke walidain ki Allah ki 
tarf dili ragbat mein shiddat aaye.Allah ta'ala ki taraf 
ifteqaar, us ke huzoor khushu wa khuzu,us par husn e zan 
aur us se ummeed mein izaafa ho aur makhlooq mein kisi 
qism ki ummeed baqi na rahe.aur woh nusrat,madad, 

galba aur khushi ke hawale se makhlooq mein har kisi se 
mayoos ho jayen aur sari ummeeden Allah subhanahu wa 
taala se wabista kare yahi wajah hai ke jab aasman se 
bara'at nazil huwi.Syyeda Ayesha Siddiqua raziyallahu anha 
ke walid e girami ne us se kaha aap uth kar rasoolullah 
sallallahu Alaihi Wa Sallam ka shukriya ada karen kyun ke aap 
sallallahu Alaihi Wa Sallam par Allah ta'ala ne bar'aat ki aayaat 
nazil ki hai.to Syyeda Ayesha Siddiqua raziyallahu anha ne 
kaha main to un ka shukriya ada nahi karungi balke apne 
rab taala ka shukriya ada karungi jis ne meri bara-at 
nazil ki. 

Pura mahina wa'hi ke nuzul mein rukawat mein yeh 
hikmat kaarfarma thi ke woh muamala khul kar saamne 
aajaaye jis ne muslmanon ke dilon mein izteraab,aur 
bechaini paida kar rakhi aur wa'hi nazil hone se pahle 
ahle eimaan ke dilon ko wa'hi ki taraf kamil ragbat paida 
karde aur wa'hi un tamaam zaruratoon ko pura karen 
jiski rasoolullah sallallahu Alaihi Wa Sallam aur aap ke ahle 
bait,siddiqu e akbar raziyallahu anhu aur un ke ahle e khana 
sahaba e kiram aur deegar tamaam ahle imaan puri 
shiddat ke sath us ki zarurat mahsoos karte hain yeh 
wa'hi unke liye us barish ki madnind sabit huwi jo piyasi 
zameen par barasti hai aur us mein khetiyan lahlalane 
lagti hai, is tarah wa'hi bhi ahle imaan ki massarat wa 
shadmani e tabiyat ki latafat wa suroor ka bais banegi, is 
wa'hi ke zariye ahle imaan ko inteha darje ki khushi hasil 
huwi agar Allah ta'ala pahle hi marhale mein wa'hi nazil 
karke logon ko haqeeqat e haal se aagah ka kardete to 
yeh maqasid hasil nahi hone the jo wa'hi ke nuzul ko aik 
mahina rok kar hasil huwe. 

Agar fauri taur par wa'hi nazil ho jaati to sari hikmaten 
na paid hojate balkh wahi ko aik mahina rok kar bahut si 
hikmaten hasil ki gayin. 

taala ne pasand kiya ke apne rasool e maqbool sallallahu 
Alaihi Wa Sallam aur us ke ahle bait ka muqaam wa martaba 
duniya walon par zahir karde aur yeh bhi bata de ke 
Allah taala ke nazdeeq un ki kya shan wa shaukat hai. 

Aik hikmat ka pahlu yeh tha ke rasoolullah sallallahu Alaihi 
Wa Sallam ki chaheti biwi par buhtan lagaya gaya rasool- 
ullah sallallahu Alaihi Wa Sallam ko yeh saari batein sun kar dili 
aziyat pahunchi,aap yeh tasawwur bhi nahi kar sakte the 
ke un ke sath yeh hadisa pesh aayega aur wa'hi ka silsila 
ruk kar yeh sabit kiya gaya ke sab ikhtiyaraat Allah 
subhanahu taala ke paas hai. 

Jab Syyedah Ayesha Siddigua raziyallahu anha ki bara-at 
mein wah'i nazil huwi to jin logon ne Syyeda Ayesha 
Siddigua raziyallahu anhuma par buhtan tarashi mein khul 
kar hissa liya rasoolullah sallallahu Alaihi Wa Sallam ne Un ko 
assi durre lagaane ka hukm diya, lekin jo shaksh buhtan 
lagane walon ka sargana tha y'ani khabees un nafs 
Abdullah bin Ubai us par kodon ki had nahi lagayi gayi 
kyun kh had jurm ka kaffarah ban jati hai aur yeh 
khabees us ka ahl nahi tha ke us ke jurm ko muaaf kiya 
jaye Allah t'aala ne aakhirat mein use azaab e azeem ki 
waeed sunayi aur yahi us ke liye kafi thi. 


Syyedah Ayeshah ki sabit qadmi: 


Jab Syyeda Ayesha Siddiqua raziyallahu anha ki bariyat mein 
aasman se wa'hi nazil huwi to un ke walidian ne kaha 
Ayesha utho aur rasoolullah sallallahu Alaihi Wa Sallam ka 
shukriya ada karo to unhon ne barmala kaha ke Allah ki 
qasm! main to uth kar unke paas nahi jaungi aur na na un 
ka shukriya ada karungi,main to sirf apne Allah ka 
shukriya ada karungi jisne mujhe bari kiya.Syyeda Ayesha 
Siddigua raziyallahu anha ke is mauqif se pata chalta hai kh 

unhein apne rab ki marifat hasil thi, un ka imaan phukhta 
tha aur woh is haqeqat ko janti thin ke un ke rab ne un 
par apna fazl wa karam kiya hai lihaza shukriya ka 
mustahiq bhi mera rab hai.Syyeda Ayesha Siddiqua 
raziyallahu anha ne khalis tauheed ka izhar kiya aur apne 
upar Allah taala ke fazl wa karam ka barmala eteraaf 
kiya. 

Ummul Mumineen Syyeda Ayesha Siddiqua raziyallahu anha 
ke dil mein habib e kibriya Syyeduna Muhammad Mustafa 
sallallahu Alaihi Wa Sallam ki izzat,ehtaraam badarja e gaayat 
maujood tha.lekin unhon ne bariyat nazil hone ke baad 
barmala kaha ke main to Allah suhanahu taala ka shukr 
ada karungi jisne meri bariyat bazariya e wa'hi asmaan 
se nazil ki, meri shan mein ayaat nazil kiye jo qayamat tak 
padhi jati rahegi mein Allah taala ke is ehsaan ko kisi 
surat faramosh nahi karsakti wahi mera malja w mawa 
hai,wahi mera khaliq wa malik hai.dar asl yeh andaaz 
Ummul Mumineen Syyeda Ayesha raziyallahu anha ke Allah 
subhanahu wa taala ki tauheed aur imaan par sabit 
qadmi ki bahut badi daleel hai. 

Jab rasoolullah sallallahu Alaihi Wa Sallam ne wafat payi us 
waqt Syyeda Ayesha Siddiqua raziyallahu anha ki umr 18 saal 
thi baad mein taqreeban pachas saal zinda rahin.aksar 
wa bestar logon ne Syyeda Ayesha Siddiqua raziyallahu anha 
se ilm hasil kiya aur un se ahkaam aur adaab naqal karne 
ki sa'adat hasil ki, yeh bhi kaha jata hai kh sharyi ahkaam 
ka chau- thayi hissa Syyeda Ayesha raziyallahu anha se 
manqool hai. 

Syyeduna Abu Musa Ash'aari raziyallahu anhu se riwayat 
hai farmate hain : 

“jab ham ashaab rasoolullah sallallahu Alaihi Wa Sallam par 
kisi hadees mein kabhi koi ishkaal pesh aaya toh hamne 
Syyeda Ayesha Sidiqqua raziyallahu anha se pucha to ham ne 

un ke haan us hadees ke bare mein mamulaat payin." 
(Sunan tirmizi:3044) 


Musa bin Talha farmate hain: 
"Main ne Ayesha Siddiqua raziyallahu anha se badh kar koi 
faseeh wa baleeg nahi dekha.” (Sunan tirmizi:3045) 


Wafat: 


Ummul Mumineen Syyeda Ayesha Siddiqua raziyallahu anha 
ne ameer Muawiyah raziyallahu anhu ke daur e khilaft mein 
Mangal ke roz 17 ramdhan ul mubarak 58 hijri ko 
chiyasath saal ki umr mein wafaat payi aur baqee ul 
garqad ke qabristaan mein namaz e isha ke baad dafan 
kiya gaya. 

Allah un se razi aur woh apne Allah se razi.Allah un ke 
baap se razi.Allah taala ne bade eijaz wa ikram ke sath 
hamesha ke liye unhen jannat alfirdous mein phucnha 
diya.Allah taala muslman aurton ko Syyeda Ayesha 
Siddiqua raziyallahu anha ki iqteda karne aur un ke naqshe 
qadam par chalne ki tufeeq de.aameen! 

Ummul Mumineen Syyeda Ayesha Siddiqua raziyallahu anha 
ke chand fazail wa manaqib bayan keye hain.Allah ki 
qasam! ham ilmi aitebaar se bahut chote hain hamare bas 
ki baat nahi ke ham is azeem ul martabat khatoon ke 
jumla fazail wa manaqib ko qalam band karsaken ya un 
ke difa ka haq ada karsaken.Allah subhnahu wataala ne 
us ki bariyat saat asmanon ke upar se nazil ki.Is baat par 
tamam ulama ka ejmaa' hai ke jo shaks sahaba e kiraam 
aur sahabiyat e kareemat par tana zani karta hai us par 
buhtan tarashi karta hai woh kafir murtad hai. 

Qudsi nufoos sahaba e kiraam par t'ana zani karne 
walon,Allah se daro,yaad karo ke qayamat ke din Allah ke 
saamne khade honge aur tumhara muhasaba kiya 
jayega.Rasoolullah sallallahu Alaihi Wa Sallam ke is farmaan ko 

yaad karo,aap sallallahu Alaihi Wa Sallam ne irshad farmaya: 
"kiya tum jaante ho muflis kaun hai?” 

Unhon ne kaha ke ham mein muflis woh hai jis ke paas 
koi dirham na ho aur na hi samaan. 

Rasoolullah sallallahu Alaihi Wa Sallam ne farmaya meri 
ummat ka muflis woh hai jo qayamat ke din namaz,roze 
aur zakaat ke sath aayega lekin us ne kisi ko gali di,kisi 
par tuhmat lagayi,kisi ka maal khaya,kisi ka khoon 
bahaya aur kisi ko maara pita.un mein us ki nekiyan bant 
di jayengi.agar us ki nekiyan hisaab barabar hone se 
pahle khatm hogayin to un logon ke gunah le kar us par 
laad diye jayenge aur phir Jahannam mein phenk diya 
jayega. (Sahih Muslim:2581) 

Syyeduna Abdullah bin Umar raziyallahu anhuma se riwayat 
hai,kahte hain kh main ne rasoolullah sallallahu Alaihi Wa 
Sallam se suna,aap sallallahu Alaihi Wa Sallam farmate hain: 

"Jis ne kisi momin ke baare mein koi aisi naazeba baat ki 
Jo us mein nahi payi jati to kahne walon ko jahannamiyon 
ki peep mein khada kiya jayega aur woh us gandagi mein 
us waqt tak khada rahega jab tak ke use saza na mil 
jayegi,” (At Targeeb:2845) 

Yeh saza to is jurm ki hai ke koi musalman fard par koi 
ilzaam tarashi kare aur agar koi isi jurm ka irtekaab 
sahaba e kiraam ya sahabiyat e kareemaat mein se kisi 
paakizah hasti ke khilaaf us ka bhala qayamat ke din 
hashr kiya hoga? 

Allah subhanahu ta'ala hamein jumlah sahaba e kiraam 
qur sahabiyaat e kareemaat ki dil ki gahraiyon se izzat 
wa tauqeer aur ehteraam wa ekraam karne ki taufeeq 
qta farmaye aur jannat ul firdaus mein unka saath naseeb 
farmaye.aameen ya rabbal aalameen. 


YCYCYCYCYCYC 

Ummul Momineen Syyedah Hafsa Bint e Umar 
(RADHIYALLAHU ANHA) 
yr Rozedaar,ibadat guzaar. 
Xr Quraan e hakeem ki nigrani karne waali. 
x Woh jannat mein aap ki biwi hogi. 
xr se gazawa e Badr aur gazwa e Uhud mein shareek 
hone ka ezaaz hasil hai. 
xr Ummul momineen Syyeda Hafsa raziyallahu anha badi 


zahida khatoon thin,Duniya ki zeb wa zeenat se use koi 
dilchaspi na thi. 


CamScanner 


c Hayaat e Sahabiyaat > (47 3 C Maktaba Al Faizi, Hyd ) 


Ummul Momineen Syyedah Hafsah 


(RADHIYALLAHU ANHA) 

Ummul momineen Syyeda Hafsa raziyallahu anha Farooq e 
Azam,Syyedna Umar bin Khattab raziyallahu anhu ki beti 
thin.woh Rozedaar aur shab e zindadaar thin.Jibreel un ke 
baare mein wahi le kar nazil huye aur rasoolullah sallallahu 
Alaihi Wa Sallam se kaha: 

"woh rozedaar aur ibadat guzaar hain aur woh jannat 
mein aap ki biwi hongi." 

Syyeda Hafsa raziyallahu anha ki pahli shadi jaleelul qadr 
sahabi Khunaish bin Huzaifah bin Qais bin Adi al Sahmi Al 
Qurshi raziyallahu anhu ke sath huwi, unhen gazwa e Badr 
aur gazwae Uhud mein shareek hone ka ejazhasilhai. 

Gazwa e Uhud mein inhain gahre zakhm lage jin ki bina 
par Madina munuwara mein wafaat paye aur apne 
peeche Syyeda Hafsa raziyallahu anha ko bewa chodha.us 
waqt Syyeda Hafsa raziyallahu anha ki umr athara baras ki 
thi. 

Syyeda Hafsa raziyallahu anha ne Syyeuna Umar raziyallahu 
anhu ke ghar parwarish payi. 

Syyeda Hafsa raziyallahu anha momina,Allah aur Rasool ki 
ita'at guzar, sachchayi ki khoogar ,sabira ,Allah se darne 
waali, Sadqa wa khairat karne waali ,roze rakhne waali , 
zikr e ilahi mein masroof rahne waali,tauba karne waali 
aur jihad mein hissa lene waali azeem khatoon thin. 

Syyeduna Umar raziyallahu anhu ko apni beti Hafsa ke 
jawani mein bewah ho jaane ka bahut sadma huwa, 
unhon ne irada kiya ke beti ki kisi munasib jagah par 
shadi kardi jaaye,Syyeduna Abu Bakr raziyallahu anhu ko 
peshkash ki unhon ne jawab nahi diya,Syyeduna Usman 

shadi karne ka irada nahi,woh bahut afsurda huye aur 
unka dil toot gaya. 

Nabi sallallahu Alaihi Wa Sallam se is soorat e haal ka shikwa 
kiya to aap sallallahu Alaihi Wa Sallam ne jawab diya: 

"Hafsa se shadi woh karega jo Usman se behtar hai aur 
Usman us se shadi karega jo Hafsa se behtar hai,phir 
Rasoolullah ne uneh paigahm bheja aur Umar ne Hafsa 
ka nikah Nabi se kardiya” (Sahi Bukhari:5122) 

Syyeduna Umar bin Khattab raziyallahu anha se riwayat hai, 
farmate hain ke jab meri beti Syyeda Hafsa bewah hogayi 
us ka khawind Khunais bin Huzaifah as Sahimi faut 
hogaya, use ghazwa e Badr mein shareek hone ka sharf 
hasil tha woh Madina munawara mein faut huwa. 
Syyeduna Uma rraziyallahu anha farmate hain ke mein 
Usman bin Affan raziyallahu anha se mila aur use Hafsa beti 
ke sath shadi ki peshkas ki.Main ne saaf lafzon mein kaha 
ke agar aap chahen to main Hafsa ka nikah aap se karne 
ke liye tayyar hoon,unhon ne kaha main soch kar batau- 
nga.chand dinon ke baad woh mujhe mile aur kaha ke 
main abhi shadi nahi karna chahta.Syyeduna Umar 
raziyallahu anhu farmate hain ke main Abu Bakar raziyallahu 
anhu se mila,main ne un se kaha ke agar aap chahen to 
main Hafsa ki shadi aap se karne ke liye tayyar hoon,us ne 
mujhe koi jawab nahi diya to main bada kabida khatir 
hua lekin chand dinon bad Rasoolullah sallallahu Alaihi Wa 
Sallam ne apne liye razamandi ka izhaar kiya to meri 
khushi ki koi inteha na rahi aur main ne us ki shadi 
Rasoolullah sallallahu Alaihi Wa Sallam se kardi us ke baad Abu 
bakr mujhse mile aur kehne lage ke aye Umar shayad app 
mujh se naraz hain ke aap ne Hafsa raziyallahu anha ki shadi 
ki peshkash ki lekin main ne khamoshi ikhtiyar ki aur aap 
ko koi jawab na diya.Main ne kaha han mujhe narazgi to 

hoi hi thi. Abu Bakar raziyallahu anhu farmane lage mere 
bhai dar asl mere khamosh rahne ki wajah yeh thi kh 
rasoolullah ko main ne Hafsa ka tazkirah karte huwe 
suna, main nahi chahata tha kh rasoolullah sallallahu Alaihi 
Wa Sallam ke raaz ko afshan karun haan agar rasoolullah 
iradah tark kardete to main us se nikah kar leta. 
(Bukhari:5122) 
Rasoolullah sallallahu Alaihi Wa Sallam ne Syyeda Hafsa 
raziyallahu anha se 3 hijri mein shadi ki,chaar sau dirham use 
haq e mahar ada kiya.yeh rasool allah ki taraf se Syyeda 
Hafsa aur us ke walid e girami ki inteha darje ki izzat 
afzayi thi. (Siyar ul Aalaam ul Nabala 2/227) 
Rasoolullah sallallahu Alaihi Wa Sallam Syyeda Zainab bint 
Zahash raziyallahu anha ke haan se shehad naush karte aur 
kuch der unke paas theherte.Syyeda Ayesha aur Syyeda 
Hafsa ne is baat par itefaq kar liya kh jis ke paas bhi 
rasoolullah sallallahu Alaihi Wa Sallam tashreef laayen to woh 
aap se yeh kahegi kiya aap ne gugul khayi hai?aap se 
gugul ki boo aarahi hai.rasoolullah sallallahu Alaihi Wa Sallam 
ne sun kar yeh farmaya:nahi main ne to Zainab bint 
Zahash raziyallahu anha ke haan se shehad piya hai, aayenda 
hargiz nahi piyunga aur aap ne Syyeda Hafsa raziyallahu 
anha Se farmaya ke mein shahad na pene ki qasam khayi 
hai aap kisi ko batyen nahi. (Bukhari:4912) 
Ummul mumineen Syyeda Hafsa raziyallahu anh badi 
zahida khatoon thin duniya ki zeb wa zeenat se unein koi 
dilchaspi na thi.aik roz syyeduna Umar bin Khattab 
raziyallahu anhu un ke yahan tashreef laye to unhon ne apne 
abba jaan ki khidmat mein thanda shorba pesh kiya aur 
us mein zaitoon daal diya.Syyeduna Umar bin Khattab 
raziyallahu anhu ne farmaya aik bartan mein do saalan! main 
to zindagi bhar isko chakhunga bhi nahi. 
Ummul mumineen Syyeda Hafsa raziyallahu anha ne apne 

walid ko dekha ke woh badi sada zindagi basar kar rahen 
hain, aik dafa unse arz kiya ke abba jaan agar main aap 
ke kapdon ki nisbat mulayem kapda pahen lun to aap ka 
kya radd e amal hoga?aap ne farmaya ke tujhse jhagda 
karunga, yeh baat baar baar kahi yahan tak e Syyeda 
Hafsa raziyallahu anha ko rula diya. 

Ummahatul mumineen Syyeda Hafsa raziyallahu anha ko aik 
imtiyaz yeh hasil tha ke Qur'an e majeed ka qalami 
nuskha unke paas majood tha jis ki woh dil wa jaan se 
hifazat kiya karti thin.jab Syyeduna Umar bin Khattab 
raziyallahu anhu ne khalifa e awwal Syyeduna Abu Bakar 
raziyallahu anha ko yeh mashwera diya ke Quraan e majeed 
ko mukhtalif wa muntashir muqaamat wa sahaif se aik 
jagah jama karne ka ehtemaam kiya jaye kyun ke bahut 
se hafiz e quraan sahaba e kiraam mukhtalif jungon mein 
saheed hogaye, aisa na ho ke ziyada zamana guzar jane 
ke baad yeh zaye na hojaye to Syyeduna Abu Bakar 
Siddique raziyallahu anha ne Syyeduna Umar bin Khattab 
raziyallahu anha ki tazweej ko qabool karte huwe Quraan e 
majeed ka aik nuskha tayyar karwaya aur use ummul 
mumineen Syyeda Hafsa raziyallahu anha ke paas rakh diya. 

Ummul mumineen Syyeda Hafsa raziyallahu anha ne ameer 
ul mumineen Syyeduna Usman bin Affan raziyallahu anha ki 
sahadat ke baad 35 hijri mein wafat payi.jab Syyeduna 
Usman bin Affan raziyallahu anhu ki sahadat ke baad 
Syyeduna Ali bin Abi Taib raziyallahu anhu ke haath par bait 
ki gayi us daur mein Syyeda Hafsa raziyallahu anha ibadat 
mein hamah tan masroof hogayi phir ameer Muawiyah 
bin Abi Sufiyan raziyallahu anhu ka daur e khilafat aaya to us 
mein Syyeda Hafsa raziyallahu anha ne wafaat payi.Woh 
allah se razi aur allah un se razi. 

Ummul Mumineen Syyedah Safiyyah 
(RADHIYALLAHU ANHA) 

xr Ummul mumineen Syyeda Safiyyah raziyallahu anha 
Nabi e akreem ko bahut ziyada mahboob thin. 

xr Syyeda Safiyyah raziyallahu anha badi bahadur aur 
diler khatoon thin. 

xr Woh aik sardar ki beti shahdazi thin. 

xr Qabeela e banu nazeer ki danishmand khatoon. 

Xr Syyeda Safiyah raziyallahu anha ne Rasoolullah sallallahu 
Alaihi Wa Sallam ko pasand kiya,apne ahl aur khandaan ko 
bhula diya.islam qabool kar liya aur islami ahkaam par 
khush usloobi se kaar band huwi. 

xr Syyeda Safiyyah raziyallahu anha ko umme sulaim 
raziyallahu anha ne dulhan ka roop diya walime mein 
ghee,paneer aur khajoor ka ehtemaam kiya gaya. 

Ummul Mumineen Syyedah Safiyyah 


(RADHIYALLAHU ANHA) 

Ummul Mumineen Syyeda Safiyyah raziyallahu anha Yahoo- | 
diyon ke qabil e Banu nazeer ke sardar Huyai bin Aakhtab | 
ki beti thin. 

5 hijri mein Huyai bin Akhtab ne Madinah munawwa- 
rah mein mushrikeen ko musalmanon par hamla aawar 
hone par uksaya.jis ke nateeje mein Quraish, Habsha, 
Kinanah, Tahamah aur Najd se banu Ghatfan ke mush- 
rikeen ikaththe hogaye yahoodiyon ne jo Rasoolullah 
sallallahu Alaihi Wa Sallam se phukta muahida kar rakha tha ke 
ham bairooni hamla aawar ke khilaf aap ke sath mil kar 
Madina munawwara ka difa' karenge,yeh mu'ahida tod 
diya, musalmanon ki azmayish badh gayi jab unke upar 
niche se dushman ne yalgaar kardi to woh bahut ziyada 
khaufzada hogaye musalman hila kar rakh diye gaye,in 
halaat mein munafiqeen ka nifaq khul kar samne aagaya. 
unhon ne apni lagaam dhili kardi woh kahne lage ke 
Muhammad ham se wada karrahe the ke ham Qaiser wa 
Kissra ke khazane khayenge ab hamari halaat yeh hai kh 
ham mein se koi baul wa baraz ke liye be khauf ho kar 
nahi ja sakta. yeh log kotah himmat hogaye, unhen is baat 
ka yaqeen hogaya ke ab muslamanon ko shikast ho kar 
rahegi tamam munafiqeen apne gharon mein dubak kar 
baith gaye, unhon ne sadaqat,shujaat aur jawanmardi wa 
bahaduri ki raah choud diya. 

Musalsal 27 din tak musalmaon ka muhasara kiya gaya 
phir mushrikeen ke khilaaf halaat ne palta khaya, woh 
Madina munawwara ka muhasara chod kar tittir bittir 
hogaye, un ke haath kuch na aaya, qitaal mein Allah 

muminon ke liye kafi hogaya Rasoolullah sallallahu Alaihi Wa 
Sallam aur ahle iman ko Allah taala ki madad hasil huyi. 

Jung e khaibar ke qaidi aik jagah ikaththe kiye gaye 
Dehya Kalbi raziyallahu anhu Rasoolullah sallallahu Alaihi Wa 
Sallam ki khidmat mein hazir hokar arz karne lage:ya 
Rasoolallah!in qaidiyon mein se aik kaneez mujhe ata kar 
dijiye.Aap sallallahu Alaihi Wa Sallam ne farmaya:theek hai aap 
ko izajat hai, unhonne Safiyyah bint e Huyai ka apne liye 
intekhaab karliya, jab is ka logon ko pata chala,to aik 
shaks Nabi e kareem sallallahu Alaihi Wa Sallam ki khidmat 
mein hazir huwa aur arz karne laga:ya Rasoolallah! aap 
ne Banu Quraizah aur Banu Nazeer ke sardar Huyai bin 
Akhtab ki beti Dehya Kalbi ko dedi, woh aik shahzadi hai 
woh to aap ke liye hi munasib hai,Aap sallallahu Alaihi Wa 
Sallam ne Dehya Kalbi se farmaya ke tum koi aur kaneez 
lelo.Rasoolullah sallallahu Alaihi Wa Sallam ne Safiyah bint e 
Huyai raziyallahu anha ko aazad kiya aur unke sath shaadi 
karli. (Bukhari:360/7,Muslim:kitaab un nikah) 

Syyeda Safiyyah raziyallahu anha ne Rasoolullah ko 
pasand kiya aur apne ahl aur khandan ko bhula diya. 
Islam qabool kar liya aur islami ahkam par khush uslubi 
se karband huwin. 

Rasoolullah sallallahu Alaihi Wa Sallam ne Syyeda Safiyyah 
raziyallahu anha ko aazad kiya unhen apne hibala e aqd mein 
liya.unhen Umm e Sulaim raziyallahu anha ke supurd kiya aur 
unhon ne unhen dulhan ka roop diya.walime mein ghee, 
paneer aur khajooron ka ehtemaam kiya gaya. 

Syedduna Anas bin Malik raziyallahu anhu se riwayat hai 
kahte hain ke ham Rasoolullah sallallahu Alaihi Wa Sallam ke 
sath the, yani main aur Abu talha raziyallahu anhu the. 
Rasoolullah sallallahu Alaihi Wa Sallam ke piche safiyyah 
raziyallahu anha sawari par baithi huwi thni. ountni ladkha- 
dayi jis ke wajah se Nabi e kareem sallallahu Alaihi Wa Sallam 

aur Syyeda Safiyya raziyallahu anha zameen par girpade.Abu 
Talha raziyallahu anhu ne yeh soorat e haal dekhte hi apni 
sawari se chalang laga di aur Nabi e Kareem sallallahu Alaihi 
Wa Sallam se poocha mere maan baap qurban ho,koi nuqsan 
to nahi huwa Aap ki biwi ki khabar len.Syyeduna Abu 
Talha raziyallahu anha ne parde ka ihtamam karte huwe 
Syyeda Safiyya raziyallahu anha ko outni par sawar hone 
mein maddad di aur phir Nabi e Kareem sallallahu Alaihi Wa 
Sallam sawar huwe. [Bukhari fathul Bari:134/6,Muslim:1365] 

Ummul Mumineen Syyeda Safiyyah raziyallahu anhafar- 
mati hain ke mere pass Rasoolullah sallallahu Alaihi Wa Sallam 
tashreef laaye to main ne aap ko bataya ke Syyeda Aaye- 
shah raziyallahu anha aur Syyeda Hafsa raziyallahu anha mere 
baare mein baten karti hain aur apne aap ko mujh se 
behtar qarar deti hain.Rasoolullah sallallahu Alaihi Wa Sallam 
ne un ki baat sun kar farmaya kiya tum ne unhein yeh 
nahi kaha ke tum donon mujh se behtar kis tarah hosakti 
ho mera khawind syyeduna Muhammad sallallahu Alaihi Wa 
Sallam hain, mera baap Haroon alaihissalam aur mera 
chacha Moosa alaihissalam hani.[Tarmizi :3892] 

Ummul Mumineen Syyeda Safiyyah raziyallahu anha farmati 
hain ke Rasoolullah sallallahu Alaihi Wa Sallam aitekaaf baithe 
huwe the, main aik raat Aap se milne gayi.main ne aap se 
batein kin aur wapisi ke liye uth khadi huyi.Rasoolullah 
sallallahu Alaihi Wa Sallam mujhe alvida kahne ke leye masjid ke 
darwaze tak aaye. Syyeda Safiyyah raziyallahu anha ki 
rihayish un dinon Syyeduna Usama bin Zaid raziyallahu anhu 
ke ghar mein thi.wahan se Ansaar ke do aadmi guzar 
rahe the, jab Nabi e kareem sallallahu Alaihi Wa Sallam ko dikha 
to raftar tez kardi ,Nabi e kareem sallallahu Alaihi Wa Sallam ne 
un donon se far- maya:zara thahro,woh ruk gaye.Aap ne 


farmaya:yeh meri biwi Safiyyah bint e Huyai raziyallahu anha 
hai, 

Unhone ne kaha ya Rasoolallah!subhanallah yeh kiya 
aap ne farma diya.aap ki zaat e aqdas aur hamare zehan 
mein koi shubah.yeh bhala kaise hosakta hai?Aap sallallahu 
Alaihi Wa Sallam irshad farmaya ke Shatian Insan ki rag wa 
reshe mein khoon ki tarah daudta hai, mujhe andesh 
huwa ke kahin tumhare dilon mein koi shar na phoonk de. 

(bukhari:1658) 

Ummul Mumineen Syyedah Safiyyah raziyallahu anha Nabi e 
kareem sallallahu Alaihi Wa Sallam ke sath walihana mahabbt 
rakhti thin, jis bimari mein Rasoolullah sallallahu Alaihi Wa 
Sallam ne wafaat payi,Aap sallallahu Alaihi Wa Sallam ki takleef 
ko dekh kar kahne lagin ya Rasoolallah!meri dili khawa- 
hish hai kh jo takhleef aap ko hai woh mujhe lahiq ho 
jaayeauraap seus ko door kar diya jaye. 


Syyedah Safiyya ki shujat aur... 


Syyedah Safiyya raziyallahu anha badi bahadur aur diler 
khatoon thin. 

Allah subhanahu wa t'aala ke muamale mein woh kisi 
malamat karne waale ki malamat se nahi darti thin. 
Syyeda Safiyya raziyallahu anha ka ye wasf us din khul kar 
hamare saamane aaya jab balwaiyon ne Syyeduna Usman 
bin Affan raziyallahu anhu ka muhasra kar liya tha.to woh 
Ameerul Mumineen ke difa ke liye ghar se niklin.Kananah 
kahte hain ke main un ki sawari ki lagam pakre huwe tha. 


2 woh Syyeduna Usman bin Affan raziyallahu anhu ka muhasra 


‘karne waale balwaiyon ko paspa kar dene ka azm kiye 
“huwe thin.badbakht Alashtar ne Syyeda Safiyya raziyallahu 
anha ke khachchar ke chehre par mara jis se us ka rukh 
phir gaya. 

~- Syyeda Safiyya raziyallahu anha ghusse mein aakar farmane 
lagin mujhe chod do, yeh nahanjaar mujhe ruswa nahi 
kar sakega.phir Syyeda Safiyya raziyallahu anha ne apne aur 

Syyeduna Usman bin Affan raziyallahu anha ke ghar ki diwa- 

ron par aik lakdi aaweza kar di jis ke zariye khana aur 

paani Syyeduna Usman bin Affan raziyallahu anhu ke ghar 

pahunchaya jata. 
Aik dafa Syyeda Ayeshah raziyallahu anha ne Syyeda Safiyya 

ko yahoodiyah kah diya,jis se Syyeda Safiyya raziyallahu anha 

badi kabida khatir huwin aur Nabi e Kareem sallallahu Alaihi 

Wa Sallam bhi naraz huwe aur yeh farmaya:"Ayeshah too ne 

aik aisi baat kah di hai ke agar use samundar mein mila 

diya jaaye to samundar bhi kadwa ho jaye.” | 

{sahi al Jame:5140) | 

Ummul Mumineen Syyeda Safiyya raziyallahu anha ne 50 

hijri ko Syyeduna Ameer Muawiyah bin Abi Sufiyan raziya- 

Ilahu anhu ke daur e khilaft mein wafat payi aur unhein 

jannt ul baqi' mein Ummahatul Mumineen raziyallahu 

anhunna ke pahlu mein dafan kiya gaya. 


KANAKA 

Syyedah Zainab Bint e Jahash 


(RADHIYALLAHU ANHA) 

xr Allah ne us ki shadi ka ihtemam saatu asmanon ke 
uper se kiya. 

xr Zainab Bint e Zahash raziyallahu anha izz o sharf, 
umdah tarbiyat,taqwa aur masakeen ke sath maha- bbat 
karne ke hawale se badi mashhoor wa maroof thin. 

xr Rasoolullah sallallahu Alaihi Wa Sallam ne farmaya:tum 
mein se mujh se jld woh milegi jis ke hath ziyada lambe 
hain. 

Syyedah Zainab Bint e Jahash 


(RADHIYALLAHU ANHA) 

Ummul Mumineen Rasoolullah sallallahu Alaihi Wa Sallam ki 
zaujah muhtarma Syyeda Zainab Bint e Zahash Bin Rabab | 
Bin Yamar raziyallahu anha ka pahle naam Barrah tha.Ras- 
oolllah sallallahu Alaihi Wa Sallam ne badal kar Zainab Rakh 
ka. (Muslim) 

Syyeda Zainab Bint e Zahash raziyallahu anha aik jalilul- 
qadr aalima fazila Sahabiya thin.un mein har taraf se 
fazail wa manaqib aur neki ke awsaaf jama ho gaye th 

Syyeda Zainab Bint e Zahash raziyallahu anha ki walida ka 
naam Umema bint Abdul Mutalib tha. 

Rasoolullah sallallahu Alaihi Wa Sallam Syyedah Zainab Bint e 
Zahash raziyallahu anha ke Maamun ke bete the. 

Syyeda Zainab Bint e Jahsh raziyallahu anha ke aik maamun 
Syyedushshuhada,Rehman ka Sher Syyeduna Hamza Bin 
Abdul Mutalib raziyallahu anhu the. 

Syyeda Zainab Bint e Jahash raziyallahu anha ke bhai Abdu- 
Ilah bin Zahash raziyallahu anhu woh jalilulqadar sahabi the 
jinhen sab se pahle Ameer ul Mumineen ke laqab se puka- 
ra gaya.islami tharikh mein sab se pahle jhanda un ke 
hath mein thamaya gaya aur jis ne jaam e shahadat nosh 
kiya. 

Syyeda Zainab Bint e Jahash raziyallahu anha ka pahla 
khawind Rasoolullah sallallahu Alaihi Wa Sallam ka ghulam 
Zaid bin Harisah the. Syyeda Zainab raziyallahu anha ne 
Rasoolullah sallallahu Alaihi Wa Sallam ke hukm ki wajah se 
shadi ki lekin woh is shadi ke liye dili taur par ragib na 
thin, is liye ke Zaid bin Harisah gulam the aur yeh khan- 
dani sardar khatoon thin, Allah subhanahu wa taala ka 


CamScanner 


BA, 


C Hayaat e Sahabiyaat > £ SO s C Maktaba Al Faizi,Hyd > 


yeh hukm nazil huwa: 

"aur momin mard aur momin aurat ko haq nahi hai ke 
jab Allah aur us ke rasool kisi muamale ka faisala karden 
to woh us kaam mein apna bhi kuch iktiyaar samjhen aur 
jo koi Allah aur us ke rasool ki nafarmani kare woh 
sareehgumrah hogaya.” (Surah Ahzab:36) 

Syyedah Zainab bint Jahash raziyallahu anha ne Allah aur us 
ke rasool e maqbool ke hukm ke aage sar e tasleem kham 
kardiya aur Zaid bin Harisah raziyallahu anhu ne un se shadi 
karli. yeh shadi aik saal tak barqarar rahi aur phir donon 
hi miyan biwi ke darmiyan ekhtelaafat paida hogaye aur 
Zaid bin Harisah raziyallahu anhu ne Syyeda Zainab bint 
Jahash raziyallahu anha ko talaq dedi aur phir Allah taala ne 
Syyeda Zainab bint e Jahash raziyallahu anha ki shadi apne 
piyare Nabi sallallahu Alaihi Wa Sallam se darja e zail Qurani 
nas mein bagair wali aur gawah ke asmanon par kardi. 

Irshad e bari taala hai: 

"aur jab tum us shaks se jis par Allah ne ehsaan kiya aur 
tum ne bhi ehsaan kiya yeh khate the ke apni biwi ko 
apne paas rahne de aur Allah se daro aur tum apne dil 
mein woh poshida baat karte the jis ko Allah zahir karne 

^. wala tha aur tum logon se darte the halankh Allah is ka 
i^ ziyada mustahiq hai ke usse daro.to jab Zaid ne usse hajat 

; puri karli (yani use talaq dedi) to ham ne us ki shadi tum 
se kardi taake mominon ke liye unke munh bole beton ki 

` biwiyon se nikah karne ke baare mein koi tangi na rahe 
! aur Allah ka hukm to hokar hi rahne wala hai." 
(Surah Ahzab:37) 
Allah subhanahu wa t'aala ka yeh ishad farmana: 
"to jab Zaid ne us se hajat puri karli to hamne aap ki 
! shadi us se kardi." 
Quraan e majeed ki is aayat e kareema se yeh daleel 
milti hai ke Syyeda Zainab bint e Jahash raziyallahu anha ki 

Nabi e kareem ke sath shadi ka ihtemaam Allah subhanah 
wa taala ne kiya. 

Syyeduna Anas bin Malik raziyallahu anhu se riwayat hai, 
kahte hain ke jab Zainab bint e Jahash raziyallahu anha ki 
iddat khatm hogayi to Rasoolullah sallallahu Alaihi Wa Sallam 
ne Zaid bin Harisah se farmaya ke tum jao aur Zainab se 
mere baare mein baat karo.Syyeduna Anas bin Malik 
raziyallahu anhu farmate hain ke Zaid bin Harisah raziyallahu 
anhu Sayyedah Zainab bint e Jahash raziyallahu anha ke paas 
gaye woh aate mein khameer laga rahi thin, Syyeduna 
Zaid bin Haris raziyallahu anhu farmate hain ke jab main ne 
dekha to mere dil mein us ka ro'b tari hogaya mujh mein 
dekhne ki sakat na rahi, main peeth pher kar khada 
hogaya aur main ne aahista se kaha:Zainab!mujhe Rasoo- 
lullah sallallahu Alaihi Wa Sallamne teri taraf bheja hai, woh 
aap ka tazkirah kar rahe hain aur aap ko apne hibala e 
aqd mein lena chate hain, us ne kaha main wahi kuch 
karungi jo mujhe mere rab ka hukm hoga phir woh uth 
kar masjid ki taraf chali gayi, is silsile mein Qurani ayaat 
nazil huyin.Rasoolullah bagair ijazat ke Syyedah Zainab 
bint e Jahash ke paas tashreef laye rawi bayan karte hain 
ke us ke baad Rasoolullah sallallahu Alaihi Wa Sallam ne dopa- 
har ke waqt hamen roti aur ghost khilaya, khana kha kar 
kuch log ghar se bahar nikal gaye aur kuch khane ke baad 
wahin baith kar baten karne lage Rasoolullah sallallahu 
Alaihi Wa Sallam bahar nikal gaye. 

Syyeduna Anas bin Malik raziyallahu annu farmate hain ke 
main bhi aap ke peeche bahar nikal pada aur aap ke 
piche piche ho liya aap yake baad deegare apni biwiyon 
ke hujron mein tashreef le gaye unhen salaam kaha, 
unhon ne arz ki:ya Rasoolallah!aap ne nayi ahliya ko 
kaise paya? 

Rasoolullah sallallahu Alaihi Wa Sallam ne is mauqe par qaum 

ko wa'z w naseehat bhi ki. (Muslim) 

Is tarah Syyeda Zainab bint e Jahash raziyallahu anha ko 
bahut bada sharf aur muqaam wa martaba hasil huwa 
jab ke Allah taala ne un ki shadi apne Rasool e maqbool 
ke sath saaton aasmaon ke upar kardi.woh Rasoolullah 
sallallahu Alaihi Wa Sallam ki azwaaj e mutahharaat ke samne 
is aezaaz par fakar kiya karti thi. 

Anas raziyallahu anhu se riwayat hai kahte hain ke Zaid bin 
Harisa raziyallahu anhu aaye aur shikwa karne lage Nabi e 
kareem sallallahu Alaihi Wa Sallam un se farmane lage :"Allah 
se daro aur apni biwi ko apne paas rakho ." 

Syyeduna Anas raziyallahu anhu farmate hain agar Rasool- 
ullah sallallahu Alaihi Wa Sallam ko kisi baat ko chupana hota 
to to is baat ko chupate, kahte hain ke Syyedah Zainab 
raziyallahu anha Nabi e kareem sallallahu Alaihi Wa Sallam ki 
biwiyon ke saamne fakhr kiya karti thin ke tumhari shadi 
tumhare ghar walon ne ki aur meri shadi Allah subhanah 
wa taala ne saat aasmanon ke upar ki. 

Aik riwayat mein yeh alfaz hain,Syyeda Zainab raziyallahu 
anha farmaya karti thin: 

"main tum se wali aur safeer ke aitebaar se ziyada 
muazzaz hun.Tumhari shadi tumhare ghar walon ne ki 
aur meri shadi Allah taala ne saat asmanon ke upar ki." 

(Al Esabaa:92/8,Tabqaat ibn e Saad:73/8) 
—.. Syyedah Zainab bint e Jahash raziyallahu anha izz wa sharf, 
-- umdah tabiyat,taqwah aur masakeen ke sath mahaabat 
karne ke hawale se badi mashoor wa maroof thin. 

"Ummul mumineen,Syyedah Ayishah raziyallahu anha Syyeda 
Zainab raziyallahu anha ki tareef karte huwe farmati hain ke 
woh mere sath saari azwaaj e mutahharaat mein Rasool- 
ullah sallallahu Alaihi Wa Sallam ke nazdeek muqaam wa 
martaba ke lihaz se muqabala kartin, main ne Zainab se 
behtar kisi ko deendaar nahi dekha woh Allah se sab se 

badh kar darne wali,sab se badh kar sach bolne wali,sab 
se badh kar sila rahmi karne wali thi woh Allah ki raah 
mein kharch karne ke liye aur Allah taala ka tagarrub 
hasil karne ke liye sartod mehnat kartin.un mein sirf aik 
yeh baat thi ke use gussa bahut jald aajata tha. 
(Muslim:2422) 

Syyedunah Anas raziyallahu anhu se riwayat hai,Kahte hain 
ke Rasoolullah sallallahu Alaihi Wa Sallam ne shadi ki aur apne 
ghar tashreef laye. Meri walida Umm e Sulaim raziyallahu 
anha ne bade ehtemaam se dalya banaya aur use aik 
paraat mein daal kar farmaya:aye Anas!yeh Rasoolullah 
sallallahu Alaihi Wa Sallam ki khidmat mein lejao.Main ne arz ki 
ya rasoolallah!meri walida aap ko salam kahti hain aur 
us ne yeh kaha hai ke yeh hamari taraf se thodi si khidmat 
hai,Qabool farmayen. 

Aap sallallahu Alaihi Wa Sallam ne farmaya rakh dijiye, phir 
farmaya aye Anas jao fulan aur fulan ko dawat dedo aap 
ne bahut se aadmiyion ke naam liye aur sath hi yeh bhi 
farma diya ke raste mein tujhe jo bhi mile use dawat 
dedena, to main ne un sab ko dawat di jin ke Rasoolullah 
sallallahu Alaihi Wa Sallam ne naam liye the aur un ko bhi 
dawat di jo mujhe raste mein mile the. 

rawi kahta hai ke main ne Syyeduna Anqas raziyallahu anhu 
se poocha madauyeen ki tadaad kitni thi?to unhon ne 
farmaya taqreeban teen sau jab sab log aa gaye to Rasoo- 
lullah sallallahu Alaihi Wa Sallam ne mujh se farmaya:aye Anas 
paraat le aao! kahate hain ke log andar aaye chabootra 
aur kamra bhar gaya. 

Rasoolullah sallallahu Alaihi Wa Sallam ne kaha das afraad 
dayire mein baith jayen aur har aik apne samne se khaye 
unhon ne khoob sair hokar kahya pahla guroh bahar 
chalagaya.dusara guroh andar dahkil huwa unhon ne bhi 
khoob sair hokar khaya yahan tak ke sab ne khoob achchi 

Wa Sallam ne kaha:Anas!parat uthalo kahte hain ke mujhe 
nahi maloom ke jab main ne paraat rakhi thi us wagt us 
mein ziyada dalya tha ya jab uthayi us waqt ziyada tha. 
kuch log wahan Rasoolullah sallallahu Alaihi Wa Sallam ke ghar 
mein baith kar baaten karne lage.Rasoolullah sallallahu 
Alaihi Wa Sallam aur aap ki biwi wahan maujood thi, unhon 
ne deewaar ki taraf rukh kiya huwa tha.Rasoolullah 
sallallahu Alaihi Wa Sallam par yeh surat e haal nagawaar 
guzar rahi thi, phir aap wahan se nikle aur apni biwiyon 
ke paas yake bad deegar gaye sab ko salam kiya aur haal 
pucha phir wapas aaye to log jaldi se bahar nikalne lage 
jab sab bahar chale gaye to Aap sallallahu Alaihi Wa Sallam ne 
darwaze ka parda giraliya. 

Syyedah Zainab bint e Jahash raziyallahu anha badi sakhi 
aur kareem un nafs khatoon thin jo apne haath se kamati 
woh masakeen par kharch kardiya kartin.Nabi e kareem 
ne us ki sakhawat ki tareef karte huwe use lambe haton 
wali qarar diya.lambe haton se murad sakhawat thi jaisa 
ke darja e jail hadith se sabit hai. 

Syyeda Ayeshah raziyallahu anha se riwayat hai kahti hain 


ke Rasoolullah ne farmaya: 
"Tum mein mujh ko jald woh milegi jis ke hath ziyada 
lambe hain." (Sahih ibn Hiban:3314) 


Ummul Mumineen Syyeda Ayeshah raziyallahu anha farmati 
- hain,Rasoolullah sallallahu Alaihi Wa Sallam ki wafat ke baad 
- ham azwaaj mutahharaat apne hath deewar se lagaya 
karti thin taake yeh dekhen ke ham mein se kis ke hath 
ziyada lambe hai?yeh amal ham badastoor karti rahin, 
yahan tak ke Syyedah Zainab raziyallahu anha wafat pagayin 
aur woh qad mein ham se choti thin us ke hath hamare 
haton se lambe na the main pahchan gayi ke lambe 
-hathon se Rasoolullah sallallahu Alaihi Wa Sallam ki muraad 

shakhawat thi, kyun ke Zainab shakhawat bahut kiya 
karti thin, jo apne haton se kamati Allah ki raah mein 
kharch kardiya karti thin. 

Jab Ummul Mumineen Syyedah Ayesha raziyallahu anha ko 
Syyedah Zainab raziyallahu anha ke faut hone ki ittela mili to 
farmane lagin: 

"aaj qabil e sataish,ibadat guzaar,yateemon aur bewa- 
on ko ghabrahat mein mubtala kar ke chali gayi." 

Syyedah Zainab raziyallahu anha rozedar,ibadat guzaar, 
raat din Allah ki farmabardar,apni namaz mein khushu, 
khuzu karne wali aur apne rab ke huzoor girya w zari 
karne wali azeem ul martabat khatoon thin. 

Abdullah bin Shddad se riwayat hai,kahte hain ke aik 
din Rasoolullah sallallahu Alaihi Wa Sallam ne Syyeduna Umar 
bin Khattab raziyallahu anhu se farmaya ke Zainab bint e 
Jahash"Awaahah" hai, arz ki ya Rasoolallah!"Awaahah" 
ka kiya matlab hai Rasoolullah sallallahu Alaihi Wa Sallam ne 
farmaya ke Allah se darne wali aur girya wa zari karne 
wali ko "Awwaahah" kahte hain. 

Imam Zahabi rahimahullah apni kitaab "Siyar a'alaamin 
nubala" mein likhte hain ke Nabi e kareem sallallahu Alaihi 
Wa Sallam ne Syyeda Zainab ke sath Zil Qaida 5 hijri ko sha- 
di ki us waqt Syyeda Zainab bint e Jahash raziyallahu anha ki 
umr pachees baras thi. 

woh badi salehah,razedaar,ibadat guzaar aur nek dil 
kahtoon thin. 

Syyedah Zainab bint e Jahash raziyallahu anha ne 20 hijri 
mein wafaat payi. 

Wafat se pahle us ne kaha ke main ne apna kafan tayyar 
karke rakha huwa hai shayad Umar bin Khattab raziyallahu 
anhu bhi mere liye kafan bhejen, agar kafan bhej diya to 
donon mein se aik ko Allah ki raah mein sadqa kardena 
agar ho sake to mera tahband sadqe mein dedena.Allahu 

akbar,Subhanallah,bistar e marg par bhi Syyeda Zainab 
raziyallahu anha sadqa wa khairaat karne ko bhooli nahi. 

Main Allah taala se ilteja karta hoon ke woh hamwri 
muazzaz khawateen ko Syyeda Zainab raziyallahu anha ke 
naqsh e qadam par chalne ki taufeeq ata farmaye. 

Ameer ul mumineen Syyeduna Umar bin Khattab raziya- 
llahu anhu ne Syyeda Zainab bint Jahash raziyallahu anha ki 
namaz e janaza padhayi, ahle Madina janaze ke sath 
madine ke qabaristan bagi ul gargad ki taraf gaye. 

Madina munawwara mein Nabi e kareem sallallahu Alaihi 
Wa Sallam ke ba'd aap ki biwiyon mein sab se pehle Syyed- 
ah Zainab bint e Jahash raziyallahu anha ne wafaat payi. 

Allah Taala Syyeda Zainab raziyallahu anha par apni 
rahmat ki barkaha barsaye, unhen jannat ul firdous mein 
izzat ki jagah ata kare bilashuba woh Allah se darne wali, 
Allah ki baargah mein girya wa zari kare wali,razi khushi 
rahne wali aur Allah ke deen ki tableeg karne wali jaleel 
ul qadr khatoon thin.Allah un se razi aur woh apne Allah 
se razi. 


xr rr 

Ummul Mumineen Syyedah Umm e Habiba x 


(RADHIYALLAHU ANHA) 

Xr Syyeda Umme Habibah raziyallahu anha apne deen ki 
hifazat ki khatir sab se pahle habsha ki tarf hijrat 
ikhtiyar karne wali thin. 

xr Sabira,Mujahida aur Jileel ul qadr khatoon thin. 

x Momina aisi ke apne Walid Abu Sufiyan ko farmaya: 

"Rasoolullah sallallahu Alaihi Wa Sallam ka pakeeza bistar 
hai aur tum paleed mushrik ho.Allah ka dushman 
Rasoolullah sallallahu Alaihi Wa Sallam ke bistar par nahi beth 
sakta” 

>Y Ibaddat mein hamah tan mashroof rahti aur apne 
ghar se hajj ya umre ke llawa kisi digar garz ke liye nahi 
nikalti thin. 

xr Syyeda Umme Habiba raziyallahu anha Nabi e kareem 
sallallahu Alaihi Wa Sallam ki biwi, aur Khalifa tul muslimeen 
ameer Muawiyah raziyallahu anhu ki hamshira thin. 

Ummul Mumineen Syyedah Umm e Habiba 


(RADHIYALLAHU ANHA) 

Ummul Mumineen Syyedah Umm e Habiba raziyallahu anha 
ka naam Ramlah bint e Abi Sufiyan tha. 

Syyeda Umm e Habiba raziyallahu anha aqeede aur eiman 
ke hawale se badi mushkilat bardasht karne wali, qurba- 
niyan dene wali, Mujahidha aur sabira,Jileel ul qadar kha- 
toon thin. 

Syyeda Umm e Habibah raziyallahu anha apne deen ki 
hifazat ki khatir sab se pahle Habsha ki tarf hijrat ikhti- 
yar karne wali thi khatoon thin aur yeh us waqt huwa jab 
kafiron ne musalmanon ka arsa e zindagi tang kardiya 
tha aur un par zulm w sitam ki inteha kardi thi. 

Syyeda Umm e Habiba raziyallahu anha Nabi e kareem 
ki biwi, aur Khalifa tul muslimeen ameer Muaviya raziyalla- 
hu anhu ki hamshira thin. 

Syyeda Umm e Habibah raziyallahu anha ki pahli shadi 
Ubedullah bin Jahash ke sath huwi thi.us ne bhi Syyeda 
Umm e Habibah raziyallahu anha ki tarah islam qabool kar 
liye tha aur apni biwi ke hamrah Habsha mein hijrat ki, us 
ke haan aik beti ne janam liya,jis ka naam Habibah rkha 
gaya.isi munasabct se un ki kunniyat Umm e Habiba 
mashhoor huwi. 

Pardesh mein Ja kar Achanak yeh Musibat aan padi ke 
Umme Habiba raziyallahu anha ka khawind Ubedullah bin 
Jahash nasrani ban gaya aur usne be thasha sharab pina 
shuru kar di.us ne irada kiya ke woh apni biwi ko bhi apna 
deen chod kar kufr ikhtiyar karne par amadah kar le,lekin 
us ne saaf inkar kadiya,balkh biwi ne yeh koshish ki apne 
khawind ko islam ki taraf lota laye aur use islam par 

islam ki taraf aane se saaf inkar kardiya aur aur woh kufr 
par jama rahan yeha tak ke fout ho gaya. | 

Umme Habibah raziyallahu anha bayan karti hain ke main 
ne khawab mein Ubedullah bin Jahsh ko badi budi shakl 
mein dikha.meri aankh khuli to main bahut ghabara gayi. 
us ne nasraniyat qabool kar li.main ne use apni khawab 
batayi ke main ne tujhe khawab mein bada badshakal 
dekha hai.us ne koi parwah na ki aur woh sharab noshi 
mein garq raha ke us ki maut waaqe hogayi.(Al Isabah 652/8} 

Umm e Habibah raziyallahu anha pardesh mein khandan 
aur watan se door yunhi gham wa andoh mein mubtala 
zindagi basar karti rahin.un ka aur un ki beti ka koi 
sahara nahi tha.lekin woh sadiqah,sabira,Allah wa rasool 
par iman rakhne wali,masaaib wa mushkilaat ko 
bardasht karti rahin.woh is haqeeqat ko jaanti thin ke 
Allah unhen hargiz nazar andaaz nahi karega aur yeh 
jaanti thi ke sakhti ke baad farawani aayegi.mushkil 
halaat ke baad aasaaniyan paida hongi aur woh yeh bhi 
jaanti thin ke jo Allah taala se darta hai aur us par bhar- 
osa karta hai Allah taala us ke liye masaaib se nikalne ka 
rasta bana dete hain aur use rizq wahan se dete hain 
jahan se use wahm wa gumaan bhi nahi hota. 

irshad e bari ta'ala hai: 

"aur jo koi Allah se darega to woh us ke liye musibat se 
nikalne ka rasta bana dega aur use wahan se rizq dega, 
jahan se use wahm wa gumaan bhi na hoga aur jo Allah 
par bharosa rakhega to woh usko kifayat karega Allah 
apne kaam ko jo woh karna chahta hai pura kardeta hai 
aur Allah ne har cheez ka andaza muqarrar kar rakha 


hai." (Surah Talag:2,3) 
Allah subhanah wa taala ne sabr wa azeemat mein 
Syyeda Umm e Habibah raziyallahu anha ko sabit gadam 

rakha.chand dinon ke baad aik khush kun khabar 
mausool howi,Syyeda Umme Habiba raziyallahu anha ko 
khush khabri mili. unki khushhali aagayi.Habsha ke 
hukmaran Najjashi ki kaneez ne darwaze par dastak di 
woh bhala kyun aayi?usne darwaza kyun khatkhataya? 
woh Syyeda Umm e Habiba raziyallahu anha ko yeh khush- 
khabri dene aayi thi ke Aulaad e Adam ke sardar,Allah ki 
sari maklooog mein afzal wa aala, arfa' wa akmal rasool 
ullah sallallahu Alaihi Wa Sallam ne use apne aqd mein lene ka 
faisala karliya hai. 

jab Umm e Habibah raziyallahu anha ko pata chal gaya aur 
yaqeen hogaya ke yeh khabar bilkul sachchi hai to unho 
ne wafoor e shauq se walwala angez andaaz mein use 
kaha: 

"Allah tujhe khush rakhe aur tujhe khair wa barkat ki 
khush kabri de.” 

Unhon ne jo zewar pehan rakha tha intahayi khushi se 
kaneez ko bataur e tohfa diya. (Al Isabah:48/4) 

Syyeda Umm e Habibah raziyallahu anhabayan karti hain ke 
aik din khawaab mein mujhe kisi ne pukaar kar kaha:Aye 
Ummul Mumineen!to main ghabra gayi.jab meri iddat 
khatam huwi to Habsha ke hukmaraan Najjashi ka pai- 
ghaam lekar uski kaneez jis ka naam Abrahah tha, mere 
pass aayi aur usne mujh se kaha ke badashah salamat 
kahte hain ke apni shadi ka Wakil muqarrar karlen to 
main ne Khalid bin Saeed bin Alaas bin Ummya ko apna 
Wakil banaya aur is khushi mein Abrahah ko apne Chandi 
ke do kangan bataur e tohfa diye. 

Jab isha ka waqt huwa to nikah ki taqreeb shahi darbar 
mein munt'aqid ki gayi,Habsha ke hukmaran Najjashi ne 
Syyeduna Jafer bin Abi Talib raziyallahu anhu ko nikah 
padhane ko kaha.To unhon ne hamd wa sana aur tasha- 
hhud padhne ke baad kaha ke Rasoolullah sallallahu Alaihi Wa 

Sallam ne meri taraf paighaam bheja hai ke main aap ka 
nikah Umme Habiba se padha dun to main ne aap ke 
hukm ki tameel ki qur char saw deenaar haq e meher 
mugarrar kiya,us ke baad Khalid bin Sayeed bin Aas uthe 
aur farmane lage ke Rasoolullah ki dawat ko qabool 
karte huwe bahaisiyat e wakeel Umm e Habiba ki shadi 
Rasoolullah sallallahu Alaihi Wa Sallam se karta hoon,haqq e 
mehar ke denaar unke supurd kar diye gaye, Najjashi ne 
sab mahmanon ke liye khane ka ihtemam kiya.sab ne 
khoob sair hokar khaya.Syyedah Umm e Habiba raziyallahu 
anha farmati hain jab haqq e mehar ka maal mere paas 
pahuncha to main ne us mein se pachas dinaar Abrahah 
ko diye, lekin us ne wapas kardiye.jo main ne use pehle 
kangan diye the woh bhi wapas kardiye aur kahne lagi 
badshah salamat ne mujhe rok diya hai aap pardesh mein 
hain, hamara haq hai ke ham aap ki khidmat mein tahaif 
pesh karen, phir woh mere paas qimati atariyaat le kar 
aayi aur bhi bahut se tahaif hukmaraan Najjashi ki 
begumaat ki taraf se mere paas aaye, main woh sab 
tahaif Rasoolullah sallallahu Alaihi Wa Sallam ke paas Madinah 
munawwarah layi. (Al Ishabah:652/8) 


Allah ka Dushman Rasoolullah sauauanu Alaihi 


wa Sallam ke bistar par nahi baith sakata: 

jab Syyedah Umm e Habibah raziyallahu anha ke walid Abu 
Sufiyan bin Harb Madinah munawwarah aaye,Rasoolu- 
Ilah sallallahu Alaihi Wa Sallam Makkah muazzamah par hamla 
azwar hone ki mansuba bandi kar rahe the.Abu Sufiyan 
Aap sallallahu Alaihi Wa Sallam ki khidmat mein hazir huwa aur 
Sulh e Hudaibiyah ke muahida ko mazeed taweel karne 
ka mutalaba kiya lekin Aap sallallahu Alaihi Wa Sallam ne saaf 
inkar kardiya.Woh apni beti Umm e Habibah se milne ke 
liye unke ghar gaya woh jab bistar par baithne laga to 

Umm e Habibah raziyallahu anha ne bistar lapet diya,yeh 
surat e haal dekh kar Abu Sufiyan bada kabida khatir 
kahne laga:beti kya mere sath yeh sulook? tuhje ho kya 
gaya hai? main is bistar ke qabil nahi ya bistar mere qabil 
nahi? kahne lagi yeh Rasoolullah sallallahu Alaihi Wa Sallam ka 
pakeeza bistar hai aur tum paleed mushrik ho,kahne laga 
beti mere sath yeh tauheen aamez sulook to bahut buri 
baat hai!kahne lagin haan Allah ka dushman Rasool ullah 
ke bistar par nahi baith sakta. 

Ummul Mumineen Syyeda Ayesha Siddiqua raziyallahu anha 
farmati hain ke Syyeda Umme Habibah raziyallahu anha ne 
wafat se kuch der pehle mujhe apne paas bulaya, main 
aayi to mujhe kaha Ayesha!agar hamare darmiyan koi 
aisi baat hogayi jo aam taur par sautanon ke darmaiyan 
hojaya karti hai to aap mujhe muaf karden,main ne tujhe 
muaf kiya.main ne kaha:meri taraf se sab kuch muaf, 
Allah taala aap ko bhi muaf farmaye phir unhon ne kaha: 
aap ne mujhe khush kardiya,allah aap ko khush rakhe aur 
us ke baad isi nauyiyat ka paighaam Ummaul Mumineen 
Syyeda Umm e Salma raziyallahu anha ki taraf bheja. 

Abu Salmah ki beti Zainab raziyallahu anha bayan karti hain 
ke jab Abu Sufiyan ke faut hone ki khabar sham se pahun- 
chi to Syyeda Umm e Habibah raziyallahu anha ko apne baap 
ke faut hojane ki khabar sunkar gham huwa, lekin jab 
teesra din huwa to unhon ne zard rang mangwa kar apne 
chehre aur bazuon ko lagaya aur farmaya ke ab main 
apne sog ke khatm hone ka elaan karti hoon, is liye ke 
Rasoolullah sallallahu Alaihi Wa Sallam ne irshad farmaya : 

"kisi aurat ke liye yeh jayez nahi jo Allah aur aakhirat ke 
din par imaan rakhti hai ke woh kisi mayyet par teen din 
se ziyada sog kare, albattah woh apne khawind ki wafat 
par char maah das din sog kar sakti hai. " 

(Bukhari:1280,Muslim:1486) 

Rasoolullah sallallahu Alaihi Wa Sallam ki wafat ke bud 
Syyedah Umm e Habibah raziyallahu anha ibadat mein 
hamah tan mashroof rahne lagin, woh apne ghar se hajj 
ya umrah ke ilawah kisi deegar gharz ke liye nahi nikalti 
thi.us ka mamool wafat tak jari raha. 

Aaj musalman khawateen ke liye bahut zaruri hai ke 
woh seerat ka mutaala karen taake un muazzaz khawa- 
teen ki muattar seerat se faizyaab hone ki sa'adat hasil 
karen jinhon ne barah e raast Nabi e kareem sallallahu Alaihi 
Wa Sallam Se taleem wa tarbiyat ki saadat hasil ki thi.un ke 
naqsh e qadam par chalne se un ki zindagiyon mein aik 
khush gawaar inqilaab aayega.main Allah taala se ilteja 
karta hoon ke woh piyari muazzaz khawateen ko jaleel ul 
qadr sahabiyat ke naqsh e qadam par chalne ki taufeeq 
ata farmaye.Ameen ya rabbal aalameen. 

Ummul Mumineen Syyedah Umm e Salma 


(RADHIYALLAHU ANHA) 

xr Allah subanah wa taala ne Umm e Salmah raziyallahu 
anha ko Syyeduna Muhammad sallallahu Alaihi Wa Sallam ki 
surat mein ne'mul badal ata kardiya. 

x pahli Muhajira,Musafira jo Madinah munaewarah 
mein dakhil huwi. 

xr Syyedna Umme Salmah raziyallahu anha woh azeemul 
martabat khatoon hain,jinhon ne sab se pahle Habsha ki 
taraf hijrat ki. 

x Sulah Hudaibiyah ke mquqe par Syyeda Umme 
Salmah raziyallahu anha ki aql wa danish aur fazal wa sharf 
ki salahiyaten. 

Ummul Mumineen Syyedah Umm e Salma 


! 
(RADHIYALLAHU ANHA) | 
Syyeda Umm e Salmah raziyallahu anha ka naam Hind bint e | 
Abi Ummayah bin Al Mugeera bin Abdullah bin Umar al | 
Makhzumiyah al Quraishiyah tha.yeh jaleel ul qadr saha- 
biyah un sahabiyaat tayyibat mein se hain jinhen pehle 
hijrat karne ki sa'adat hasil huwi,Syyedah Umm e Salmah 
Syyedah Umm e Salmah raziyallahu anha Syyeduna Khalid 
bin Waleed raziyallahu anhu ke chacha ki beti thi.isi tarah yeh 
Abu jahl bin Hisham ke chacha ki beti thin.inka shumar 
faqihah sahabiyaat mein hota tha unki walidah ka naam 
Aatika bint e Ammar bin Rabi'ah al Kinaniyah tha.yeh 
Banu Firas qabila mein se thi.Syyedah Umme Salmah 
raziyallahu anha ke pehle khawind ka naam Abdullah bin 
Addul Asad bin Hilal bin Abdullah bin Umar bin Makhz- 
oom raziyallahu anhu tha.Unhen do hijraten karne ka aezaaz 
hasil huwa. un ki walidah ka naam Barrah bint e Abdul 
Muttallib bin Hashim tha.Yeh Nabi e kareem sallallahu Alaihi 
Wa Sallam ki phuphi thin.Abu Salmah raziyallahu anhu ne Abu 
Lahab ki Laundi Suaibah ka doodh piya tha isliye unka 
Nabi e kareem sallallahu Alaihi Wa Sallam ke sath raza'at ka 
rishta tha, kyunkh Nabi e kareem sallallahu Alaihi Wa Sallam ne 
bhi Suaibah ka doodh piya tha.Syyeda Umme Salmah 
raziyallahu anha ne apne khawind ke shaana ba shana islam 
ki khatir bahut si mushkilaat wa masaaib ka samna kiya, 
phir unhon ne deen ki hifazat ki khatir apne khawind ke 
sath Habsha ki taraf hijrat ikhtiayar ki Unhon ne deen ki 
khatir watan,khandan aur maal wa daulat ko chod 
diya.duran e hijrat beta paida huwa jiska naam Salma 
rakha.pehli hijrat se wapas aajane ke baad jab Nabi e 


—— 

hijrat karne ki ijazat di to unhon ne Madinah munawarah 
hijrat ki. 

Syyedah Umm e Salmah raziyallahu anha aur unke khawind 
Abu Salmah ko Madina munawarah ki taraf hijrat karne 
mein badi duswari ka samna karna pada,unke liye yeh 
uftaad badi haulnaak thi,yeh dardnaak dastan ham 
Syyeda Umm e Salma raziyallahu anha ki zabani sunte hain: 

Syyedah Umm e Salmah raziyallahu anha farmati hain ke jab 
Abu Salmah raziyallahu anhu ne Madina munawwarah ki 
taraf rawangi ki niyat karli to apne ount ko tayyar kiya 
mujhe aur mere bete Salma ko ount par sawar kiya, phir 
ount ki nakel pakaate huwe rawana hogaye, jab Banu 
Mugheera ke aadmiyon ne dekha to woh unki raah mein 
khade hogaye,kahne lage yeh kya aap ne mazag bana 
rakha hai kabhi tum hamari beti ko kisi mulk lejate ho 
aur kabhi kisi.Ham to aisa nahi hone denge tum jidhar 
chaho jao hamari beti kahin nahi jayegi. 

Unhon ne Abu Salma raziyallahu anhu ke hath ki nakel 
zabardasti cheen li aur mujhe apni tahweel mein leliya 
yeh dekh kar Abu Salmah raziyallahu anha ko bada gussa 
aaya,idhar banu Abdul Asad aage badhe aur kahne lage 
ke ham apne bete Salma ko kisi surat unke paas nahi 
rahne denge kyun ke tumne hamare qabeele ke fard se 
unki bewi ko apni tahweel mein le liya hai to yeh hamara 
beta hai ham kisi surat unke paas nahi rahne denge,yeh 
kahte huwe unhon ne mera beta cheen liya aur use apne 
tahweel mein lekar chale gaye. 

Ab surat e haal yeh paida huwi ke mera khawind Abu 
Salmah raziyallahu anhu Madina munawwarah ki taraf rawa- 
na hogaya, mujhe mere qabeele Manu Mugheera ne apne 
paas rokh liya aur mere bete ko mere khawind ke qabeele 
Banu Abdul Asad ke afrad apne sath le gaye.is tarah mere 

aur mere khawind aur mere bete ke darmiyan judayi daal 
di gayi,main har roz subah ke waqt apne ghar se nikalti 
aur us jagah par aakar baith jati jahan hamari judayi dali 
gayi thi, subah se shaam tak wahan baithi apne khawind 
aur bete ke gham mein aansu bahati.Aik roz wahan baithi 
ro rahi thi ke mere paas se mera chacha zaad bhai guzra 
usne mujhe gham wa andoh aur huzn wa malaal mein 
doobe dekha to unhon ne mere qabeele Banu Mugheera ke 
sarkarda afraad se baat ki aur unhen kaha ke tumne yeh 
kiya kya?us bechari ko zara bahar jakar dekho uski kya 
haalat hai!tumhe zarra barabar taras na aaya. Khawind, 
bete aur uske darmiyan judayi daaldi, woh din bhar unki 
judayi ke gham mein roti hai "Haif" hai tumhari sardari 
par afsoos hai tumhare is zalimana kirdar par jab unhen 
khoob jhinjhora to woh mere paas aaye aur kahne lage: 
yeh lo apna beta aur hamari taraf se tumhen ijazat hai ke 
apne khawind ke paas ja sakti ho main yeh sun kar khushi 
se jhoom gayi,main ne apne ount ko sawari ke liye tayyar 
kiya,apne bete ko godh mein liya,ount par sawar huwi aur 
apne khawind ke paas jaane ke liye Madinah munawwrah 
ki taraf rawana hogayi. 

Main akeli is safar par rawana huwi, mere sath Allah ki 
makhlooq mein se bhi koi na tha, jab Makkah muazzamah 
se teen meel ke faasle par maqam e Tan'eem tak pahunchi 
to Banu Abdud daar ka aik shakhs Usman bin Talha mere 
paas aaya usne kaha:Abu Umayyah ki beti kahan jarahi 
hai?main ne kaha:apne khawind ke paas Madinah 
munawwarh jarahi hoon.Us ne kaha:Tere sath koi nahi? 
main ne kaha Allah ki qasam!mere is bete ke ilawah mere 
sath koi nahi,bas Allah ke bharose par is taweel safar par 
rawana huwi hoon.woh kahne laga:Allah ki qasam main 
aap ke sath chalunga aur aap ko manzil tak pahuncha 
kar wapas aaunga.Usne aage badh kar ount ki nakel 


CamScanner 


Maktaba Al Faizi due 


pakad li aur aage aage paidal chal pada. Usne safar ke 
dauran nihayat sharafat ka suboot diya.jab kahin padao 
-karna hota,wahan aik darakht ke saaye ke qareeb ount ko 
bitha deta aur khud aik taraf hojata jab main utar kar 
darkht ke saaye mein apne bete ko lekar baith jaati to 
woh ount ko kisi doosre darkht ke sath bandh kar khud 
kisi teesre darahkt ke saaye tale sustane ke liye baith jata 
aur jab rawangi ka waqt hota to woh ount mere paas 
lakar bitha deta aur khud aik taraf hojata jab mein apne 
bete ko lekar us par sawar hojati to woh oount ki nakel 
pakad kar chal padta pura safar isi surat mein tay huwa 
jab Amr bin Auf ki basti Quba ko dekha to unhon ne kaha 
isi basti mein aap ka khawind rihaish pazeer hai.waqeyi 
Abu Salma isi basti mein farokash the.Syyedah Umm e 
Salmah raziyallahu anha woh azeemul martabat khatoon hai 
jisne sab se phele Habsha ki taraf hijrat ki aur woh pheli 
musafir khatoon hai,jo Madinah munawwarah mein 
dakhil huwi yeh bayan kiya jata hai Amir bin Rabi'ah ki 
biwi Lailah is awwaliyat mein unki shareek e safar thi. 
(Al Isabah:222/8) 

Rasoolullah sallallahu Alaihi Wa Sallam ne Syyeda Umme 
Salmah raziyallahu anha ke khawind Abu Salmah raziyallahu 
anhuko bulaya aur unhen dedh saw(150)afraad ke lashkar 
ka ameer muqarrar kiya aur use jhanda dekar irshad 
farmaya ke Banu Asad qabeele par yalgar karni hai, 
Laskar e islaam ne Syyeduna Abu Salma raziyallahu anhu ki 
qayadat mein un ke chashmon par pahunch kar shab 
khoon mara aur kamiyaab hokar wapas lote, is muhim 
mein taqreeban das din sarf huwe. 

Jis din Abu Salamah raziyallahu anhu Madinah munawwarah 
mein dakhil huwe to unka woh zakhm phoot pada jo 
Gazwa e Uhud ke dauran laga tha.unhon ne yeh gumaan 
karliya tha ke yeh zakhm mundamil hochuka hai.3 Juma- 

dal aakhir 4 hijri ko wafat pagaye. 
(Shiyar e Aa'laam Al Nubala:153/1) 
Ubaid bin Umair se riwayat hai, kahte hain ke jab Abu 
Salmah raziyallahu anhu ne wafat payi,to Umm e Salmah 
raziyallahu anha ne kaha:pardesi pardes mein faut hogaya, 
main us ke gham mein itna royungi ke log mere baare 
mein batein karenge jab mein rone ke liye tayyar huwi to 
Madina munawwarah ki mulhaq basti se aik aurat rone 
mein mera sath dene ke liye aayi.Rasoolullah sallallahu Alaihi 
Wa Sallam unki taraf badhe aur farmaya:kiya shaitan ko us 
ghar mein dakhil karna chahti hai jahan se Allah taala ne 
nikala, yeh baat do martaba farmayi yeh bhi rone se sun 
kar rone ruk gayi aur main na royi. (Muslim:966) 
Syyedah Umm e Salmah raziyallahu anha se riwayat hai 
kahti hain ke Rasoolullah sallallahu Alaihi Wa Sallam ne far- 
maya:jab tum kisi mareez ya mayyet ke paas jao to achchi 
baat karo kyun ke jo kuch tum kahte ho farishte us par 
aameen kahte hain,farmati hain ke jab Abu Salmah 
raziyallahu anhu faut hogaye to main Nabi e kareem sallallahu 
Alaihi Wa Sallam ki khidmat mein hazir huwi aur arz ki ya 
rasoolallah'Abu Salma faut hogaya hai.Aap sallallahu Alaihi 
Wa Sallam ne farmaya ye du'a mango: 
"Ilahi!mujhe aur use bakhsh de aur mujhe uska ne'mul 
badal ata kar." 
to Allah subhanah wa taala ne mujhe Syeduna 
Muhammad sallallahu Alaihi Wa Sallam ki surat mein naimul 
badal ata kardiya. (Müuslim:919) 
Syyedah Umm e Salmah raziyallahu anha se riwayat hai 
kahti hain ke main apne khawind Abu Salma raziyallahu anhu 
ki wafat se bahut ziyada ghamgeen huwi, main rasoo- 
lullah sallallahu Alaihi Wa Sallam ki khidmat mein hazir huwi 
aur arz ki ya rasoolallah! main is mauqe par kiya dua 
mangun? Aap sallallahu Alaihi Wa Sallam ne farmaya: 

"Ilahi hamen aur use bakhsh de aur mujhe is ka ne'mul 
badal ata kar." 

Syyedah Umme Salmah khati hain:main ne yeh dua 
mangi to Allah taala ne mujhe Syyeduna Muhammad 
sallallahu Alaihi Wa Sallam ki surat mein ne'mul badal ata 
kardiya. (Muslim:919) 

Syyedah Umm e Salma raziyallahu anha bayan karti hain ke 
jab meri iddat puri hogayi to Abu Bakr Siddigue raziyallahu 
anhu ki taraf se nikah ka paighaam aayajis ko main ne 
mustarad kardiya, phir Nabi e akram sallallahu Alaihi Wa 
Sallam ki janib se paighaam mila to Umm e Salmah raziya- 
llahu anha ne paighaam rasan se kaha ke Rasoolullah 
sallallahu Alaihi Wa Sallam ko batla den ke main aik gusili aurat 
hoon, duseri baat yeh hai ke mere chote chote bachche 
hain aur teeseri baat yeh hai ke mere khandaan mein se 
mera koi gawah bhi nahi. 

Rasoolullah sallallahu Alaihi Wa Sallam ne farmaya ke Umm e 
Salmah se kah den ke jahan tak teri baat ka talluq hai ke 
main gusili aurat hoon, main Allah se dua karunga to 
gussa jata rahega,jahan tak tera yeh kahna hai ke main 
chote chote bachchon waali hoon to main unki kifalat ka 
zimma leta hoon.aur jahan tak tera yeh kahna hai ke 
khandan mein koi gawah nahi to main is baat ki zamanat 
deta hon ke tere khandan ka koi fard bhi tere mere sath 
shadi ko napasanad nahi karega. 

Yeh baten sun kar Syyedah Umm e Salmah raziyallahu anha 
ne apne bete Umar se kaha ke meri Rasoolullah sallallahu 
Alaihi Wa Sallam ke sath shadi ka ehtemam kijiye to unhon ne 
hukm ki tameel karte huwe unki Rasoolullah sallallahu Alaihi 
Wa Sallam ke sath shadi karadi. 

Aik riwayat mein manqool hai Syyeda Umm e Salmah 
raziyallahu anha farmati hain ke jab Abu Salmah raziyallahu 
anhu ne wafaat payi to main ne kaha bhala Abu Salmah 

se behtar kaun muslman hosakta hai? woh pehla ghar hai 
jisne Rasoolullahsallallahu Alaihi Wa Sallam ki taraf hijrat ki 
phir main ne innalillahi wa inna ilaihi rajiaoon kaha, 
Allah ta'ala ne Rasool sallallahu Alaihi Wa Sallam ki surat mein 
mujhe ne'mul badal ata kardiya. 

Syyeda Umme Salmah raziyallahu anha farmati hain ke 
Rasoolullah sallallahu Alaihi Wa Sallam ne meri taraf Hatib bin 
Abi Balta'ah ko shadi ka paighaam dekar bheja, main ne 
kaha meri aik beti hai aur main badi gusili aurat hoon. 
Rasoolullah sallallahu Alaihi Wa Sallam ne farmaya:Uski beti ke 
baare mein ham Allah taala se dua karenge Allah taala 
uski janib se mustagni kardega aur uske baare mein Allah 
taala se main dua karunga to uska gussa jata rahega. 

(Muslim:918) 

Syyedah Umme Salmah raziyallahu anha se riwayat hai, 
kahti hain ke jab shadi ke baad meri rukshati huwi to 
Rasoolullah sallallahu Alaihi Wa Sallam ne farmaya: agar tum 
chaho to saat din aap ke paas rahunga lekin deegar 
azwaaj e mutahharaat ke paas bhi mujhe saat din guzaa- 
rne honge aur agar chahen to teen din, to unhon ne kaha 
teen din. (Muslim:1246) 

Syyedah Umm e Salmah raziyallahu anha ne Rasoolullah 
sallallahu Alaihi Wa Sallam ke sath apni zindagi ke naqabile 
farmoosh din guzare. Rasoolullah sallallahu Alaihi Wa Sallam 
unki izzat kiya karte the aur unhen uktahat mein mubtala 
nahi karte the.Syyedah Umm e Salmah raziyallahu anha Nabi 
e kareem sallallahu Alaihi Wa Sallam se islam ke ahkaam ki ta- 
leem hasil kiya karti thinyahan tak ke adaab e nubuwat 
se khoob waqif hogayin. 

Syyedah Umm e Salmah raziyallahu anha se riwayat hai 
farmati hain ke main ne Nabi e kareem sallallahu Alaihi Wa 
Sallam se pucha agar main Abu Salmah raziyallahu anhu ke 
bachchon par kharch karun to kiya mujhe ajr wa sawaab 

milega akhir woh mere bacche bhi to hain?to Aap sallallahu 
Alaihi Wa Sallam ne farmaya:haan agar tum unpar kharch 
karogi to tujhe Allah taala ke haan ajr wa sawab milega. 

Syyeda Umme Salmah raziyallahu anha se riwayat hai, kahti 
hain ke main ne Rasoolullah sallallahu Alaihi Wa Sallam se apni 
tabiyat ki nasazi ki shikayat ki to Aap sallallahu Alaihi Wa 
Sallam ne farmaya:ke Aap sawar hokar logon ke piche 
tawaf karlen main ne tawaf kiya aur Rasoolullah sallallahu 
Alaihi Wa Sallam aik janib namaz padh rahe the aur apni 
namaz mein surat -ut -toor ki tilawat kar rahe the. 

Aik riwayat mein hai ke Rasoolullah sallallahu Alaihi Wa 
Sallam ne Syyeda Umme Salmah raziyallahu anha se farmaya: 
jab ke woh Makkah mein thi aur Aap sallallahu Alaihi Wa Sallam 
rawangi ka iradah kar chuke the aur Syyeda Umm e 
| Salmah raziyallahu anha ne bait ullah ka tawaf nahi kiya tha 
> aur unhon ne bhi rawangi ka irada karliya tha. Rasoo- 
3 lullah sallallahu Alaihi Wa Sallam ne unse farmaya ke jab subah 

| ki namaz mein log khade hojayen woh namaz padhna 
| shuru karden to tum tawaf karlena.(Sahih al Jame':3932) 
1 Aisa nadir muqif jis se Syyeda Umme Salmah raziyallahu 


anha ki aql wa danish aur fazl wa sharf par dalalat karta 
hai.6 hijri ko Rasoolullah sailallahu Alaihi Wa Sallam chauda 
sau(1400) sahaba e kiram ke hamrah umrah karne ki 
3 garaz se Makkah muazzamah ki taraf rawanah huwe, is 
| safar mein Syyeda Umm e Salmah raziyallahu anha bhi 
Rasoolullah sallallahu Alaihi Wa Sallam ke hamrah thi.Quraish 
ne sahaba e kiram ko Makkah muazzamah mein dakhil 
hone se rok diya,jis ke nateeje mein Sualah e Hudaibiyah 
ka waqiyah runumah huwa. 

à Mushrikeen ki taraf se sulah ki sharait mein se aik shart 
yeh thi ke agar ham mein se koi shaks tumhare paas 
pahunche khawah musalman hi ho to use wapas hamare 
paas bhejna hoga jab yeh shart saamne aayi to musalma- 

non ne tajjub se kaha waah!subhanallah!yeh kaise ho 
sakta hai ke aik musalmaan ko mushrikeen ki taraf wapas 
kardiya jaaye yeh baat abhi horahi thi ke Abu Jandal bin 
Suhail bin Amr bediyon mein jakda huwa Makkah 
muazammah ke nashebi ilaqe se namudaar huwa, Suhail 
bin Amr ne jab use dekha to usne kaha ya Muhammad 
'Ise to hamre hawale kijiye yeh sulah ki hamari pahli 
shart hai.Nabi e kareem sallallahu Alaihi Wa Sallamne farmaya 
ke abhi to sulah ka mua'ahada mukammal nahi huwa, 
yeh pahle hi hamare paas pahunch gaya.Suhail bin Amr 
ne kaha is ke baghair Sulah ki baat aage nahi badhegi, 
Nabi e kareem sallallahu Alaihi Wa Sallam ne farmaya:ise rahne 
dijiye aayenda tumhari shart par amal hoga, us ne kaha 
yeh hohi nahi sakta,ise har surat hamare supurd karna 
hoga, baat ko aage badhane ke liye Rasoolullah sallallahu 
Alaihi Wa Sallam ne Abu Jandal ko wapas karne ka indiya 
dediya to Abu Jandal ne kaha musalmanon kiya ab mujhe 
mushrikeen ki taraf lota diya jayega jab ke main musal- | 
man hokar tumhare paas aaya hoon?kya tum meri halate 
zaar ko nahi dekh rahe mujhe unhon ne bahut aziyyat di 
hai, use wageyi islam gabool karne ki paadash mein 
alamnaak aziyyat se do char kiya gaya, yeh manzar dekh 
kar Syyeduna Umar bin Khattab raziyallahu anhu kahne 
lage:ya rasoolallah sallallahu Alaihi Wa Sallam kiya aap Allah ke 
sachche nabi nahi hain?aap sallallahu Alaihi Wa Sallam ne far- 
maya:kyun nahi main Allah ka sachcha nabi hoon.to 
Umar bin Kahttab raziyallahu anhu ne kaha:kya ham haq par 
aur hamare dushman batil par nahi hain?Aap sallallahu 
Alaihi Wa Sallam ne farmaya:kyun nahi!ham haq par hain aur 
hamare dushman waqe'ai batil par hain.to Syyeduna 
Umar bin Khattab raziyallahu anhu ne kaha:to phir ham apne 
deen ke bare mein itni narmi aur kamzori kyun dikla 
rahen hai?aap sallallahu Alaihi Wa Sallam ne farmaya ke main 

Allah ka rasool hoon,main Allah taala ki nafarmani nahi 
kar sakta. Syyeduna Umar bin Khattab raziyallahu anhu ne is 
mauqe par yeh bhi arz kiya ke aap ne ham se yeh baat bhi 
ki thi ke ham baitullah ka tawaf karenge? rasoolullah....ne 
farmaya:ke main ne yeh kaha tha ke ham is saal bait 
ullah ka tawaf karenge.iske baad Syyeduna Umar bin 
Khattab raziyallahu anhu Abu Bakar raziyallahu anhu ke paas 
gaye unse kaha aye Abu Bakar! kya yeh Allah taala ke 
saachche nabi nahi hain? unhon ne kaha :kyun nahi yeh 
waqai Allah ke sachche nabi hain. 

Umar bin Kahttab raziyallahu anhu ne kaha:kiya ham haq 
par aur hamare dushman batil par nahi hai?to Syyeduna 
Abubakr raziyallahu anhu ne farmaya:kyun nahi!bilkul ham 
haq par hain aur hamara dushman batil par hai. 

Syyeduna Umar bin Khattab ne kaha:to phir ham apne 
deen ke bare mein itni narmi aur kamzori kyun dikla 
rahen hain?Syyeduna Abubakr Siddique raziyallahu anhu ne 
farmaya aye Umar!woh Allah taala ke rasool hain aur 
Allah taala ki nafarmani nahi kar sakte.wahi kuch karte 
hain jis ka unhen Allah taala hukm deta hai.Syyeduna 
Umar bin Khattab raziyallahu anhu ne kaha:aye Abubakr kiya 
rasoolullah sallallahu Alaihi Wa Sallam ne hamen yeh nahi kaha 
tha ke ham Makkah mein dakhil honge aur baitullah ka 
tawaf karenge.Syyeduna Abubakar Siddique raziyallahu anha 
ne farmaya:Rasoolullah sallallahu Alaihi Wa Sallam ne is saal 
Makkah mein dakhil hone ka farmaya tha?Imam Zohri 
rahimahullah kahte hain ke Syyeduna Umar bin Khattab 
raziyallahu anhu ne farmaya ke us din jazbaat mein aakar 
bahut si batein kin, jab sulah ke mu'ahade se farig huwe 
to Rasoolullah sallallahu Alaihi Wa Sallam ne apne sahaba e 
kiraam se farmaya: 

"Utho qurbani karo phir apne sar mudwado" 
aap ne yeh teen martaba irshad farmaya lekin un mein 

se koi bhi na utha. 

Rasoolullah sallallahu Alaihi Wa Sallam Syyedah Umm e 
Salmah raziyallahu anha ke paas tashreef legaye aur unhen 
logon ke rawayye ke baare mein bataya: 

Syyedah Umm e Salmah raziyallahu anha ne arz ki ya rasool 
allah!agar aap yeh pasand karte hain ke log aap ke hukm 
ki tameel karen to aap khud bahar niklen,kisi se koi baat 
na karen aur sab ke saamne apna ount qurbaan karden 
aur apna sar munda den, jab aap ne aise hi kiya to log 
fauri taur par uthe qurbaniyan karne lage aur aik dusre 
ke sar moondne lage.yakdam manzar hi badal gaya. 

(Sahih al Bukhari:2732) 

Ummul Mumineen Syyedah Umm e Salmah raziyallahu anha 
ne 61 hijri mein wafat payi. 

"Allah unse razi aur woh apne Allah se razi" 

Ummul Mumineen Syyedah Maimoonah bint e 
Harish 
(RADHIYALLAHU ANHA) 

xr Rasoolullah sallallahu Alaihi Wa Sallam ne farmaya: 
"saari behnen momin hain: Maimoonah,Ummul Fazlaur 
Asma. (raziyallahu anhunna ) 

x Syyedah Maimoonah raziyallahu anha ummahaatul 
mumineen ki fehrist mein shamil hokar khawteen e 
aalam ke darmiyaan aala wa arfah maqaam par fayiz 
hogayin. 

X Unhon ne wasiyat ki kh mujhe us makan mein dafan 
kiya jaaye jahan shadi ke baad meri rukhsati huwi thi. 

Maktaba Al Faiz 


Syyedah Maimoonah bint e Haris 


(RADHIYALLAHU ANHA) | 

Ummul mumineen Syyeda Maimoonah bint Haris bin 
Hazan bin Baheer bin Al Hazm bin Ruyaibah bin Abdullah 
bin Hilal bin Amir bin Sa'saah Al Hilaliyah raziyallahu anha 
ki hamsheera Syyeduna Abaas bin Abdul Mutalib raziyallahu 
anhu ki biwi Ummul Fazl thin. 

Syyeda Maimoonah raziyallahu anha Syyeduna Khalid bin 
Waleed raziyallahu anhu ki khala thin aur isi tarah woh 
Syyeduna Abdullah bin Abbas raziyallahu anhuma ki bhi khala 
thin. 

Syyedah Maimoonah raziyallahu anha ke sath islaam qabool 
karne se pehle Masood bin Amr As Sagafi ne shadi ki,phir 
unhen talag dedi.talag ke baad yeh Syyeduna Abbas 
ke ghar rihayis pazeer rahin. 

Ibtedayi marhale mein yeh apne islaam gabool karne ko 
chupaya karti thin phir unhon ne apne musalmaan hone 
ka elaan kardiya. 

Yeh bayan kiya jata hai ke Syyeda Maimoonah raziyallahu 
anha ne Rasoolullah sallallahu Alaihi Wa Sallam ke sath rista e 
azdawaaj mein munsalik hone ki peshkash ki yeh aur unki 
hamsheergaan ne Rasoolullah sallallahu Alaihi Wa Sallam par 
imaan laane ki sad'aat hasil ki. 

Abdullah bin Abbas raziyallahu anhuma se riwayat hai,kahte 
hain ke Rasoolullah sallallahu Alaihi Wa Sallam ne farmaya: 

"Saari bahnen momin hain.Maimoonah,Ummul 
Fazl, Asma." 

Rasoolullah sallallahu Alaihi Wa Sallam ne unhen apne aqd 
mein leliya is tarah woh Ummul mumineen ke aala 
muqaam par fayiz hogayin. 

Jab Rasoolullah sallallahu Alaihi Wa Sallam ko pata chala ke un 
ka naam Barrah hai to aap ne unka naam badal kar 
Maimoonah rakh diya.Nabi e kareem sallallahu Alaihi Wa 
Sallam ne Barrah naam ko napasad kiya isliye use badal 
diya. Syyedah Maimoonah raziyallahu anha Ummahatul 
mumineen ki fehrist mein shamil hokar khawateen e 
aalam ke darmiyaan aala wa arfah maqaam par fayiz 
hogayin. 

Syyeda Maimoonah bint Haris raziyallahu anha Rasoolullah 
sallallahu Alaihi Wa Sallam ki badi wafadaar biwi thin yahi 
wajah hai ke unhon ne wasiyyat ki thi ke mujhe us makan 
mein dafan kiya jaye jahan shadi ke baad meri rukhsati 
huwi thi. (Tabqaat ibn e Saad:139/8) 


KARKAAN 

Hayaat e Sahabiyaat d 


Ummul Mumineen Syyedah Saudah 


(RADHIYALLAHU ANHA) 

Xr Ummul Mumineen Syyedah Ayesha Siddiqua raziya- 
llahu anha neki aur ita'at ke umoor mein Syyeda Saudah 
bint e Zam'ah ke tarze amal ko apnane ka irada rakhti 
thin. 

Kr Syyedah Saudah raziyallahu anha jaleel ul qadar,azeem 
ul martabat aur had darjah Rasoolullah sallallahu Alaihi Wa 
Sallam ki itaat karne wali khatoon thin. 

Xr Syyeda Saudah bint e Zam'ah raziyallahu anha Rasoo- 
lullah sallallahu Alaihi Wa Sallam ki khushnudi ke liye hamah 
waqt koshish karti rahtin. 

Ummul Mumineen Syyedah Saudah 


(RADHIYALLAHU ANHA) 

Syyedah Saudah bint Zamah bin Qais bin Abd e Samsh Al 
Quraishi Al Aamariyah raziyallahu anha ki Walida ka naam 
Shamoos bint e Qais tha. 

Syyedah Saudah bint Zam'ah raziyallahu anha ki pahli shadi 
Suhail bin Amr Al Aamiri ke bhai As Sakraan bin Amr ke 
sath huwi. 

Khawind faut hogaya akeli rahgayin, khatra paida huwa 
ke kahin unke ghar wale unhen dubara sanam parasti par 
majboor na karden. unke deen aur izzat ki hifazat aur 
mamulaat ki nigahdasht ke liye Nabi e kareem sallallahu 
Alaihi Wa Sallam ne unse shadi karli.woh budhi khatoon thin 
Jawan na thi. 

Syyedah Saudah raziyallahu anha jaleel ul qadr,azeem ul 
martabat aur had darja Rasoolullah sallallahu Alaihi Wa Sallam 
ki ita'at karne wali khatoon thin. Syyeda Ayesha Siddiqua 
raziyallahu anha farmati hain ke un mein itni khoobiyan thin 
ke mera dil chahta tha ke unka tarze amal ekhtiyar kiya 
jaye, woh mujhe bahut pasnad thin, unki tabiyat mein 
qadre tezi thi, jab woh ziyada umar ki hogayin to unhon 
ne apni bari mujhe dedi. 

Ummul Mumineen Syyeda Ayesha Siddigua raziyallahu anha 
neki aur ita'at ke umoor mein Syyeda Saudah bint Zamah 
raziyallahu anha ke tarz e amal ko apnane ka iradah rakhti 
thin. 

Ummul Mumineen Syyeda Ayesha Siddigua raziyallahu anha 
se riwayat hai kahti hain ke Syyeda Saudah bint Zamah 
raziyallahu anha ne apni bari mujhe hiba dardi thi.Nabi e 
kareem do din Syyeda Aisha raziyallahu anha ke haan guzarte 

aik unka din aur doosra Saudah bint e Zamah raziyallahu 
anha ka din.Syyeda Saudah bint Zamah raziyallahu anha Raso- 
olullah sallallahu Alaihi Wa Sallam ki khushnoodi chahti thin. 

Rasoolullah ne Saudah bint Zam'ah raziyallahu anha ke sath 
7 hijri Umra tul qaza ke baad shadi ki.Rasoolullah sallallahu 
Alaihi Wa Sallam ne Jafar bin Abi Talib raziyallahu anhu ko nikah 
ka paighaam dekar bheja.Syyeda Saudah raziyallahu anha Ne 
Syyedauna Abbas bin Abul Muttalib ko ijazat de rakhi 
thi.Syyeduna Abbas bin Abdul Muttalib raziyallahu anhu ne hi 
Nabi e kareem sallallahu Alaihi Wa Sallam se unke baare mein 
baat ki thi, woh bewa hogayi unka khawind Abu Rehm 
faut hogaya tha Rasoolullah sallallahu Alaihi Wa Sallam ne 
unhen apne aqd mein leliya. 

Ibn e Ishaaq Yunus bin Bukair ke hawale se riwayat 
karte hain ke Rasoolullah sallallahu Alaihi Wa Sallamne Sauda 
bint e Zam'ah raziyallahu anha ke sath shadi ke baad Safiyyah 
bint e Huyai raziyallahu anha aur Maimoonah bint Haris 
raziyallahu anha ke sath shadi ki. Yunus bin Bukair Jafer bin 
Barqaan se aur woh Maimoon bin Mahran se aur Yazeed 
se riwayat karte hain,unhon ne kaha ke Rasoolullah 
ne Syyeda Saudah bint Zam'ah raziyallahu anha ke sath jis 
qubbah mein shadi ki usi mein Syyeda Saudah raziyallahu 
anha ne wafat payi. (Al Isabah:126/8) 

Ummul Mumineen Syyeda Ayesha Siddiqua raziyallahu anha 
se riwayat hai ke Nabi e kareem sallallahu Alaihi Wa Sallam ki 
b'az biwiyon ne Aap sallallahu Alaihi Wa Sallam se kaha ke ham 
mein sab se pahle faut hokar aap ke paas kaun pahunch- 
egi?Aap sallallahu Alaihi Wa Sallam ne farmaya tum mein se 
jiske haath ziyada lambe hain, ham aik paimanah lekar 
apne haath maapne lagin ham mein sab se zyada Sauda 
ke haath lambe the.baad mein hame pata chala kh lambe 
haathon se murad zyada sadqa wa khairaat karna hai 
kyun ke sab se pahle faut hone wali Zainab bint Jashah 


CamScanner 


á pena 
FU ` 


a N 
Ç Hayaat e Sahabiyaat > H 91 < Maktaba / Al Faizi,Hyd " 


raziyallahu anha thin, unka qad hamse chota tha lekin woh 
ham me sab se zyada sadqah wa khairaat kiya karti thin, 
yeh unka pasandida mashgala tha. (Bukhari:1354) 

Syyeda Sauda bint e Zam'ah bahut ziyada sadqa wa 
khairaat kiya karti thin,maal wa daulat badi sakhawat se 
mustahiqqeen mein taqseem kardiya karti thin.masakeen 
ki bahut ziyada madad kiya karti thin.Nabi e kareem 
sallallahu Alaihi Wa Sallam uske se sath badi narmi se pesh 
aaya karte the, unke zimme koi aisa fariza na sonpte jisko 
nibhane ki woh taqat na rakhti.Muzdalifa ke din Syyeda 
Saudah raziyallahu anha ko budape aur kamzoori ki wajah se 
pahle jaane ki izajat dedi. 

Ummul mumineen Syyeda Ayesha Siddiqua raziyallahu anha 
se riwayat hai kahti hain ke Muzdalifah ki raat Syyeda 
Saudah bint e Zam'ah raziyallahu anha ne ijazat talab ki ke 
woh logon ke izadehaam se pahle rawana hona chahti 
hain, kyun ke woh jismani aytebaar se farbah khatoon 
thin,aap sallallahu Alaihi Wa Sallam ne unhen jane ki ijazat 
dedi.Syyeda Aishah Siddiqua raziyallahu anha farmati hain ke 
ham subah tak wahin rahe subah ke waqt Muzdalifah se 
rawana huwe. (Bukhari:423,Muslim:129) 

Abu Hurairah raziyallahu anhu se riwayat hai kh Nabi e 
kareem ....ne hajjatul wida mein apni biwiyon se farmaya: 
Is dafa to theek phir tumhen apne gharon mein hi rahna 
hoga” (Abu Dawood:1722,Musnad Ahmed:446/2) 

lakin is se muraad yeh hai ke is safar ke baad tumhen 
apne gharon mein rahna hoga. 

Syyeda Suadah bint Zamah raziyallahu anha ne Syyedauna 
Umar bin Kahttab raziyallahu anhu ke daur e khilafat ke 
akhari ayyam mein wafat payi. (Al Isaabah:117/8) 

"innalillahi wa inna ilahi rajioon" 
"allah un se razi aur woh apne allah se razi." 

Ummul Mumineen Syyedah Juwairiyah 


(RADHIYALLAHU ANHA) 

x Apne khandan ke liye badi bayis e barkat sabit 
huwin. 

x Syyeda Juwairiyah bint e Haris bin Ziraar raziyallahu 
anha badi haseen o jameel khatoon thin,jo bhi dekhta 
angusht ba dandaan reh jata. 

x Woh aik sardar ki beti thin. 

x Ummul Mumineen Syyeda Juweriyah bint e Haris 
raziyallahu anha badi parhez gar,Rozedar aur ibadat guzar 
khatoon thin. 

Ummul Mumineen Syyedah Juwairiyah 


(RADHIYALLAHU ANHA) 

Syyeda Juwairiyah bint Haris bin Ziraar bin Habib Al 
Khuza'iyah Al mustaliqah raziyallahu anha badi haseen o 
jameel khatoon thin. 

Rasoolullah sallallahu Alaihi Wa Sallam jab Banu Lihyaan aur 
Zi qird se jang ladne ke baad Madinah Munawwara 
pahunche to maloom huwa ke Syyeda Juwairiyah 
raziyallahu anha ki qaum ke log apne sardar Haris bin Ziraar 
ki qayadat mein muslmanon se naburd aazma hone keliye 
jama hochuke hain.qaum ka sardar Syyeda Juwairiyah 
raziyallahu anha ka walid tha. 

Allama ibn e Ishaaq rahimahullah bayan karte hain ke 
jang ke dauran Banu Mustaliq ke bahut se log maut ke 
ghaat utar diye gaye the.Syyeduna Ali bin Abi Talib raziya- 
llahu anhu ne do admiyon ko qatal kiya,aik ka naam Malik 
tha aur doosra us ka beta.isi tarah Abur Rahman bin Auf 
ne unke do sahsawaron ko gati kiye.aik ka naam Ahmar 
tha aur doosre ka naam Uhaimir tha.Banu Mustaliq se 
lashkar e islam ke hath aane waale maal wa daulat aur 
qaidiyon ko Rasoolullah sallallahu Alaihi Wa Sallamne Muja- 
hideen mein taqseem kiya to unke Sardar Haris bin Ziraar 
ki beti Juwairiyah bhi qaidiyon mein thi.jise Rasoolullah 
sallallahu Alaihi Wa Sallam ki biwi ban kar Ummul Mumineen 
ke a'ala a arfa muqam par faiz hone ka sharf hasil huwa. 

ibn e Ishaaq kahte hain mujhe Muhamad bin Jafar bin 
Zubair ne aur usne Urwa bin Zubair se aur usne Ummul 
| Mumineen Syyeda Ayisha Siddiqua raziyallahu anha se hadees 
bayan ki.farmati hain ke jab Rasoolullah sallallahu Alaihi Wa 
Sallam ne Mustaliq ke qaidiyon ko taqseem kiya to 

Juwairiyah bint Haris Sabit bih Qais bin Al Shammas ya 
unke chacha ke bete ke hisse mein aayin.Woh badi haseen 
o jameel kha- toon thijo bhi dekhta angusht ba dandaan 
reh jata.Woh Rasoolullah sallallahu Alaihi Wa Sallam ke paas 
madad hasil karne aayi thin, kion ke unhon ne paise de 
kar apni aazadi ka mu'ahada kar liya tha.Ummul Mumi- 
neen Syyeda Ayesha Siddiqua raziyallahu anha farmati hain 
kh Allah ki qasam! unka mere hujre ke darwaze par aana 
mujhe nagawar mahsoos huwa,kion ke unka husn o jamal 
har kisi ko mutaassir karne waala tha.Aakhir woh aik 
sardar ki beti thin.Woh Rasoolullah sallallahu Alaihi Wa Sallam 
ki kidmat mein hazir huwin aur kahne lagin, Juwairiyah 
bint Haris bin Abi Ziraar hun, jo apni gaum ka sardar 
hai.Main jis musibat mein girftar huwi aap us se waqif 
hain.koi cheez aap se makhfi nahi. Main Sabit bin Qais bin 
As Shammas ya unke chacha ke bete ke hisse mein aayi 
hoon,main ne unse paise de kar aazadi ka mu'ahada kar 
liya hai aur is silsile mein aap se madad talab karne ke 
liye hazir huwi hun.Rasoolullah sallallahu Alaihi Wa Sallam ne 
farmaya ke agar unse behtar aap se sulook kiya jaye to 
kiya khayal hai?usne kaha woh kiya,zahe gismat?Aap 
sallallahu Alaihi Wa Sallamne farmaya: Agar main sari raqm 
ada kar ke tujhe aazadi diladun to kiya mere aqd mein 
aane ke liye bakushi tayyar ho? usne kaha mujhe aur kiya 
chahiye,yeh meri khush qismati hogi.yeh khabar pahunch 
gayi ke Rasoolullah sallallahu Alaihi Wa Sallam ne Juweriyah 
bint Haris se shadi karli hai.Banu Mustalig ke taqreeban 
aik sau afrad(100)the jin ka taaluq Syyeda Juwairiyah ke 
khandan ke sath tha,sab ko aazad kardiya gaya.Ke ab yeh 
hamare piyare Nabi sallallahu Alaihi Wa Sallam ke sasurali 
rishtedar ban chuke hain.Is tarah Juwairiyah bint Haris 
Apne khandan ke liye badi bayis e barkat sabit huwin. 
Ibn-e-Hisham bayan karte hain ke jab Rasoolullah 

sallallahu Alaihi Wa Sallam Ghazwa- -e-Bani Mustlaiq se wapas 
aaye aur aap ke sath Juwairiyah bint e Harish thin.Jab 
aap Magam-e-zatul Jaish par pahunche to Juwairiyah ko 
aik Ansari ke paas bataur-e-amanat choda aur hukm diya 
unki hifazat karna hogi. 

Rasoolullah sallallahu Alaihi Wa SalamMadinah munawwarah 
tashreef le aaye.Juwairiyah ka baap Haris bin Abi Ziraar 
apni beti ka fidya le kar Rasoolullah sallallahu Alaihi Wa Sallam 
ki khidmat mein hazir huwa.jab Aqeeq muqam par 
pahun- cha to usne un uonton par nazar dali jo fidya ke 
liye apne sath leye huwe the.Un mein se do ount use bahut 
pasand aaye, Allah ka karna yeh huwa ke Aqeeq ki aik 
ghaati mein nazron se ojhal hogaye.phir woh baqi 
mandah outon ke sath Nabi e Kareem sallallahu Alaihi Wa 
Sallam ki kidmat mein hazir huwa aur arz ki:Ya 
Muhammadlaap ne ne meri beti ko giraftar kiya hai, yeh 
uska fidya hai, ise qabool karke use azaad karke mere 
hawale karden,aap sallallahu Alaihi Wa Sallam ne farmaya ke 
woh do oount kahan hai jo wadi e Ateeq mein ghaib 
hogaye the Harish ne yeh baat Rasool e akram sallallahu Alai- 
hi Wa Sallam ki zabaan e mubarak se sunte hi baawaaz e 
buland kaha: 

"Ash hadu Alla ilaha illallahu wa ash hadu..." 

Rasoolullah!Allah ki qasam!is wagiye ka Allah ke siwa 
kisi ko pata nahi tha aap wage'ai Allah ke sachche rasool 
hain. 

Haris ne islaam gabool karliya aur unke do beton ne bhi 
islaam gabool karliya, iske baad uski gaum ke afraad woh 
do ount bhi lekar hazir hogaye jo rasoolullah sallallahu Alaihi 
Wa Sallam ki khidmat mein pesh kardiye gaye.unki beti 
juwairiyah raziyallahu anha ko laya gaya,unhon ne bhi islaam 
qabool karliya aur Haris ne bakhushi apni beti ki shadi 
rasool ullah sallallahu Alaihi Wa Sallam se kardi.Aap sallallahu 

Alaihi Wa Sallam ne Syyeda Juwairiyah rastyallaku anha ko char 
saw dirham haqq e mahar diya. 

(AS Siratun Nabawiyah li ibn e Hishaam:257/3) 

Ummul Mumineen Syyeda Juwairiyah raziyallahu anha badi 
parhezgaar,rozedaar aur ibadat guzaar khatoon thin. 

woh farmati hain ke juma ke din Rasoolullah sallallahu 
Alaihi Wa Sallam mere paas tashreef laye, main ne nafli roza 
rakha huwa tha,Aap sallallahu Alaihi Wa Sallam ne mujh se 
pucha kiya guzista kal bhi roza rakha tha main ne kaha 
nahi,aap ne pucha aayinda kal roza rahkne ka irada hai, 
main ne kaha nahi,aap sallallahu Alaihi Wa Sallam ne farmaya 
ke phir aaj bhi roza khol do. (Bukhari) 

Ummul Mumineen Syyeda Juwairiyah raziyallahu anha Zikr e 
ilahi mein bahut ziyada masroof raha karti thin. 

Syyeda Juwairiyah raziyallahu anha farmati hain ke aik din 
subah ke waqt Rasoolullah sallallahu Alaihi Wa Sallam mere 
paas tashreef laye main tasbihaat padhne mein masroof 
thi,aap kisi kaam keliye chale gaye phir taqreeban dopa- 
har ke waqat tashreef laye to mein badastoor baithi zikr e 
ilahi mein masroof thi,Aap sallallahu Alaihi Wa Sallamne poocha 
kiya subah se yahin baithi ho?main ne kaha haan!Aap 
sallallahu Alaiki Wa Sallam ne farmaya ke kiya tujhe aise 
kalimaat sikhlaun ke agar tum padh liya karo to woh un 
sab pe bhari honge jo tum subah se padh rahi ho?Aap 
sallallahu Alaihi Wa Sallam ne farmaya:yeh kalimaat kaha karo: 

"Subhanallahe wa bi hamdihi"(teen martaba) 
"Subhanallahe 'adada khalgihi"(teen martaba) 
"Subhanallahe riza nafsihi"(teen martaba) (Muslim:2726) 

Ummul Mumineen Syyeda Juwairiyah raziyallahu anha ne 50 
hijri mein wafaat payi aur baaz muarikheen ka kahna hai 
kh unhon ne 56 hijri mein wafat payi. 

"innaliallahi wainna ilahi rajiooon" 
"woh apne Allah se razi aur Allah unse razi” 

Syyedah Zainab bint e Rasoolullah 


(RADHIYALLAHU ANHA) 
yr Nabi e kraeem sallallahu Alaihi Wa Sallam ki sab se badi 


beti thin. 
Xr unhon ne pahle marhale mein Islam qabool karne ki 


sa'adat hasil kar li. 
xr Apne khawind ka fidya dene waali. 

Syyedah Zainab bint e Rasoolullah 


(RADHIYALLAHU ANHA) 

Syyedah Zainab raziyallahu anha ki walida ka naam Syyeda 
Khadeeja bint e Khuwailid raziyallahu anha hai, aur ye Nabi e 
kareem sallallahu Alaihi Wa Sallam ki sab se badi beti thin. 

Syyedah Zianab raziyallahu anha ka khawind khala ka beta 
Abul A'as bin Rabee' hai, ye Makkah muazzama mein 
Quraishi khandan ka bada muazzaz aur maaldaar shaks 
tha,is ki walidah Syyeda Khadeejah bint e khuwaild raziya- 
llahu anha ki hamsheerah Halah bint e Khuwalid raziyallahu 
anha thin. 

Syyedah Zainab raziyallahu anha ne us da'wat ko dil wa jaan 
se qabool kar liya jo unke walid e girami Rasoolullah salla- 
llahu Alaihi Wa Sallam le kar aaye the,unhon ne pahle marhale 
mein Islam qabool karne ki sa'adat hasil ki,unhon ne apne 
khawind ko bhi Islam ki da'wat di lekin us ne khamoshi 
ikhteyar kar li, mushrekeen ne Abul 'Aas bin Rabee' se 
mutalaba kiya ke woh bhi Jung Badr mein hissa lene ke 
liye un ke sath rawana hon, wo is jung mein shreek huye 
aur musalma- non ke hatjon giriftar ho gaye. 


Apne khawind ka fidya dene waali: 

Ummul momeneen Syyeda Ayesharaziyallahu anha Se 
riwayat hai ke jab Ahl e Makkah ne apne qaidi chudhane 
ke liye fidya bheja to Syyeda Zainab ne apne khawind 
Abul 'Aas ko chudhane ke liye fidya ke taur par woh 
qeemati haar bheja jo unki walidah Syyeda Khadeejah 
raziyallahu anha ne shadi ke mauqe par unhen diya tha,jab 
Rasoolullah sallallahu Alaihi Wa Sallam ki nazar us haar par 
padi to Aap ke dil mein riqqat paida ho gayi,aur aankhon 
mein aansu aa gaye, aur aap sallallahu Alaihi Wa Sallam ne 

Sahaba e kiraam raziyallahu anhum se farmya: 
"Agar ho sake to uske qaide ko chod do aur uska haar 
bhi wapis kardo" (Mustadrak e Hakim) 

Ummul momeneen Syyeda Umm e Salama raziyallahu anha 
se riwayat hai,kahti hain ke Abul 'Aas ne Syyeda Zainab 
raziyallahu anha ki taraf paigham bheja ke mujhe apne walid 
e girami ki jaanib se panaah dila den, to woh baahar nikli, 
aur unohon ne apna sar apne hujre ke darwaze se baahar 
nikala,Nabi e kareem logon ko Fajr ki namaaz padha rahe 
the, unhon ne ba aawaaz e baland kaha: logo! sun lo main 
ne Abul 'Aas bin Rabee' ko panaad de di hai. 

Jab Nabi e kareem sallallahu Alaihi Wa Sallam namaaz se 
farigh huye to farmaya: 

"Logo! mujhe to is ka ilm nahi tha, yahan tak ke tum ne 
sun liya lekin is baat se aagah raho ke musalmanon mein 
se aik adna fard bhi panaah de sakta hai" (Hakim 4745) 

Chand saal ba'd Syyeda Zainab raziyallahu anha ke khawind 
musalman ho gaye, Nabi e kareem sallallahu Alaihi Wa Sallam ne 
apni beti Zainab raziyallahu anha ko pahle nikah par hi use 
wapas uske supurd kardiya aur naya Haqq e mahar nahi 
bandha. (Abu Daud:224,Tirmizi:1143) 

Syyeda Zainab raziyallahu anha ne san 8 hijri mein wafaat 
payi, ye us zakhm se shadeed beemar ho gayi thin jo 
unhen hijrat karte waqt laga tha, ye zakhm hi jaan lewa 
sabit huwa, Syyeda Zainab raziyallahu anha ki wafat par Abul 
'Aas raziyallahu anhu itna roye ke ird gird ke logon ko bhi rula 
diya. 

Rasoolullah sallallahu Alaihi Wa Sallam bhi uski wafat par 
bahut ziyada ghamgeen huye aur unhen aansuon aur 
siskiyon mein Allah ke supurd kiya aur aapne auraton se 
farmaya ke use taaq tadaad mein gusl dena. 

Nabi e kareem sallallahu Alaihi Wa Sallam ki betiyon ko gusl 
dene waali jaleelul gadr sahabiya Umm e Atiyya raziyallahu 

| anha farmati hain ke jab Rasoolullah ki beti Zainab faut 
| hui to Rasoolullah sallallahu Alaihi Wa Sallam ne farmaya: 

"Ise taag ya'ni teen ya paanch martaba gusi dena,aur 
aakhir mein kafoor mila lena ya thodi si kafoor mila lena 
aur jab gusl de lo to mujhe batao" 

(Bukhari:167,Muslim:939) 
Allah ta'ala Syyeda Zainab par raazi ho gaya aur un par 
apni rahmat ki aur unhen jannat mein ehteraam w 
ikraam se jagah ata ki, Allah ta'ala ne unhein sabr ka 
achcha bdala diya. 


KENE 

Syyedah Ruqayyah bint e Rasoolullah 


sallallahu Alaihi Wa Sallam 

xr Syyeda Ruqayya ko apne khawind ke sath 2 hijraten 
karne ka ezaaz hasil hai, Habsha aur Madeena ki taraf. 

xr Syyeda Ruqayya badi sabira aur mujahida khatoon 
thin. 

xr "Rahne do, unhein ro lene do! agar kisi ke gham 
mein dil aur aankh roye to ye rahmat aur shafqat ki 
'alamat hai" (Nabi sallallahu Alaihi Wa Sallam ka Umar 
raziyallahu anha ko inki wafaat par irshad) 

| Syyedah Ruqayyah bint e Rasoolullah 

: (RADHIYALLAHU ANHA) 

x Syyeda Ruqayyah raziyallahu anha apni bahan Syyeda 
Zainab raziyallahu anha ke ba'd paida hui aur unke ba'd 
Syyeda Umm e kulsoom raziyallahu anha ne janam liya, in 
donon ne aik sath parwarish paayi, donon bahnon ka 
aapas mein bahut piyat tha,jab ye donon bahnein badi 
huin aur shadi ki umr ko pahunchin to Aal e Abdul 
muttalib ka wafd Abu Talib ke paas aaya aur unhon ne 
Abdul Uzza ke donon beton Utba aur Utaiba ke liye 
rishata talab kiya, yaad rahe ke Abdul Uzza ki kunniyat 
Abu Lahab thi aur woh apni kunniyat ke hawale se hi 
mashhoor w ma'roof tha. 

Ye waqi'ah Nabi e kareem sallallahu Alaihi Wa Sallam ke 
mansab e nubuwat par fayiz hone se pahle ka hai, Aap ne 
ye rishta manzoor kar liya. 

Jab Nabi e kareem sallallahu Alaihi Wa Sallam mansab e risalat 
par fayiz kar diye gaye to Quraish Aap ke dushman ban 
gaye aur sab Aap ki mukhalfat mein ikaththe ho gaye aur 
unmein se aik kahne laga ke tum ne Muhammad ko 
betiyon ke hawale se farigh kar diya hai,ab aik hi hal hai 
ke betiyon ko talaaq de kar use unke gahm mein uljha do. 

Abu Lahab ne apne donon beton se kaha ke agar tum 
Mhammad ki betiyon ko talaaq nahi doge to mera tumha- 
ra ta'alluq khatm. 

Rasoolullah sallallahu Alaihi Wa Sallam ki donon betiyon ko 

š rukhsati se pahle hi talaaq de di gayi. 
š Abu Lahab aur uski biwi Umm e jameel ne Rasoolullah 
sallallahu Alaihi Wa Sallam ko aziyyat dene mein inteha kar di, 
Umm e jameel ka to naam hi "hamma latul hatab” yani 
lagayi bujhayi karne wali pad gaya. 

Un donon ki mazammat mein Allah ta'ala ne drj zel 
soorat nazil ki, Irshad e baari ta'ala hai: 

" Toot gaye Abu Lahab ke haath aur woh na muraad ho 
gaya ,uska maal aur jo kuch usne kamaya uske kisi kaam 
na aaya,zaroor wo sho'la zan aag mein daala jayega aur 
uske sath uski biwi bhi lagayi bujhayi karne waali hogi, 
uski gar dan mein munjh ki rassi hogi" (Surah Lahab) 

Allah subhanhu wa ta'ala ne Rasoolullah sallallahu Alaihi Wa 
Sallam ki donon betiyon ko bahut umda ne'mulbadal ata 
kar diya. 

woh is tarah ke pahle Syyeda Ruqayya raziyallahu anha ki 
shadi Syyeduna Usman bin Affan raziyallahu anhu se hui aur 
un ki wafaat ke ba'd Umm e Kulsoom raziyallahu anha se unki 
shadi hui,aur ye un das khush naseeb Sahab e kiram 
raziyallahu anhum mein se hain hain jinhen aik hi majlis mein 
Rasoolullah sallallahu Alaihi Wa Sallam ne jannat ki basharat di 
aur phir ye jaleelul qadr sahabi Ameerul mumeneen ke 
mansab par fayez ho huye. 

Jab Syyeduna Usman bin Affan raziyallahu anhu ne Syyeda 
Ruqayya raziyallahu anha Se Shadi ki to Quraish ghaiz wa 
ghazab se bhadak uthe,Rasoolullah aur musalmanon ko 
aziyyat dena shuru kardi,jis ki wajah se Syyeda Ruqayya 
raziyallahu anha apne khawind ke hamaraah hijrat karke 
Habsha chali gayin. 

Jab Syyeduna Usman bin Affan raziyallahu anhu aur unki 
biwi Syyeda Ruqayya raziyallahu anna Makka muazzama 
wapis aaye to mushrekeen ne zulm wa sitam ka toofan 
khada kardiya,mushrekeen unhen dhamkiyan dene lage 
ke ab ham tumhen tabaah kar denge,Syyeda Ruqayya 
raziyallahu anha deegar musalmanon ki nisbat ziyada 
ghamgeen thin, kionke unhen apni walida Syyeda 
Khadeejah bint e Khuwailid raziyallahu anha ki wafat ka 
gham bhi tha, lekin unhon ne Allah ta'ala ke faisle ko sabr 

w tahammul se bardasht kiya, Syyeda Ruqayya raziyallahu 
anha badi Sabira aur mujahida khatoon thin,Syyeda 
Ruqayya ne apne khawind ke sath doosri hijrat Madeenah 
ki taraf ki, Madeena pahnch kar Makka muazzamah mein 
laahiq hone waali takaleef se to chutkara mil gaya,maazi 
ka gham bhi bhool gaya lekim ye khushi ziyada der tak 
bar qarar na rah saki, huwa ye ke unka beta Abdullah jis 
ki umr abhi che maah thi use murghe ne thongen maar 
deen jis ki bina par uski maut ho gayi,uske ba'd phir unke 
haan koi bachcha nahi huwa. 
(Siyar A'laamin nubala 2 /251,Al Isaba 77649) 

Is sanehe ka Syyeda Ruqayyah raziyallahu anha ke dil par 
bada gahra asar huwa jis ki bina par woh beemar ho 
gayin aur din ba din beemari mein izafa hota chala gaya 
aur shafeeq khawind unki teemar daari mein hama tan 
masroof ho gaya, phir Jung e Badr ke liye rawangi ka 
elaan ho gaya, Syyeduna Usman bin Affan raziyallahu anhu ne 
jihad mein shareek hone ka irada kar liya lekin Rasool- 
ullah sallallahu Alaihi Wa Sallam ne unhen apni biwi ki teemar 
daari ke liye Madeena mein rahne ka hukm de diya, 
Syyeda Ruqayya raziyallahu anha ki beemari badh gayi, 
wafadaar khawind ne teemar daari aur elaaj ke liye har 
mumkin koshish ki lekin" marz badhta gaya jun jun dawa 
ki" bil aakhir woh woh is dunya e faani se kooch kar 
gayin. 

Ibn e Sa'd Abdullah bin Abbas raziyallahu anhuma se riwayat 
karte hain ke jab Syyeda Ruqayya raziyallahu anha ne wafaat 
paayi to Rasoolullah ne ghamzada ho kar farmaya jao 
beta hamare salaf Usman bin Maz'aun ke paas,auraten 
Syyeda Ruqayya raziyallahu anha ke gham mein rone lagin to 
Syyeduna Umar bin Khattab raziyallahu anhu ghusse se unhen 
rokne lage, to Rasoolullah sallallahu Alaihi Wa Sallam ne 
farmaya: Aye Umar! rahne do unhen ro lene do agar kisi 

ke gham mein dil aur aankh roye to ye ue rahmat ki 
'alamat hai jo Allah ta'ala ne dilon mein wadi'at kar rakhi 
hai. han agar koi zuban se wawela kare to ye shaitan ki 
taraf se hai. 

Allah Syyeda Ruqayya aur unke khawind Syyeduna 
Usman bin Affan se raazi aur Allah ne unhen unki pakeeza 
walida Majida Syyeda Khadeejah ke sath jannatul firdaus 
mein izzat w ikram se jagah ata kardi. 


XC XC XC yr xr 

Syyedah Umm e Kulsoom bint e Rasoolullah 


(RADHIYALLAHU ANHA) 

Xr Syyeduna Usman bin Affan ki zauja e mohtarma. 

xr Syyeda Khadeeja raziyallahu anha ki wafaat ke ba'd 
khana e nabawi ki tamam tar zimmedari Syyeda Umm e 
kulsoom par aayid ho gayin. 

X She'b e Abi Talib mein apni walida mohtarma 
Syyeda Khadeejah raziyallahu anha ki masoomana andaaz 
mein khidmat karne waali. 

xr Syyyduna Usman bin Affan raziyallahu anhu unke sath 
badi shafqat, mahabbat,izzat aur ehteraam ke sath pesh 
aaya karte the. 

x Syyeda Umm e kulsoom raziyallahu anha ne apni saari 
zindagi jihad aur deen e Islam ki sar balandi ke liye jidd o 
jahad mein guzaar di. 

Syyedah Umm e Kulsoom bint e Rasoolullah 


(RADHIYALLAHU ANHA) 

Syyedah Umm e kulsoom raziyallahu anha apni bahan 
Ruqayya ke ba'd paida huyin,in donon bahnon ne aik sath 
parwarish paayi, yun mahsoos hota tha jaise donon 
judwan bahnen hon. 

In ke nikah ka tazkira to inki hamsheera Ruqayyah raziya- 
llahu anha ki daastan mein pahle ho chuka hai. 

Allah ta'ala ne Syyeda Umme kulsoom raziyallahu anha ko 
lagayi bujhayi karne waali Umm e Jameel ke sath bad 
haali ki zindagi guzarne se bacha liya, jis tarah unki ham- 
sheera Syyeda Ruqayyah raziyallahu anha ko uske changul se 
bacha liy aur unki shadi Syyeduna Usman bin Affan raziya- 
llahu anhu ke sath ho gayi, walida majida Syyeda Khadeejah 
raziyallahu anha ki wafaat ke ba'd Syyeda Umm e kusoom 
raziyallahu anha par badi bhari zimme daari aan padi thi, 
unki walida she'b e Abi Talib ke muhasare mein beemar 
ho kar bistar par daraaz hui to Umm e kulsoom raziyallahu 
anha apni walidah ki teemar daari mein masroof rahne 
lagin. 

Syyeda Fatimah raziyallahu anha abhi choti thin, unki nig- 
ahdasht aur dekh bhal bhi zaroori thi, Syyeda Umm e kul- 
soom raziyallahu anha ne in tamam zimme daariyon ko ahsan 
andaaz mein nibhaya aur unhon ne is nazuk waqt mein 
apni walid e girami Nabi e kareem sallallahu Alaihi Wa Sallam 
ke huzn wa malaal mein takhfeef paida karne ki har 
mumkin koshish ki, nuboowat ke daswen saal Syyeda 
Khadeejah raziyallahu anha wafaat pagayin, aur unki pakee- 
zah rooh apne khaliq e haqeeqi ki taraf parwaaz kar gayi, 
ab Umm e kulsoom raziyallahu anha hi khana e nubuwat ki 

Musalman Madeena ki taraf hijrat kar gaye, Rasoolullah 
sallallahu Alaihi Wa Sallam bhi hijrat karke Madeena tashreef le 
gaye, taake wahan Islami riyasat ki bunyaad rakhi jaaye, 
taake musalmanon ko izzat ,shaukat aur sar bulandi 
muyassar aaye. 

Syyedah Umm e kulsoom raziyallahu anha aur Syyeda 
Fatimah raziyallahu anna Makkah mein hi baqi rahin,phir 
Rasoolullah sallallahu Alaihi Wa Sallam ne Zaid bin Harisah 
raziyallahu anhu ko in donon bahnon ko Madeena laane ke 
liye bheja. 

Woh hijrat karke Madeena pahunchin ,kuch arsa ba'd un 
ki hamsheera Syyeda Ruqayyah raziyallahu anha faut ho 
gayin to Syyeda Umm e kulsoom raziyallahu anha ke sath 
Syyeduna Usman bin Affan raziyallahu anhu ne shadi kar li, 
jab shadi hui to woh kunwari thin, wafaat tak Syyeduna 
Usman raziyallahu anhu ke aqd mein rahin aur unke haan koi 
aulaad na hui, Syyeduna Usman bin Affan raziyallahu anhu 
unke sath badi shafqat,mahabbat,izzat aur ehteram ke 
sath pesh aaya karte the, Jab Syyeduna Umar bin Khattab 
raziyallahu anhu ne Usman raziyallahu anhu ko apni beti Hafsah 
raziyallahu anha ke sath shadi ki peshkash ki thi Syyeduna 
Umar raziyallahu anha ne Rasoolullah sallallahu Alaihi Wa Sallam ki 
khidmat mein shikayat ki to Aap ne farmaya: 

"Hafsa ke sath woh sahadi karega jo Usman se behtar 
hai aur Usman us se shadi karega jo Hafsah se behtar hai" 
(Bukhari:5122) 

Syyedah Umm e kusoom raziyallahu anha ko is baat ka pata 
chal gaya tha ke unki shadi Usman bin Affan raziyallahu anha 
ke sath hogi kionke Hafsah raziyallahu anha se behtar to 
rasoolullah ki beti hi ho sakti hai,woh apni hamsheera 
apni zindagi ki sathi Syyeda Ruqayya raziyallahu anha ki 
yaad mein mahw thin ke Rasoolullah sallallahu Alaihi Wa Sallam 

ne unhein apne paas bulaya aur unhen Syyeduna Usman 
bin Affan raziyallahu anhu ke sath shadi ki ittela' di. 

Syyeduna Usman bin Affan raziyallahu anhu ki shadi Umm e 
kulsoom raziyallahu anha ke sath ho gayiis tarah yake ba'd 
deegare Rasoolullah sallallahu Alaihi Wa Sallam ki do betiyon ke 
sath shadi karne ka ezaz hasil karte huye zunnoorain 
hone ki sa'adat hasil ki. 

Syyedah Umm e kulsoom raziyallahu anha ne apne khawind 
Syyeduna Usman bin Affan raziyallahu anhu ke sath che saal 
zindagi basar ki, Makkah mu'azzamah fatah hone par 
unke dil mein tamanna paida hui ke apni walidah 
majidah Syyedah Khadeejah raziyallahu anha ki qabr ki 
ziyarat karengi lekin maut ne iska mauqa nahi diya.Allah 
t'aala ki taqdeer aadhe aa gayi. 

9 hijri mein Maah e Sh'baan mein Umm e kulsoom raziya- 
llahu anha ne wafaat paayi aur Rasoolullah sallallahu Alaihi Wa 
Sallam ne apni maujoodgi mein unhein dafan kiya. 

Syyeduna Anas raziyallahu anhu Se riwayat hai ke ham 
Rasoolullah sallallahu Alaihi Wa Sallam ki beti ke janaze mein 
hazir huye, Rasoolullah sallallahu Alaihi Wa Sallam qabr par 
baithe the, Aap ki aankhon se aansoo jaari the. 

Aap ne farmya kia tum mein se koi aisa shaks hai jis ne 
apni biwi se raat mein khalwat na ki ho? Abu Talha raziya- 
llahu anhu ne kaha: ya Rasoolallah main hun. Rasoolullah 
sallallahu Alaihi Wa Sallam ne farmaya: Qabr mein utro. 

(Bukhari:3 126-127) 

Syyedah Umm e kulsoom raziyallahu anha ne apni saari 
zindagi jihad aur deen ki sar bulandi ke liye jidd o jihad 
mein guzari,unhon ne apni zindagi mein badi mushkilaat 
aur masyeb ka saamna kiya aur jihaad ke hawale se badi 
sakhtiyan bardasht kin. 

Allah un se aur unke khawind se raazi aur woh Allah se raazi. 

Syyedah Fatimatuz Zahraa 


(RADHIYALLAHU ANHA) 

xr Shaklw Soorat mein apne waalid e girami Syyeduna 
Muhammad sallallahu Alaihi Wa Sallam se bahut ziyada 
mushabahat rakhne waali. 

X "Fatimah khwateen e ahl e jannat ki sardar hain” 

Xr Rasoolullah sallallahu Alaihi Wa Sallam se poocha,Aap ko 
sab se ziyada piyara kaun hai? Aap ne farmaya:" 
Fatimatuz Zaharaa". 

Xr Unke khawind Rasoolullah sallallahu Alaihi Wa Sallam ke 
chacha ka bete, ameer ul momeneen aur lisan e risalat se 
jannat ki basharat lene waale the. 

X Faqr w faaqa aur tangi wa turshi mein Sabr aur 
shukr ke sath guzara karne waali. 

xr Naujawanaan e Jannat ki sardaron ki maan. 

Syyedah Fatimatuz Zahraa 


(RADHIYALLAHU ANHA) 

Syyedah Fatimatuz Zahra raziyallahu anha Rasoolullah 
sallallahu Alaihi Wa Sallam ki laadli beti thin, ye khawateen e 
aalam ki sardar thin, unki walidah ka naam Syyedah 
Khadeejah bint Khuwailid raziyallahu anha tha, unke kha- 
wind Rasoolullah sallallahu Alaihi Wa Sallam ke chacha ke bete 
Syyeduna Ali bin Abi Talib raziyallahu anha the, jo ameer ul 
momeneen ke mansab fayez huye aur woh un sahab e 
kiraam raziyallahu anhum mein se aik the jinhen lisan e risalat 
se jannat ki basharat mili. 

Unke donon bete Hasan aur Husain raziyallahu anhuma nau- 
jawanan e jannat sardar the, unke chacha Allah wa 
rasool ke sher Syyeduna Hamza bin Abdul muttalib 
raziyallahu anhu the. 

Aik dafa' Syyeduna Ja'far, Syyeduna Ali, aur Syyeduna 
Ziad raziyallahu anhum ne Rasoolullah se poocha aap ko sab 
se ziyada piyara kaun hai? Aap ne farmaya:Fatima. 

(Assaheeha: 155) 

Nabi e kareem sallallahu Alaihi Wa Sallam ki khidmat mein aik 
dafa' farsihta aaya aur usne kaha: 

" Fatimah raziyallahu anha khwateen e ahl e jannat ki 
sardar hain" (Sahihul Jame':79) 

Rasoolullah sallallahu Alaihi Wa Sallam ne farmaya: 

"Fatimah Khawateen e jannat ki sardaar hai, magar 
Maryam bint e Imran ko bhi ye maqam hasil hai" 
(Sahihul Jame':3181) 

Rasoolullah sallallahu Alaihi Wa Sallam ne farmaya: 

"Khwateen e ahl e Jannat mein sab se afzal Khadeejah 
bint e Khuwailid, Fatimah bint e Muhammad,Maryam 

bint e Imran aur Firaun ki biwi Aasiya bint e Muzahim 
hain” (Sahihul Jame':1135) 

Jab Syyedah Fatimah raziyallahu anha baaligh hui aur unki 
umr pandrah saal ki ho gayi to unki shadi Syyeduna Ali 
bin Abi Talib raziyallahu anhu ke sath kardi gayi, ye shadi 2 
hijri ko huyi aur Ghazwa e Badr ke unki rukhsati hui, 
Syyeda Fatimah raziyallahu anha ne Syyeduna Ali bin Abi 
talib raziyallahu anhu ke sath faqr w faaqah aur tangi w 
turshi mein intehayi sabr ke sath wagt guzara. 

Syyeduna Ali bin Abi Talib raziyallahu anhu farmate hain ke 
jab meri Syyeda Fatimah raziyallahu anha ke sath meri shadi 
hui to hamare to hamare paas sirf bakri ki bakri ki aik 
khaal thi jis ko ham raat ke waqt bataur bistar iestemal 
karte aur din ke waqt usi par jaanwaron ko shara daalte. 

Nabi e kareem donon ko sabr ki talqeen kiya karte the to 
woh sabr ka daaman thaame rakhte, Aap donon ko 
taleem diya karte the qur woh adab w ehteram se taleem 
hasil kiya karte the. (Qisasus Sahabiya page:14) 

Rasoolullah sallallahu Alaihi Wa Sallam Syyeda Fatimatuz 
Zahra raziyallahu anha se laad w piyar karte aur unki izzat 
karte jo cheez Fatimat- uz Zahra raziyallahu anha ko takleef 
deti ,is se Rasoolullah sallallahu Alaihi Wa Sallam bhi aarzoo 
khatir hote. 

Miswar bin Makhramah raziyallahu anhu se riwayat hai 
kahte hain Rasoolullah sallallahu Alaihi Wa Sallam ne farmaya: 

"Fatimah mere jigad ka tukda hai, mujhe andesha hai 
ke use uske deen ke baare mein fitne mein mubtala kar 
diya jaaye na to main halaal ko haraam garaar deta hun 
qur na hi haraam ko halaal karta hun, lekin Allah ki 
qasam! Rasoolullah ki beti aur Allah ke dushman ki beti 
qik shaks ke nikah mein kabhi jama' nahi ho saktin" 

(Bukhari,Fathul Bari 67214) 
Miswar bin Makhramah raziyallahu anha Se riwayat hain ke 

Rasoolullah sallallahu Alaihi Wa Sallam ne farmaya: 

"Banu hisham bin Mugheerah ke logon ne mujh se ijazat 
talab ki ke woh apni beti ka nikah Ali bin Abi talib se 
karna chahte hain, main unko ijazat nahi dunga,main 
unko ijazat nahi dunga aur main unko ijazat nahi dunga 
ke Ibn e Abi talib chahta hai to woh meri beti ko talaag de 
de aur unki beti se nikah karle, be shak woh mere dil ka 
tukda hai, muhje woh cheez shak mein daalti hai jo use 
shak mein daalti hai aur mujhe woh cheez takleef deti hai 
jo use takleef deti hai" (Bukhari:3767,Muslim:2069) 

Zubair raziyallahu anha se riwayat hai kahte hain ke 
Rasoolulllah sallallahu Alaihi Wa Sallam ne farmaya: 

"Be shak Fatimah mere dil ka tukda hai jo use takleef 
pahunchayega usne mujhe takleef pahunchayi" 
(Sahihul Jame':2366) 

Rasoolullah sallallahu Alaihi Wa Sallam ne Fatimah, Ali, Hasan 
aur Husain raziyallahu anhum ki taraf paigham bheja aur 
farmaya: 

"ye log mera khandaan hain" 

Ayesha kahti hain ke main ne arz ki ya Rasoolallah! kiya 
main ahl e bait se nahi? Aap ne farmaya: kion nahi in sha 
Allah, ya'ni tum ahl e bait se ho. (Mustadrak e Hakim 37146) 

Nabi e kareem sallallahu Alaihi Wa Sallam ne Fatima, Ali, 
Hasan aur Husain raziyallahu anhum par chadar daali aur 
farmaya: | 

"Ilahi ye mere ahl e bait mein se hain,in se gar qism ki 
aalayesh ko khatm karde aur inhen achchi tarah paak 
karde" (Tirmizi:2979) 

Abu Hurairah raziyallahu anhu se riwayat hai kahte hain ke 
Nabi e kareem sallallahu Alaihi Wa Sallam ne Ali,Fatima, Hasan 
aur Husain raziyallahu anhum ki taraf dekha aur ye irshad 
farmaya: 

"Meri ladayi hai jis ne tum se ladayi ki aur Sulah hai jis 

ne tum se sulah ki” 
(Musnad Ahmad 2/442,Sahihul Jame:1462) 

Abu Saeed Khudri raziyallahu anhu se riwayat hai kahte 
hain ke Rasoolullah sallallahu Alaihi Wa Sallam ne farmaya: 

"jo koi Ahl e Ahl e bait se bughz rakhega Allah use 
Jahannam mein dakhil dakhil karega” (Hakim 37150) 

Syyeduna Huzaifa raziyallahu anhu se marwi aik taweel 
hadees mein ye manqool hai ke Rasoolullah sallallahu Alaihi | 
Wa Sallam ne farmaya: 

"Ye aik farishta is se pahle kabhi zameen par nahi utra, 
is raat usne apne rab se ijazat talab ki ke woh mujhe 
salaam kare aur mujhe ye khushkhabri de ke Fatimah | 
khawateen ahl e jannat ki sardaar hogi aur Hasan wa 
Husain naujawanaan ahl e Jannat ke sardaar honge” 

(Tirmizi:3781, Sahihul Jame': 2257) 

Sab Sahaba e kiram raziyallahu anhum Syyedah Fatimah 
raziyallahu anha ke fazayel w manaqib ko achchi tarah 
jaante the. (Qisasusahabiyat:18) 

Ummul momeneen Syyeda Ayesha Siddiqa raziyallahu anha 
farmati hain ke main ne Syyeda Fatimah se sachche lahje 
waala kisi ko nahi paaya, siwaye uske walid e girami ke, 

(Mustadrak Hakim 3⁄160,161) 

Syyeda Fatimah raziyallahu anha Nabi e kareem sallallahu 
Alaihi Wa Sallam ko Syyeda Ayesha aur Syyeda Khadeeja ke 
ba'd sab khawateen se badh kar azeez thi aur saari 
betiyon se badh kar Nabi e kareem sallallahu Alaihi Wa Sallam 
ko piyari thin. 

Abu Moosa Ash'ari raziyallahu anhu se riwayat hai, kahte 
hain ke Khwateen mein Rasoolullah sallallahu Alaihi Wa Sallam 
ko sab se ziyada azeez Fatimah thin aur mardon mein 
Syyeduna Ali. (Tirmizi:3868,Hakim 37155) 

Syyedah Fatimah raziyallahu anha ne chakki peesne ki 
wajah se jo hahton par nishanaat pad gaye the, iski Nabi e 

unhen ghar mein na mile, woh Syyeda Ayesha raziyallahu 
anha Se milin aur unhein apni aamad ka maqsad bata diya, 
kionke Nabi e kareem sallallahu Alaihi Wa Sallam ke paas kuch 
qaidi aaye the, Syyeda Fatimah ka maqsad ye tha ke 
shayed un mein se ghareloo kaam karne ke liye koi 
khadim mil jaaye, jab Nabi e kareem sallallahu Alaihi Wa Sallam 
ghar tashreef laaye to Syyeda Ayesha ne Aap ko bata diya 
ke Fatimah is maqsad ke liye aayi thin ke unhein koi 
khadim mil jaaye taake gharelu kaam kaaj mein hath 
bata sake,Syyeda Fatima raziyallahu anha farmati hain ke 
ham ghar mein sone ki tayyari kar rahe the ke Nabi e 
kareem sallallahu Alaihi Wa Sallam hamare haan tashreef laaye 
aur aap hamare sath hi tashreef farma ho gaye,Aap ne 
irshad farmaya ke mujhe pata chala ke Aap khadim hasil 
karne ki gharz se aayi thin,main aap ko batane aaya hun 
ke in qaidiyon mein se to aap ke fil haal koi nahi mil 
sakega, al batta main tumhen is se behtar batla deta hun 
jab aap bistar par sone lagen to 34 baar Allahu Akbar,33 
baat par subhanallah aur 33 baar Alhamdulillah padh 
len, ye amal tumhare liye khadim se behtar hoga. 
(Muslim:2727) 
Syyeda Fatimah raziyallahu anha shakl w soorat mein apne 
walid e girami Syyeduna Muhammad sallallahu Alaihi Wa 
Sallam Se bahut ziyadah mushabeh thin. 
Ummul momeneen Syyeda Ayesha raziyallahu anha se 
riwayat hai, farmati hain: 

"Main ne kalam aur guftagu ke etebar se Fatimah se 
badh kar Rasoolullah ke mushabeh kisi ko nahi dekha, 
Fatimah jab Rasoolullah ke paas aatin to aap uth kar uski 
taraf qadam badhate aur use bosah dete aur unhein 
khush aamdeed kahte" (Abu Daud:5217,Tirmizi:3871) 

Aur isi tarah Fatimatuz zahra apne abba jaan ki aamad 

par walihana shauq se unka isteqbaal karti. 
Ummul momeneen Syyeda Ayeshah raziyallahu anha se 
riwayat hai, farmati hain: 

"Aik din tamam azwaaj e mutahharat Nabi e kareem ke 
paas ikaththi bethi thin,itne mein mein Fatimah hamare 
paas aayin, unki chal hu bahu usi tarah thi jis tarah 
Rasoolullah chalte hain,jab Aap ne unhen dekha to khush 
aamdeed kaha aur farmaya meri beti khush aamdeed" 

(Bukhari ,Fathul Bari 6 7642) 
Ummul momeneen Syyeda Ayeshah raziyallahu anha Se 
riwayat hai, farmati hain: 

" Main Rasoolullah sallallahu Alaihi Wa Sallam ke paas baithi 
hui thi ke Fatimah aa gayin,unki chaal hu bahu waise hi 
thi jaise Rasoolullah ki hoti hai,chalne ka andaaz bilkul 
yaksan tha,Rasoolullah ne unhen dekhte hi farmaya:apni 
beti ko khush aamdeed kahta hun, phir unhen apne 
daayen ya baayen taraf bithaya,phir uske kaan mein 
raazdarana andaaz mein baat ki to woh ro padi, phir 
dobdarah usi andaaz mein baat ki to woh hans padi, 
Syyedah Ayesha kahti hain ke main ne Fatimah se poocha 
aap ke pahle rone aur phir rone ki wajah kia thi? Fatimah 
ne kaha ye raaz ki baat hai main nahi chahti ke ise ifsha 
karun. 

Jab Rasoolullah sallallahu Alaihi Wa Sallam wafaat pa gaye 
to main ne Fatimah se phir poocha to unhon ne kaha ke 
pahli dafa' Rasoolullah sallallahu Alaihi Wa Sallam ne farmaya 
tha ke Jibreel har saal aate hain aur mere sath aik 
martabah Qur'an e majeed ka daur karte hain lekin is 
saal aaye aur unhon ne mere sath do martabah Qur'an e 
majeed ka daur kiya,mera khayal hai ke mera is dunya se 
kooch karne ka waqt aa gaya hai, main tere liye 
behtareen salaf sabit hunga aur tum mujhe jald milogi, 
yani tum bhi wafaat paakar bahut jald mere paas 

pahunch jaogi to main ye sun kar rone lagi,phir aap ne 

farmaya kia tujhe pasand nahi ke too is ummat ki jumla 

khwateen ya ye farmaya Khwateen e aalam ki sardaar 
hogi, to mujhe hansi aa gayi. 

Rasoolullah sallallahu Alaihi Wa Sallam ki wafaat ke che 
maah ba'd khawateen e Jannat ki sardaar Syyeda 
Fatimah wafaat pa kar ahl e jannat ke sardaar 
Muhammad Mustafa sallallahu Alaihi Wa Sallam ke paas 
pahunch gayin. (Bukhari:4433,4434) 

Anas bin Malik raziyallahu anhu se riwayat hai ke Jab Nabi e 
kareem sallallahu Alaihi Wa Sallam par ghashi taari ho gayi to 
Syyeda Fatimah raziyallahu anhu ne shiddat e gham ka izhar 
karte huye kaha: 

"Haaye Abba jaan ki ye museebat aur dukh" 

Nabi e kareem sallallahu Alaihi Wa Sallam ne ye sun kar 
farmaya: beti aaj ke ba'd tere Abba jaan ko koi takleef 
nahi hogi. 

Jab Rasoolullah sallallahu Alaihi Wa Sallam wafaat pa gaye to 
Fatima raziyallahu anha apne piyare abba jaan ki judayi ke 
gham mein kahne lagin: Haay abba jaan ne apne rab ki 
da'wat ko qabool kar liya,haay abba jaan jannatul firdaus 
mein jaa muqeem huye ,haaye abba jaan Jibreel ko ham 
aap ki wafaat ki khbar dete hain. 

Jab Nabi e kareem sallallahu Alaihi Wa Sallam ko dafan kar 
diya gaya to Syyeda Fatima raziyallahu anha ne gham mein 
doobe huye kaha: aye Anas tumhara dil kaise aamada | 
huwa ke Rasoolullah par mitti daalo? 

(Bukhari,Fathul baari, 87113) | 


Syyeda Fatimah ki wafaat: 


Syyedah Fatimah raziyallahu anha Rasoolullah sallallahu Alaihi 
Wa Sallam ki wafaat ke che maah ba'd wafat paa kar apne 
piyare abba jaan ke paas pahunch gayin. 


CamScanner 


q Hayaat e Sahabiyaat ) C9) KALI 

Allamah Zahbi rahimahullah likhte hain ke Syyedah 
Fatimah ne baroz Mangal 3 Ramazan 11 hijri ko wafaat 
paayi ,us wagt unki umr 24 saal thi. 


(Siyar A'alam annubala 2/121,122) 


Maktaba Al Faizi,Hyd 

Syyedah Umamah bint e Abil 'Aas 


(RADHIYALLAHU ANHA) 

xr Nabi e kareem sallallahu Alaihi Wa Sallam ki nawasi. 

x Aap sallallahu Alaihi Wa Sallam inhen god mein le kar 
namaaz padh liya karte the. 

X Nabi e kareem sallallahu Alaihi Wa Sallam ki beti inki 
walida, Ummul momeneen Syyedah Khadeejah bint e 
Khuwailid raziyallahu anha Naani aur Haala bint e khwailid 
raziyallahu anha dadi thin. 

x Walidah Syyedah Zainab raziyallahu anha ki wafaat ke 
ba'd Nabi e kareem sallallahu Alaihi Wa Sallam ne god liya 
,parwarish ki aur aadaab e nubuwat se aashna kiya. 

x Walidah ki beemari ke dauraan choti umr mein 
masoomana andaz mein teemardaari mein juti rahin. 

X Nabi e kareem sallallahu Alaihi Wa Sallam ne aik khoob 
surat haar sab se ziyada azeez Umamah bint e Abil Aas 
raziyallahu anha ko tohfa diya. 

Syyedah Umamah bint e Abil 'Aas 


(RADHIYALLAHU ANHA) 

Syyedah Umamah bint e Abil Aas bin Rabee' raziyallahu 
anha Rasoolullah sallallahu Alaihi Wa Sallam ki nawasi thin, unki 
walida ka naam Zainab tha. 

Inki daadi ka naam Haala bint e Khuwailid raziyallahu anha 
tha aur naani ka naam Khadeejah bint e Khuwailid 
raziyallahu anha tha. 

Syyedah Umamah raziyallahu anha choti umr ki thi jab 
unohn ne apni walidah ke sath Madeenah ki taraf hijrat 
ki taake Rasoolullah sallallahu Alaihi Wa Sallam se jaa milen, 
unki walidah Zainab raziyallahu anha jab faut huin to abhi 
bahut choti umr ki thin, lekin walidah ki beemari ke 
dauran apni choti si umr ke ba wajood teemar daari mein 
juti rahi aur uske pahlu se chimti rahin, ye apni walidah ki 
ma'soomana andaaz mein dekh bhal karti rahin yahan 
tak ke walidah faut ho gayin. 

Nabi e kareemsallallahu Alaihi Wa Sallam ne apni is nawasi ki 
parwarish ki aur use aadab e nubuwat se aashna 
kiya,Aap in se bahut laad piyar kiya karte the yahan tak 
ke inhen god mein le kar namaz padh liya karte the. 

Abu Qatadah raziyallahu anhu bayan karte hain ke aik roz 
Rasoolullah sallallahu Alaihi Wa Sallam hamare paas tashreef 
laaye aur Umamah bint e Abil Aas ko apne kandhe par 
bithaye huye the, Rasoolullah apni jaa e namaz par khade 
ho gaye, ham Aap ke peeche khade ho gaye aur Umama 
ba-dastoor Aap ke kandhe par thi,isi haalat mein Aap ne 
Allahu akbar kah kar namaz ki niyyat baandh li, ham ne 
bhi Aap ki iqteda mein Allahu akbar kaha aur namaz ki 
niyyat bandh li, jab Rasoolullah ruku' karne ka iradah 

karte to Umamah ko zameen par bitha dete phir jab Aap 
ruku' aur sajde se faarigh hote phir khade hote to use 
apne kandhe par bitha lete, Rasoolullah poori namaaz 
mein isi tarah karte rahe, yahan tak ke Aap namaz se 
farigh ho gaye (Bukhari:516,Muslim:543) 

Syyedah Umamah raziyallahu anha Nabi e kareem sallallahu 
Alaihi Wa Sallam ki laadli nawasi thin, aik dafa' Rasoolullah 
ghar tashreef laaye,to Aap ke hath mein aik khoobsurat 
qeemati haar tha aur ye farmaya ke aaj main ye haar use 
dunga jo mujhe sab se ziyadah azeez hai, main ne kaha ke 
ye haar Aap Abu Bakr ki beti Syyeda Ayesha raziyallahu anha 
ko denge, Rasoolullah sallallahu Alaihi Wa Sallam ne apni 
nawasi Abul Aas ki beti Umamah ko uski walidah Zainab 
ke paas se bulaya aur apne hath se uske gale mein haar 
daal diya, us ki aankhon mein gid thi jo aap ne apne dast e 
mubarak se saaf ki, walidah ki wafaat ke gham mein abhi 
aansu khushk nahi huye the,yahan tak 11 hijri aa gayi, 
aam taur par musalmanon par aur khas taur par syyeda 
Umama par masayeb ke pahad toot pade, woh is tarah ke 
Allah ki makhlooq mein sab se behtar w bartar, a'ala w 
arfa' aur ajmal wa akmal Syyeduna Muhammad Mustafa 
wafaat paa kar apne rafeeq e a'ala se jaa mile. 

Syyeda Umamah raziyallahu anha ko zindagi badi talkh 
mahsoos hone lagi, jab usne dekha ke ahbaab rishte daar 
yake ba'd deegare dunya e faani se kooch kar rahe hain. 

Jab khawateen e aalam ki sardar Syyeda Fatimah 
raziyallahu anha bistar e marg par daraaz huin to unke seene 
mein gham w andoh ki tees mahsoos hui aur unki haalat e 
zaar dekhte huye dil mein khyal aaya ke ab khala jaan 
daagh e mufaraqat dene wali hain, jis tarah doosre 
ahbaab daagh e mufaraqat de kar dunya e faani se kooch 
kar gaye. 

Syyeda Umama raziyallahu anha ko khawateen e aalam ki 

sardar Syyeda Fatimah raziyallahu anha ke dunya se kooch 
kar jaane se bahut ziyadah dili khauf mahsoos ho raha 
tha,Syyedah Umamah ke paas sirf unke piyare walid 
Syyeduna Abul Aas bin Rabee'raziyallahu anhu hi bagi rah 
gaye the, lekin 12 hijri ko woh bhi dunya e faani ko al 
wida' kah kar apne Allah ko piyare ho gaye. 

Ab Syyeda Umamah raziyallahu anha is bhari dunya mein 
akeli rah gayi, lekin walid ne apni wafat se pahle apne 
khalu Zubair bin Awwam Hawari e rasool raziyallahu anhu 
aur unki biwi ko Umamah raziyallahu anha ki dekh bhal ki 
wasiyyat kardi thi. 

Jab Syyedah Umamah raziyallahu anha badi hui to Syyeduna 
Ali bin Abi talib raziyallahu anha ne Syyeduna Umar bin 
Khattab raziyallahu anhu ke daur e khilafat mein shadi kar li, 
un ke sath Sayyeda Umamah raziyallahu anha ne izdewaji 
zindagi ke pachees saal guzaare lekin koi aulaad na hui, 
maah e ramazan 40 hijri mein Syyeduna Ali bin Talib par 
aik bad bakht Ibn e muljim ne qatilana hamla kardiya jis 
ki wajas se woh dunya e faani se kooch kar gaye aur 
Syyeda Umamah raziyallahu anha par gham wa andoh ke 
pahadh toot pade, aankhon ke aage andhera cha gaya. 

Syyeduna Ali bin Abi Talib raziyallahu anhu ne apni biwi 
Umama bint e Abil Aas raziyallahu anha ko wasiyyat karte 
huye farmaya agar mere faut ho jaane ke ba'd tum shadi 
karne ka iradah rakhti ho to meri nazar mein Mugheerah 
bin Naufal behtar rahega. 

Iddat guzar jaane ke ba'd Mugheerah bin Naufal, 
Syyeduna Hasan raziyallahu anhu ke paas aaya wahan Banu 
Hashim ke chand afrad maujood the, Syyeduna Hasan 
raziyallahu anhu ne apne baap ki wasiyyat par amal karte 
huye Syyeda Umamah bint e Abil Aas ki shadi Mugheerah 
bin Naufal ke sath kar di aur hazereen ko gawah bana 
liya. 

Syyeda Umamah raziyallahu anha Mugheerah bin Naufal ke 
sath arsa e daraz tak rahin, yahan tak ke usi ke haan 
wafaat payi. 
Ashab e Seerat is baat par muttafiq hain ke Umama, 
Ruqayya aur Umm e kulsoom raziyallahu anhunna ke han koi 
aulad na hui , Syyeda Zainab aur Syyeda Fatimah raziyall- 


ahu anhuma ke haan aulad hui. 
Sab baari baari dunya e faani se kooch kar ke jannatul 


firdaus mein jaa meqeem huin. 

Syyedah Ashshayma bint e Haris Sa'diyah 


(RADHIYALLAHU ANHA) 

Xr Inhen Rasoolullah sallallahu Alaihi Wa Sallam ki raza'ai 
bahan hone ka ezaaz hasil tha. 

Xr Aap sallallahu Alaihi Wa Sallam ko god mein utha kar 
seene se laga leti, kabhi kisi darakht ke saaye mein baith 
kar lori sunatin. 

Xr Jab garmi sakht hoti to woh Rasoolullah sallallahu 
Alaihi Wa Sallamko god mein utha kar sayah faraham 
kartin.. 

27 Nabi sallallahu Alaihi Wa Sallam ne unke liye apni chadar 
zameen par bichayi aur unhen izzat wa ikraam se 
bithaya. 

xr Nabi e kareem sallallahu Alaihi Wa Sallam ki raza'i maan 
Syyedah Haleemah ki beti thin. | 

Syyedah Ashshayma bint e Haris Sa diyah 


(RADHIYALLAHU ANHA) 

Syyedah Ashshaymaa bint Haris raziyallahu anha qabila e 
Banu Sa'd ki aik dehati khatoon thin,Syyeda Haleemah 
Sa'diyah ki beti thin, Haleema Sa'diya raziyallahu anha un 
dayon mein se aik thin jo Makka doodh pilane ke liye 
bachche hasil karne ke liye gayi thin, woh Makkah 
Muazzamah mein ziyadah der na thahri thin ke durr e 
yateem Aminah ke laal ko doodh pilane ke liye god mein le 
kar wapas huin. 

Rasooullah sallallahu Alaihi Wa Sallam Sahra mein do saal 
rahe, is dauraan Haleema raziyallahu anha aap ko doodh 
pilati rahin, unki beti Shaimaa Aap sallallahu Alaihi Wa Sallam 
ko god mein lekar loriyan diya karti thin. 

Unhen Rasoolullah sallallahu Alaihi Wa Sallam ki raz'ai bahan 
hone ka sharaf hasil tha. 

Rasoolullah sallallahu Alaihi Wa Sallam Haleemah sa'diyah 
raziyallahu anha ke bachchon ke sath charagaah ki taraf 
nikal jaaya karte the aur Rasoolullah sallallahu Alaihi Wa 
Sallam ki raz'ai bahan Shaimaa raziyallahu anha jab fursat 
milti Rasoolullah sallallahu Alaihi Wa Sallam ko god mein le kar 
lori dene ki sa'adat hasil kiya karti thin. 

Jab garmi sakht hoti to woh Rasoolullah sallallahu Alaihi Wa 
Sallam ko god mein utha kar saya faraham kartin, raasta 
agar lamba ho to Syyeda Shaimaa raziyallahu anha Rasoo- 
lullah sallallahu Alaihi Wa Sallam ko chalne phirne ke liye chod 
diya karti thin. 

Phir Aap ko god mein utha kar seene se laga leti,kabhi 
kisi darakht ke saaye mein baith kar ye lori sunati: 

"Aye hamare rab! Muhammad ko hamare liye baqi rakh, 


CamScanner 


C Hayaat e Sahabiyaat ) 1271 ( Maktaba Al Faizi,Hyd > 


yahan tak ke main use ghabru jawaan dekhun. 
phir main use muazzaz sardar ke roop mein dekhun aur 
uske dushman aur hasedeen tamaam munh ke bal gir 
paden. 
aur use hamesha rahne waali izzat ata karna." 

Muhammad bin Mu'alla Azdi kahte hain ke Abu Urwah 
Azdi jab ye ash'aar padhte to ye kaha karte the ke Allah 
ta'ala ne kaise Syyeda Shaimaa ki du'a ko sharf e qabool 

bakhsha. (Al Isaba 47344) 
Hafiz Ibn e Hajar Asqalani rahimahullah apni kitab "Al 
Isabah" mein bayan karte hain ke Jung e Hawazin mein 
musalmanon ko fatah naseeb hui,musalmanon ne 
dushman ke kuch afrad ko giriftar kar liya,un giriftar 
hone waalon mein Syyeda Shaimaa raziyallahu anha bhi thin, 
Jab unhen Rasoolullah sallallahu Alaihi Wa Sallam ki khidmat 
mein pesh kiya gaya to unhon ne kaha ya Rasoolallah! 
main Aap ki raza'ai bahan hun, Aap ne farmaya: is ki koi 
nishani ke mujhe ma'loom ho ke aap waqeai meri razayi 
bahan ho, to unhon ne alamat batayi to Aap sallallahu Alaihi 
Wa Sallam pahchan gaye ke woh sach much meri razayi 
bahan hai, unke liye chadar zameen par bichayi aur 
unhen izzat wa ikram se bithaya phir Aap ne irshad 
farmaya ke agar aap chahen to izzat wa ikraam se rahein 
aur agar aap chahen to main aap ki saaz wa saaman de 
deta hun, aap apni qaum ke paas wapas chali jayen, 
unhon ne kaha mujhe saaz w saaman de den,main apni 
qaum ke paas jaana pasand karti hun, Aap wahan qaum 
ke paas jaane ka ehtemam karden, Rasoolullah sallallahu 
Alaihi Wa Sallam ne unhen Saaz wa saaman diya aur unhen 

unki qaum ke paas wapas lauta diya. (Al Isaba:47 344) 


KUUKUU 

Na bi e kareem sanis ai Wa salia Kl 
Phoopiyan 

Syyedah Haleemah As Sa'diyah 
(RADHIYALLAHU ANHA) 
Xr Nabi e kareem sallallahu Alaihi Wa Sallam ko doodh 


pilane waali azeemul martabat khatoon. 
X Nabi e kareem sallallahu Alaihi Wa Sallam ki raza'ai 


maan. 

X Nabi e kareem sallallahu Alaihi Wa Sallam ke mubarak 
wajood ki wajah se Allah ne unke yahan khushhaali 
naazil kar di. 

Syyedah Haleemah As Sa diyah 


(RADHIYALLAHU ANHA) 

Syyedah Haleemah Sa'diya raziyallahu anha Nabi e kareem 
sallallahu Alaihi Wa Sallam ko doodh pilane wali azeemul 
martabat khatoon thin, unka naam Haleemah bint e 
Abdullah bin Haris As Sa'daiya tha, ye Nabi e kareem 
sallallahu Alaihi Wa Sallam ki raza'ai maan thin. 

Unke khawind Haris bin Abdul Uzza bin Rifa'ah Sa'di 
the, unki aulad ke naam Abdullah ,Unaisa aur Judamah 
tha. 

Rasoolullah sallallahu Alaihi Wa Sallam ko doodh pilane ki 
wajah se Syyeda Haleema raziyallahu anha sarzameen e arab 
ki mashhoor wa maroof doodh pilane waali daya ban 
gayi, ye bade naseeb waali khatoon thin, Haleema ne Abu 
Sufyan bin Haris bin Abdul Muttalib ko bhi god mein liya 
aur doodh pilaya tha aur Rasoolullah sallallahu Alaihi Wa 
Sallam ke chacha ke chcha ka beta tha. 

Is tarah Rasoolullah sallallahu Alaihi Wa Sallam ke chacha 
Syyeduna Hamza bin Abdul Muttalib raziyallahu anhu ne bhi 
Banu Sa'd mein hi doodh piya tha. 

Haleema bint e Abi Zuyaib raziyallahu anha Rasoolullah 
sallallahu Alaihi Wa Sallam ki raza'ai maan bayan karti hain ke 
wo apne ilaqe se apne khawind aur doodh peete chote 
bete ke sath Banu Sa'd bin Bakr ki auraton ke sath doodh 
peene waale bachchon ko god lene ki gharz se Makkah 
Muazzmah ki taraf rawana hui, kahti hain ke is saal 
khushk saali thi, hamare paas koi cheez baaqi na bachi 
thi,kahti hain ke hamare paas aik maryal si ountni thi jis 
par sawar ho kar main ghar se rawana hui, hamare 

bachche raat ko bhook ki wajah se so nahi sakte the,meri 
chati mein bhi doodh nahi tha,jis se bchche giza hasil kar 
sakte aur ountni ko khilane ke liye bhi hamare paas kuch 
na tha aur na uske thanon mein doodh ka qatra tha, Ibn e 
Hisham kahte hain ke Syyeda Haleema raziyallahu anha bay- 
an karti hain ke ham barish aur kushadgi ki ummeed 
lagaye huye the, main apni maryal si auntni par sawar ho 
kar rawana ho gayi,main qafile se peeche rah gayi thi 
hamara qafile se peeche rahna kamzori aur bhook ki 
wajah se tha,qafile waalon ke ye soorat e haal badi dush- 
war mahsoos ho rahi thi, ham Makkah pahunch kar 
doodh peene waale bchchon ko talaash karne lagin, ham 
mein se har aik aurat ko Rasoolullah pesh kiye gaye lekin 
har aik ne ye kah kar god lene se inkar kardiya hai ke ye 
yateem hai, is ki walidah aur dada hamari kia khidmat 
karenge. 

Ham mein se har aik ki khwahish thi ke khate peete 
gharane ka bachcha mile taake hamari ma'qul khidmat 
ho. 

Haleemah Sa'diya raziyallahu anha kahti hain ke main ne 
apne khawind se kaha main baghair koi bchcha god liye 
wapas nahi jana chahti, main to us yateem bachche ko hi 
god le lungi, mere khawind ne kaha badi achchi soch hai 
shayed Allah ta'la is mein hamare liye khair w barkat 
paida karde. 

Haleemah Sa'diya raziyallahu anha kahti hain ke main 
Rasoolullah sallallahu Alaihi Wa Sallam ke ghar gayi aur unhen 
god le liya,hageegat yahi hai ke mujhe un ke elawah 
Makkah mein koi bachcha mila hi nahi tha.ye mera 
naseeb tha,meri khush qismati thi. 

ye bade karam ke hain faisle 
ye bade naseeb ki baat hai 

Haleemah ko khair wa barkat mili: 


Haleemah Sa'diya raziyallahu anha kahti hain ke main ne 
Rasoolullah sallallahu Alaihi Wa Sallam ko god mein le liya aur 
aur apni sawari ki taraf wapas aayi,Rasoolullah sallallahu 
Alaihi Wa Sallam ko main ne apni god mein le kar chati se 
lagaya to Aap ne ji bhar kar doodh piya, uske ba'd mere 
chote ne bhi ji bhar kar doodh piya aur meethi neend so 
gaye, is se pahle ham bachchon ki bhook ki wajah se 
bilbilane par so nahi sakte the, mera khawind uth kar 
ountni ki taraf gaya, dekha ke uske thanon mein bhi 
doodh bhara huwa hai, usne auntni ka doodh hasil kiya, 
usne bhi piya aur main ne bhi maze se piya,ham donon 
khoob sair ho gaye, ham raat bhar meethi neend soye, 
Subah hui, to mera khawind khushgawar lahje mein kaha 
Haleemah Allah ki qasam! ham ne to badi ba barkat rooh 
waale bachche ko paa liya hai, uski wajah se to khush 
haali ne hamare ghar ka darwazah dekh liya hai, main ne 
kaha mera bhi yahi khayal hai. 

Syyeda Haleemah raziyallahu anha farmati hain ke phir ham 
wapsi ke liye rawana huye, main apni auntni par sawar 
hui aur Rasoolullah ko apni god mein bitha liya, Allah ki 
qasam! meri ountni is tez rafatari se chali ke sab qafile 
waale ko peeche chod diya, meri saheliyan ye soorat e 
haal dekh kar hairan rah gayin, kahne lagin" Abu zuyeb ki 
beti zara aahista chalo,ye wahi ountni hai jis par sawar 
ho kar ghar se rawana hui thi" main ne unse kaha bilkul 
ye wahi ountni hai, unhon ne kaha Allah ki qasam! iski to 
shan hi nirali ho chuki hai, ye barq raftari, ye phurti aur 
ismein ye tawanayi kahan se aa gayi? Haleemah Sa'diyah 
kahti hain ke phir ham Banu Sa'd ke ilaqe mein waqe' 
apne gharon mein pahunch gaye, poora elaqa khushk 
saali ka shikar tha, lekin meri bakriyan jahan charne 

jaatin unhen bhar poor migdaar mein chara muyassar 
aata,woh sair ho kar wapis aatin, ham unka doodh hasil 
karte aur khoob sair ho kar peete aur us wagt gahat saali 
ka ye haal tha ke kisi insan ko doodh ka aik gatra tak 
muyassar na tha aur na hi kisi bakri ke than mein doodh 
ke koi aasar dikhayi dete the. 

Hamari gaum ke log apne charwahon se kahte ke tum 
bhi apni bakriyan wahin charane ke liye le jaaya karo 
jahan Abu Zuyeb ki beti ki bakriyan charne jaati hain,woh 
charwahe apni bakriyan charane ke liye le jaate jahan 
hamari bakriyan charne jaatin, lekin unki bakriyan 
bhooki wapas aatin jab ke hamari bakriyan shikam sair 
ho kar wapas aatin, ye mahaz Allah t'aala ki taraf se 
khair w barkat thi, isi tarah khushhali mein do saal ka 
arsa beet gay aur Rasoolullah sallallahu Alaihi Wa Sallam ne 
deegar bachchon ki nisbat ziyad qad kanth kiya, Aap do 
saal ki umr mein achche khase sehat mand dikhayi dene 
lage. 


Haleemah ki Makkah ki taraf pahli wapsi: 


Haleemah Sa'diyah raziyallahu anha kahti hain ke ham 
Rasoolullah salla- llahu Alaihi Wa Sallam ko un ki walidah ke 
paas le kar gaye lekin hamari dili tamanna ye thi ke ye 
abhi hamare paas hi rahen kionke ham unki wajah se 
ghar mein khushhali wa farawani aur khair wa barkat 
dekh rahe the, hamara dil nahi chahta tha ke ye ham se 
juda hon, ham ne Rasoolullah sallallahu Alaihi Wa Sallam ki 
walidah majidah Aaminah bint e Wahab se baat ki ke 
agar abhi ise hamare paas rahne den to meharbani hogi, 
ye agar hamare paas kuch mazeed arsa guzar len,jismani 
taur par mazeed mazboot ho jayen,mujhe andesha hai ke 
Makka muazzama ki faza abhi ise raas na aayegi to 
Syyeda Aminah ne hamara israar dekh kar Rasoolullah 

sallallahu Alaihi Wa Sallam ko hamare supurd kar diya. | 

Ham unhen le kar wapas aa gaye, lekin aik din ka 
waqe'ah hai ke Rasoolullah sallallahu Alaihi Wa Sallam mere 
bete ke sath ghar se bahar nikle to aik hadisa runuma ho 
gaya,mera beta dauda huwa ghar aaya,uska saans 
phoola huwa tha kahne laga,mere Quraishi bhai ko kuch 
ho gaya hai, ham donon khade the ke do aadmi aaye, 
unhon ne apne upar chadar aodh rakhi thin, unhon ne 
Quraishi bhai ko zameen par lita kar uska pet chak kar 
diya aur woh donon use maar rahe hain. 

Syyedah Haleemah raziyallahu anha kahti hain ke bete ki 
baat sun kar main aur uska baap jaldi se bahar 
nikle,main ne aur mere miyan ne Rasoolullah sallallahu Alaihi 
Wa Sallam ko dekha ke woh khade hain aur chehra gubaar 
aalood hai,ham donon ne unhen gale lagaya aur poocha 
hamari jaan kiya huwa? unhon ne bataya ke mere paas 
do aadmi aaye, un donon ne apne upar chadaren aodh 
rakhi thin, unhon ne mujhe zameen par lita liya,mera pet 
chak kar diya aur donon kuch talash karne lage, mujhe 
ma'loom nahi ke woh kiya talash kar rahe the,phir woh 
mera pet si kar yahan se chale gaye. 

ham ye daastaan sun kar ghbara gaye aur use le kar 
apne ghar aa gaye, mere khawind ne kaha Haleemah 
behatar hai ke ise iski walidah ke paas chod aayen ,mujhe 
andesha hai ke ise aaseb ka asar hai, behtar hai ke aaseb 
ka asaraat zahir hone se pahle ise inke ghar pahuncha 
diya jaaye warna kahin lene ke dene na pad jayen, ham 
Rasoolullah sallallahu Alaihi Wa Sallam ko le kar unki walidah 
ke paas Makka pahunch gaye. 

Usne dekha kar poocha ke Haleemah kia baat ho gayi? 
tum to badi tamanna rkhti thi ke mere bete ko apne paas 
rakhe,phir kia wajah hai ke itni jaldi wapas kane ke liye 
aa gayi? Haleemah bayan karti hain ke main ne kaha ab 

aap ka beta ma Sha Allah achcha khasa tawana ho chuka 
hai,mujhe jo zimmedaari mili thi use main ne poori kardi, 
ab mujhe andesha hai ke kahin koi nagahani hadisa na 
pesh aa jaaye,usne meri baat sun kar kaha bahan ye baat 
nahi,mujhe sach sach batayiye ke asli baat kia hai? 

To main ne use saari kahani sunadi ke ye waqi'ah pesh 
aaya to ham dar gaye ke ye kia ho gaya? kahin is se 
ziyada koi bapta na aan pade, to ise sath le kar ham aap 
ki khidmat mein hazir ho gaye,woh kahne lagin ke kia 
tujhe andesha lahiq ho gaya ke mere bete par koi aaseb 
ka asar hai,main ne kaha baat to kuch aisi hai, usne kaha 
ke nahi mere bete par aaseb ka asar nahi ho sakta, mera 
beta to badi shan waala hai, main uski shan tujhe bataun? 
main ne kaha zaroor batao, walidan ne bataya ke jab ye 
mera beta mere pet mein tha to main ne dekha ke mere 
jism se noor nikla hai jis se sar zameen Busra ke mahallat 
raushan ho gaye hain aur phir dauran e hamal mujhe kisi 
qism ki ma'mooli si bhi takleef ka saamna nahi karna 
pada,aap ise mere paas chod dijye aur khushi se aap ja 
sakati hain. (Seerat Ibn e Hisham 1/298) 

Syyedah Haleemah ne Madeenah mein wafaat payi aur 
Bagi ul gharqad ke qabristan mein unhen dafan kiya 
gaya. 

" „Allah un se raazi aur woh apne Allah se raazi..." 


NEREK 

(RADHIYALLAHU ANHA) 

X? Jis ne Raoolullah sallallahu Alaihi Wa Sallam ko apne god 
mein liya, 

x Allah ta'ala ne Syyeda Umm e Ayman raziyallahu anha 
ki bhook piyas umr bhar ke liye khatm kardi. 

xr Nabi e kareem sallallahu Alaihi Wa Sallam Syyedah Umm 
e Ayman raziyallahu anha ke sath badi izzat w ehteram se 
pesh aaya karte the aur unhen amma jaan kah kar 
pukara karte the. 

xr Ghazwa e khaybar ke jihad mein shareek hone wali 
Syyedah Umm e Ayman raziyallahu anha bhi thin. 

xr "Jise ye cheez pasand hai ke woh kisi jannati aurat 
se shadi kare to woh Umm e Ayyman ke sath shadi kar le" 


Syyedah Umm e Ayman Al Habashiyah 

Syyedah Umm e Ayman Al Habashiyah 


(RADHIYALLAHU ANHA) 

Syyedah Umm e Ayman raziyallahu anha woh jaleelul qadr 
khatoon hain jinhin ne Rasoolullah sallallahu Alaihi Wa Sallam 
ki walidah majidah ke faut hine par Aap ko god lene ka 
sharaf hasil kiya. 

Unka asl naam Barakah bint e Sa'labah tha, Umm e 
Ayman ne pahle marhale mein Islam qabool karne ka 
sharf hasil kar li thi. 

Syyedah Umm e Ayman raziyallahu anha ko do hijraten 
karne ka ezaaz hasil huwa, pahle unhon ne Habsha ki 
taraf hijrat ki aur phir Madeena ki taraf. 

Syyedah Umm e Ayman raziyallahu anha ke sath Rasoolullah 
sallallahu Alaihi Wa Sallam ke mahboob e nazar sahabi 
Syyeduna Zaid bin Harisah raziyallahu anhu ne shadi ki aur 
unse habeeb bin habeeb Sahabi Syyeduna Usamah bin 
Ziad raziyallahu anhu ne janam liya, ye badi bahdur , diler, 
alim fazil aur ahsan andaaz mein tarbiyat karne waali 
khatoon thin. 

Syyedah Umm e Ayman raziyallahu anha ne Rasoolullah 
sallallahu Alaihi Wa Sallam ke ghar mein badi khushi aur ita'at 
guzari ke sath zindagi basar ki, woh Rasoolullah sallallahu 
Alaihi Wa Sallam ki khidmat baja laatin aur Aap ki har taraf 
se dekh bhal kartin, Aap ke tamam muamlaat ko poori 
zimmedaari se nibhati, unhon ne Rasoolullah sallallahu Alaihi 
Wa Sallam ki yateemi aur walidah ki kami ko mahsoos nahi 
hone diya. 

Yahi wajah hai ke Rasoolullah sallallahu Alaihi Wa Sallam un- 
hen apni walidh ki wafaat ke ba'd maan kah kar pukarte 
the. 

Usman bin Oasim bayan karte hain ke jab Umm e Ayman 
raziyallahu anha ne hijrat ki woh sahra mein ja rahi thin, 
mafli roza rakha huwa tha lekin piyas ne bura haal kar 
diya,halag khushk ho gayajaan labon par aa gayi, gurb 
wa jawar mein paani ka naam wa nishan na tha, achanak 
kiya dekhti hain ke Aasman ki taraf se aik dol latka huwa 
unke chehre ke saamne aa gaya,dol safed rassi se bandha 
huwa tha,unhon ne dol se paani pi liya,to jaan mein jaan 
aayi, farmati hain ke uske ba'd mujhe kabhi piyas nahi 
lagi, main ne sakht garmi mein bhi roze rakhe lekin mujhe 
zarrah barabar kabhi piyas mahsoos nahi hui, Allah ta'la 
ne Syyedah Umm e Ayman raziyallahu anha ki bhook aur 
piyas umr bhar ke liye khatm kardi. 

Nabi e kareem sallallahu Alaihi Wa Sallam Syyedah Umm e 
Ayman raziyallahu anha ke sath badi izzat wa ehteram se 
pesh aaya karte the aur unhen amma jaan kah kar 
pukara karte the. 

Syyedah Umm e Ayman raziyallahu anha ne budhpe ke ba 
wajood Ghazwa e Khaybar mein shirkat ki,Ghazwa e 
Khaybar mein taqreeban bees khwateen shareek e jihad 
huyin,jin mein Syyedah Umm e Ayaman raziyallahu anhu bhi 
thin. 

Anas bin Malik raziyallahu anhu se riwayat hai kahte hain 
ke Rasoolullah ke wafaat pa jaane kw ba'd aik din 
Syyeduna Abu Bakr raziyallahu anhu ne Syyeduna Umar bin 
Khattab raziyallahu anhu se kaha ke aayiye Syyedah Umm e 
Ayman raziyallahu anha ki ziyarat ke liye chalte hain, jis 
tarah Rasoolullah sallallahu Alaihi Wa Sallam unki ziyarat ke 
liye tashreef le jaaya karte the. 

Jab ham unke paas gaye to unhon ne rona shuru kar diya 
to Syyeduna Abu Bakr raziyallahu anhu aur Syyeduna Umar 
bin Khattab raziyallahu anhu ne unse kaha: aap kion ro rahi 
hain,halaanke Rasoolullah sallallahu Alaihi Wa Sallam apne rab 

ke paas aasoodah haal hain aur unhen har tarah ki 
ne'mat muyassar hai, unhon ne kaha main jaanti hun ke 
woh apne rab ke paas razi khushi hain ,mujhe rona to is 
baat par aa raha hai ke wah'i ka nuzool khatm ho gaya. 
ye suna kar donon aahen maar kar rone lage. 
(Muslim: 2454) 

Sufyan bin Utbah raziyallahu anhu se riwayat hai ke Syyedah 
Umm e Ayman raziyallahu anha Rasoolullah ke sath badi 
narmi se pesh aaya karti thin aur aap ki har tarah se dekh 
bhal kiya karti thin, Rasoolullah sallallahu Alaihi Wa Sallam ne 
irshad farmaya: 

" Jise ye cheez pasand ho ke woh kisi jannati aurat se 
shadi kare to woh Umm e Ayman ke sath shadi kar le" 

Jab Rasoolullah ki zuban e mubarak se ye kalimat sune 
to Syyeduna Zaid bin Harisah raziyallahu anhu ne unke sath 
shadi karli aur unse Syyeduna Usama bin Zaid raziyallahu 
anhu paida huye. 

Syyeduna Abdullah bin Umar raziyallahu anhuma se riwayat 
hai ke Rasoolullah sallallahu Alaihi Wa Sallam ne aik lashkar 
rawana kiya aur uska ameer Usamah bin Zaid raziyallahu 
anhu ko bana diya,logon ne unki imarat par eteraaz kiya to 
Rasoolullah sallallahu Alaihi Wa Sallam ne farmaya agar tum 
uski imarat mein eteraaz karte ho to tum ne pahle uske 
baap ki imarat mein eteraaz kiya tha, Allah ki qasam! ye 
imarat ke mansab ke liye nihayat munasib hai ,iska baap 
mujhe tamam logon se ziyada mahboob tha aur uske ba'd 
ye mujhe tamam logon mein sab se ziyadah mahboob hai. 

(Bukhari:4469) 


Aik waqi'ah: 
Ibn e Majah aur Ibn e Abid dunaya ne Umm e Ayman ke 


baare mein likha hai ke unhon ne aik dafa' aata gondha 
aur Nabi e kareem sallallahu Alaihi Wa Sallam ke liye chapati 

banayi, Aap ne unse poocha ke ye kia hai? unhon ne 
bataya ke hamare mulk mein is tarah chapati bana kar 
khate hain, Aap ne farmaya rahne dijye ise dobarah aate 
mein mila kar gondhye. (Hayatussahabah 17408) 
Rasoolullah sallallahu Alaihi Wa Sallam ki wafat e hasrat 
aayaat ke panch maah ba'd Syyedah Umm e Ayman 
raziyallahu anha ne wafat payi aur ba'z ka kahna hai ke che 
maah ba'd faut huin. (Usudul Ghaba 67304) 


NANA 

Syyeda Safiyyah bint e Abdul Muttalib 


(RADHIYALLAHU ANHA) 

X Nabi e kareem sallallahu Alaihi Wa Sallam ki phoophi. 

* Allah wa Rasool ke sher Syyeduna Hamzah bin 
Abdul Muttalib raziyallahu anhu ki haqeeqi bahan thin. 

X Ye woh khatoon hain jinhon ne taareekh e Islam 
mein sab se pahle aik Yahoodi ko qatl karne ka kaarnama 
sar anjaam diya. 

xr Ye Hashmi khandan ki shayerah khatoon thin. 

xr Ghazwa e Uhud mein mujahedeen ki marham patti 
karne aur paani pilane ki khidmat sar anjaam dene 
waalon mein numayan thin. 

Syyedah Safiyyah bint e Abdul Muttalib 


(RADHIYALLAHU ANHA) 

Syyedah Safiyyah bint e Abdul Muttalib raziyallahu 
anhaNabi e kareem sallallahu Alaihi Wa Sallam ki phoophi thin 
aur ye Allah wa Rasool ke sher Syyeduna Hamza bin 
Abdul Muttalib raziyallahu anhu ki hageegi bahan thin, ye 
tareekh e Islam ke pahli khatoon hai jis ne aik dushman 
ko qatl kiya, ye hawari e rasool Syyeduna Zubair bin 
Awwam raziyallahu anhu ki walidah thin. 

Inki walidah ka naam Halah bint Wuhaib bin Manaf tha. 

Syyeda Safiyyah raziyallahu anha ko pahle marhale mein 
hijrat karne ki sa'dat hasil hui aur ye Hashmi khandan ki 
shayerah khatoon thin, inke Khawind ka naam Al Haris 
bin Harb bin Umayya tha aur ye Abu Sufyan bin Harb ka 
bhai tha, jab ye faut ho gaya to iddat poori hone ke ba'd 
Syyeda Safiyyah ke sath Syyedah Khadeejah raziyallahu anha 
ke bhai Al awwam bin Khuwailid ne shadi kar li,jis se 
Zubair, Sayeb aur Abdul Ka'ba paida huye, Nabi e kareem 
ne inke saamne islam ki da'wat pesh ki aur inhon ne Islam 
qabool karne ki sa'adat hasil kar li. 

(Siyar A'alam Annubala 27270) 

Syyedah Safiyyah raziyallahu anha se riwayat hai ye woh 
khatoon hain jinhon ne tareekh e Islam mein sab se pahle 
aik Yahoodi ko qatl karne ka kaarnama anjam diya,woh 
khud bayan karti hain ke huwa is tarah ke Ghazwa e 
Khandaq ke dauran musalman auraton aur bachchon ko 
aik qile mein mahfooz kar diya gaya aur Hassan bin Sabit 
raziyallahu anhu ko nigrani ke liye mut'ayyan kar diya gaya, 
main ne dekha ke aik yahoodi qile ke ird gird chakkar 
laga raha hai, Main ne Hassan bin Sabit raziyallahu anhu Se 

kaha ke ye khatarnaak lagta hai, mujhe andesha ke kahin 
ye yahoodiyon ko hamari kamzori se aagah na kar 
de,utho ,aage badho aur ise qatl kardo. 

Hassan bin Sabit raziyallahu anhu ne muskurate huye kaha 
Allah aap ko bakhshe, Aap jaanti hain ke main aisa nahi 
kar sakta, to Safiyyah raziyallahu anha Khud uthin,kamar 
basta hui aur laathi hath mein le kar neeche utri, us 
yahoodi ke sar par zor se maari ke usko mauqe par hi qatl 
kar diya.(Mustadrak Hakim 4751) 

Ummul momeneen Syyedah Ayeshah raziyallahu anha se 
riwayat hai, farmati hain ke jab ye aayat e kareemah 
naazil hui: 

"Aur apne qareebi rishte daaron ko darayen" 

to Nabi e kareem sallallahu Alaihi Wa Sallam uthe aur 
farmaya: aye Fatimah bint e Muhammad,aye Safiyyah 
bint e Abdul Muttalib,aye Banu Abdil Muttalib Main Allah 
t'aala ke haan tumhare kuch kaam na aa sakunga.,tum 
mujh se jo chaho mere maal mein se mutalaba kar lo,lekin 
Allah t'ala ke haan tumhare aamal hi kaam aayenge. 

(Sahi Muslim,kitabul Iman) 

Syyedah Safiyyah raziyallahu anha un logon mein se thin 
jinhon ne pahle marhale mein Islam qabool karne ki 
s'aadat hasil ki aur Rasoolullah sallallahu Alaihi Wa Sallam ki 
sadaqat ko tasleem kiya aur us noor e shari'at ki itteba' ki 
jo Raoolullah sallallahu Alaihi Wa Sallam ke sath nazil huwa. 

Allamah Zahabi rahimahullah kahte hain ke sahi baat yahi 
hai ke Nabi e kareem sallallahu Alaihi Wa Sallam ki phoophiyon 
mein se sirf Syyeda Safiyyah bint e Abdul Muttalib ne hi 
Islam qabool karne ki s'aadat hasil ki. 

(Siyar A'alaam 27270) 

Syyedah Safiyyah raziyallahu anha ne apne bete Zubair 
raziyallahu anhu ke sath Madeena ki taraf hijrat ki aur 
Jungon mein bhar poor hissa liya. 

Ghazwa e Uhud mein Syyeda Safiyyah raziyallahu anha UN 
khawateen mein numayan thin jo mujahedeen ki marham 
patti karne aur paani pilane ki khidmat sar anjaam dene 
ke liye jihad mein shareek hui thin, Syyeda Safiyyah 
raziyallahu anha ko apne bhai Hamzah ki shahadat ka dili 
sadma to huwa lekin unhon ne ajr wa sawaab ki niyyat se 
sabr wa tahammul ka muzahara kiya aur baar baar Inna 
lillahi wa inna ilaihi raje'aun padha. 

Syyeda Safiyyah raziyallahu anha ne 20 hijri mien taqreeban 
sattar saal ki umr paa kar wafaat payi aur unhein Baqee' 
ke gabristan mein dafan kiya gaya. 

(Tareekh e Islam Zahabi 2/221) 


XrXc Ye c yr Ye 

Syyedah Ummul Fazl 


(RADHIYALLAHU ANHA) 

xr Ummul Fazl raziyallahu anha ko pahle marhale mien 
Islam qabool karne ka sharaf hasil hai. 

yr Charon bahnen momin hain:Ummul Fazl, Maimoona, 
Asmaa aur Salma. raziyallahu anhunna 

Xr Syyedah Ummul Fazl raziyallahu anha alimah, fazilah 
aur muhaddisah thin,unhon ne Nabi e kareem sallallahu 
Alaihi Wa Sallam se tees ahadees riwayat karne ka ezaaz 
hasil kiya. 

x Nabi e kareem sallallahu Alaihi Wa Sallam unki ziyart ke 
liye tashreef le jaaya karte, unke haan qailoolah karte 
aur doodh ka piyala nosh farmate. 

Xr Syyeduna Abbas bin Abdul Muttalib raziyallahu anhu ki 
biwi,Syyeda Maimoona ki bahan khalid bin waleed 
raziyallahu anhu ki khalah thin. 

Syyedah Ummul Fazl 


(RADHIYALLAHU ANHA) 

Jaleelul gadr Sahabiya Syyedah Ummul Fazi bint e Al 
Haris raziyallahu anha Nabi e kareem sallallahu Alaihi Wa Sallam 
ke chacha Syyeduna Abbas bin Abdul Muttalibraziyallahu 
anhu ki biwi thin aur unke che beton ki maan thin, jin ke 
naam ye hain: 

1. Al Fazl 2. Abdullah alfaqeeh 3. Ma'bad 
4. Qasam 4. Abdurrahman 6. Abdullah bin Yazeed 

Syyeduna Abbas bin Abdul Muttalib raziyallahu anhu khatim 
e rusul Syyeduna Muhammad sallallahu Alaihi Wa Sallam ke 
chacha muhtaram the, Ummul fazl raziyallahu anha ka asl 
naam Lubabah bint e Haris tha, ye apni kunniyat se 
mashhoor huin, ye Mainmoona raziyallahu anha ki bahan aur 
Syyeduna Khalid bin Waleed raziyallahu anhu ki khala aur 
Syyeda Asma bint e Umais raziyallahu anhaki walidah ki janib 
se bahan thin. 

Syyedah Ummul Fazl raziyallahu anha ko pahle marhale 
mein Islam qabool karne ka sharf hasil huwa, Syyedah 
Khadeejah raziyallahu anha ke ba'd inhon ne Islam qabool 
karne ki sa'adat hasil ki. 

Islam qabool karne ke ba'd inhon ne Madeena ki taraf 
hijrat karne ka iradah kiya lekin woh hijrat na kar sakin, 
unke bete Abdullah raziyallahu anhu kahte hain: 

" Main aur meri ammi kamzor auraton aur bchchon 
mein se the" (Bukhari ) 

Syyedah Ummul Fazl raziyallahu anha aalimah,fazilah aur 
muhaddisah thin, unhon ne Nabi e kareem sallallahu Alaihi Wa 
Sallam se tees ahadees riwayat karne ka ezaz hasil kiya. 

Syyeduna Abdullah bin Abbas raziyallahu anhuma se riwayat 

hai, kahte hain ke Rasoolullah sallallahu Alaihi Wa Sallam ne 
farmaya: 
"Charon bahnen momin hain:Ummul fazl,Maimoona, 
Asma aur Slama " 

Syyedah Maimoona raziyallahu anha Ummul momeneen ke 
a'ala maqam par fayez huin aur Syyedah Maimoonah | 
Ummul Fazl ki haqeeqi hamsheera thi. | 

(Sahihul Jame’: 2763) 

Syyeda Ummul Fazl raziyallahu anha ne aik ajeeb wa 
ghareeb khwab dekha aur woh uski ta'beer ma'loom 
karne ke liye Rasoolullah sallallahu Alaihi Wa Sallam ki khidmat 
mein hazir huin aur Aap se arz kiya ya Rasoolallah! main 
ne khwab dekha hai ke Aap ke jism ka aik hissa mere ghar 
mein hai, Rasoolullah sallallahu Alaihi Wa Sallam ne farmaya 
aap ne achcha khwab dekha,uski ta'beer ye hai ke Fati- 

mah ke haan ladka paida hoga aur tum use apne bete 
Qasam ke sath doodh pilayogi. 

Syyedah Ummul fazl raziyallahu anha ye khushkhabri sun 
kar ghar se bahar nilin thode arse ke ba'd Husain bin Ali 
raziyallahu anhu paida huye to Ummul Fazl raziyallahu anha ne 
uski kifalat apne zimme le li, 

Syyedah Ummul Fazl raziyallahu anha bayan karti hain ke 
main aik din Husain bin Ali raziyallahu anhu ko Rasoolullah 

. sallallahu Alaihi Wa Sallam ke paas le kar aayi to Aap us se piyar 
karne lage aur choomne lage, usne Rasoolullah sallallahu 
Alaihi Wa Sallam par peshab kar diya, Rasoolullah sallallahu 
Alaihi Wa Sallam ne farmaya Ummul fazl zara bete ko pakden 
is ne mujh par peshab kar diya hai woh kahti hain ke 
main ne use pakda aur usko chutki li to woh ro pada, 
main ne use kaha toone Rasoolullah sallallahu Alaihi Wa Sallam 
par peshab karke unhein takleef di hai, jab bachcha rone 
laga to Rasoolullah sallallahu Alaihi Wa Sallam ne farmaya: 

"Toone mere bete ko rula kar mujhe takleef di hai" 

phir Rasoolullah sallallahu Alaihi Wa Sallam ne paani mang- 
waya aur kapdon par cheente maar diye phir Aap ne 
farmaya: 
"Agar ladka peshab kare to cheente maar diya karo aur 
agar ladki peshab kare to kapde ko dho liya karo" 
(Tirmizi:375,Tabqaat ibn e Sa'd 8/278) 


Syyedah Ummul Fazl ka kaarnamah: 


Arafa ke din logon ko shak paida huwa,ba'z ne kaha ke 
Aap ka roza hai aur ba'z ne kaha Aap ka rozah nahi hai, 
Ummul Fazl raziyallahu anha ne Rasoolullah sallallahu Alaihi Wa 
Sallam ki taraf doodh ka piyala bheja Aap sallallahu Alaihi Wa 
Sallam ne ount par sawar hi doodh ka piyala pi liya, jis se 
logon ka shak jaata raha, ye kaarnama Syyedah Ummul 
Fazl raziyallahu anha ne logon ka shak door karne ke liya sar 
anjaam diya tha. (Bukhari:1988,Muslim:1123) 

Syyedah Ummul Fazl raziyallahu anha ne Syyeduna Usman 
bin Affan raziyallahu anhu ke daur e khilafat mein wafat 
paayi. Inna lillah... 

".. Woh apne Allah se raazi aur Allah us se raazi.." 


KAWAK 

Syyedah Fatimah bint e Asad 


(RADHIYALLAHU ANHA) 

x Rasooullah sallallahu Alaihi Wa Sallam ki murabbiyah. 

>” Muhajir khwateen ke sath hijrat karke ajr wa 
sawab hasil kiya. 

xr Ye pahli Hashmi khatoon hai jisne Hashmi ko janam 
diya aur woh ameerul momeneen huwa. 

x Jab Syyedah Fatimah bint e Asad raziyallahu anha faut 
huin to Rasoolullah sallallahu Alaihi Wa Sallam ne apni 
qamees uske kafan main shamil kardi. 

xr Aap sallallahu Alaihi Wa Sallam unhen dafan karne se 
pahle khud uski qabr mein lete. 

Syyedah Fatimah bint e Asad 


(RADHIYALLAHU ANHA) 

Syyedha Fatimah bint e Asad raziyallahu anha ko Rasoo- 
lullah sallallahu Alaihi Wa Sallam ki parwarish karne ka aezaaz 
hasil hai, ye pahli Hashmi khatoon hain jis ne Hashmi ko 
janam diya. 

Ye pahle Hashmi Khatoon hain jis ne ameerul momeneen 
ko janam diya ,ye baat Syyeduna Zubair bin Awwam 
raziyallahu anha ko batayi. (Siyar Aalam An Nubala 27118) 

Jab Abdul Muttalib faut huye to Abu Talib ne Rasoolullah 
sallallahu Alaihi Wa Sallam ki kifalat apne zimme li, Syyedah 
Fatimah bint e Asad raziyallahu anha Abu Talib ki biwi 
Rasoolullah sallallahu Alaihi Wa Sallam ka har tarah se khayal 
rakhtin aur apni aulaad se bhi ziyada Aap par tawajjoh 
detin, kionke unhon ne Rasoolullah sallallahu Alaihi Wa Sallam 
ke chehre par naadir qism ki raunaq dekhi aur Syyedah 
Fatimah bint e Asad raziyallahu anha ne is soorat e haal ka ba 
chashm e khud mushahadah kiya ke jab Rasoolullah 
sallallahu Alaihi Wa Sallam unke bachchon ke sath mil kar 
khana khate to khane mein khoob barkat paida ho jaati 
aur sab bachche sair ho kar khaate, Syyedah Fatimah bint 
e Asad raziyallahu anha ne Rasoolullah sallallahu Alaihi Wa Sallam 
ki harkaat wa sakanaat se mahsoos kar liya ke ye khuluq 
e azeem ke hamil hain. 

Jab Nabi e kareem sallallahu Alaihi Wa Sallam ne dekha ke 
Quraish Aap ke sathiyon ko tarah tarah ki takaaleef de 
rahe hain to Aap ne unhen Habsha ki taraf hijrat karne ka 
hukm de diya to Syyedah Fatimah bint e Asad raziyallahu 
anha ne apne bete Ja'far aur unki biwi Syyedah Asma bint e 
Umais raziyallahu anhuma ko al wida' kiya, Unka beta Ja'far 

Jab Nabi e kareem sallallahu Alaihi Wa Sallam aur Aap ke 
Sahaba e kiram raziyallahu anhum ne Madeene ki taraf hijrat 
ki to Syyedah Fatimah bint e Asad raziyallahu anha ne bhi 
muhajereen ke sath hijrat karne ki s'aadat hasil ki, is 
tarah unhon ne muhajir khwateen ke sath hijrat karke ajr 
w sawaqb hasil kiya. 

Abdullah bin Abbas raziyallahu anhu se riwayat hai ke jab 
Syyedah Fatimah bint e Asad raziyallahu anha ne wafaat payi 
to Nabi e kareem sallallahu Alaihi Wa Sallam ne apni qamees 
kafan mein shamil kardi aur unki qabr mein Rasoolullah 
sallallahu Alaihi Wa Sallam pahle khud lete phir unhen dafan 
karne ka hukm diya. 

Sahaba e kiram raziyallahu anhum ne arz ki, Ya Rasoolallh! 
Aap sallallahu Alaihi Wa Sallam ne pahli dafa' aise kiya hai to 
Aap sallallahu Alaihi Wa Sallam ne irshad farmaya ke ye woh 
azeemul martabat khatoon hai jis ne chcha Abu Talib ke 
bad sab se ziyadah meri khidmat ki,mere sath husn e 
sulook se pesh aayi, main ne unhein apni qamees is liye 
pahnayi taake unhen jannat ka libas pahna diya jaaye aur 
qabr mein isliye leta taake unke liye aasaniyan paida hon. 

(Majmauzzawayid 97257) 

Rasoolullah sallallahu Alaihi Wa Sallam unki gadr wa manzilat 
karte huye unki khidmat mein tahayef bhi pesh kiya karte 
the,Syyeduna Ali bin Abi Talib raziyallahu anhu farmate hain 
ke Rasoolullah sallallahu Alaihi Wa Sallam ko aik reshmi chogha 
bataur e tohfa diya gaya, Aap sallallahu Alaihi Wa Sallam ne 
farmaya ke iske do patte bana kar Fatimah naami 
khawateen mein taqseem kar dein to main ne use phad 
kar char do patte banye, aik dopatta Syyedah Fatimah 
bint e Rasoolullah ko diya,doosra dopatta Fatimah bint e 
Asad ko diya,teesra Fatimah bint e Hamzah ko diya aur 

chothi ka unhon ne naam nahi liya.(Usud Al Ghaba :7172) 

Sahaba e kiram raziyallahu anhum ke dilon mein Syyeda 
Fatimah bint e Asad raziyallahu anha ka bada maqam w 
martaba tha. 

Jab Syyeduna Ali bin Abi Talib raziyallahu annu ne Ghazwa 
e Uhud mein Talha bin Abi Talha ko gati kiya to Hajjaj bin 
Alaat Sulami ne unki bahaduri ki ta'reef ki aur is zimn 
mein unki walidah Syyedah Fatimah bint e Asad raziyallahu 
anha ki tarbiyat ko bhi kharaj e tahseen pesh ki. 

jab Syyedah Fatimah bint e Asad raziyallahu anha faut huin 
to Nabi e kareem sallallahu Alaihi Wa Sallam ne apni qamees 
unke kafan mein shamil kardi aur unhen dafan karne se 
pahle unki qabr mein Rasoolullah sallallahu Alaihi Wa Sallam 
khud lete. 


KE X XC 


CamScanner 


Hoyaot e Sahabiyaat 1153; Ç Maktaba Al Faizi, Hyd D 


Syyedah Umm e Roomaan 


(RADHIYALLAHU ANHA) 

Xr Syyedah Ayesha Siddiqua raziyallahu anha ki walidah 
mohtarmah. 

X Aik Jannti khatoon aur Ambiya ke ba'd saari makh- 
looq mein sab se behtar insan ya'ni Syyeduna Abu Bakr 
Siddiqe raziyallahu anhu ki biwi. 

xr Is ki beti Ummul momeneen Syyeda Ayesha Siddiqua 
raziyallahu anha thin,jin ki bariyyat ka elaan saat aasmanon 
ke upar se kiya gaya. 

Syyedah Umm e Roomaan 


(RADHIYALLAHU ANHA) 

Aik jannti khatoon aur Ambiya ke ba'd saari makhloog 
mein sab se behtar insan ya'ni Abu Bakr raziyallahu anhu ki 
biwi. 

Umm e Rooman bint e Aamir raziyallahu anha Syyeduna Abu 
bakr raziyallahu anha ki doosri biwi aik jaleelul qadr 
sahabiyah thin, unka musalman khawateen mein bada 
maqam wa martaba tha, ye apne pahle khawind Haris bin 
Sakheerah ke sath Makkah aayi thin aur woh Abu bakr ka 
haleef tha, ye zuhoor e islam se pahle ki baat hai,in ka 
khwind Haris faut ho gaya to iddat poori hone ke ba'd 
Syyeduna Abu Bakr raziyallahu anhu ne in se shadi kar li. 

(Al Isaba 47450) 

Syyedah Umm e Rooman raziyallahu anha ke daamad saari 
makhlooq mein afzal wa a'ala aur ajmal wa akmal 
Syyeduna Muhammad Mustafa sallallahu Alaihi Wa Sallam the. 

Inke khawind Syyeduna Abu Bakr Siddique raziyallahu anhu 
tha aur inki beti Ummul momeneen Syyedah Ayesha 
raziyallahu anha Siddiqua thin, jin ki bariyyat ka elaan saat 
aasmanon ke upar se kiya gaya, in ka beta jaleelul qadr 
shahsaswar sahabi Syyeduna Abdurrahman bin Abi Bakr 
raziyallahu anhuma tha. 

Syyeduna Abu Bakr raziyallahu anhu ki biwi Aur Syyedah 
Ayeshah raziyallahu anha aur Syyeduna Abdurrahman 
raziyallahu anhu ki walidah majidah Umm e Rooman bint e 
Aamir bin bin Uwaimir raziyallahu anha thin, ba'z unka naam 
Zainab batlate hain aur ba'z kahte hain ke unka naam 
da'd tha. 


Syyeduna Urwah bin Zubair rahimahullah se riwayat hai 

ke Ummul momeneen Syyedah Ayesha raziyallahu anha ne 
farmaya ke jab main ne hosh sambhala to mere waledain 
deen e Islam se munsalik the. 

Har roz Rasoolullah sallallahu Alaihi Wa Sallam hamare ghar 
subh ya sham ko tashreef laaya karte the, aik din ham 
ghar mein baithe the ke dophar ka waqt tha,kisi ne 
bataya ke Rasoolullah sallallahu Alaihi Wa Sallam tashreef laaye 
hain aur Aap kbhi us waqt tashreef nahi laate the, 
Syyeduna Abu Bakr Siddique raziyallahu anhu ne bataya ke 
Aap ne aate hi mujh se farmaya ke mujhe yahan se 
rawangi ka hukm mil gaya hai. 

Ummul momeneen Syyedah Ayesha raziyallahu anha farmati 
hain ke jab main ne hosh sambhala to apne walidain ko 
deen e Islam se munsalik dekha, ma'loom hota hai ke 
Syyedah Umm e Rooman raziyallahu anha ne Syyeduna Abu 
Bakr raziyallahu anhu ke fauran ba'd Islam qabool karne ki 
sa'adat hasil kar li thi. 

Umm e Rooman raziyallahu anha Daar e Arqam mein dawat 
e islamiyah mein masroof shakhsiyaat ki khidmat kiya 
karti thin, unhein khana muhayya karti aur apne khaw- 
ind Syyeduna Abu Bakr Siddique raziyallahu anhu ke sath mil 
kar musalmanon ke gham mein shareek hotin. 

Is jaleelul qadr khatoon ne sahaba e kiram raziyallahu 
anhum aur Nabi e kareem sallallahu Alaihi Wa Sallam ke liye apne 
ghar ke darwaze khol diye the taake Syyeduna Abvu bakr 
ke sath mashware karne ke liye jis waqt chahen aa saken. 

Syyedah Ayeshah raziyallahu anha se riwayat hai, farmati 
hain ke Nabi e kareem sallallahu Alaihi Wa Sallam ne mere sath 
shadi ki jab ke meri umr 6 saal thi phir ham Madeena aa 
gaye,ham Banul Haris bin Khazraj ke haan farokash 
huye,mujhe bukhar ho gaya ,mere sar ke baal jhad gaye, 
phir mere sar par baal poore aa gaye, aikroz main jhoole 
mein thi ke mere paas meri walidah Umm e Rooman 

raziyallahu anha aayi, mere sath meri saheliyan khel rahi 
thin, unhon ne mujhe aunchi aawaaz se bulaya main unke 
paas gayi,main nahi jaanti thi ke ammi ke kia irade hain, 
unhon ne mera hath pakda aur ghar ke darwaze par la 
khada kiya,mera saans phoola huwa tha phir mujhe saans 
lene mein qadre aasani mahsoos hone lagi,phir meri 
ammi jaan ne paani se mera munh dhoya aur mere sar ke 
baal apne hath se durust kiye aur mujhe ghar ke andar 
dakhil kar diya,ghar mein Ansaar ki khwateem baithi hui 
thin,unhon ne mujhe dekhte hi khair wa barkat ki du'a di 
aur mujhe achche naseeb waali qarar diya, unhon ne 
mujhe dulhan ka roop diya phir meri rukhsati amal mein 
aayi ,us waqt meri umr 9 saal thi. (Bukhari) 

Abu Daud ki aik riwayat mein ye mazkoor hai ke Syye- 
dah Ayesha raziyallahu anha farmati hain ke woh auraten 
mujhe le gayin,unhon ne mera sar dhoya aur mujhe 
dulhan ke roop mein sanwara aur mujhe Rasoolullah 
sallallahu Alaihi Wa Sallam ke haan rukhsat kiya. 

(Abu Dawud, kitabul Adab) 

Syyedah Umm e Rooman raziyallahu anha ne ahd e nabawi 

6 hijri mein wafaat paayi. (At tabqatul kubra 8/276) 


XC UC YU 


CamScanner 


4 Hayaat e Sahabiyaat > { 1575 Ç Maktaba Al Foizi,Hyd ? 


Jaleelul gadr 


Sahabiyaat e tayyebaat 


Jinhon ne Madrasa e Nuboowat se faiz hasil kiya 

Syyedah Ummul Munzir bint e Qais 


(RADHIYALLAHU ANHA) 

xr Rishte mein Nabi e kareem sallallahu Alaihi Wa Sallam ki 
khala lagti thin. 

xr Syyedah Ummul munzir raziyallahu anha un sahabiyat 
ke sath thin jinhon ne maut par bai'at karne ke liye jaldi 
ki. 

x Nabi e kareem sallallahu Alaihi Wa Sallam ki zaban e 
mubarak se jannat ki basharat hasil ki. 

xr Aap sallallahu Alaihi Wa Sallam un ke haan khana 
khaate aur ye irshad farmate ke uska khana ba barkat 
aur mufeed hai. 

Syyedah Ummul Munzir bint e Qais 


(RADHIYALLAHU ANHA) 

Salma bint e Qais bin Amr bin Ubaid raziyallahu anha Jin ki 
kunniyat ummul munzir thi, rishte mein Nabi e kareem 
sallallahu Alaihi Wa Sallam ki khalah lagti thi,yeh Sulait bin Amr 
raziyallahu anhu ki hamsheera thi. 

Sulait bin Amr raziyallahu anhu ko Ghazwa e Badr, Khandaq 
aur deegar ghazwaat mein Rasoolullah sallallahu Alaihi Wa 
Sallam ke sath shareek hone ka aezaz hasil huwa. 

Woh Abu Ubaidah bin Jarrah raziyallahu anhu ke sath 
mashhoor wa ma'roof ma'rakah Jisr mein shareek huye 
aur usmein daad e shuja'at dete huye jaam e shahadat 
nosh kar gaye, unki peeche koi aulad na thi. 

(At tabaqat Al kubra 37512) 

Syyedah Ummul munzir raziyallahu anha un khawateen 
mein se thijinhon ne Nabi e kareem sallallahu Alaihi Wa Sallam 
ke dast e mubarak par bai'at ki, woh is bai'at ki daastan 
khud bayan karte huye kahti hain ke main Rasoolullah 
sallallahu Alaihi Wa Sallam ki khidmat mein hazir hui aur 
Ansaari khawateen ke sath main ne Aap ki bai'at ki, jab 
ham ne bai'at ki to ye sharayet aayid ki gayin" ke ham 
Allah ke sath kisi cheez ko shareek na thahrayen, na ham 
chori karen, na ham zina ka irtekab karen, na ham apni 
aulaad ko qatl karen, na ham kisi par bohtan lagayen,na 
ham rasoolullah ki ma'roof mein na farmani karen" aur 
Aap ne ye bhi irshad farmaya ke tum mein se koi apni 
khawind ko dhoka na de. 

Syyedah Ummul Munzir raziyallahu anha kahti hain ke ham 
ne Rasoolullah sallallahu Alaihi Wa Sallam ki ba'at ki aur wapas 
aa gayin,phir main ne un mein se aik aurat se kaha ke 

poocho ke khawindon ko dhoka dene se kia muraad hai? 
woh kahti hain ke main ne Aap se ye poocha to Aap 
sallallahu Alaihi Wa Sallam ne irshad farmaya ke tum apne 
khawind ka maal lo aur phir us par fakhr karo,yahi to 
dhoka hai. (Musnad e Ahmad 6 /380,423) 

Syyedah Ummul munzir raziyallahu anha woh jaleelul gadr 
sahabiyah hain jinhen Nabi e kareem sallallahu Alaihi Wa 
Sallam ki taraf se khushgawar khushnoodi hasil thi, 
Rasoolullah sallallahu Alaihi Wa Sallam unki ziyarat ke liye 
tashreef le jaaya karte the,wahan unke haan Aap sallallahu 
Alaihi Wa Sallam khana khate aur ye irshad farmate ke in ka 
khana babarkat aur bada mefeed hai. 

Syyedah Ummul minzir raziyallahu anha se riwayat hai 
kahti hain ke Rasoolullah sallallahu Alaihi Wa Sallam tashreef 
laaye aur Aap sallallahu Alaihi Wa Sallam ke sath Ali bin Abi 
Talib sallallahu Alaihi Wa Sallam the, unke hath par phunsi nikli 
hui thi,hamare ghar mein dol latak rahe the jin mein 
khane ki ashya thin,Rasoolullah sallallahu Alaihi Wa Sallam unse 
khane lage,Syyeduna Ali bin Abi Talib raziyallahu anhu bhi 
khane lage to Rasoolullah sallallahu Alaihi Wa Sallam ne 
farmaya:Ali ruk jao tumhare phunsi nikli hui hai, 
Syyeduna Ali raziyallahu anha sun kar ruk gaye. 

Syyedah Ummul Munzir raziyallahu anha farmati hain ke 
main jau ka mashroob bana kar Aap ki khidmat mein 
laayi,to Rasoolullah sallallahu Alaihi Wa Sallam ne farmaya:Ali 
daaliye,ye tere liye mufeed hai. 

(Abu Dawud,Tirmizi,Ibn e Majah:3442) 

Syyedah Ummul Munzir raziyallahu anha ne Nabi e kareem 
sallallahu Alaihi Wa Sallam ki do dafa' bai'at karne ki sa'adat 
hasil ki,doosri bai'at darakht ke neeche Hudaibiya ke 
maqam par kijise (Bai'at e Rizwan) ke naam se yaad kiya 
jaata hai, ye bai'at 6 hijri mein ki gayi, jab mushrekeen ne 

Syyeduna Usman bin Affan raziyallahu anhu ko Makkah mein 
rok liya tha aur ye ,mashhoor ho gaya ke Syyeduna Usman 
ko qatl kardiya gaya hai,Rasoolullah sallallahu Alaihi Wa Sallam 
ne apne Sahab e kiram ko Syyeduna Usman bin Affan ka 
badla lene ke liye Allah ta'ala ke hukm ke mutabiq bai'at 
li,Syyedah Ummul Munzir un sahabiyaat ke sath thin, 
Jinhon ne maut par bai'at karne ke liye jaldi ki aur is 
tarah Nabi e kareem sallallahu Alaihi Wa Sallam ki zuban e 
mubarak se jannat ki basharat hasil ki, Rasoolullah 
sallallahu Alaihi Wa Sallam ne is mauqe par ye irshad farmaya: 
"Jis ne darakht ke neeche bai'at ki woh jahannam mein 
dakhil nahi hoga" (Bukhari,Fazailussahabah) 


WA XC YO 

į Semen, 
Ç Hayocte Schobiyoa! ) {162} 


Syyedah Umm e Haraam bint e Milhan 


(RADHIYALLAHU ANHA) 

# Inko samundri jung mein shaheed hone ka aezaaz 
hasil huwa. 

x Yemashhoor wa ma'roof sahabi Syyeduna Anas bin 
Malik raziyallahu anhu ki khalah thin. 

xr Nabi e kareem sallallahu Alaihi Wa Sallam ki bai'at ki, 
hijrat ki aur Rasoolullah sallallahu Alaihi Wa Sallam se 
ahadees bayaan kin. 

Syyedah Umm e Haraam bint e Milhan 


(RADHIYALLAHU ANHA) 

Syyedah Umm e Haram bint e Milhan raziyallahu anha aik 
Jaleelul qadr shabiyah thin, Unko samundri jung mein 
shaheed hone ka aezaaz hasil huwa,ye Syyedah Umm e 
Sulaim raziyallahu anha kí hamsheerah thin. 

Yeh Mashhor wa ma'roof sahabi Syyeduna Anas bin 
Malik raziyallahu anhu ki khalah thin, Haram aur Sulaim do 
shaheed bhaiyon ki bahan thin, ye donon Milhan bin 
Khalid ke bete the aur donon bhai Ma'rak e Maunah mein 
shaheed huye, Haram raziyallahu anhu ko jab dauran e Jung 
peeche se neza laga to unke munh se ye taareekhi jumla 
nikla "Rabb e ka'ba ki qasam main kamiyab ho gaya" 

Syyedah Umm e Haram raziyallahu anha ke khawind ka 
naam Syyeduna Ubadah bin Samit raziyallahu anhu hai,ye 
jaleelul qadr Sahabi un sattar afrad mein shamil the jo 
Aqaba e saniyah mien hazir the. 

Aur ye barah naqeebon mein se aik the, inhon ne Rasoo- 
lullah sallallahu Alaihi Wa Sallam ke sath tamam jungon mein 
hissa lene ki sa'adat hasil ki,Syyeduna Ubadah bin Samit 
raziyallahu anhu Aqbi Badri aur Ansari Sahabi the. 

Syyedah Umm e Haram raziyallahu anha ne Islam qabool 
kiya,Nabi e kareem sallallahu Alaihi Wa Sallam ki bai'at ki, hijrat 
ki aur Rasoolullah sallallahu Alaihi Wa Sallam se ahadees bayan 
kin. 

Rasoolullah sallallahu Alaihi Wa Sallam unki ziyarat ke liye 
jaaya karte the aur uski izzat wa takreem kiya karte the 
,Anas bin Malik raziyallahu anhu se riwayat hai, kahte hain ke 
Rasoolullah sallallahu Alaihi Wa Sallam Syyedah Umm e Haram 
raziyallahu anha ke haan unki ziyarat ke liye tashreef le jaate 

qur woh Aap sallallahu Alaihi Wa Sallam ki khidmat mein khana 
pesh karti. (Muslim) 

Imam Nawawi rahimahullah likhte hain ke tamam Ulama 
ka is baat par ittefaq hai ke Syyeda Umm e Haram 
raziyallahu anha Rasoolullah sallallahu Alaihi Wa Sallam ki muhrim 
thin, lekin kaifiyat mein Ulama ka ikhtelaaf hai. 

Allamah Ibne Abdul Bar kahte hain” Syyedah Umm e 
Haram bint e Milhan raziyallahu anhu Rasoolullah sallallahu 
Alaihi Wa Sallam ki razayi khala thin, ba'z kahte hain ke ye 
Rasoolullah sallallahu Alaihi Wa Sallam ke walid ki khalah thin. 

Syyedah Umm e Haram bint e Milhan raziyallahu anha Syy- 
eduna Ubadah bin Samit raziyallahu anhu ki biwi thin, 
Rasoolullah sallallahu Alaihi Wa Sallam unke haan tashreef le 
gaye, unhon ne Aap ki khidmat mein khana pesh kiya, Aap 
sallallahu Alaihi Wa Sallam ke sar mein kanghi ki ,Rasoolullah 
sallallahu Alaihi Wa Sallam so gaye,phir Aap bedar huye to Aap 
hans rahe the, kahti hain ke main ne arz ki, ya Rasoo- 
lallah!Aap hans kis wajah se rahe hain,Aap sallallahu Alaihi 
Wa Sallam ne farmaya mere saamne meri ummat ke kuch 
log pesh kiye gaye jo Allah ta'ala ki raah mein jihad kar 
rahe the,to Syyedah Umm e Haram raziyallahu anha ne kaha 
Ya rasoolallah! du'a kijye ke Allah ta'ala mujhe bhi 
unmein se karde, Rasoolullah sallallahu Alaihi Wa Sallam ne 
farmaya to un mein sare fehrist hai. 

Anas bin Malik raziyallahu anhu farmate hain ke Syyedah 
Umm e Haram bint e Milhan raziyallahu anha apne khawind 
Syyeduna Ubadah bin Samit raziyallahu anhu ke hamraah 
jihad ke liye rawana huin, jab bahri jahaz sahil par langar 
andaaz huwa to ye ghode se ye zameen par sawar 
hui,ghode se ye zameen par gardan ke bal giri aur wafaat 
pa gayi. 

Ye wagi'ah Ghazwa e Qabras mein pesh aaya ,unhen usi 
jazeere mein dafan kar diya gaya, us lashkar e Islam ke 


CamScanner 


Hayaat e Sahabiyaat 4 "165 $ C Maktaba Al Faizi,Hyd > 


ameer Syyeduna Muawiyah bin Abi Sufyan raziyallahu anhu 
the aur ye Syyeduna Usman bin Affan raziyallahu anhu ka 
daur e khilafat tha. ye jung 27 hijri mein hui thi. 

Maktaba Al Faizi,Hyd 


Syyedah Umm e Atiyyah Al Ansariyah 


(RADHIYALLAHU ANHA) 

xr Syyedah Umm e Atiyyah raziyallahu anha faqeehah, 
haifaz,aalimah aur fazilah khatoon thin. 

xr In se chalees ahadees marwi hain aur un mein se 6 
ahadees Bukhari wa Muslim mein hain. 

xr Sahaba e kiram aur tabeyin e ezaam ki kaseer 
ta'dad in se mayyet ko gusl dene ka tareeqa maloom kiya 
karte the. 

Syyedah Umm e Atiyyah Al Ansariyah 


(RADHIYALLAHU ANHA) 

Syyedah Umm e Atiyyah raziyallahu anha khawateen sahaba 
mein aik alim fazil khatoon thin aur woh un khawateen 
mein se aik thin jinhon ne jihad ,fiqh aur riwayat e hadees 
ke hawale se taareekh mein gahre nuqoosh chode. 

Un ka naam Nusaiabdh bint Al Haris Al Ansariyah tha, 
ye azeemul martabat khawateen Sahaba mein se aik thin, 
inhon ne ansaar ki khwateen ke sath mil kar pahle 
marhale mein Islam qabool karne ki sa'adat Hasil ki, ye 
Maidaanaha e jung mein talwaron ke zere saaya lashkar 
e Islam ke sath chalti rahi, ye piyase mujahedeen ko paani 
pilatin, zakhmiyon ki marham patti kartin, unke bahte 
khoon par patti baandhtin aur unke liye khana tayyar 
kiya karti thin. 

Syyedah Umm e Atiyyah raziyallahu anha se riwayat 
hai,kahti hain ke main ne Nabi e kareem sallallahu Alaihi Wa 
Sallam ke sath saat jungon mein hissa liya main muja- 
hedeen ke liye khana tyyar karti, zakhmiyon ka elaj mu'a- 
lajah karti aur beemaron ki teemardari karti. (Muslim) 

Ghazwa e Khayber mein Syyedah Umm e Atiyyah raziya- 
llahu anha un bees khwateen mein shamil thin, jo jihad ka 
ajr w sawab hasil karne ke liye Rasoolullah sallallahu Alaihi 
Wa Sallam ke sath jung ke liye rawana huin. 

(At Tabqaatul kubra 87456) 

Umm e Atiyyah raziyallahu anha se riwayat hai kahti hain ke 
jab Rasoolullah sallallahu Alaihi Wa Sallam ki beti Zainab faut 
huyi to Aap sallallahu Alaihi Wa Sallam ne irshad farmaya: 

"Ise taaq adad mein gusl do,teen ya paanch martabah 
aur aakhir mein khafoor ya kuch kafoor milaao aur jab 

gusl de chuko to mujhe balaao" 
(Bukhari:167, Muslim:939) 
Syyeday Umm e Atiyyah raziyallahu anha se Sahaba e kiram 
mein se Syyeduna Anas bin Malik raziyallahu anhu ne Hadees 
riwayat karne ka sharaf hasil kiya aur tabe'aeen mein se 
Muhammad bin Seereen, unki bahan Hafsa bin Seereen , 
Umm e Shurahbeel, Ali bin Aqmar, Abdul bin Umair aur 
Ismail bin Abdurrahaman ne ahadees riwayat karne ki 
s'aadat hasil ki. (Siyar A'alam An Nubala 27318) 
Syyedah Umm e Atiyyah raziyallahu anha kaha karti thin ke 
hamein janaze ke peeche chalne se mana ' kar diya gaya. 
(Bukhari:1278,Muslim:938) 
Syyedah Umm e Atiyyah raziyallahu anha ne Basra mien 
wafaat payi, logon ne unse bada ilmi aur fiqhi istefada 
kiya, Sahaba e kiram aur Tabe'aeen e ezaam ki kaseer 
ta'daad un se mayyet ko gusl dene ka tareeqa ma'loom 
kiya karti thi, Syyedah Umm e Atiyyah raziyallahu anha ne 
taqreeban sattar saal ki umr paayi. 


XC XC YU 

Syyedah Umm e Haani 


(RADHIYALLAHU ANHA) 

x Aye Umm e Haani jise toone panaah di use ham ne 
bhi panaah di. 

xr Aap sallallahu Alaihi Wa Sallam ne farmaya Umm e Haani 
khush aamdeed. 

Xr Syyedah Umm e Haani raziyallahu anha apne piyare 
bhai (Ali bin Abi Talib raziyallahu anhu) shahadat ke mauqe' 
par bahut royi. 

Syyedah Umm e Haani 


(RADHIYALLAHU ANHA) 

Syyedah Umm e Haani raziyallahu anha ka naam fakhita 
bint e Abi Talib tha, Inki walidah ka naam Syyedah Fati- 
mah bint e Asad raziyallahu anha tha. 

In ka khawind Hubairah bin Amr Makhzoomi aise 
muazzaz logon mein se tha jin ko muashare mein rashk ki 
nigah se dekha jaata tha,Syyedah Umm e Haani ke char 
bete huye,jin ke naam bittar teeb ye hain: 

Amr, Ja'dah, Haani, aur Usuf. 

Syyedah Umm e Haani raziyallahu anha ne fatah e Makkah 
ke mauqe par Islam qabool kiya,jab unhon ne Islam 
qabool kiya to unka khawind Hubairah shirk ki haalat 
mein Yaman ki taraf bhag gaya, wahan Najraan mein 
darmandah aur dhutkarah huwa rihayesh pazeer huwa. 

Hubairah Najran mein kufr ki haalat mein rihayish 
pazeer raha yahantak ke woh maut ke munh mein chala 
gaya, Syyedah Umm e Haani raziyallahu anha apni aulad ki 
nigehdasht kartin aur unki har tarah se hifazat kartin, 
Rasoolullah sallallahu Alaihi Wa Sallam ne Syyedah Umm e 
Haani raziyallahu anha ko shadi ki peshkash ki lekin unhon ne 
kaha ya Rasoolallah main bachchon waali aurat hun, 
mujhe andesha hai ke ye bachche Aap ke liye takleef ka 
bais banenge,Rasoolullah sallallahu Alaihi Wa Sallam ne is 
mauzoo' ko hi chod diya aur is se pahlu tahi ikhtiyar kar li 
aur is mauzoo ko nazar andaaz kar diya. 

Abu Hurairah raziyallahu anhu se riwayat hai kahte hain ke 
Rasoolullah sallallahu Alaihi Wa Sallam ne Umm e Haani 
raziyallahu anha ki taraf paigham bheja to unhon ne kaha: Ya 
Rasoolallah! main umr raseeda ho chuki hun aur main 

ayaal daar bhi hun, Rasoolullah sallallahu Alaihi Wa Sallam ne 


farmaya: 
"behtareen auraten jo ount par sawar hon Quraish ki 
auraten hain...” (Muslim,Sahihul Jame':3325) 


Fatah e Makkah ke din Rasoolullah sallallahu Alaihi Wa Sallam 
Umm e Haani raziyallahu anha ke ghar mein dakhil huye aur 
unse poocha kiya tumhare paas khana hai jise ham kha 
saken , unhon ne arz ki Ya Rasoolallah! bas thoda sa sirka 
hai, Nabi e kareem sallallahu Alaihi Wa Sallam ne farmaya:use 
hamare paas laao, woh ghar saalan se khali nahi hota jis 
mein sirkah ho.(Tirmizi, Sahihul Jame':4387) 

Aik riwayat mein alfaz is tarah hain: 

"Woh ghar saalan se khali nahi hota jis mein sirkah 
maujood ho” (Sahihul Jame':5544) 

Nabi e kareem sallallahu Alaihi Wa Sallam Syyedah Umm e 
Haani raziyallahu anha ke ghar tashreef le jaaya karte, unke 
haan gailoolah karte,unka mashwerah qabool karte aur 
unki raay ki mukhalafat nahi kiya karte the. 

Syyedah Umm e Haani raziyallahu anha farmati hain ke 
main Fatah e Makkah ke din Rasoolullah sallallahu Alaihi Wa 
Sallam ke haan gayi, Aap gusl kar rahe the aur Syyedah 
Fatimah raziyallahu anha ne parda ka intezaam kiya huwa 
tha,main ne salaam arz kiya Aap sallallahu Alaihi Wa Sallam ne 
poocha ye kaun hai? main ne arz kiya Umm e Haani hun 
Aap ne farmaya Umm e Haani ko khush aamdeed. 

Jab Aap sallallahu Alaihi Wa Sallam gusl se farigh huye to Aap 
ne 8 rak'at namaz padhi, Aap ne apne jism par kapda 
lapet rakha tha,main ne arz kiya ya rasoolallah!meri 
walidah ka khayal hai ke Ali us shaks ko qatl kardena 
chahta hai jise main ne panah de rakhi hai, yani Hubairah 
ke fulan bete ko main ne panaah de rakhi hai. 

Nabi e kareem sallallahu Alaihi Wa Sallam ne farmaya: 

“Aye Umm e Haani jise toone panaah di use ham ne 

panaah di" 

ye chasht ka wagt tha. 

Jab Syyeduna Ali bin Abi Talib raziyallahu anhu par bad 
bakht kameena sifat mujrim Abdurrahman bin muljim ne 
gatilana hamla kiya jis ke nateeje mein woh wafaat pa 
gaye to Syyedah Umm e Haani raziyallahu anha apne piyare 
bhai ki judayi par bahut royi. 

Umm e Haani raziyallahu anha ko apne bhai Ali bin Abi Talib 
raziyallahu anhu ke qatl par bahut dili sadma huwa, unpar 
gham toot pade ke jin ka woh muqabalah na kar sakin, isi 
gham mein unki rooh unke pakeezah jism se parwaaz kar 
gayi. 

"..Allah un par raazi aur woh Allah par raazi..." 

Allah subhanahu w ta'ala un par apni rahmat ki barkha 

barsaaye. 


KEKEKE 

Syyedah Umaimah bint e Subaih 


(RADHIYALLAHU ANHA) 
ZZ Syyedul huffaz jaleelul qadr sahabi Syyeduna Abu 
Hurairah raziyallahu anhu ki walidah thin 
xr "Ilahi Abu Hurairah ki walidah ko hidayat naseeb 
karde” 
Xr Sakhawat aur fayyazi ka unsur is qadar ghalib tha 
ke unke is tarz e amal par rashk aata . 

Syyedah Umaimah bint e Subaih 


(RADHIYALLAHU ANHA) 

Syyedah Umaimah bint e Subaih raziyallahu anha Syyedul 
huffaz, jaleelul qadr,Sahabi Syyeduna Abu Hurairah Ad 
Dausi Al yamani raziyallahu anhu ki walidah thin, Syyeduna 
Abu Hurairah raziyallahu anhu ke walid us waqt faut huwa 
jab ye abhi choti umr ke the,unhon ne yateemi ki zindagi 
apni walidah Syyedah Umaimah raziyallahu anha ki zer e 
nigrani basar ki, ye Umm e Abi Hurairah raziyallahu anhu ke 
naam se ma roof thi. 

Syyeduna Abu Hurairah raziyallahu annu Maah e Muharram 
7 hijri ko musalman ban kar Nabi e kareem sallallahu Alaihi 
Wa Sallam ki khidmat mein hazir huye, lekin unki walidah 
ne Islam qabol karne se inkar kar diya tha,woh shirk par 
ba dastoor qaim rahi,Syyeduna Abu Hurairah raziyallahu 
anhu unhein Islam qabool karne ki da'wat dete lekin wo 
Allah aur uske Rasool ke ahkamaat ke aage sar e tasleem 
kham karne se inkar kardeti. 

Aik din Syyeduna Abu Hurairahraziyallahu anhu Nabi e 
kareem ki khidmat mein hazir ho kar shikwah karne lage 
ke ammi jaan badastoor shirk par dati huyi hain, Ya 
Rasoolallah sallallahu Alaihi Wa Sallam Aap unke liye du'a kijiye 
ke woh Islam qabool kar le, Rasoolullah sallallahu Alaihi Wa 
Sallam ne du'a ki to to unhon ne Islam qabool kar liya jis ki 
wajah se Syyeduna Abu Hurairah raziyallahu anha ki aankhen 
thandi ho gayin, woh bahut ziyadah shadan wa farhan 
the ke unki walidah ne Islam qabool kar liya. 

Syyeduna Abu Hurairah raziyallahu anhu farmate hain ke 
main apni ammi jaan ko da'wat diya karta tha woh use 
qabool karne se inkar kardiya karti thin,aik din main ne 

unhein Islam qabool karne ki da'wat di to unhon ne mujhe 
Rasoolullah sallallahu Alaihi Wa Sallam ke khilaf be nuqat 
sunayin ,mujhe unka rawayya bahut bura mahsoos huwa, 
main ne Rasoolullah sallallahu Alaihi Wa Sallam se arz ki Ya 
rasoolullah!Allah ta'ala se du'a kijye ke woh meri ammi 
ko hidayat ata kar de,Rasoolullah sallallahu Alaihi Wa Sallam ne 
du'a ki: 

"Hahi Abu Hurairah ki walidah ko hidayat naseeb 
karde" 

Syyeduna Abu Hurairah raziyallahu anhu kahte hain ke 
main Rasoolullah sallallahu Alaihi Wa Sallam ki du'a ki khush- 
khabri le kar nikla, khushi khushi apne ghar ke darwaze 
par pahuncha dekha ke woh band hai, meri walidah mere 
paun ki aahat sun li thi, unhon ne andar se kaha aye Abu 
hurairah zara thahro! main ne paani girne ki aawaz sun 
li. 

Syyeduna Abu Hurairah raziyallahu anhu farmate hain:meri 
ammi jaan ne ghusl kiya,jaldi se kapde pahne aur sar par 
dopatta liye baghair darwazah khol diya,phir usne mere 
saamne kaha aye Abu Hurairah! 

"Main gawahi deti hun ke Allah ke siwa koi ma'bood e 
haqeeqi nahi aur Muhammad us ke bande aur rasool 
hain" 

Syyeduna Abu hurairah raziyallahu anhu kahte hain ke main 
ye khushgawar manzar dekh kar Rasoolullah sallallahu Alaihi 
Wa Sallam ki khidmat mein hazir huwa aur main intehayi 
khushi ki wajah se rone laga, main ne kaha: Ya Rasoo- 
lallah basharat ho Allah ta'ala ne Aap ki du'a qabool kar 
li hai, meri walidah ne Islam qabool kar liya hai, Rasoo- 
lullah ne Allah ta'ala ki hamd o sana ki aur phir farmaya 
bahut achcha huwa, uske ba'd Syyeduna Abu Hurairah 
raziyallahu anhu ne arz ki Ya Rasoolullah ! Allah ta'ala se 
du'a kijiye ke meri aur meri walidah ki izzat logon ke 

dilon mein daal de aur logon ki mahabbat,izzat aur 
ehteram hamare dilon mein daal de, to Rasoolullah salla- 
Ilahu Alaihi Wa Sallam ne ye du'a ki: 

"Ilahi apne in bandon ko yani Abu Hurairah aur uski 
walidah ko apne momin bandon ke dilon mein mahboob 
banade aur unke dilon mein mominon ki mahabbat daal 
de" 

Syyeduna Abu Hurairah raziyallahu anhu kahte hain ke is 
du'a ke ba'd main ne dekha ke Allah ki saari momin ma- 
khlooq jis ne mera naam suna hota aur mujhe dekha na 
hota to phir bhi woh mujh se mahabbat karta. 

(Muslim:2491) 

Syyedunah Umaimah bint e Subaih raziyallahu anha mein 
sakhawat aur fayyazi ka unsur is qadar ghalib tha ke 
unke tarz e amal par rashk aata,woh sakhawat aur fayya- 
zi ke etebaar se aik misali khatoon thin. 

Humaid bin Malik bin Khusaim se riwayat hai,woh kahte 
hain ke main Abu Hurairah raziyallahu anhu ke paas aqeeq 
mein waqe' un ke ghar baitha huwa tha, Madeena se kuch 
log chaupayon par sawar ho kar aaye aur wahan 
utre,Humaid kahte hain ke Syyeduna Abu Hurairah 
raziyallahu anhu ne kaha meri ammi ke paas jaao aur unse 
kahna ke tera beta salaam kahta hai aur woh ye kahta 
hai ke hamein khaane ke liye kuch inayat kijiye,to unhon 
ne teen paleton mein jau rakhe aur aik palet mein zaitoon 
aur namak rakh kar mere sar par rakh diya,main use 
utha kar unke paas le aaya aur unke saamne rakh diya, 
Syyeduna Abu Hurairah raziyallahu anhu ne dekhte hi ba 
aawaz e bulan Allahu kabar kaha aur ye kaha ke us Allah 
ka shukr jis ne khane se shikam sair hone ka mauqa' diya 
warna hamare khane ke liye to sirf khajoor aur paani hi 
muyassar the, qaum ne khaane mein se kuch bhi na liya 
jab woh wapas gaye to Syyeduna Abu Hurairah raziyallahu 

anhu ne farmaya:mere bete! apni bakri se husn e sulook se 
pesh aaya karo, us se mitti jhad diya kar use nahla dhula 
kar umda roop diya kar, bila shubah woh jannat ka cha- 
upaya hai,mujhe qasam hain us zaat ki jis ke haath mein 
meri jaan hai! logon par aik waqt aisa aayega ke bakri- 
yon ke rewad use marwan ke ghar se bhi ziyadah piyara 
lagega. (Al Adabul mufrad:572) 


KEKEKE 

Syyedah Asmaa bint e Yazeed bin Sakan 


(RADHIYALLAHU ANHA) 

xr Khateebatuunnisaa. 

x Aik muhiddash,aalimah,fazilah, jaleelul qadr 
mujahidah,badi aqlmand,deendaar,muttaqi aur parhez- 
gaar khatoon thin. 

xr Pahle marhale par Syyeduna Mus'ab bin Umair 
raziyallahu anhu ke zriye Islam qabool karne ki sa'adat hasil 
karne waali. 

xr Syyedah Asmaa bint e Yazeed raziyallahu anha ne apne 
khaime ki laathi se 9 roomi qatl kar diye. 

Syyedah Asmaa bint e Yazeed bin Sakan 


(RADHIYALLAHU ANHA) 

Syyedah Asma bin Yazeed raziyallahu anha aik muhaddi- 
ah,'aalimah, fazilah ,jaleelul qadr mujahidah,badi 
aqlmand ,deendaar, muttaqi,parhezgaar aur fann e khita- 
bat ki mahir khatoon thin,isi munasabat se woh khatee- 
batunnisa ke laqab se mashhoor wa ma'roof thi, ye un 
pakeezah khawateen mein se aik thin jo eiman,ilm aur 
sabr ke hawale se misali khwateen kahlati thin,ye un 
Ansaar mein se thin jinhon ne pahle marhale par Syye- 
duna Mus'ab bin Umair raziyallahu anhu ke zariye Islam 
qabool karne ki sa'adat hasil ki. 

Syyedah Asmaa bint e Yazeed raziyallahu anha un khwateen 
mein se thin jo siraat e mustaqeem par gamizan hone ke 
liye Rasoolullah se deeni masayel daryaaft kiya karti thin 
aur woh khair w bhalayi ki raah par chaltin, yahi wajah 
hai ke unhen aik danishwar aur deendaar khatoon hone 
ka sharaf hasil hai,ye jaleelul qadr Sahabi Syyeduna 
Mua'az bin Jabal raziyallahu anhu ke chacha ki beti thin. 

Syyedah Asma raziyallahu anha ka nasab Syyeduna Sa'd bin 
Mua'az raziyallahu anhu ke nasab ke sath in donon ke daada 
imraul qais bin Zaid bin Abdul Ashhal par jaa milta hai. 

Syyedah Asma bint e Yazeed raziyallahu anha hijrat ke pahle 
saal Nabi e kareemsallallahu Alaihi Wa Sallam ki khidmat mein 
hazir huim aur Islam par Aap ki bai'at ki, Rasoolullah sall- 
allahu Alaihi Wa Sallam Sooratul Mumtahinah ki darj zail 
Aayaat ki raushni mein auraton se bai'at liay karte the, 
Irshad e Baari hai: 

"Ayed Nabi! jab aap ke paas momin auratein bai'at 
karne ke liye aayen aur is baat ka 'ahad karen ke woh 

Allah ke sath kisi cheez ko shareek na karengi,chori na 
karengi,zina na karengi,apni aulad ko qatl na karengi, 
apne hath paaun ke aage koi bohtan gadh kar na layengi 
aur kisi amr e ma'roof mein aap ki na farmani na karengi 
to un se bai'at le lo aur unke haq mein du'a e maghfirat 
karo yaqeenan Allah dar guzar karne waala aur raham 
karne waala hai.” (Al Mumtahinah:12) 

Nabi e kareem sallallahu Alaihi Wa Sallam ne Syyedah Asma 
bint e Yazeed raziyallahu anha ke haath mein sone ke do bade 
kangan dekhe to Aap sallallahu Alaihi Wa Sallam ne un se | 
farmaya: 

"Aye Asmaa donon kangan utaar kar phenk de kiya too 
is se darti nahi ke Allah t'aala tujhe aag ke kangan pahna 
de" 

Syyedah Asma raziyallahu anha ne Rasoolullah sallallahu Alaihi 
Wa Sallam ke hukm ki ta'meel mein baghair kisi taraddud 
ke fauri taur par donon kangan utaar diye. 

Syyedah Asma raziyallahu anha bayan karti hain ke Rasoo- 
lullah sallallahu Alaihi Wa Sallam mere paas se guzre, main apni 
saheliyon ke sath baithi huyi thi, Aap sallallahu Alaihi Wa Sallam 
ne farmaya ehsan karne waalon ki na shukri se bacha 
karo, main un sab khwateen mein suwal karne ke hawale 
se se ziyadah jurat rakhti thi, main ne pooch liya Ya Ras- 
oolalah! ehsan karne waalon ki na shukri kaise hoti hai? 
to Aap raziyallahu anha ne farmaya: 

"Tum mein se aik aurat arsa e daraaz tak apne walidain 
ke sath tanhayi ke din guzarti hai, phir Allah ta'ala use 
khawind ata kardeta hain aur us se usko aulaad ata 
karta hai to woh gusse mein aa kar na shukri ka andaaz 
apnaate huye kahti hai ke main ne tere haan kabhi khair 
wa bhlayi dekhi hi nahi"(Al Adabul mufrad, Ahmad 6/458) 

Ummul momeneen Syyedah Ayesha raziyallahu anha ke dil 
mein Syyedah Asmaraziyallahu anha ka bada maqaam w 

martabah tha kionke unhon ne Syyedah Ayesha raziyallahu 
anha ko rukhsati ke waqt dulhan ke roop mein aaraasta 
kiya tha aur phir Syyedah Ayesha Rasoolullah raziyallahu 
anha ke ghar sadhari thi, us din ke ba'd Syyedah Asma razi- 
yallahu anhako Syyedah Ayesha raziyallahu anha ko banao 
singhar karne waali ke naam se pukara jaane laga. 
(Usudul ghaba:6 713) 

Syyedah Asma raziyallahu anha ne jihad mein bhi bhar poor 
hissa liya aur us se kabhi kotahi nahi barti aur na hi kabhi 
jihad se pahlu tahi ikhtiyar ki, yahan tak ke woh 12 hijri 
ko sar zameen e sham ki taraf rawana huyi taake lashkar 
e Isalam mein shamil ho kar piyason ko paani pilayen aur 
zakhmiyon ki marham patti karen, Syyedah Asmaa 
raziyallahu anha sirf isi kaam par iktefa nahi karti thin balke 
mujahedeen ki safon mein dakhil ho kar dushman ke 
khilaf walwalah angez andaaz mein ladayi kartin ,Jung e 
Yarmook mein unhon ne apne khaime ki laathi se Roomi 
afwaaj ke 9 afraad ko maut ke ghaat utaar diya tha,uske 
ba'd arse tak zindah rahin aur Yazeed bin Mu'awiyah ke 
daur e hukumat mein wafaat paayi. 

(Siyar A'alaam an nubala 27297) 

Tabraani ne Muhajir ke hawale se bayan kiya hai,kahte 
hain ke Syyeduna Mu'az bin Jabalraziyallahu anh» ke chacha 
ki beti Syyedah Asma bint e Yazeed raziyallahu anha ne apne 
khaime ki laathi se 9 Roomi qatl kar diye. 

(Hayatussahabah 1/401) 
“Allah un se raazi aur woh apne Allah se raazi..." 

Allah un par apne rahmat ki barkha barsaye aur ahl e 
eiman ko unke naqsh e qadam par chalne ki taufeeq ata 
kare. 


NEKI 

Syyedah Ar Rubayye' bint e Muawwiz 


(RADHIYALLAHU ANHA) 
xr Inhon ne darakhat ke neeche bai'at ki. 
X In ke walid ka naam Syyeduna Muawwiz raziyallahu 
anhu hai jo kibar badri Sahaba mein se the. 
xr Syyedah Rubayye' raziyallahu anha badi diler aur 
bahadur thin. 

Syyedah Ar Rubayye' bint e Muawwiz 


(RADHIYALLAHU ANHA) 

Syyedah Rubayye' bint e Muawwiz Ansariyahraziyallahu 
anha ki walidah ka naam Umm e Yazeed bint e Qais tha. 

Inke walid Syyeduna Muawwiz raziyallahu anhu hai jo kibar 
badri Sahaba mein se the. 

In ke khawind Jaleelul qadr Sahabi lyaas bin Bukair AI 
Laisi raziyallahu anhu the ,woh kibar muhajereen mein se the. 

Syyedah Rubayye' bint e Muawwiz raziyallahu anha farmati 
hain ke meri shadi ke din Rasoolullah raziyallahu anha hama- 
re ghar tashreef laaye aur charpayi par baithe aur chand 
bachchiyan khushi se duff baja rahi thin aur geet mein 
woh apne un aaba wa ajdaad ka zikr kar rahi thin jo jung 
e Badr mein qatl kar diye gaye ,aik bachchi ne geet gaate 
huye ye kaha: 

"Aur ham mein aik nabi hai jo kal ki baaten jaanta hai" 

Nabi e kareem sallallahu Alaihi Wa Sallam ne ye sun kar 
farmaya: 

"Is tarah na kaho jo tum pahle kahti thi"(Bukhari:3779) 

Nabi e kareem sallallahu Alaihi Wa Sallam ne us bachci kp ye 
kahne se is liye rok diya ke ghaib ka ilm Allah ke siwa koi 
nahi jaa- nta, Jaisa ke Allah ta'ala ka irshad hai: 

"Woh aalimul ghaib hai,apne ghaib par kisi ko muttala' 
nahi karte,siwaye us rasool ke jis ko usne ghaib ka ilm 
dene ke liye pasand kar liya ho to uske aage aur peeche 
woh muhafiz laga deta hai" (Al Jinn:26) 

Syyedah Rubayye' bint e Muawwiz raziyallahu anha Se 
riwayat hai, kahti hain ke main ne Abu Jahl ki walidah 
Asmaa bint Makhraba se khushbu li,us ne kaha ke likh de 


CamScanner 


Ç Hayaat e Sahabiyaat > š ` 1845 Ç Maktaba Al Foizi,Hyd 5 | 


taake mujhe yaad rahe,main ne apna naam lete huye 
kaha theek hai, apne naam Rubayye' bint e Muawwiz 
raziyallahu anha likh deti hun, usne kaha rahne de tu to uski 
beti hai jis ne apne aaqa ko qatl kiya,main ne kaha usne 
apne ghulam ke qatl kiya hai, us ne kaha main tujhe 
khushbu qata'an nahi bechungi. 

Syyedah Rubayye' bint e Muawwiz raziyallahu anha Muham- 
mad bin Iyas bin Bukair ki walidah thin,bahut se sahaba e 
kiram raziyallahu anhum aur tabeyeen e izaam unke paas 
aate aur deen ke ahkam aur ahadees ke baare mein poo- 
cha karte the. 

Syyedah Rubayye' bint e Muawwiz raziyallahu anha se riwa- 
yat hai,kahti hain ke Nabi e kareem ne Aashooraa ki subh 
ko Ansaar ki bastiyon mein ye paigham bheja ke jis ne 
rozah nahi rakha woh apna baagi din yunhi poora karle 
aur jis ne rozah rakha hai,woh roza poora kare. 

Farmati hain ke uske ba'd ham Aashoora ke din ka 
rozah rakhte aur apne bachchon ko bhi rozah rakhwate, 
bachchon ka dil bahlane ke liye roti ke khilaune banatin 
jab koi bachcha khana talab karne ke liye rota to ham use 
woh khilauna de dete taake us ka dil bahal jaaye ,hamara 
ye tarz e amal iftari tak jaari rahta. 

(Bukhari:1960,Muslim) 

Tabrani mein Syyedah Rubayye' bint e Muawwiz razi- 
yallahu anha se marwi hai,kahti hain Muawwiz bin Afraa' 
raziyallahu anhu ne mujhe tar o taazah khajooron ka aik bhe- 
ja,main ne woh khajooren de kar kakdi khareed li, 
Rasoolullah sallallahu Alaihi Wa Sallam kakdi bade shaug se 
tanawul karte,main ne Aap ki khidmat mein bhej di,Aap 
ke paas Bahrain se maal aaya tha ,usmein sone ke zewa- 
rat bhi the, Aap ne muththi bhar zewaraat mujhe ata kar 
diye,aik riwayat mein ye alfaz hain ke Nabi e kareem ne 
muththi bhar sone ke zewar mujhe diye aur farmaya 

Allamah Haisami rahimhaullah "Majma-uzzawayid" 
mein likhte hain ke donon riwayaton ki sanad hasan hai, 
Tirmizi ne bhi Syyedah Ar Rubayye^'raziyallahu anha ke 
hawale se mukhtasar riwayat zikr ki hai, Tabrani ne "Al 
Mo jam Al ausat" mein Umm e Sunbulah raziyallahu anha ke 
hawale se riwayat kiya hai ke woh Nabi e Kareem ke paas 
tohfa laayi,azwaaj e mutahharaat ne tohfa qabool karne 
se inkar kar diya kahne lagin: ham to ye nahi lenge, Nabi 
e kareem ne unhein hukm diya to unhon ne le liya phir use 
kaat kar taqseem kar liya ,phir ye wirasat mein Syyeduna 
Hasan bin Ali raziyallahu anha ke paas pahunch gaya aur 
unse Syyeduna Abdullah bin Jahash raziyallahu anhu ne 
khareed liya. 

Allamah Al Haisami likhte hain ke sanad mein Amr bin 
Qaizi ko main nahi jaanta,baaqi tamam raawi siqah hain, 
Syyedah Ar Rubayye' raziyallahu anha badi sakhi thi,farakh 
dili se maal kharch kiya karti thin. 

Ba'z ka khayal hai ke ye Syyeduna Ameer Mu'awiyah razi- 
yallahu anhu ke daur e khilafat 45 hijri mein faut huyi aur 
ba'z ka khayal hai ke unhon ne Abdul Malik bin Marwan 
ke daur e hukumat mein wafaat paayi ,wafaat ke waqt 
unki umr sattar saal se qadre ziyada thi. 

“Allah un se raazi aur ye apne Allah se raazi..." 


Yee Ye yc yt yt 

Syyedah Khaulah bint e Sa'labah 


(RADHIYALLAHU ANHA) 
xr Woh khatoon jis ka shikwah saat aasmanon ke upar 
Allah ne suna. 
Xr Ye badi faseeh wa baleegh khatoon thin. 
x In ke khawind jaleelul qadr sahabi Syyeduna 
Ubadah bin Samit raziyallahu anhu ke bhai the. 

Syyedah Khaulah bint e Sa'labah 


(RADHIYALLAHU ANHA) 

Syyedah Khaulah bint e Sa'labah raziyallahu anha badi 
faseeh wa baleegh khatoon thin, unke khawind Aus bin 
Samit the raziyallahu anhu jo jaleelul qadr sahabi Syyeduna 
Ubadah bin Samit raziyallahu anhu ke bhai the. 

Inke haan Ar rabee' naami bete ne janam liya. 

Syyedah Khaulah bint e Sa'labah raziyallahu anha Nabi e 
kareem ki khidmat mein hazir huin,apne khawind Aus bin 
Samit raziyallahu anhu ki shikayat ki ,unhon ne jhagde ke 
dauraan gusse se apni biwi ko yeh kah diya tha ke too 
mere liye maan ki tarah hai, phir jab gussa thanda huwa 
to woh apni biwi Khaulah ke paas aaye, unhon ne qareeb 
aane se inkar kar diya aur saaf kah diya ke toone jo mujhe 
kah diya, ab tum mere sath khalwat nahi kar sakte,ab 
main aap ke apne qareeb na aane dungi,jab tak iske 
baare mein Allah taala aur uske rasool ka hukm na aa 
jaaye. 

Syyedah Khaula bint e S'alabah raziyallahu anha Rasoo- 
lullah sallallahu Alaihi Wa Sallam ki khidmat mein hazir huyi 
aur apne khawind ki taraf se pesh aane waali soorat e 
haal ka shikwah karne lagin woh chaahti thin ke Nabi e 
kareem sallallahu Alaihi Wa Sallam se fatwa hasil karen, 
Rasoolullah sallallahu Alaihi Wa Sallam ne unki bapta sun kar 
farmaya:" Is mu'amle mein mujhe koi ma'loomaat nahi 
aur na hi main ye kah sakta hun ke too us par haram ho 
gayi hai." 

Syyedah Khaulah raziyaliahu anha mazboot eiman ki wajah 
se baar baar us soorat e haal ki wazahat kar rahi thin jo 
use aur uske khawind ki judayi se pesh aayi,Aap ne har 

baar yahi irshad farmaya ke main is ke baare mein kuch 
nahi kah sakta. 

Syyedah Khaulah raziyallahu anha ne aasman ki taraf haath 
uthaye aur ye du'a maangne lagi: 

"Hahi main tere darbaar mein us soorat ka shikwah kar 
rahi hun jo mujhe laahiq ho chuki hai" 

Jab apni du'a se farigh huin to Jibreel alaihissalam Raso- 
olullah sallallahu Alaihi Wa Sallam par wah'i le kar nazil ho 
gaye,Rasoolullah bahut kush huye aur Aap ne farmaya 
Aye Khaulah! tere baare mein Allah ta'ala ne hukm nazil 
kardiya hai,phir Aap ne ye aayat padh kar sunayi: 

"Allah ne sun li us aurat ki baat jo apne shauhar ke 
mu'amle mein aap se takraar kar rahi hai aur Allah se 
faryaad kiye jaati hai,Allah tum donon ki guftagu sun 
raha hai,be shak Allah sunne aur dekhne waala hai" 

Ummul momeneen Syyedah Ayesha Siddiqua raziyallahu 
anha farmati hain, ba barkat hai Allah ta'ala ki zaat jis ki 
sama'at har cheez par haawi hai. 

Main ne Khaulah bint e Sa'labah raziyallahu anha ki baat 
suni aur uske ba'z hisse mujh par makhfi rahe,woh 
Rasoolullah ki khidmat mein apne khawind ka shikwah 
karte huye kah rahi thi Ya rasoolallah!Us ne meri jawani 
chaat li,main ne uske bachche ko janam diya,jab main 
umr raseedah ho gayi, bachche hone band ho gaye to usne 
mujhe maan ki tarah kah diya. 

llahi main tere huzoor shikwah karti hun,woh lagataar 
aisa karti rahi yahan tak ke Jibreel wah'i le kar naazil 
huye, jis mein Allah ne ye irshad farmaya: 

"Allah ne sun li us aurat ki baat jo apne shauhar ke 
mu'amle mein aap se takraar kar rahi hai aur Allah se 
faryaad kiye jaati hai,Allah tum donon ki guftagu sun 
raha hai,be shak Allah sunne aur dekhne waala hai" 

(Al Mujadalah:1) 

Syyedah Durrah 


(RADHIYALLAHU ANHA) 

xr Nabi e kareem sallallahu Alaihi Wa Sallam ke chacha ki 
beti. 

xr Syyeda Durrah raziyallahu anha ka Islam qabool karna 
aur apne walidain se raah e firaar ikhtiyar karna bada hi 
ajeeb w ghareeb dikhayi deta hai. 

xr Syyeda Durrah bint e Abi Lahab ki shadi jaleelul 
qadr Sahabi Dehya kalbi ke sath hui. 

xr Syyeduna Jibreel un ki shakl mien tashreef laya karte 
the. 

xr Islam qabool karne ke ba'd Syyeda Durrah ko bada 
sharf hasil huwa. 

Syyedah Durrah 


(RADHIYALLAHU ANHA) 

Jaleelul qadr Hashmi Sahabiya Durrah bint e Abi Lahab 
raziyallahu anha ki walida Umm e Jameel bint Harb bin 
Umayya thi. Umm e Jameel aur uske khawind Abu lahab 
ko Allah ta'ala ne Qur'an e majeed mein Jahannam ki 
waeed sunayi hai. 

Syyedah Durrah raziyallahu anha ka Islam qabool karna aur 
apne walidain se raah e firaar ikhtiyar karna bada hi 
ajeeb w ghareeb dikhayi deta hai, ,unke walidain Rasoo- 
lullah sallallahu Alaihi Wa Sallam ko zarar aur iza rasani 
pahunchane ki har mumkin koshis kiya karte the,Abu 
Lahab ka to ye wateera tha ke jidhar Nabi e kareem 
tashreef le jaate ye un ke peeche peeche chalta aur logon 
ko darata dhamkata taake woh Aap ke qareeb na aayen 
aur na hi Aap ki baaten sunen, jab log uski baat sunte to 
kahte jab iska chacha ki is ke baare mein ye ray hai to 
hamein qareeb aane ki kia zaroorat hai, Rasoolullah 
sallallahu Alaihi Wa Sallam ko bahut takleef pahunchti aur Aap 
ke gham wa andoh mein izafa ho jaata. 

Syyeda Durra raziyallahu anha ki walida Umm e Jameel Abu 
Lahab ki biwi thi, Igayi bujhayi karne waali aurat thi,ye 
Rasoolullah sallallahu Alaihi Wa Sallam ke khilaf kine aur bughz 
se bhari hui thi, uski dili nafarat ka ye aalam tha ke ye 
Rasoolullah sallallahu Alaihi Wa Sallam ke raaste mein kaante 
bicha diya karti thi, ye is baat ko bhooli hui thi ke Allah 
ta'ala uska haami wa Naasir hai aur woh har tarah ki 
takleef rokne par qadir hai. ° 

Utaiba aur uska bhai ye donon Abu Lahab ke bete the,ye 
Rasoolullah sallallahu Alaihi Wa Sallam ko aziyyat dine mein 

har zari'ah ikhtiyar karte , ye donon Rasoolullah sallallahu 
Alaihi Wa Sallam ke damaad bhi the. 

Utba ne Rasoolullah sallallahu Alaihi Wa Sallam ki beti Umm e 
Kulsoom ko talaq de kar Quraish ki bhari majlis ke samne 
Rasoolullah sallallahu Alaihi Wa Sallam ka girebaan chaak kar 
diya, Rasoolullah sallallahu Alaihi Wa Sallam ki zuban e 
mubarak se is moqe par ye alfaz nikle: 

“Aye Allah is par apne kutton mein se aik kutte ko 
musallat karde" 

Utaba ne apne baap Abu Lahab ke paas aakar ye ittela 
di ke main ne ye kuch kiya hai, Syyeda Durrah raziyallahu 
anha ke bhai ne jo Rasoolullah sallallahu Alaihi Wa Sallam ke sath 
bad tameezi ki is par use Sadma huwa, use yaqeen ho 
gaya ke woh Allah ki girift se bach nahi sakega, thode arse 
ba'd Abu lahab aik tijarati qafile ke sath sar zameen e 
Sham ki taraf rawana huwa, is qafile mein uska beta Utba 
bhi shamil tha, tijarati qafile ne aik jagah padao kiya,ye 
jagah aik girje ki chaar deewari ke andar thi, Paadri ki 
nigah qafile par padi to un se poocha tum kaun ho? aur 
kahan se aaye ho? 

Unhon ne kaha ham tajir hain aur Makkah se aaye hain 
aur Sham jaane ka irada hai, raat yahan guzarna chahte 
hain, Padri ne kaha: ye darindon ki sar zameen hai, ye sun 
kar Abu Lahab ne kaha ke is raat hamari madad karna 
mujhe andesha hai ke kahin mere bete ko koi nuqsan na 
pahunch jaaye kionke Muhammad sallallahu Alaihi Wa Sallam 
ne uske khilaf du'a ki hai aur us ki du'a rayegan nahi 
jaati, tajiron ne apna tijarati saaman aik jagah rkha, 
samaan ke ird gird apne ount bitha diye,Utba ko saaman 
ke unche dher par lita diya aur khud samaan ke ird gird 
let gaye taake Utba ki nigrani ho sake, sab gahri neend 
soye huye the, raat ke waqt aik sher aaya aur sone waalon 
ke chehron ko soonghne laga phir us ne saaman ke dher 

par nigah daali aur jast laga kar us par chad gaya ,wahan 
Utba leta huwa tha, us par hamla kardiya aur use chashm 
e zadan mein cheer phad kar rakh diya, uska baap Abu | 
Lahab apne bete ka anjaam dekh kar aah wa zaari karne 
laga, usne kaha Muhammad sallallahu Alaihi Wa Sallam ne aaj 
tak jo bhi kaha hai woh ho kar raha hai. 

( Fathul Bari 4/39, Dalailunnubuwah Asfahani:163) 

Jab ye soorah naazil hui: 

" Toot gaye Abu Lahab ke haath aur woh na muraad ho 
gaya ,uska maal aur jo kuch usne kamaya uske kisi kaam 
na aaya,zaroor wo sho'la zan aag mein daala jayega aur 
uske sath uski biwi bhi lagayi bujhayi karne waali hogi, 
uski gar dan mein munjh ki rassi hogi" (Surah Lahab) 

Abu Lahab aur uski biwi Umm e jameel par deewangi 
taari ho gayi ,Umme Jameel ne apne khawind se kaha tere 
bhai ka beta shayer hai,usne meri tauheen ki hai,main bhi 
shayerah hun aur main bhi uski tauheen karungi. 

Asma bint e Abi bakr raziyallahu anha kahti hain ke jab 
tabbat yad abi... naazil huyi to Umme Jameel bint e Harb 
gusse mein andhi ho gayi, uske hath mein paththar tha 
aur ye she'r kaha: 

"Muzammam ki ham ne na farmani ki, uska hukm 
manne se hamne inkar kardiya aur us ke deen se ham ne 
bughz kiya” 

Aik din Nabi e kareem sallallahu Alaihi Wa Sallam Masjid mein 
baithe huye the, Syyeduna Abu Bakr Siddige raziyallahu anhu 
bhi Aap sallallahu Alaihi Wa Sallam ke sath baithe huye the, 
Umm e Jameel aa gayi ,jab Abu Bakr raziyallahu anhu ne use 
dekha to kahne lage ya Rasoolallah! woh aa gayi hai, 
mujhe andesha hai ke woh Aap ko dekh le gi, Rasoolullah 
sallallahu Alaihi Wa Sallam ne Jamey woh mujhe hargiz nahi 
dekh sakti. 


Aik riwayat mein hai ke mere aur uske darmiyan aik 

farishta hayil hai, woh mujhe chupaye huye hai yahan tak 
ke woh idhar udhar dekh kar wahan se chali gayi. 
Raoolullah sallallahu Alaihi Wa Sallam ne darj zel aayat padhi: 
"Jab tum Quran padhte ho to ham tumhare aur aakhirat 
par eiman na laane waalon ke darmiyan aik parda hail 
kar dete hain” (Al Isra:45) 


Xrye Ye Ye Yr Ye Ye 

Syyedah Sumayyah bint e Khayyat 


(RADHIYALLAHU ANHA) 

X Tareekh Islam ki pahli shaheed. 

** Budhape aur kamzori ke ba wajood Quraish ki taraf 
se Allah ki raah mein sakht tareen iza rasani ka saamna 
akrne waali sabira khatoon. 

> ye pahli khatoon hai jis ne apne Islam qabool karne 
ka khullam khulla elan kiya. 

> "Aye Aal e Yasir Sabr se kaam lo bila shuba tum- 
hara thikana jannat hai" (Farman e Nabawi ) 

37 Syyeda Sumayya raziyallahu anha ki jaani, maali aulad 
aur khawind ki qurbani ki bina par zaroori hai ke ye 
kaha jaye ke woh azeemul martabat jannati khatoon hai. 

Syyedah Sumayyah bint e Khayyat 


(RADHIYALLAHU ANHA) 

Syyeduna Ammar bin Yasir raziyallahu anhu ki walida 
Syyeda Sumayya bint e Khayyat raziyallahu anha jaleelul gadr 
sahabiyat mein se thi,ye pahli khatoon haijis ne apne 
Islam gabool karne ka khule taur par elan kiya,Islam 
gabool karne ke etebar se unka saatwan number hai. 

Syyeda Sumayya raziyallahu anha ke khawind yasir bin Amir 
raziyallahu anhu aur unke bhai Haris aur Malik apne aik bhai 
ki talash mein Yaman se Makka muazzama aaye, unke 
donon bhai Haris aur Malik to wapas chale gaye,lekin 
Yasir Makka muazzama mein hi rah gaye,ye Abu Huzaifa 
ki kaneez thin, usne Yasir bin Amir se unki shadi kardi,jin 
se Ammar raziyallahu anhu paida huye, Abu Huzaifa ne unhen 
aazad kar diya,phir Abu Huzaifa faut ho gaya,jab Islam 
ka zuhoor huwa to Ammar aur unke walidain ne Islam 
qabool kar liya, Yasir ke ba'd Sumayya ki shadi Alazraq 
Roomi se hui, Ye Haris bin Kalda Saqafi ka gulaam tha 
aur use Sahabi hone ka bhi sharaf hasil hai aur ye Salama 
bin Al Azraq ka walid hai. (At Tabqat al kubra 37/246) 

Syyeda Sumayya raziyallahu anha ke bete jaleelul qadr 
Sahabi hain jinhon ne sab se pahle masjid banayi ,jis mein 
namaz padhi jaati hai ,Rasoolullah ne Syyeduna Ammar 
bin Yasir raziyallahu anhu ke baare mein ye irshad farmaya: 

"Ibn e Sumayya ke saamne jab kabhi do muamle aaye to 
us ne un mein ziyada behtar ko ikhtiyar kiya" 
(Hakim, Ahmad,Sahihul Jame':48) 

Allamah Munawi Faizul qadeer mein Ammar bin Yasir 
raziyallahu anha ke fazail w manqib ke zimn mein mazkoora 
hadees bayn ki hai ke waq'ai woh behtar mu'amle ko sar 

Hafiz Imam Zahabi apni mashhoor w ma'roof kitab" 
Siyar a'alaminnubala mein likhte hain: 

"Ammar bin Yasir bin Amir bahut bade imam the ,unki 
kunniyat Abul Yaqzaan thi aur Al 'anasi Al makki ki 
nisbat se mash-hoor the, ye Banu Makhzoom ke ghulam 
the aur inhen pahle marhale mein Islam qabool karne ki 
sa'adat mili, ye kibar Badri Sahab e kiram mein se the 
„inki walida ka naam Sumayya tha,ye bhi Banu Makh- 
zoom ki kaneez thi aur ye kibar Sahabiyat mein se thi” 

Amr bin Murrah Abdullah bin Salmah se riwayat karte 
hain ke main ne Ammar raziyallahu anhu ko Jung e Siffeen 
mein dekha boodhe the,rang gandumi tha, daraz qad the 
aur hath mein neza pakde huye the aur budhape ki wajah 
se hath kaanp raha tha, Ammar bin yasir ne kaha mujhe 
qasam hai us zaat ki jis ke qabze mein meri jaan hai! main 
ne Rasoolullah ki qiyadat mein is neze ke sath teen jungen 
ladin aur ye choti hai,agar madd e muqabi ladte huye 
maqaam e Hijr tak pahunch gaye to ham haq par honge 
aur woh batil par honge. 

Amr bin Al hakam kahte hain:Islam qabool karne ke 
ba'd Ammar bin yasir raziyallahu anhu ko Quraish e Makka 
itni sakht saza dete ke unki zuban se jo takleef ki shiddat 
ki wajah se alfaz nikalte unka pata na chalta,isi tarah 
Suhaib Roomi raziyallahu anhu ko bhi Islam qabool karne ki 
padaash mein isi tarah sakht saza di jaati hai, unhi ke 
baare mein Allah ta'ala ne ye aayat utari: 

" Jo log zulm sahne ke ba'd Allah ki klhatir hijrat kar 
gaye hain,unko ham dunya mein hi achcha thikana denge 
aur Aakhirat ka ajr to bahut bada hai,kaash jaan len" 

(An Nahl:41) 

Hasan bin Saleh Abu Rabi'ah se aur woh Hasan se aur 
woh Anas bin Malik raziyallahu anhu se marfoo' hadees bayan 

karte hain ke Rasoolullah sallallahu Alaihi Wa Sallam ne 


farmaya: 
"teen ashkhas ka jannat shauq rakhti hai,Ali, Salman 
aur Ammar” (Sahihul Jame') 


Syyeduna Ali raziyallahu anhu riwayat karte hain ke Ammar 
bin Yasir raziyallahu anhu ne Nabi e kareem sallallahu Alaihi Wa 
Sallam se ijazat talab ki to Aap ne farmaya ye kaun hai? 

Unhon ne kaha Ammar bin Yasir ,Rasoolullah sallallahu 
Alaihi Wa Sallam ne farmaya: 

"pakeeza tar ko khush aamdeed" (Sahihul Jame') 

Ibn e Abi Khalid,Qais se riwayat karte hain ke Ammar 
bin Yasir raziyallahu anhu ne kaha:mujhe mere kapdon mein 
dafan karna. 

Aasim bin Zamura se riwayat hai ke Syyeduna Ali bin Abi 
Talib raziyallahu anhu ne Ammar bin Yasir raziyallahu anhu ki 
namaz e janaza padhyi. 

Abu Asim kahte hain ke Syyeduna Ammar bin Yasir 
raziyallahu anhu ne 93 saal ki umr paayi,woh ghode par ba- 
ghair zain ke sawar hote the. 

Abu Qatada se riwayat hai kahte hain ke Rasoolullah 
sallallahu Alaihi Wa Sallam ne farmaya: 

"Aye Sumayya ke bete! afsos tujhe baghi giroh qatl 
karega" (Sahi Muslim) 
Syyedah Sumayya tareekh e Islam ki pahli 
shaheed khatoon: 

Budhape aur kamzori ke bawajood Quraish ki taraf se 
unhen Allah ki raah mein sakht tareen eiza rasani ka 
saamna karna pada, sakht tareen sazayen sahne ke 
dauran unmein na kamzori aayi aur na buzdili aur na hi 
kisi gism ka koi izmehlaal aaya,woh badi sabira khatoon 
thi. 

Quraish e Makka ne unhen kufr ki taraf laane ke liye 
bada majboor kiya lekin unhon ne kufr ki raah ikhtiyar 

karne se inkar kardiya, unhen is baat par majboor kiya ke 
woh Rasoolullah ko gaali de, lekin usne is se bhi saaf inkar 
kar diya ,Quraish e Makka ne use tarah tarah ki sakht 
sazyen din halaanke woh boodhi aur kamzor thin lekin ye 
sazayen deen e ilahi se rok na sakin. 

Rasoolullah sallallahu Alaihi Wa Sallam Ammar ,unki walida 
aur unke walid Yasir ke paas se guzre unhen Makkah ki 
Abtah wadi mein garm tareen saza di ja rahi thi, Rasoo- 
lullah sallallahu Alaihi Wa Sallam ne ye dardnaak manzar dekh 
kar farmaya: 

"Aye Aale yasir Sabr se kaam lon bilashuba tumhara 

thikana jannat hai" (Mustadrak Hakim 37338) 

Hafiz Ibn e Hajar ne Ibn e Sa'd ke hawale se sahi sanad 
se Mujahid se riwayat kiya hai,kahte hain ke Ammar bin 
Yasir raziyallahu anhu ki walida Sumayya raziyallahu anha taree- 
kh e Islam ki pahli shaheed khatoon hain,woh shahadat 
ke waqt boodhi aur za'eef thin. (Al Isaba:7 7713) 

Ibnul Jauzi kahte hain ke Sumayya bint e Khayyat 
raziyallahu anha Abu Huzaifa bin Mugheera ki kaneez thin, 
aur ye Ammar bin Yasir ki walida thin, unhon ne Makka 
mu'azzama mein pahle marhale par Islam qabool karne 
ki sa'adat hasil kar li unhen Islam ki raah mein sakht 
tareen sazayen di gayin taake ye apne deen se munharif 
ho jayen lekin unhon ne Islam mein hairat angez isteqa- 
mat ka muzahara kiya,aik din Abu jahl ne unke dil mein 
neza maara jis se ye wafaat pa gayin,ye bahut thin aur 
unhen Islam ki pahli shaheed khatoon hone ka ezaaz 
hasil huwa. 

"Allah un par apni rahmat ki barkha barsaye" 

Syyeda Sumayya raziyallahu anha ki jaani, maali ,aulad aur 
khawind ki qurbani ki bina par zaroori hai ke ye kaha 
jaaye ke woh azeemul martabat khatoon jannati hain. 

Aur uske Jannat mein dakhil hone ka sabab kufr ka 

Imam Abu jahl is soorat mein bana ke us na hanjaar bad 
bakht ne unke dil mein neza maara jis se unhon ne 
shahadat ka darja paya aur seedhi jannat mein pahunch 


gayin 
"Allah us se razi aur woh apne Allah se raazi" 


KAKAK 

Syyedah Nusaibah bint e k'ab Al Ansariya 


(RADHIYALLAHU ANHA) 

* Use Jannat mein Nabi e kareem sallallahu Alaihi Wa 
Sallam ka sath naseeb hoga. 

* Use tareekh e islam mein sabse pahli jungjoo 
khatoon hone ka ezaaz hasil hai. 

* Jung e Uhud mein Syyedah Umm e Ammara Nusai- 
ba bint e Ka'b raziyallahu anha ko barah zakhm lage. 

x Aye ahl e bait tum par Allah ki rahmat ho. 

Syyedah Nusaiba bint e k'ab Al Ansariya 


(RADHIYALLAHU ANHA) 

Syyedah Nusaiba bint e ka'ab Al Ansariya raziyallahu anha 
ko tareekh e islam mein sab se pahli jungjoo khatoon hone 
ka ezaaz hasil hai aur unhen Jannat mein Nabi e kareem 
ka sath naseeb hoga. 

Syyedah Nusaiba raziyallahu anha ke khawind ka naam Zaid 
bin Asim bin ka'b tha, ye Habeeb ka walid tha,jinhen 
Musailima kazzab ne qatl kardiya tha. 

Syyedah Nusaiba bint e ka'ab Al Ansariya raziyallahu anha 
ne Zaid ke ba'd Guzayyah bin Amr bin Atiyyah se shadi ki 
thi, unhen Aqaba e Saniya aur Jung e Uhud mein shareek 
hone ka sharf hasil huwa tha. 

Syyedah Nusaiba raziyallahu anh ko Aqaba, Jung e Uhud, 
Sulah Hudai- biya, Jung e Hunain, Jung e Yamama mein 
shareek hone ki sa'adat hasil hui aur jihad ke dauran uska 
aik hath bhi kat gaya tha. 

Jung e Uhud mein Syyeda Umm e Ammarah Nusaiba bint 
e ka'b raziyallahu anha ko barah zakhm lage. 

Jung e yamama mein unka aik hath kat gaya aur uske 
elawa jism par giyarah zakhm lage, Syyeda Nusaiba bint e 
ka'ab raziyallahu anha ke bhai Abdullah bin ka'b Almazini 
raziyallahu anhu Badri Sahaba mein se the. 

Abdullah bin Zaid bin Asim se riwayat hai, woh apni 
walida ke baare mein bayan karte hain ke meri ammi 
jaan Ghazwa e Uhud mein Rasoolullah sallallahu Alaihi Wa 
Sallam ke sath shareek hui, jab jung ke dauran log bikhar 
gaye to ,main aur meri walida Rasoolullah sallallahu Alaihi Wa 
Sallam ke qareeb aaye ,aap ne mujh se farmaya: Umm e 
Ammara ka beta hai! main ne kaha ji han! 

Aap sallallahu Alaihi Wa Sallam ne farmaya teer chalao main 
ne Aap ke saamne aik mushrik ka nishana le kar teer 
chalaya jo uske ghode ki aankh par laga ,ghoda ladh 
khadaya, woh aur uska sawar zameen par gir gaye, meri 
walidah ne use zameen par gira huwa dekh kar aik bhari 
paththar use de mara jis se uska kaam tamaam ho gaya, 
Rasoolullah sallallahu Alaihi Wa Sallam ye manzar dekh kar 
muskurane lage. 

Aur sath Rasoolullah sailallahu Alaihi Wa Sallam ne meri 
walidah ke kandhe par zakhm dekha to farmaya:apni 
walidah ke zakhm par patti baandhiye tumhen Allah 
barkat ata kare, tum ahl e bait se teri walidah ka maqam 
w martaba fulan aur fulan se behtar hai. 

Aye ahl e bait! Allah ta'ala ki tum par rahmat ho „teri 
parwarish karne waale ya'ni teri walida ke khawind ka 
maqam fulan aur fulan se behtar hai, aye ahl e bait tum 
par Allah ki rahmat ho. 

Syyeda Nusaiba bint e ka'ab raziyallahu anha Al Ansariya ne 
arz ki ya Rasoolallah sallallahu Alaihi Wa Sallam du'a kijye ke 
Allah ta'ala mujhe jannat mein aap ka sath naseeb farma- 
ye, Aap ne ye du'a ki: 

"Ilahi inhen jannat mein mera rafeeq bana dena" 

Syyeda Nusaiba raziyallahu anha farmati hain: 

"Dunya mein mujhe jo bhi takleef pahunchi mujhe uski 
koi parwah nahi” (Tabqat Ibn e Sa'd 8/415) 

Jannat mein Rasoolullah sallallahu Alaihi Wa Sallam ki rifaqat 

sab se bada ezaz hai. 


HENNA 

Syyedah Asma bint e Abi Bakr 


(RADHIYALLAHU ANHA) 
Y Zatunnitaqain 
Y> Syyedah Asma raziyallahu anha sabr w tahammul se 
aarasta thin aur raat ke waqt kasrat se namaz padhne ki 
aadi thin aur din ko roza rakhna un ka ma'mool tha. 
*r.Syyedah Asma bin e Abi Bakr raziyallahu anha tamam 
logon se badh kar khwab ki ta'beer batane ki mahir thin. 

Syyeda Asma bint e Abi Bakr 


(RADHIYALLAHU ANHA) 

Syyedah Asma bin e Abi Bakr raziyallahu anha ki kunniyat 
Umm e Abdullah thi aur Syyeda Ayesha se tagreeban das 
saal badi thin. 

Inke walid Jaleelul gadr Sahabi Syyeduna Abu Bakr 
Siddige raziyallahu anhu the,in ke dada Abu Ateeg raziyallahu 
anhu Sahabi the ,bhai Abdurrahman raziyallahu anhu sahabi 
the ,bahan Syyeda Ayesha raziyallahu anha Sahabiya thin, un 
ke khawind Zubair bin Awwam raziyallahu anha Hawari e 
Rasool Sahabi the aur beta Abdullah bin Zubair raziyallahu 
anha Sahabi the, 

Syyeda Asma raziyallahu anha ki parwarish aik aise gharane 
mein hui jis ke ta'lluqaat Rasoolullah sallallahu Alaihi Wa 
Sallam ke sath bade gahre the aur woh Syyeduna Abu Bakr 
raziyallahu anhu ka gharana tha. 

Unhon ne eiman aur Allah ki raah mein qurbani ke 
mahaul mein parwarish payi, jis ki wajah se unki shakh- 
shiiyat mein azimat ke aasaar numayan dikhayi dene 
lage. 

Syyedah Asma bin e Abi Bakr raziyallahu anha sabr w taha- 
mmul se aarast thin aur ye raat ke waqt badi kasrat se 
namaz padhne ki aadi thin aur din ko roza rakhna inka 
ma'mool tha. 

Syyeda Asma bin e Abi Bakr raziyallahu anha ko bhi deegar 
ahl e eiman ki tarah mushrekeen ki taraf se sakht tareen 
takaleef ka saamna karna pada. 

Syyeda Asma raziyallahu anha ne Makkah muazzama mein 
ibtedayi marhale mein hi Islam qabool karne ki sa'adat 
hasil ki. 

Urwa aur Wahab bin Kaisaan se riwayat hai, donon 
kahte hain ke Shami log Abdullah bin Zubair raziyallahu anhu 
ko 'aar dilane ki gharz se Zaatunnitaqain ka beta kah kar 
pukarte the. 

Syyedah Asma raziyallahu anha ne apne bete Abdullah bin 
Zubair raziyallahu anhu se kaha beta tere mukhalif tujhe 
Zatunnitaqain ka beta hone ka ta'na dete ,kia tum jaante 
ho nitaqain kia hai? 

Waqi'ah dar asl ye hai ke jab Rasoolullah sallallahu Alaihi Wa 
Sallam aur mere Abba jaan Abu Bakr raziyallahu anhu hijrat ke 
safar par rawana hone lage to zaad e safar ke thaile ka 
munh bandhne ke liye ghar mein koi rassi dastiyab nahi 
thi to main ne apne izaar band ke do hisse kiye, aik ke 
sath zaad e safar ke thaile ka munh baandh diya aur 
doosre se paani ke mash- keeze ka munh bandh diya ,is 
munasabat se mujhe zaat- unnitaqain ke laqab se pukara 
jaane laga. 

ye baat sun lene ke ba'd jab bhi Shaami log Syyeduna 
Abdullah bin Zubair raziyallahu anhu ke nitaqain ka ta'na 
dete to aap farmate : 

"jis cheez ka tum mujhe ta'na dete ho wo mere liye 

bahut bade e'zaaz hai, tum kia jaano uski haqeeat kia 

hai?." (Bukhari) 

Syyedah Asma raziyallahu anha farmati hain ke Zubair bin 
Awwam raziyallahu anhu ne mere sath shadi ki to us ke paas 
na koi maal tha aur na hi ghulam ,bas aik ghodi thi jis ko 
chara daalne, paani pilane aur uski dekh bhal karne ka 
fareeza main sar anjam deti, main aata gondhti lekin 
achchi tarah roti pakani nahi aati thi, meri Ansari sahe- 
liyan meri rotiyan paka diya karti thin,ham sadaqat ki 
khugar khatoon thin. 

Farmati hain ke main Zubair ki ghodi ke liye chara lene 
apni zameen par jaati jo ghar se taqreeban aik meel ke 

fasile par thi, aik roz main apne sar par chaare ki ghatdi 
uthayi aa rahi thi ke Rasoolullah sallallahu Alaihi Wa Sallam 
apne chand Sahaba ke sath tashreef le jaa rahe the ,mujhe 
dekh kar apni ountni bithana cahaha taake main sawar 
ho jaun,lekin main ne sawar hone se ehteraz kia kionke 
mujhe apne khawind Zubair ki gairat ka pata tha,isliye 
main ne mardon ke hamrah:chalna munasib na samjha. 

Syyeda Asma raziyallahu anha farmati hain ke mere khaw- 
ind Zubair bade ghairat mand aadmi the, Rasoolullah sall- 
allahu Alaihi Wa Sallambhi unki is 'aadat ko jaante the ,main ne 
jab sawar hone se sharm mahsoos ki to Aap sallallahu Alaihi 
Wa Sallam chale gaye, main ne Zubair ko bataya ke aaj 
raaste mein Rasoolullah sallallahu Alaihi Wa Sallam mile the, 
mere sar par gath-di thi, Rasoolullah sallallahu Alaihi Wa Sallam 
ne mere liye apni ountni bithayi,lekin main ne aap ki 
ghairat ko yaad karke ountni par sawar hone mein sharm 
mahsoos ki ,to ye sun kar Zubair kahne lage: gath-ri sar ` 
par uthane ki nisbat tera ountni par sawar hona behtar 
tha, uske ba'd mere abba jaan Abu Bakr ne mere liye aik 
khadimah bhej di, usne saare kaam apne zimme le liye, 
mujhe yun laga jaise mere walid ne mujhe aazadi dila di 
ho. | 7 (Bukhari,Muslim:2182) 

Syyedah Asma bin e Abi Bakr raziyallahu anha se riwayat 
hai kahti hain ke jab main ne hijrat ki to main hamila 
thi jab Quba mein pahunchi to main ne bete ko janm diya, 
apne bete ko le kar Rasoolullah sallallahu Alaihi Wa Sallam ki 
khidmat mein hazir hui taake Aap sallallahu Alaihi Wa Sallam 
use ghutti de den, Rasoolullah sallallahu Alaihi Wa Sallam ne 
bete ko pakad kar apni god mein bitha liya ,phir aik 
khajoor mangwayi , use chaba kar mere bete ke munh 
mein daalijis tarah Rasoolullah sallallahu Alaihi Wa Sallam ka 
lu'aab e mubarak woh pahli cheez thi jo mere bete ke pet 
mein dakhil hui. 

Syyedah Asma razlyallahu anha farmati hain ke Rasoolullah 
sallallahu Alaihi Wa Sallam ne mere bete ke sar par hath phera 
aur uske liye du'a ki aur uska naam Abdullah rakha phir 
mera beta saat ya aath saal ka huwa to Zubair ne use 
hukm diya ke Rasoolullah sallallahu Alaihi Wa Sallam ki bai'at 
kare, jab woh bai'at karne ke liye Rasoolullah sallallahu Alaihi 
Wa Sallam ki khidmat mein hazir huwa to Aap sallallahu Alaihi 
Wa Sallam use dekh kar hans pade.(Muslim:2146) 

Syyeda Asma raziyallahu anha se riwayat hai ke main ne arz 
ki ya rasoolallah meri (kafir) ammi aayi hai woh mujh se 
milna chahti hai to kia main us se mil lun?Aap sallallahu 
Alaihi Wa Sallam ne farmaya: zaroor apni ammi se milo, 

(Bukhari: fathulbari 67201) 

Abu Naufal se riwayat ,kahte hain ke main ne Abdullah 
bin Zubair raziyallahu anhu ki laash ko Makka mu'azzama ki 
qik ghati mein latka huwa dekha,Quraish us ke paas se 
guzar rahe the, jab Abdullah bin Umar raziyallahu anhuma 
wahan se guzre to uske paas khade ho kar teen martaba 
kaha: "Asslamu alaika ya Aba khubaib”. 

Aur phir farmaya Allah ki qasam! main aap ko is raah se 
rokta tha, is baat ko bhi teen martaba dohraya, phir 
farmaya:Allah ki gasam meri ma'loomat ke mutabig tum 
rozedaar, ibadat guzar aur sila rahmi karne waale the, 
Allah ki gasam! tum ummat ke behtar fard the, ye kah kar 
Abdullah bin Umar wahan se chale gaye, Hajjaj bin Usuf 
ko Abdullah bin Umar raziyallahu anhu ke is tarz e amal ka 
pata chala to Hajjaj ne Syyeduna Abdullah bin Zubair 
raziyallahu anhu ki laash ko sooli se utaar kar yahudiyon ke 
gabristan mein phenk diya, phir usne Syyeda Asma bint e 
Abi Bakr raziyallahu anha ki taraf paigham rasan ko bheja ke 
wo unhen bula kar laaye, Syyeda Asma raziyallahu anha ne 
uske paas jaane se inkaar kardiya,phir Hajjaj ne dobara 
paigham rasan ko bheja ke jaa kar kaho ke mere paas 

khud aa jaaye warna main aik aise shaks ko bhejunga jo 
tujhe sar ke baalon se pakad kar ghaseet ta huwa mere 
paas layega to Syyeda Asma raziyallahu anha në jaane se 
inkar kardiya aur farmaya Allah ki qasam! ab main inte- 
zar karungi ke kaun mujhe mere sar ke baalon se ghaseet 
kar tere paas le jaata hai, Hajjaj ne jab ye dekha ke unhon 
ne to aane se bilkul inkar kardiya to usne kaha mujhe 
mera joota pakdao woh joota pahan kar jaldi se Syyeda 
Asma raziyallahu anha ke paas pahuncha aur bade mazag ke 
andaz mein kaha: dekha main ne Allah ke dushman ke 
sath kia sulook kiya hai? Syyeda Asma raziyallahu anha ne 
kaha too ne us ki dunya kharab ki aur usne teri aakhirat 
kharab kardi, sath hi Syyeda Asma raziyallahu anha ne Hajjaj 
se kaha ke mujhe pata chala hai ke too use hagarat se 
Zatunnitagain ka beta kah kar pukarta hai, sun le Allah ki 
gasam! woh zatuunnitagain main hi hun, main ne apna 
izar band do hisson mein tagseem karke aik ke sath 
Rasoolullah sallallahu Alaihi Wa Sallam aur abba jaan Abu Bakr 
Siddige raziyallahu anhu ke zaad e safar ke thaile ka munh 
bandha aur doosre ke sath mashkeeze ka munh bandha 
taake ye cheezen zaye' na ho jaayen aur main ne 
Rasoolullah sallallahu Alaihi Wa Sallam se ye suna hai ke Banu 
Saqeef mein aik kazzab aur aik halakat barpa karne 
waala hoga, kazzab ko ham ne dekh liya,mere khayal 
mein halaak karne wala too hai,ye baat sunte hi Hajjaj 
bin Usuf wahan se uth kar chala gaya aur phir dobara 
wapas nahi aaya. (Muslim,kitab fazailussahaba) 
Allama Nawawi mazkoora hadees par tabsira karte 
huye farmate hain ke is se aik baat to ye sabit hoti hai ke 
jo faut ho jaaye uske achche ausaf ka zikr kiya jaye jaisa 
ke Syyeduna Abdullah bin Zubair raziyallahu anhu ke awsaaf 
ka tazkira kiya, doosri baat ye sabit hoti hai ke Syyeduna 
Abdullah bin Umar raziyallahu anhu ki fazilat aur manqibat 

bhi aashkaar hoti hai kionke unhon ne bar mala hag ka 
izhar kiya haalan ke unhen ma'loom tha ke mere in tass- 
uraat se Hajjaj bin Usuf gussa hoga lekin unhon ne iski koi 
parwah na ki aur bar mala hag ka izhar kardiya. 

woh jaante the ke meri ye baaten Hajjaj tak pahunch 
jayengi,lekin unhon ne hag goyi ka fareeza sar anjam 
diya, unhon ne Abdullah bin Zubair raziyallahu anhu ki woh 
khubiyan bayan kar din jo unke ilm mein thin,aur unhon 
ne Hajjaj ki us baat ko batil qarar de diya jo woh Abdullah 
bin Zubair raziyallahu anha ke baare mein kahta tha ke ye 
Allah ka dushman hai aur wo zalim hai. 

Syyeduna Abdullah bin Umar raziyallahu anhu ne Syyeduna 
Abdullah bin Zubair raziyallahu anhu ko un uyoob se bari 
qarar dene ka irada kiya jin ka izhar Hajjaj apni mahfilon 
mein barmala kar raha tha aur logon ke saamne Syye- 
duna Abdullah bin Zubair raziyallahu anha ki khubiyan bayan 
kin,Hajjaj ki resha dawaniyon ke bar aks aik achchi fiza 
paida karne ki koshish ki. 

Bilashuba Syyeduna Abdullah bin Zubair raziyallahu anhu 
mazloom the, Hajjaj aur uske sathiyon ne unke khilaf 
khurooj ka irtekab kiya,Ulama ka is baat par ittefaq hai 
ke Hadees mein jis kazzab ka zikr hai,usse murad Mukh- 
tar bin Abi Ubaid hai aur Al mubeer se muraad Hajjaj bin 
Usuf hai. (Sharah Muslim) 

Syyeda Asma raziyallahu anha apni aulad ki nigahban, apne 
khawind ki farman bardar aur apni walida ke sath husn e 
sulook karne wali thin,halanke wo unki walida mushrik 
thi, unki walidah ka naam qateela tha,woh aik dafa' apne 
beti Asma raziyallahu anha ke paas tahayef le kar aayi .lekin 
unhon ne apni walidah ke tahayef qabool na kiye aur uske 
baare mein Nabi e kareem sallallahu Alaihi Wa Sallam se daryaft 
kiya,Allah t'aala ne iske baare mein ye aayat nazil ki: 

"Allah tumhen is baat se nahi rokta, ke tum un logon ke 

sath neki aur insaf ka bartao karo jinhon ne deen ke 
mu'amle mein tum se jung nahi ki hai aur tumhein 
tumhare gharon se nahi nikala hai, Allah insaf karne 
waalon ko pasand karta hai" (Al Mumtahina:8) 

Zubair bin Awwam raziyallahu anhu ne apni biwi Asma bint 
e Abi bakr raziyallahu anha ko Madeene mein talaaq de di thi, 
unhon ne apni baqiya zindagi apne bete Abdullah bin 
Zubair raziyallahu anhu ke sath basar ki,yahan tak ke Hajjaj 
bin Usuf ne Syyeduna Abdullah bin Zubar raziyallahu anhu ko 
qatl kar diya. 

Ibnul Jauzi kahte hain ke Syyeda Asma raziyallahu anha ke 
sath Zubair raziyallahu anhu ne shadi ki, unke mut'addid bac- 
hche huye phir unhon ne talaq dedi ,unhon ne apne bete 
Abdullah raziyallahu anhu ke sath baqiya zindagi guzari 
yahan tak ke unhen qatl kar diya gaya, Syyeda Asma ne 
100 saal ki zindagi payi. (Sifatussafwah1 ^ 239) 

Asma raziyallahu anha se riwayat hai, kahti hain ke 
Rasoolullah sallallahu Alaihi Wa Sallam ne farmaya: 

"Main hauz par hunga yahan tak ke main dekhunga ke 
tum mein jo mere paas aata hai kuch logon ko mere paas 
aane se rok kar pakad liya jayega, main kahunga aye 
mere rab! ye meri ummat ke log hain to kaha jayega kia 
aap ko maloom hai ke aap ke ba'd inhon ne kiya kiya ? 
wallah! ye musalsal apne aediyon ke bal phirte rahe" 

(Bukhari,kitaburriqaq) 

Syyedah Asma raziyallahu anha daqeeq fiqhi masail mein 
fatwa diya karti thin, Muslim Al Qarri bayan karte hain ke 
ham Abdullah bin Zubair raziyallahu anhu ki walida ke paas 
gaye, woh farba aur nabeena khatoon thin, ham ne un se 
Hajj e tamatto' ke baare mein poocha to unhon ne farma- 
ya ke Rasoolullah sallallahu Alaihi Wa Sallam ne Hajj e tamatto' 
ki ijazat di hai. (Musnad Ahmad 6/348,Mulim) 

Ekrama se riwayat hai ,kahte hain ke Syyeda Asma bin e 

Abi Bakr raziyallahu anha se suwal kiya gaya ke salaf e 
saleheen par Allah ke khauf se ghashi taari ho jaya karti 
thi? unhon ne farmaya nahi,bas woh khauf e ilahi se roya 
karte the. 

Syyedah Asma raziyallahu anha Khabon ki ta'beer batane 
mein mahir thin. 

Wagedi kahte hain ke Saeed bin Musayyib tamam logon 
se badh kar khawab ki ta'beer batane mein mahir the, 
unhon ne ye ilm Syyeda Asma bin e Abi Bakr raziyallahu anha 
se seekha aur unhon ne apne walid Abu bakr raziyallahu anhu 
se seekha. 

Syyedah Asma bin e Abi Bakr raziyallahu anha se riwayat 
hai, kahti hain ke aik aurat ne Rasoolullah sallallahu Alaihi Wa 
Sallam se suwal kiya ke ya Rasoolallah! agar koi aurat apne 
kapde par haiz ka khoon laga huwa dekh le to woh kiya 
kare ,Rasoolullah sallallahu Alaihi Wa Sallam ne farmaya: 

"Jab tum mein se kisi aik aurat ke kapde ko haiz ka 
khoon lag jaye to woh use khurach de phir us par paani 
chidke phir wo us mein namaz padh le"(Bukhari ,Alhaiz) 

Allama Ibn e Hajar rahimahullah farmate hain ke is 
Hadees mein bahut se fawayed paaye jate hain: 

1.Auratis nauaiyyat ke shar'ai masayel daryaft karne ke 
liye wazeh alfaaz mein suwal kar sakti hai. 

2.Haiz ka khoon bhi doosre khoon ki tarah hai agar 
kapde ko lag jaaye to use dhona zaroori hai agar woh 
kapde par khushk ho jaaye to use pahle khurachna dhone 
mein aasani paida kar deta hai. (Fathul Bari) 

Ibn e Juraij se riwayat hai ,kahte hain ke mujhe Asma 
raziyallahu anha ke gulam Abdullah ne bataya wo Syyeda 
Asma ke baare mein bayan karte hain ke woh maidan e 
Arafaat se wapsi par Muzdalifa mein farokash huyin, 
namaz padhne lagin, aik ghanta namaz padhne ke ba'd 
kaha beta kiya chaand guroob ho gaya? main ne kaha ji 

hani to unhon ne farmaya: yahan se kooch karo to ham ne 
kooch kiya, ham ne Mina pahunchte hi Jamra par rami ki 
phir wo wapas palti aur apni manzil par pahunch kar 
Subah ki namaz ada ki main ne kaha ham subah andhere 
mein aaye the , Syyeda Asma raziyallahu anha ne kaha beta 
aurat ke liye Rasoolullah sallallahu Alaihi Wa Sallam ne ijazat di 
hai. (Bukhari ,kitabul haj) 

Syyedah Asma raziyallahu anha se riwayat hai kahti hain ke 
main ne Rasoolullah sallallahu Alaihi Wa Sallamse kaha ya 
Rasoolallah mera maal wahi hai jo Zubair mere paas le 
aate hain? Rasoolullah sallallahu Alaihi Wa Sallam ne jawab 
mein farmaya: 

"Sadga karo,gin gin kar na diya karo warna Allah tujhe 
gin gin kar dega” (Bukhari:1433, Muslim:1029) 

Imam Nawawi kahte hain ke is ka matlab ye hai ke Allah 
ki ita'at mein be daregh kharch kiya jaaye aur bukhl se 
har mumkin parhez kiya jaaye. 

Fuqara wa masakeen par fayyazi ke sath kharch karne 
ke hawale se Syyeda Asma bin e Abi Bakr raziyallahu anha 
badi mashhoor w ma'roof thin aur is maidan mein unka 
aik khas tarz e amal tha. 

Hafiz Ibn e kaseer rahimahullah kahte hain ke Syyeda Asma 
bin e Abi Bakr raziyallahu anha 100 saal ki umr ko pahunchi 
na unka koi daant gira aur na aql mein koi futoor aaya. 

(Al Bidaya 87346) 


Syyeda Asma bint e Abi Bakr ki bhook 


Tabrani Syyedah Asma bin e Abi Bakr raziyallahu anha Se 
riwayat karte hain, woh kahti hain ke aik dafa' main us 
zameen par baithi hui thi jise Nabi e kareem sallallahu Alaihi 
Wa Sallam ne Salmah aur Zubair ke darmiyan taqseem kiya 
tha, ye Banu Nazeer ka elaqa tha, Zubair Nabi sallallahu 
Alaihi Wa Sallam ke sath kahin bahar chale gaye, hamara aik 

padosi vahoodi tha, usne aik bakri zabah ki, phir use 
pakava gava main ne jab uski khushbu mahsoos ki to meri 
blat mein ajeeb kaifivat ho gayi, pahle kabhi meri ye 
haalat na huvi thi, main us waqt halat e hamal mein thi, 
bhook badi shadeed lagi hui thi, main yahoodi ki biwi ke 
paas aag lene ke bahane gayi,dil mein khayal tha ke 
sahayed woh mujhe khane ki da'wat degi, mujhe aag ki to 
zaroorat na thijab mujhe khaane ki khusbu aayi to bhook 
nein aur tezi aa gayi, usne mere mutalbe par aag to dedi 
ekin khane ki da'wat na di, main ne teen martab aisa 
kiva ,khane ka suwal karna meri tabi'at aur ghairat ke 
live gawara na tha,main apni jagah par aake Allah ta'ala 
se du'aen mangne lagi, yahoodi ka khawind aaya , usne 
apni biwi se poocha kia mere ba'd ghar mein koi aaya tha 
usne bataya aik arabi khatoon aayi thi,usne aag ka 
mutalaba kiva tha, woh kaahne laga uske han khana de 
kar aao, abhi jao main us waqt tak khana nahi khaunga 

jab tak uske ghar khana nahi pahunc jayega, usne mere 


han aik bhara huwa piyala bheja, ye khana mujhe ruye 
zameen par waqe' har cheez se qeemati aur umda dikhayi 
deta tha. (Al Isaba,Haytussahab 1/398) 

Syvedah Asma razivallahu anha ne taweel zindagi basar ki 
woh 100 saal se bhi ziyada umr ki hui lekin unka koi 
daant gira aur na aql mein futoor aaya, albatta ziyada 
budhape ki wajah se unki basarat khatm ho gayi thi. 

Shuaib bin Talha apne baap se riwayat karte hain ke 
Syvedah Asma raziyallahu anha ne apne bete se kaha: 

"Beta izzat ki zindagi guzarna aur izzat ki maut marna 
aur qaum tujhe gaidi na banaye" (Siyar a'alaam 27/293) 

Syyeduna Urwah bin Zubair bayan karte hain ke main 
aur mera bhai Abdullah bin Zubair raziyallahu anhu walida se 
milne gaye, ye waqi'ah Abdullah bin Zubair raziyallahu anhu 
ki shahadat se das din pahle ka hai, amman jaan beemar 

thin,mere bhai ne poocha amman kaisi hain? Main ne 
kaha bukhar hai, Abdullah bin Zubair raziyallahu anhu ne 
kaha ammi jaan maut mein aafiyat hai,hanste huye kahne 
lagin tum meri maut chahte ho? beta aise na karo,phir 
muskarate huye kahne lagin, beta Allah ki gasam!beta 
main us waqt tak nahi marna chahti jab tak tera anjam 
na dekh lun,agar tujhe shaheed kiya gaya to main Allah se 
sawab ki niyyat karte huye sabr kar lungi aur agar too 
kamiyab ho gaya to meri aankhen thandi ho jayengi aur 
mera dil khush ho jayega, dekhna maut ke dar ki wajah se 
apne mansoobe ko chod na dena. 

Mere bhai ka khayal tha ke agar mujhe qatl kar diya 
gaya to ammi jaan ko bahut Sadma hoga, us waqt ammi 
jaan ki umr 100 saal ho chuki thi. ( Siyar A'alam 27293) 

Jab Hajjaj bin Usuf ne Abdullah bin Zubair raziyallahu anhu 
ko qatl kar diya to wo Syyeda Asma raziyallahu anha ke paas 
aaya aur unse kaha Amma jaan! ameerul momeneen ne 
mujhe tere baare mein hukm diya hai,aap ki koi zaroorat 
ho to batayen! Syyeda Asma raziyallahu anha ne kaha main 
teri maan nahi hun,main to us ki maan hun jo is waqt 
sooli par latak raha hai,mujhe koi zaroorat nahi , Main ne 
Rasoolullah sallallahu Alaihi Wa Sallam se suna hai Aap sallallahu 
Alaihi Wa Sallam ne farmaya ke Banu Saqeef mein aik kazzab 
aur aik halak karne waala niklega kazzab ko to ham ne 
dekh liya woh Mukhtar Saqafi tha aur halaak karne 
waale mere khayal mein tum ho usne sun kar ye kaha ke 
munafiqon ko halaak karne waala hun. | 

Yahya bin ya'la At taimi apne baap se riwayat karte 
hain, kahte hain ke main Abdullah bin Zubair raziyallahu 
anhu ki shahadat ke teen din ba'd Makka mu'azzama gaya 
,us waqt Abdullah bin Zubair raziyallahu anhu ki laash sooli 
par latak rahi thi,unki walida aayi woh boodhi thi, qad 
draaz tha,aankhon se na beena thin, unhon ne aate hi 

Hajjaj bin Usuf se kaha ke abhi sawar ke apni sawari se 
utarne ka waqt nahi aaya,Hajjaj ne mazaaq ke andaz 
mein kaha:Amman jaan munafiq ki baat kar rahi ho, 
unhon ne kaha Allah ki qasam mera beta munafiq nahi 
tha, woh rozedaar aur ibadat guzaar tha. 

Hajjaj ne gusse se kaha budhya yahan se chali jao,tum ne 
yahan aakar harza sarayi ki,unhon ne kaha main ne 
harza sarayi nahi ki main ne Rasoolullah sallallahu Alaihí Wa 
Sallam se suna hai ke Banu Saqeef mein aik kazzab hoga 
qur aik halaak karne waala hoga,mere khayal mein 
halaak karne waale tum ho. (Siyar aa'laam 27294) 

ye bayan kiya jaata hai ke Syyeda Asma raziyallahu anha 
masjid ke aik kone mein thi,ye us waqt ka waqi'ah hai jab 
Abdullah bin Zubairraziyallahu anhu ko sooli par latkaya 
gaya, to Abdullah bin Umar raziyallahu anhu Syyeda Asma 
raziyallahu anha ke paas aakar kahne lage ye jism to koi 
cheez nahi asl to roohen hoti hain jo Allah ke paas 
pahunch jaati hain ,Allah se darti raho aur sabr karo. 

Kahne lagin koi baat nahi is dunya mein to ye bhi ho 
chuka,Yahaya bin Zakariya ka sar Bani Israyeel ki aik 
fahisha ko bataur e tohfa diya gaya. 

Ibn e Abu Mulaika se riwayat hai, kahte hain ke main 
Syyeda Asma raziyallahu anha ki khidmat mein hazir huwa,ye 
Abdullah bin Zubair raziyallahu anhu ke sooli par latkaye 
jaane ke ba'd ki baat hai, Syyeda Asma raziyallahu anha ne 
kaha mujhe pata chala hai ke Abdullah raziyallahu anhu ko 
sooli par latka diya gaya hai. 

Ilahi mujhe us waqt tak maut na dena jab tak main apne 
bete ko apne hathon se kafan pahna kar dafan na kardun 
phir woh apne bete ki laash ke paas aayi use apne hathon 
se nahlaya aur kafan pahnaya aur unki namaz e janaza 
padhi aur unhen dafan kiya halanke unki basarat khatm 
ho gayi thi, taqreeban aik hafte ke ba'd woh khud wafaat 

pa gayin. 

Dukain bin rabee' kahte hain ke main Syyeda Asma 
raziyallahu anha ke paas hazir huwa wo bahut umr raseeda 
ho chuki thin aur namaz padh rahi thin. 

Ibn e Abi Sa'd kahte hain ke Syyeda Asma raziyallahu anha 
apne bete Abdullah bin Zubiar raziyallahu anhu ki shahadat 
ke chand din ba'd wafaat paa gayin,Syyeduna Abdullah 
bin Zubair raziyallahu anhu ki shahadat ka waqe'ah 17 
Jumadal Ula 73 hijri ko huwa. (Siyar Aa'laam 27295) 

Allah Syyedah Asma raziyallahu anha aur unke bete 
Syyeduna Abdullah bin Zubair se razi ho aur unhen Jannat 
mein izzat aur ehteram se jagah de,llahi hamein bhi sada 
bahaar jannat mein Ambiya,Siddiqeen, Shuhada aur 
Saleheen ka sath ata karna.Aameen. 


HEHEHE 

Syyedah Asma bint e Umais 


(RADHIYALLAHU ANHA) 
* Pahle marhale mein Islam qabool karne waali 
jaleelul qadr Shabiya. 
Y In ko do hijraton ka sharaf hasil hai. 
** Syyeda Asma bint Umais raziyallahu anha ko Hajjatul 
wida' mein shirkat karne ka sharaf hasil huwa. 

Syyedah Asma bint e Umais 


(RADHIYALLAHU ANHA) 

Syyeda Asma bint Umais raziyallahu anha ki kunniyat Umm 
e Abdullah thi, ye jaleelul qadr Sahabiya thin. 

Inhon ne bade azeem kaarname sar anjam diye ,inhon ne 
pahle marhale mein Islam qabool kiya aur inhein do 
hijraten karne ka sharaf hasil huwa. 

Syyeda Asma bint e Umais raziyallahu anha ne doosri hijrat 
Madeene ki taraf ki ,ye safar e hijrat bhi unke fazail w 
manaqib mein hai aur unke azeem kaarnamon se hai. 

(Muslim:2503) 

Aik dafa' Syyeda Asma bint e Umais raziyallahu anha mula- 
qat ke liye Syyeda Hafsa raziyallahu anha ke paas aayin, 
unhon ne pahle muhajereen ke hamrah Najjashi ke mulk 
Habsha ki taraf hijrat ki thi. 

Hafsa raziyallahu anha ke paas Syyeduna Umar bin Khattab 
raziyallahu anhu tashreef laaye aur Syyeda Asma raziyallahu 
anha unke paas baithi hui thin. 

Syyeduna Umar raziyallahu anhu ne Asma raziyallahu anha ko 
dekh kar poocha ye kaun hai? unhon ne kaha Asma bint 
Umais,Syyeduna Umar raziyallahu anhu ne farmaya:ye 
Habashiya,Asma hai?Syyeda Asma ne kaha haan. 

Syyeduna Umar raziyallahu anhu ne kaha ke ham ne tum se 
pahle hijrat ki, ham tumhari nisbat Rasoolullah sallallahu 
Alaihi Wa Sallam ke ziyada haqdaar hain to Asma raziyallahu 
anha ko ye sun kar ghussa aa gaya ,ubhon ne kaha aye 
Umar! tum khilaf e waqi'a baat kar rahe ho,Allah ki 
qasam!tum Rasoolullah sallallahu Alaihi Wa Sallam ke sath the 
,woh tumhare bhooke ko khana khilate the ,tumhare jahil 
ko naseehat karte, ham door daraaz sarzameen Habsha 

mein the qur ham ne ye safar Allah aur uske Rasool ki riza 
ke liye ikhtiyar kiya.Allah ki qasam!main us waqt tak nahi 
khaungi aur na paani piyungi jab tak tumhari kahi hui 
baat Rasoolullah sallallahu Alaihi Wa Sallam ki khidmat mein 
bayan na kardun. hamein takaleef aur dushman ke khauf 
ka andesha lahiq raha,main Rasoolullah sallallahu Alaihi Wa 
Sallam ki khidmat mein ye baat bayan karke poochungi, 
Allah ki qasam!main tumhari kahi hui baat mein kuch bhi 
kami beshi nahi karungi jab Nabi e kareem sallallahu Alaihi 
Wa Sallam tashreef laaye to Asma raziyallahu anha ne kaha:ya 
Rasoolallah Umar bin Khattab ne ye ye baaten kahi hain, 
Rasoolullah sallallahu Alaihi Wa Sallam ne farmaya: 

"mujh par unka tum se ziyada hag nahi ,usne aur uske 

satiyon ne aik hijrat ki aur tum ne do hijraten kin" 

Syyedah Asma raziyallahu anha farmati hain:mere paas ye 
hadees sunne ke liye jaththon ki shakl mein aaye, Habsha 
aur Madeena ki taraf hijraten karne waalon ke liye 
Rasoolullah sallallahu Alaihi Wa Sallam ki zuban e mubarak se 
un ke hag mein nikalne waale kalimat bahut ziyada 
khushi ka bais the , woh apne is ezaaz par phoole na 
samaate the. 

Abu Burda kahte hain: Abu Musa raziyallahu anhu mujh se 
baar baar is hadees ko sunne ka tagaza karte. 

(Bukhari:4230,Muslim: 2503) 

Syyedah Asma bint e Umais raziyallahu anha aur unki 
bahnon ne Rasoolullah sallallahu Alaihi Wa Sallam se eiman ka 
tamgha hasil kiya, Rasoolullah sallallahu Alaihi Wa Sallam ne 
qunke baare mein ye irshad farmaya: 

"Sab bahnein momin hain, Maimoona,Ummul Fazl aur 
Asma" (Sahihul Jame':2763) 

Syyedah Asma raziyallahu anha un khawateen mein se hain 
Jinhon ne sab se pahle hijrat ki sa'adat hasil ki. 

Syyeda Asma bint Umais raziyallahu anha ne Rasoolullah 

sallallahu Alaihi Wa Sallam ke Daar e Arqam mein dakhil hone 
se pahle Islam qabool karliya tha, 

Syyedah Asma bint Umals raziyallahu anha ke sath unke 
khawind Syyeduna Ja'far Tayyar bin Abi Talib raziyallahu 
anhu ne Habsha ki taraf hijrat ki, Habsha mein unke haan 
Abdullah , Muhammad aur Aun ne Janam liya, 

Phir Syyedah Asma raziyalluhu anha ne apne khawind Ja'far 
Tayyar raziyallahu anhu ke sath 7 hijri mein Madeena ki taraf 
hijrat ki phir Syyeduna Ja'far raziyallahu anhu ne Jung e Muta 
mein jaam e shahadat nosh kar liya, 

Phir unke sath Syyeduna Abu Bakr raziyallahu anhu ne shadi 
ki aur beta Muhammad paida huwa, 

Syyedah Asma razlyallahu anha ne Hajjatul wida” mein 
shirkat karne ka bhi ezaaz hasil kiya, Jab Syyeduna Abu 
Bakr Siddiqe faut huye to Syyeda Asma raziyallahu anha ne 
unhen Gusl diya, iddat poori hone ke ba'd Syyeduna Ali bin 
Abi Talib raziyallahu anha ne unse shadi ki. (Siyar A'alam 2 283) 

Jab lashkar e Islam ne Roomiyon se ladne ke liye sar 
zameen e sham ka rukh kiya to Syyeduna Ja'far raziyallahu 
anha uske teen ameeron mein se aik the,wahan maidan e 
jung mein unhon ne Allah ki raah mein shahadat ka darja 
hasil kiya. 

Syyedah Asma raziyallahu anha ne apne shauhar Ja'far ki 
wafat par bahut ziyada gham kiya ,Ja'far ki shahadat ke 
din unhon ne kaha ke Rasulullah mere ghar tashreef 
laaye, Aap ne Ja'far ke beton ko apne paas bulaya ,main 
ne Aap sallallahu Alaihi Wa Sallam ko dekha ke Aap un 
bachchon ko piyar bhare andaaz mein choom rahe hain 
aur Aap ki aankhon se aansu jaari hain, main ne kaha ya 
Rasoolallah sallallahu Alaihi Wa Sallam kia Ja'far ki koi khabar 
Aap ko pahunchi hai? Aap sallallahu Alaihi Wa Sallam Ne 
farmaya:woh aaj shaheed ho gaya hai,ham ye khabar sun 
kar rone lage aur Rasoolullah sallallahu Alaihi Wa Sallam 

ashreef le gaye aur Aap sallallahu Alaihi Wa Sallam ne farmaya: 
"Ja'far ke ghar waalon ke liye khana banao un par aisa 
waqt aaya jis ne unko mashgool kar diya hai.” 
(Tirmizi:998,Ibn e Maja:1610) 

Syyeda Asma bint Umais raziyallahu anha ne apne khawind 
ki shahadat par ajr wa swaab ki niyyat se sabr kiya balke 
unke dil mein bhi ye tamanna paida hui ke woh bhi apne 
khawind ke sath hotin aur unhen bhi shahadat naseeb ho 
jaati,aur khas taur par unke dil mein ye tamanna aur 
ziyada us waqt paida huyi jab unhon ne Banu Murrah bin 
Auf ke aik shaks ki zuban se ye suna ke woh kahta hai ke 
main us jung mein maujood tha ,main ne Ja'far raziyallahu 
anhu ko dekha ke woh maidan e jung mein apni ghodi se 
utre aur uski taangen kaat din phir woh dushman se 
ladne laga yahan tak ke woh shaheed ho gaya,ladte waqt 
woh josh aur jazbe se ye ash'aar padh rahe the: 

1.waah waah jannat aur uska qurb umda aur thanda 
hai uska mashroob. 

2.Roomiyon ke liye azaab qareeb aa gaya,Roomi kafir 
hain aur unke khandan par la'nat aur doori ho. 

3.mujh par ye wajib hai ke jab un se milun to un par 
talwar ka waar karun. 

Phir Syyeduna Ja'far raziyallahu anhu ne jhanda apne 
daayen haath mein pakda to use kaat diya gaya phir 
unhon ne jhanda apne bayen hath mein pakad liya to use 
bhi kaat diya gaya,phir apne donon bazuon mein jakad 
liye uske ba'd unhen qatl kar diya gaya. 

(Seerat Ibn e Hisham 4 720) 

Syyeduna lbn e Abbas raziyallahu anhu se riwayat hai ke 
Rasoolullah sallallahu Alaihi Wa Sallam ne farmaya: 

"Main guzishta raat Jannat mein dakhil huwa to usmein 
Ja'far ko dekha ke woh farishton ke sath parwaaz kar 
rahe hain aur Hamza bin Abdul Muttalib palang par 

takya lagaye baithe hain” (Sahi Al jame':3363) 

Abu Huraira raziyallahu anhu se riwayat hai ke Rasoolullah 
sallallahu Alaihi Wa Sallam ne farmaya: 

"Main ne Ja'far bin Abi Talib ko farishte ke roop mein 
dekha ke woh faishton ke sath parwaaz kar rahe hain" 
(Sahi Al jame:3465) 

Ja'far ke shaheed ho jaane ke ba'd Syyeda Asma raziyallahu 
anha ke sath Syyeduna Abu Bakr Siddige raziyallahu anhu ne 
shadi ki aur us se aik beta paida huwa jis ka naam Muha- 
mmad rakha gaya. 

Syyeda Asma raziyallahu anha ne Hajjatul wida' mein 
shareek hone ka ezaz hasil kiya, Jab Syyeduna Abu Bakr 
raziyallahu anhu faut huye to Syyeda Asma raziyallahu anha ne 
gusl diya ,Syyeduna Abu Bakr raziyallahu anhu ki wafat ke 
ba'd Syyeda Asma raziyallahu anha ke sath Ali bin Abi Talib 
raziyallahu anhu ne shadi ki. (Siyar A'lam 27283) 

Allama Ashsha'bi se riwayat hai ke Syyeduna Ali 
raziyallahu anhu ne Syyeda Asma raziyallahu anha ke sath shadi 
ki to Syyeda Asma raziyallahu anha ke do bete Muhammad 
bin Ja'far aur Muhammad bin Abi Bakr aik doosre ke 
saamne fakhr ka izhar karte huye kahne lage ke main 
tujh se behtar aur muazzaz hun kionke mera baap tere 
baap se behtar aur muazzaz tha,Syyeduna Ali raziyallahu 
anhu ne donon beton ki bahas sun kar Syyeda Asma 
raziyallahu anha se kaha ke tum hi in donon ke darmiyan 
faisla karo, to unhon ne ye kaha ke Ja'far se behtar main 
ne koi jawan nahi dekha aur Abu Bakr Siddiqe raziyallahu 
anhu se behtar main ne koi budha nahi dekha. 

Syyeduna Ali raziyallahu anhu ne ye faisla sun kar Syyeda 
Asma raziyallahu anha se muskurate huye kaha: aap ne 
achcha faisla kiya,lekin aap ne mere liye kuch baqi na 
rahne diya. (Allsaba 77490) 

wafaat: 


Jab Syyedah Asma raziyallahu anha ko pata chala ke unke 
bete Muhammad bin Abi Bakr raziyallahu anhu ko Misr mein 
qatl kar diya gaya hai to is ka unhen bahut sadma huwa 
wo apne ghar ki masjid mein namaz padhne lagin, unhon 
ne apne ghusse ko pi liya lekin un par ye asar pada ke 
shiddat e gham ki wajah se unki .... se khoon bahne laga. 

(Al isaba 77490) 

Saal ke ekhtetaam par unki tabi'at bojhal hone lagi aur 
unhon ne mahsoos kiya ke din ba din kamzori jism mein 
sarayat kar rahi hai,bil aakhir wo maut ki waadi mein 
utar gayin aur zindagi ko khair aabad kah diya,Allah un 
par apni rahmat ki barkha barsaye. 

"Allah unse razi aur woh Allah se raazi" 

Allah subhanahu w ta'ala hamein aur unhen ambiya 
siddiqeen, shuhada aur saleheen ka jannat mein sath 
naseeb farmaye,bila shuba unki rifaqat badi umda hai. 


NERENN 

Syyedah Ummuddahdah Al ansariya 


(RADHIYALLAHU ANHA) 

yr woh khatoon hai jis ne aakhirat ki ne'maton ko 
dunya ke faani saaz w samaan par tarjeeh di. 

xx Unka khawind Abuddahdah raziyallahu anhu aik 
jaleelul qadr shah sawar aur madrasa e nubuwat ke 
honahar shagirdon mein se the. 

xx Ummuddahdaah raziyallahu anha ne apne khawind se 
kaha:"aap ne nafa' ka sauda kiya hai jo toone sauda kiya 
Allah tere liye us mein barkat ata kare". 

Syyedah Ummuddahdah Al ansariya 


(RADHIYALLAHU ANHA) 

Syyeda Ummud dahdah raziyallahu anha un sahabiyat mein 
se hain jinhon ne taareekh e islam ke pur shukoh daur 
mein zindagi guzari aur ye woh khatoon hai jis ne Aakhi- 
rat ki ne'maton ko dunya ke faani saaz wa saaman par 
tarjeeh di. 

unhon ne us waqt islam qabool kar liya tha jab Syyeduna 
Mus'ab bin Umair raziyallahu anhu Rasoolullah sallallahu Alaihi 
Wa Sallam ke safeer ban kar ahl e Madeena ko Islam ki 
da'wat dene ka fareeza sar anjaam dene lage, ye un khush 
naseeb logon mein se thin jinka poora khandan Islam ki 
ne'mat se sarfaraz huwa aur khandan ke jumla afrad 
eiman ke qafile mein chalne lage. 

In ke khawind Abuddahdah raziyallahu anhu aik jaleelul 
qadr shah sawar aur madrasa e nuboowat ke ho nahar 
shagirdon mein se the aur unka shumar un logon mein 
hota tha jnhon ne Allah ki raah mein apni jaanen apne 
maal aur apni roohen be dareg qurban kardin. 

Syyeduna Abu Dahdah raziyallahu anhu ki zar'ai zameen 
mein wafir miqdar mein paani tha,sar sabz wa shadab 
darakhton par phal bharpoor tha. 

Jab Allah ta'ala ka ye farman nazil huwa: 

"kaun hai jo Allah ko qarz e hasana dega” 

Abu Dahdah raziyallahu anhu ne kaha ya Rasoolallah !mere 
maan baap aap par qurban hon, Allah ham se qarz ka 
mutalaba karta hai , halanke wo qarz se ghani aur be 
niyaz hai,Aap sallallahu Alaihi Wa Sallam ne irshad farmaya: 
han Allah uske zariye tumhen jannat mein dakhil karna 
chahta hai. 

Arz ki ya Rasoolallah! agar main Allah ko garz dun kiya 
mere liye ye zamanat hai ke main aur meri aulad jannat 
mein jayenge? Aap sallallahu Alaihi Wa Sallam ne farmaya: 
han,unhon ne kaha apna hath mujhe pakdayiye, Aap ne 
unhen apna hath pakda diya,unhon ne kaha mere do 
baagh hain, aik nashebi jagah mein hai aur doosra unchi 
jagah par ,unke elawah main kisi cheez ka malik nahi, 
main ne donon baagh Allah ko garz diye. 

Rasoolullah sallallahu Alaihi Wa Sallam ne farmaya: 

"un mein se aik Allah ki raah mein de dijye aur doosra 
apne ahl w ayal ki guzar un ke liye rahne dijye" 

aap ko gawah banata hun ke in donon mein se behtar 
baagh main ne Allah ki raah mein diya. 

Us bagh mein che sau khajoor ke darakht hain, Rasoo- 
lullah sallallahu Alaihi Wa Sallam ne farmya:uske badle Allah 
tujhe jannat ata karega,Abuddahdah raziyallahu anhu chale 
gaye to Ummuddahdah raziyallahu anha apne bachchon ke 
hamrah bagh mein darakhton ke zere saya ghoomne 
lagin. 

Abuddahdah raziyallahu anhu ne is moqe par ye ash-'aar 
kahe: 

1.Allah tujhe seedhe raaste ki hidayat de, jo khair aur 
bhalayi ka raasta hai. 

2.Mera wadi mein bagh qiyamat tak ke liye qarze mein 
chala gaya. 

3.Main ne Allah ko qarz diya apni marzi se, khushi ke 
sath ehsan jatlane aur wapas lene ki gharz se nahi. 

4.Haan albatta qiyamat ke din do guna milne ki 
ummeed hai khud aur bchchon ko le kar yahan se chali 
jao. 

5, Is mein koi shak nahi ke neki behtareen zaad e raah 
hai jo insaan Aakhirat ke liye aage bhejta hai. 

Ummuddahdah raziyallahu anha ne kaha aap ne nafa' ka 

sauda kiya hai jo aap ne sauda kiya Allah aap ke liye us 
mein barkat ata kare ,phir unhon ne barjasta ye ash'aar 
kahe. 
1.Allah tujhe khair aur khushi ki basharat de,tujh jaise 
ne jo us ke paas tha ada kar diya aur achcha kiya. 
2.Allah meri aulaad ko siyah rang ki ajwa khajoor aur 
tar o taza khajooron se mala maal karde. 
3.Aadmi magdoor bhar koshish karta hai ,saari zindagi 
aur uske khilaf jata agar us se kisi jurm ka irtekab ho 
Jaye. 

Phir Ummuddahdah raziyallahu anha apne bachchon ki 
taraf mutawjjeh hui aur unke munh se khajooren nikalne 
lagin jo unki jaibon mein thin woh bhi nikalne lagin,phir 
woh apne bachchon ko le kar doosre bagh mein chali 
gayin. 

Rasoolullah sallallahu Alaihi Wa Sallam ne farmaya: 

"kitne bade khajoor ke khoshe Abu Dahdah ke liye 
jannat mein honge” (Al Isaba 4/59,Sahihul jame:4450) 

Ghazwa e Uhud mein Abu Dahdah raziyallahu anhu ne bula- 
nd aawaz se kaha aye Khandan e Ansar! meri taraf aao, 
Main Sabit bin Dahdaha idhar khada hun,apne deen ki 
hifazat ke liye lado,Allah tumhara haami w madadgaar 
hai. 

Ansaar ke chand afrad unki taraf badhe ,woh musal- 
manon ke sath mil kar dushman par hamla aawar huye, 
unke saamne sakht jaan dushman ka aik lashkar khada 
tha,jis mein kafiron ke sardar the,jin mein khalid binb 
waleed, Amr bin 'Aas ,Ekrama bin Abi jahl, Zirar bin 
khattab jaise mashhoor wa ma'roof dushman fauj ke 
jungjoo the,wo un par hamla aawar huye,Khalid bin 
waleed ne neze se hamla kiya jo seedha Abu Dahdah ke ja 
laga aur woh use jagah girte hi wafat pa gaye, 
Ummuddah daah ko jab ma'loom huwa to unhon ne inna 

lillah wa inna ilaihi raje'aun kaha,sabr kiya aur Allah 
ta'ala ke han sawab ki niyyat kar li. 
Allah us ka ajr zaye' nahi karta jo nek amal karta hai. 


rry Yt xr 

Syyedah Umm e Sulaim 


(RADHIYALLAHU ANHA) 

mw Momina da'iyah. 

**. ye dunya ki pahli khatoon hai jis ka haq e mahar 
Islam qarar paya. 

37 .ye Jannati khwateen mein se thin jin ke das bachche 
huye sab ke sab hafiz e Quran the. 

x, "Allah tumhari is raat mein barkat 'ata kare" 

*.Rasoolullah sallallahu Alaihi Wa Sallam Syyeda Umm e 
Sulaim raziyallahu anha ki badi ta'zeem karte the aur 
unhein badi qadr ki nigas se dekhte. 

W Nabi e kareem sallallahu Alaihi Wa Sallam ke paseene ko 
khushbu mein mila kar istemal karne waali. 

** Rasoolullah sallallahu Alaihi Wa Sallam ke hamrah jung 
mein shareek huin, mujahedeen ko paani pilatin aur 
zakhmiyon ki marham patti kartin. 

Syyedah Umm e Sulaim 


(RADHIYALLAHU ANHA) 

Rasoolullah sallallahu Alaihi Wa Sallam ke khadim syyeduna 
Anas bin Malik raziyallahu anhu ki walida syyeda Umm e 
Sulaim bint e Milhan raziyallahu anha aik Jaleelul gadr saha- 
biyah thin, ye rishte mein Nabi e kareem sallallahu Alaihi Wa 
Sallam ki khala lagti thin, ye dunya ki pahli khatoon hai jis 
ka haq mahar Islam qarar paaya. 

Ye Jannati khawateen mein se thin ,unke das bachche 
huye sabhi hafiz e Quran the. 

Jab Syyeda Umm e Sulaim raziyallahu anha ne eiman qabool 
kiya aur wo Islam mein dakhil ho gayin to unka khawind 
Abu Anas aaya,woh kahin gaya huwa tha jab use apni 
biwi ke musalman hone ka pata chala to bada ghazab- 
naak huwa aur kahne laga tu be deen ho gayi hai, unhon 
ne kaha main be deen nahi hui balke main eiman le aayi 
hun. (Siyar Aalamin nubala 2 7305) 

Syyeda Umm e Sulaim raziyallahu anha apne bete Anas 
raziyallahu anha ko sikhlati ke beta " La ilaha illallah" kaho, 
Ash hadu anna muhammadar rasulullah" kaho. 

wo apni totli zuban mein ye kalimat kahne lagte ,unka 
baap apni biwi se kahta use kharab na karo,to wo ye 
kahtin main is ko kharab nahi kar rahi,main to iski tar- 
biyat kar rahi hun. 

Jabir bin Abdullah se riwayat hai,kahte hain ke Rasool 
ullah sallallahu Alaihi Wa Sallam ne farmaya: 

“Mujhe Jannat dikhlayi gayi ,main ne us mein Abu talha 
ki biwi ko dekha" (Sahi Muslim) 

Syyeduna Anas raziyallahu anhu se riwayat hai kahte hain 
ke Abu Talha raziyallahu anhu ne Umm e Sulaim raziyallahu anha 

ko nikah ka paigham diya to unhon ne kaha ke Abu Talha 
raziyallahu anhu aap jiase shaks ko mustarad to nahi kia 
Jaata lekín aap kafir hain aur main muslaman hun,mere 
liye jaiz nahi ke main tere sath shadi karun, han agar aap 
islam qabool karlen to yahi mera haqq e mahar hoga, 
main aap se is ke ilawah kisi aur cheez ka mutalaba nahi 
karungi,unhon ne islam qabool kar liya aur yahi Islam 
haq e mahar qarar paya. 

Sabit rawi e hadees Anas raziyallahu anhu ke hawale se 
bayan karte hain ke main ne Umm e Sulaim raziyallahu anha 
se badh kar umda wa aala kisi aurat ka mahar nahi suna. 

(Nasai) 

Anas bin Malik raziyallahu anha se riwayat hai kahte hain 
ke Abu Talha raziyallahu anhu ka aik beta tha jo beemar 
rahta tha Abu Talha raziyallahu anhu kisi kaam se ghar se 
bahar gaye aur bad mein wo bachcha faut ho gaya ,jab 
Abu Talha raziyallahu anhu ghar wapas aaya to usne apni 
biwi Umm e Sulaim raziyallahu anha se poocha ke bete ka kia 
haal hai? 

Unhon ne kaha ke pahle se ziyada sukoon mein hai,phir 
uske ba'd Syyeda Umme Sulaim raziyallahu anha ne Abu 
Talha raziyallahu anhu ki khidmat mein sham ka khana pesh 
kiya, unhon ne khana khaya uske ba'd donon ne izdewaji 
tallugat qaim kiye,jab woh ghusl se farigh ho kar aaram 
karne ki niyyat se bistar par daraz huye to Abu Talha 
raziyallahu anhu ne apne bchche ko dekh liya wo abadi neend 
so raha tha, Abu Talha raziyallahu anhu ko ye manzar dekh 
kar bahut sadma huwa,Namaz e Fajr ke ba'd Nabi e 
kareem sallallahu Alaihi Wa Salaam ki khidmat mein hazir ho 
kar aap ko soorat e haal se aagah kiya, aap ne daryafat 
farmaya kiya tum ne is raat khalwat bhi ki?unhon ne 
kaha ji han. Aap sallallahu Alaihi Wa Sallam ne farmaya " Allah 
tumhari is raat mein barkat ata farmaye. 

Umm e Sulaim raziyallahu anha ne bete ko janam diya to 
Abu Talha raziyallahu anhu ne Ansa bin Malik raziyallahu anhu Se 
kaha ke tum ise Nabi e kareem sallallahu Alaihi Wa Sallam ke 
paas le jaao ,Umm e Sulaim raziyallahu anha ne chand khajo- 
oren bhi sath bhej din Nabi e kareem sallallahu Alaihi Wa Sallam 
ne bachche ko apni god mein liya aur poocha koi cheez 
hai? Aap sallallahu Alaihi Wa Sallam ko bataya ke han chand 
khajooren hain, Aap sallallahu Alaihi Wa Sallam ne khajoor li 
,use munh mein chabaya aur phir bchche ko ghutti di aur 
uska naam Abdullah rakha. (Bukhari wa Muslim) 

Anas bin Malik raziyallahu anha se riwayat hai, kahte hain 
ke Nabi e kareem sallallahu Alaihi Wa Sallam ne farmaya: 

"Main jannat mein dakhil huwa to us mein paun ki 
aawaz suni,main ne poocha ye kaun hai? farishton ne 
kaha ye Anas bin Malik ki walida Umaisa bint Milhan 
hain.” (Muslim:2456) 
Rasoolullah sallallahu Alaihi Wa SallamSyyeda Umm e Sulaim 

raziyallahu anha ki badi ta'zeem karte the aur unhen badi 
qadr ki nigah se dekhte aur aksar uski ziyarat ke liye 
Jaaya karte qur unke haan khana tanawul karte aur unke 
ghar mein qailoola karte. 

Syyeduna Anas raziyallahu anhu se riwayat hai, Rasolullah 
sallallahu Alaihi Wa Sallam Syyeda Umm e Sulaim raziyallahu anha 
ki ziyarat ke liye tashreef le jaate aur woh aap ki khidmat 
mein khana aur mashroob pesh kartin,Anas raziyallahu anhu 
kahte hain ke mera aik chota bhai tha jis ki kunniyat Abu 
Umair thi,aik din Nabi e kareem sallallahu Alaihi Wa Sallamha- 
mare haan tashreef laaye, Aap sallallahu Alaihi Wa Sallam neg 
farmaya aye Umme Sulaim main tere bachche ko kuch 
pareshan dekh raha hun,to unhon ne kaha ya rasoolallah 
uski aik chidya thi jis ke sath ye khela karta tha wo mar 
gayi to is wajah se ye afsurda aur pareshan hai to Nabi 
sallallahu Alaihi Wa Sallam piyar se uske sar par hath pherne 

lage aur muskurate huye ye kahne lage: 
"Aye Abu Umair !chidya ko kia huwa?” 

Syyeda Umme Sulaim kahti raziyallahu anha hain ke Nabi e 
kareem sallallahu Alaihi Wa Sallam hamare haan tashreef la kar 
chamde ke bistar par qailoola karte ,Aap sallallahu Alaihi Wa 
Sallam ko paseena bahut aata tha. 

Syyeda Umm e Sulaim raziyallahu anha farmati hain: aik roz 
Aap sallallahu Alaihi Wa Sallam tashreef laaye ,Aap sallallahu Alaihi 
Wa Sallam hasb e ma'mool chamde ke bistar par so gaye, 
Aap sallallahu Alaihi Wa Sallam ke mubarak jism se paseena 
bahne laga, main ne wo paseena jama karke aik sheeshi 
mein mahfooz karna shuru kar diya, Nabi sallallahu Alaihi Wa 
Sallam bedaar huye to Aap sallallahu Alaihi Wa Sallam Ne 
farmaya Umm e Sulaim ye kia kar rahi hai? main ne 
kaha main Aap sallallahu Alaihi Wa Sallam ke paseene ko apni 
khushbu mein milaungi. 

Anas raziyallahu anhu se riwayat hai ke aik roz Nabi e 
kareem sallallahu Alaihi Wa Sallam Syyeda Umm e Sulaim 
raziyallahu anha ke paas tashreef le gaye to unhon ne Aap 
sallallahu Alaihi Wa Sallam ki khidmat mein ghi aur khajooren 
pesh kin,Aap sallallahu Alaihi Wa Sallam ne farmaya mera roza 
hai,phir Aap sallallahu Alaihi Wa:Sallam khade huye,namaz 
padhi ,Umme Sulaimraziyallahu anha aur unke ghar ke logon 
ke liye du'aen kin, Umm e Sulaim raziyallahu anha ne kaha 
mere paas aik choti si khas cheeez hai,Aap sallallahu Alaihi Wa 
Sallam ne farmaya wo kia? unhon ne kaha Aap sallallahu Alaihi 
Wa Sallam ka khadim Anas, Nabi e kareem sallallahu Alaihi Wa 
Sallam ne dunya wa aakhirat ki behtari ki du'aen kin. 

Syyeda Umm e Sulaimraziyallahu anha ne mere haath 
Rasoolullah sallallahu Alaihi Wa Sallamki khidmat mein tar wa 
taaza khajooron ki aik tokri bheji. (Bukhari:1982) 

Anas raziyallahu anh, se riwayat hai kahte hain ke Rasoo- 
lullah sallallahu Alaihi Wa Sallam Syyeda Umm e Sulaim ke ghar 

ke ilawa kisi aur ghar mein nahi jaate the., Aap sallallahu 
Alaihi Wa Sallam se daryafat kia gaya to Aap sallallahu Alaihi Wa 
Sallam ne irshad farmaya: 
"Mujhe us par raham aata hai kionke uska bhai mere 
sath jung mein shareek tha jo shaheed ho gaya” 
(Bukhari w Muslim) 
Imam Zahabi kahte hain:Syyeda Umm e Sulaim raziya- 
llahu anha ka bhai Haram bin Milhan jung e Be're Ma'auna 
mein shaheed huwa,jab unhen peeche se teer laga to usne 
kaha rabb e ka'ba ki qasam! main kamiyab ho gaya,wo 
teer uske seene ki jaanib se bahar nikla" 
(Siyar Aalamin Nubala 27307) 

Anas raziyallahu anhu se riwayat hai ke Syyeda Umm e 
Sulaim raziyallahu anha aur un ke sath Ansari Khwateen 
Rasoolullah sallallahu Alaihi Wa Sallam ke hamrah jung mein 
shareek huin, mujahedeen ko paani pilatin aur zakhmiyon 
ki marham patti katin. (Muslim) 

Gazwa e Hunain mein Syyeda Umm e Sulaim raziyallahu 
anha Rasulullah sallallahu Alaihi Wa Sallam ke hamrah ajr wa 
sawab hasil karne ke liye shareek huin, unhon ne apni 
kamar ke sath aik khanjar bandh rakha tha aur woh us 
waqt halat e hamal mein thin. 

Abu Talha raziyallahu anhu ne kaha ya rasoolallah us ke 
paas aik khanjar hai ,unhon ne kaha ya rasoolallah! jo 
muhsrik mere saamne aaya main uska pet is khanjar se 
phaad dungi, ye sun kar Rasoolullah sallallahu Alaihi Wa Sallam 
hans pade. 

Syyeda Umm e Sulaim raziyallahu anha ne poocha ya Rasu- 
lallah! kia woh log jo Fath e Makka ke moqe par musal- 
man huye aur jung mein shareek huye aur woh nifaq ki 
wajah se shikast khorda dikhayi dete hain kia unhen qatl 
kar diya jayega? Rasoolullah sallallahu Alaihi Wa Sallam në 
farmaya: aye Umm e Sulaim dilon ke bhed Allah jaanta 

hai, wahi kaafi hoga aur achcha faisla karega. 
(Muslim:1809) 

Tulaqa un logon ko kahte hain jo fath e Makka ke moqe 
par musalman huye aur Nabi e kareem sallallahu Alaihi Wa 
Sallam ne un par ehsan karte huye unhen aazad kardiya, 
unke silsile mein Umm e Sulaim raziyallahu anha ka khayal 
tha ke woh munafiq hain, unke shikast kha jaane ki wajah 
se unhen qatl kardiya jaana chahiye. 

Syyeda Umm e Sulaim raziyallahu anha par Allah ta'ala 
rahmat ki barkha barsaye aur sada bahaar jannat mein 
unhen izzat ki jagah ata kare, unke khawind ko bhi aur 
unki aulaad ko bhi, unhen Islam aur musalmanon ki janib 
se behtareen badla ata kare aur musalmanon ko unke 
naqshe qadam par chalne ki taufeeq de,Aameen ya rabbal 
aalameen. 


HHHHH 

Syyedah Habeeba bint e Kharijah 


(RADHIYALLAHU ANHA) 
37 Syyeduna Abu bakr raziyallahu anhu ki biwi thin. 
*x.Syyeda Habeeba raziyallahu anha ne Islam qabool kia 
aur Rasoolullah sallallahu Alaihi Wa Sallam ki bai'at ki. 

Syyedah Habeebah bint e Kharijah 


(RADHIYALLAHU ANHA) 

Syyeda Habeebah bint e Kharijah raziyallahu anha Syyeddu- 
na Abu Bakr raziyallahu anhu ki biwi thin. 

Unke baap ka naam Kharijah bin Zaid bin Abi Zuhair 
Ansari Khazraji tha,Unhon ne Ghazwa e Uhud mein 
shahadat paayi. 

Unki walidah ka naam Hazeela bint e Utba bin Amr tha, 
Syyeda Habeebah raziyallahu anha ne Islam qabool kiya aur 
Rasoolullah sallallahu Alaihi Wa Sallam ki bai'at ki. 

Hijrat ke bad Syyeduna Abu Bakr Siddige raziyallahu anhu 
ne unke sath shadi ki aur Syyeduna Abu Bakr raziyallahu 
anhu ki wafaat ke ba'd unke sath Khubaib bin Asaaf ne 
shadi ki. 

Ibnul Jauzi kahte hain ke jab Syyeduna Abu Bakr Siddiqe 
raziyallahu anha ne hijrat ki to woh Kharijah ke haan thahre 
to unhon ne apni beti ka nikah Syyeduna Abu Bakr raziya- 
llahu anha se kardiya. (Sifatus Safwa 17236) 

Jabir bin Abduliah raziyallahu anhu se riwayat hai ke Syye- 
duna Abu bakr raziyallahu anhu tashreef laye, Rasoolullah sa- 
llallahu Alaihi Wa Sallam se andar aane ki ijazat talab ki ,unhon 
ne logon ko dekha ke Aap sallallahu Alaihi Wa Sallam ke 
darwaze par baithe hain,kisi ko andar aane ki ijazat nahi 
di gayi, lekin Abu Bakr raziyallahu anhu ko ijazat de di gayi 
phir Umar raziyallahu anhu aaye ,unhon ne ijazat , unhon ne 
dekha ke Nabi ke ird gird Aap ki biwiyan chup chap baithi 
hain,Syyeduna Abu Bakr raziyallahu anhu ne kaha ke mein 
Nabi sallallahu Alaihi Wa Sallam se aisi baat karunga ke aap 
hans padenge phir kaha ke ya rasoolallah agar Kharijah 
ki beti mujh se kharch ka suwal karti to main uski gardan 

marod deta, Rasoolullah sallallahu Alaihi Wa Sallam aap ki baat 
sun kar hans pade aur Aap sallallahu Alaihi Wa Sallam ne 
farmaya ke ye meri biwiyan mere ird gird baithi mujh se 
kharch ka sawal kar rahi hain.(Sahi Muslim,kitabuttalaq) 

Syyeda Ayesha raziyallahu anha riwayat karti hain ke jab 
Nabi e kareem sallallahu Alaihi Wa Sallam ne wafaat payi to Abu 
Bakr raziyallahu anhu Madeena ke nazdeek As Sunh maqam 
par apne ghar mein the, Ismail kahte hain ke As Sunh se 
murad buland hai. (Bukhari ,Kitab fazail Sahaba) 

Hafiz Ibn e Hajar Asqalani is hadees ki sharah ke zimn 
mein likhte hain ke syyeduna Abu Bakr raziyallahu anha ki 
sukunat As-Sunh maqam par thi,ye Abu Bakr raziyallahu anhu 
ki biwi ka ghar tha. (fathul Bari) 

As-Sunh ke baare mein ye bhi bataya gaya hai ke ye 
Masjid e Nabawi se taqreeban aik meel door Banu Haris 
bin khazraj ka muhalla tha. 


Xr Xr Yc Ye Y€ y> 

Syyedah kabsha bint e Rafe’ 


(RADHIYALLAHU ANHA) 

*r Bahaduron ki maan. 

yr.pahle marhale par Islaam qabool karne waali kha- 
wateen ke sath mil kar islam qabool karne ki sa'adat 
hasil karli thi. 

Kye jaleelul qadar sahabi Syyedun Sa'd bin Mu'az raziy- 
allahu anhu ki walida thin ,jin ki wafaat par Arsh e ilahi bhi 
kaanp gaya tha. 

*t.Neki ke kaamon mein badi jaldi karne waali khatoon 
thin. 

w.Bahut se aise kaarname anjaam diye jo unke eiman, 
jihad aur sabr par dalalat karte hain. 

Syyedah kabsha bint e Rafe’ 


(RADHIYALLAHU ANHA) 

Syyeda kabsha bint e Rafe' raziyallahu anha ne Madeena 
mein Islaam dakhil hote hi pahle marhale par Islam 
qabooi karne waali khwateen ke sath mil kar Islam 
qabool karne ki sa'adat hasil kar li. 

Ye Jaleelul qadr Sahabi Syyeduna Sa'd bin Mu'az raziy- 
allahu anhu ki walida thi, jin ki wafaat par 'arsh e ilaahi bhi 
kaanp gaya tha,unka beta woh 'aali martabat sahabi 
hain jinhon ne (Banu Quraiza ke baare mein)wo faisla 
sunaya jo saat aasmanon par ho chuka tha. 

Unke khawind ka naam Mu'az bin No'man tha, jin ka 
ta'llug Banu Abdul Ash-hal ke sath tha,uske haan S'ad, 
Amr ,lyas, Aus ,Aqrab aur Umm e hizaam paida huye. 

Syyeda Umm e Sa'd raziyallahu anha neki ke kaamon mein 
jaldi karne waali khatoon thin,unhon ne Umm e Amir bint 
Yazeed bin Sakan aur Hawwa bint e Yazeed bin Sakan ke 
hamraah raziyallahu anhuma Nabi e kareem sallallahu Alaihi Wa 
Sallam ki sab se pahle bai'at ki. (At tabaqat Al kubra 87 12) 

Syyeda Umm e Sa'd raziyallahu anha ne bahut se aise kaa- 
rname anjam diye jo unke eiman, jihad aur sabr par 
dalalat karte hain. 

Syyeda Umm e Sa'd un khawateen ke sath Ghazwa e 
Uhud mein shareek hone ke liye gharon se niklin jo Nabi 
sallallahu Alaihi Wa Sallam ki salamati chahti thin,unhein unke 
bete Amr bin Mu'az raziyallahu anhu ke shaheed hone ki 
khabar mili to unhon ne kaha koi baat nahi, Rasoolullah 
sallallahu Alaihi Wa Sallam agar sahi salim hain to bahut theek 
hai. 

Jab Syyeda Umm e Sa'd raziyallahu anha maidan e jung mein 

pahunchin aur - unhen pata chala ke Rasoolullah sallallahu 
Alaihi Wa Sallam salamat hain to Alla h ta'ala ka shukr ada 
kiya aur apni museebat ko bada aasan mahsoos kiya. 

Syyeda Umm e S'ad raziyallahu anha ka beta Amr bin Mu'az 
raziyallahu anhu jung mein shareek tha,use Ziraar bin 
Khattab ne qatl kardiya tha. 

Syyeda Umm e Sa'd raziyallahu anna Ghazwa e khandaq ke 
moge par Banu Harisa ke qile mein thin, Rasoolullah salla- 
llahu Alaihi Wa Sallam ne jab Ghazwa mein shareek hone ke 
liye rawana huye to jaane se pahle bachchcon aur aura- 
ton ko dushman ke khatre ke pesh e nazar qil'aon mein 
mahfooz kardiya tha. 

Syyeda Ayesha raziyallahu anha farmati hain ke main Banu 
Harisa ke qile mein thi aur Syyeda Umm e Sa'd raziyallahu 
anha mere sath thin,Sa'd bin Mu'az raziyallahu anhu paas se 
guzre to kah rahe the: 

"Jab waqt e muqarrar aa jaata hai to maut kitni achchi 
ma'loom hoti hai" 

un ki walida ne kaha:beta ladayi mein jaldi shareek ho, 
tum ne takheer kardi hai. 

Main ne kaha aye Umm e Sa'd raziyallahu anha mera khayal 
hai ke Sa'd ki zirah qadre choti hai,badi honi chahiye thi, 
yahi huwa ke jism ka jo hissa khali tha wahan teer laga, 
jisne un par teer phenka usne fakhriya andaaz mein kaha 
pakad lijye ise, main Araqah ka beta hun. 

Unhon ne kaha:"Allah ta'ala tere chehre ko Jahannam 
mein nichode" 

Ibnul Araqa ka naam Hibban bin Abd Manaaf tha, ye 
Banu Aamir bin luway mein se tha,Al Araqa naami aurat 
uski walída thi. 

Ba'z kahte hain ke Sa'd bin Mu'az raziyallahu anha ko Abu 
Umama Al Jushami ne teer mara tha. (Al Isaba:3 785) 

Syyeda Umm e Sa'd raziyallahu anha badi bahadur khatoon 

woh Allah se raazi aur Allah unse raazi. 


Kaash ke hamari khawateen aur betiyan in jaleelul qadr 
Sahabiyat ke naqsh e qadam par chalna shuru karden. 

Syyedah Alkhansa 


(RADHIYALLAHU ANHA) 
x .Shuhada ki maan. 
w.Rasoolullah sallallahu Alaihi Wa Sallam Syyeda Khansa 
raziyallahu anha ke ash'aar pasand farmate aur kabhi unse 
ash'aar sunne ki khwahish ka izhar bhi karte. 

Syyedah Al Khansa 


(RADHIYALLAHU ANHA) 

Syyedah Tamazir bint Amr bin Al Haris bin Al Shareed 
raziyallahu anha badi mash-hoor w ma'roof sh'aira thin, Islam 
qabool karne se pahle aik mashhoor shayer Duraid bin As 
Samma ne shadi ka paigham diya jise unhon ne thukhra 
diya. 

Abu Umar kahte hain ke Syyeda Khansa raziyallahu anha 
apni gaum Banu Sulaim ke sath Madeenah aayin aur 
unhon ne un ke sath Islam gabool kar liya. 

Bayan kia jaata hai ke Rasoolullah sallallahu Alaihi Wa Sallam 
Syyedah Khansa ke ash'aar pasand karte aur kabhi un se 
ash'aar sunne ki khawahish karte ka izhar karte. 

Syyedah Khansa raziyallahu anha pahle pahal 2 ya 3 sh'er 
kaha karti thin, jab un ka haqeeqi bhai Mu'awiah bin 
'Amr aur baap ki jaanib se bhai Abu Sakhr qatl huye,in 
donon bhaiyon ke sath Syyedah Khansa raziyallahu anha bah- 
ut ziyada mahabbat aur shafqat se pesh aatin, kion ke ye 
donon bade burd baar aur sakhi the qur mu'ashre mein 
inhein badi izzat se dekha jaata tha. 

Inhon ne Banu Asad ke khilaf ladayi mein hissa liya, Abu 
Saur Al Asadi ne neza maara jis ki wajah se saal bhar 
beemari mein mubtala rah kar aik bhai Allah ko piyara 
ho gaya, bhaiyon ki wafaat ke ba'd Syyeda Khansa 
raziyallahu anha ne unke gham mein be shumar ash'aar kahe, 
Abu Sakhr ke gham mein ye she'r kaha: 

“Aye meri donon aankhen!skhawat kar aur khusk na ho 
jaao, kia tum raunaq e majlis naujawan Sakhr ke liye 
nahi royogi? 

Kia tum jur-at mand aur khoobsurat ke liye nahi royogi? 

Buland martaba,bade hausle wala jis ne ladakpan mein 
apne qabeele ki sardari ki” 

Ahl e ilm aur she'r w shayeri se wabista afrad ki ye mutt- 
afiqa ray hai ke Syyeda Khansa raziyallahu anha se pahle aur 
ba'd mein un se badi shai'ra koi nahi hui. 

(Al Isaba 7/612-617) 

Jung e Qaadsiya mein Syyedah Khansa raziyallahu anha ne 
apne char beton ke sath hissa liya aur unhen naseehat ke 
sath jung par ubhara aur unhen is baat ki sakhti ke sath 
takeed ki ke maidaan e jung chod kar bhaagna nahi hai, 
tum ne khushi se Islam qabool kiya hai,aur apni marzi se 
hijrat ki hai,tum aik baap aur aik maan ke bete ho ,main 
ne tumhara nasab saaf suthra rakha hai. 

Wo charon yake ba'd deegare maidan e jung mein ladayi 
ke liye utre aur bahaduri se ladte huye shaheed ho gaye, 
har aik ne shahadat se pahle jungi she'r kaha,pahle ne 
kaha: 

"Aye mere bhaiyo!naseehat karne waali budhi ne 
hamein naseehat ki jab hamein guzishta raat bulaya aisi 
guftagu se jo wazeh bayan par mushtamil thi,tum miloge 
phir cheekh wa pukar hogi Aal e Saasan ke bhoonkne 
waale kutton se" 

Doosre ne kaha: 

"Bila shuba mohtaat aur bahadur budhya ne hamein 
seedhe aur hidayat ke raaste par chalne ka hukm diya,us 
ne naseehat ki aur aulaad ka kaam uski farmanbardaari 
karna hai,ladayi mein jaldi kood pado,ta'daad ki himayat 
mein" 

Teesre ne ye ash'aar kahe: 

"Allah ki qasam!ham apni boodhi walidah ke aik harf ki 
bhi khilaaf warzi nahi karenge,naseehat, farmanbardari, 
sachchayi aur narmi mein aik saath honge,tund wa tez 

ladayi mein jald kood pado aur Aal e Kisra (Iraniyon)ko 
lapet kar rakh do" 

Chauthe ne ye ash'aar kahe: 

"Syyedah Khansa,Akhram aur pesh qadmi karne waale 
buland 'Amr ka beta nahi agar main 'ajmiyon ke lashkar 
par khauf ban kar hamla aawar na hun" 

Syyeda Khansa raziyallahu anha ko apne chaaron beton ki 
shahadat ki khabar mili to unhon ne kaha: 

TIN P jy & call di 

"Main shukr ada karti hun us Allah ka jis ne mujhe unki 
shahadat ki wajah se sarfaraz farmaya" 

Aur main apne rab se ummeed karti hun ke woh hamein 
apni rahmat ke zere saaya ikattha karega. 

Syyeduna Umar bin Khattab raziyallahu anhu zindagi bhar 
Syyedah Khansa raziyallahu anhu ko unke beton ka wazeefa 
dete rahe,Syyeda Khansa ne Syyeduna Usman bin 'Affan 
ke daur e khilafat ke shuru ke dinon mein 24 hijri mein 
wafaat paayi. 

woh Allah se raazi aur Allah unse raazi. 
(Al Isaba 77616) 

